
ALTE ANALE SCRISE PE BAMBUS 


Pentru noi europenii, mitologia chineză este închisă 
într-o frumoasă gogoaşă de mătase. Ca s-o înţele- 
gem, trebuie să refacem, în sens invers, drumul mă- 
tăsii, sărind. ca Arhimezi — arşi de idee — din 
bazinul mediteranean, luînd în lung pustiuri şi şiruri 
de oaze, călărind cămile și tot călărind cămile... Și 
aruncând înainte buzduganul, să se lovească de zidul 
chinezesc şi să vină înapoi şi el nenimerind,.. Si, 
apoi, aruncînd nuca, spre a se lovi de zid, ca nuca-n 
perete... Și iarăși nenimerind... Pentru că e foarte 
ueparte pentru noi lumea chineză, cu farmecele și 
misterele ei închise în tainica gogoaşă de mătase... 
Și atunci, încercăm şi cărarea pe scurt: studiind 
poveştile ei. 

Cei care au făcut primii, din cîrpe, hîrtie, moto- 
tolind şi destrămînd kimonoul pentru a-l reţese alt- 
fel şi a-l pregăti să îmbrace abstracțiuni : gînduri și 
idei. Cei care au inventat tiparul, obligînd aceleași 
sunete să ștampileze în același fel, la infinit, cu 
marea răbdare a picăturii chinezești de cerneală. 
Cei care au pus pe nordul tuturor mărilor acul unei 
busole... Ce fel de suflet or fi avut ei și cum gindeau 
ei, în vechime, ba hăt, mai în vechime decit în 
vechime, atunci la început, cînd se botezau lu- 
crurile ? 

Această carte familiarizează cu sufletul arhaic și 
cu gîndirea, populară, este un fel de introducere în 
lumea basmului chinezesc, pe care traducătorii ei au 
ştiut să ni-l facă foarte apropiat simţirii noastre, 
tălmăcindu-l direct în limba lui Petre Ispirescu. | 

În adînc, cugetul tuturor popoarelor se aseamănă. 
Sau, măcar, tonul acestei” cugetări. Cerul poate fi 
„reparat“ — aflăm din aceste pagini. Zeii locuiesc 
în munți, iar aceștia sînt „mutaţi“ de un uriaș. O 
fată rămîne grea doar călcînd — cu multă sfială 

desigur — în urma unui pas de voinic, Imaculata 
concepție extrem orientală ! Dintre animale, un loc 
important ocupă broasca-ţestoasă şi dragonul. Prima 
e stilpul lumii — care se mișcă încet dar sigur se 
mișcă. (Metaforă a deplasării cosmosului intuită — 
așadar — de mult). Dragonul e balaurul nostru ri- 
dicat la puterea n. „La-nceput pe cînd fiinţa nu era, 
nici neființă“, exista, totuși, în această parte a inexis- 
tenţei cosmosului un ou, din care, după optsprezece 
mii de ani — ce ţi-i anul! — a ieșit Pang Gu, spăr- 
gînd coaja întunericului cu toporul. El desparte cerul 
de pămînt și — stilp — veghează să nu se împre- 
une iarăși. Tot el împodobește cerul cu soare, lună 
și stele, iar pămîntului îi dăruiește vieţuitoarele și 
formele de relief. De la cosmogonie se trece la în- 
tîimplări mai domestice şi la aspecte „cotidiene“, 
toate povestite cu nerv. Fraza rămîne mereu minia- 
turală, sfătoasă, sărată și iute ca o hamsie. 

E multă, multă mişcare urieşească în aceste le- 
gende și un tiîlc blind de înțelegere și împăcare cu 
toată creaţia. 

Înainte de a ajunge la învăţătura lui Confucius, 
pe care îl găsim, de asemenea, aici, pierdut în abu- 
rul unei legende, luăm aceste pagini ca pe un nece- 
sar şi tămăduitor exercițiu de ținută mitică. 

Folclorul rămiînînd poarta de jad, pe care, dacă 
ai puterea să o dai de perete — și cu cîtă voluptate 
faci asta! — ți se deschide orizontul unei civilizaţii 
Jascinante. 


MARIN SORESCU 


CARTEA ÎNTÎI 


Legendele începuturilor 


Pangu ! 


La începutul începuturilor cerul și pămîntul se 
întregeau într-o formă ciudată, aidoma unui ou 
uriaș, iar strămoșul nostru Pangu în el se plămădea. 
Dar zămislirea lui nu s-a petrecut așa cît ai bate 
din palme, sau cît ai număra nouă luni de-a rîndul. 
În găoacea aceea a crescut el dormind și a dormit 
crescînd vreme îndelungată, vreo optsprezece mii de 
ani. Dar într-o bună zi, iată că Pangu s-a trezit, şi 
cînd a deschis ochii ce-i fu dat să vadă? Pustiu! 
De jur împrejur numai întunecime şi linişte. Lui 
Pangu nu-i plăcu deloc ba chiar începu să-i fie 
urît. Se necăji din cale-afară și de supărare căută o 
secure, pe care o şi găsi, nu se ştie de unde, și izbi 
cu toată puterea în întunericul ce-l înconjura. S-a 
auzit o bubuitură îngrozitoare. Oul cel mare în care 
se afla Pangu se sparse și fel de fel de materii 
începură a curge. Unele dintre ele mai tulburi şi 
mai groase, atîta s-au tot încolăcit, că din încolă- 
cirea lor, se ivi pămîntul. Altele mai limpezi și mai 
ușoare, se ridicară și cer s-au, făcut. Aşa că dintr-o 
s'ngură izbitură de secure a lui Pangu, se ivi şi 
cerul şi pămîntul ? Da, numai că Pangu începu să 
se teamă ca nu cumva abia înălțatul cer și abia fră- 
mâîntatul pămînt să se împreune iar, așa că își propti 
zdravăn picioarele în pămînt, iar cu capul se sprijini 
de cer, și se rostogoli deodată cu cerul și pămîntul. 
Și atunci să vedeți minune, că cerul prinse a se 
înălța, şi se tot înălța în fiece zi, cu cîte un zhang’, 


1 Omul cosmic primordial în mitologia chineză. Prima 
variantă a acestui mit o găsim în romanul Însemnări despre 
cei trei crai şi cinci împărați al clasicului scriitor Xu Zheng, 
(Această notă şi toate ce urmează au fost alcătuite de 
Julius Vajda). 

2 Zhang, unitatea de măsură chinezească, un zhang 
echivalează cu circa 3,3 metri. 

iar pămîntul se tot mărea și se-ngroşa, iar trupul 
lui Pangu se lungea, lungea, tot cu un zhang, în 
fiece zi. Și așa au trecut optsprezece mii de ani 
pînă cînd cerul a ajuns sus, sus de tot, pămîntul se 
mări iar trupul lui Pangu se făcu atît de lung, că 
atinsese nouăzeci de mii de li. Falnic era, doamne, 
ca un stîlp fără de sfîrșit, bine înfip şi neclintit, 
păzind cu strășnicie prea înălțatul cer de prea înde- 
părtatul pămînt. De ştiut nu se știe cît a stat el 
de veghe, așa singuratic şi tăcut. Se știe numai câ 
pînă la urmă, ostenit, simţi că venise vremea hodi- 
nei sale întru veşnicie încredințat că pămîntul şi 
cerul n-or să se mai împreune niciodată. Se stinse 
ca oricare dintre noi, numai că răsuflarea lui Pangu 
se preschimbă în nori și vînt, graiul în tunet, ochiul 
cel stîng în soare, cel drept în lună, mîinile, picioa- 
rele și trupul în cele patru zări şi cinci munți ves- 
titi de astăzi, din sîngele lui ieşiră curgeri de ape, 
din vine drumuri şi cărări, din netezimile trupului 
poiene, livezi și ogoare, barba și mustaţa înspuziră 
cerul cu stele, pielea și părul se făcură flori, ierburi 
şi copaci; dinţii, oasele, ba și măduva, deteră stînci, 
pietre strălucitoare și nestemate mărgăritare. Pînă 
şi sudoarea lui se preschimbă. Din ea obiîrșiră roua 
și ploaia. ; 

Iată aşadar, cum s-a zămislit lumea prin truda 
și jertfa lui Pangu. 


3 Li — unitatea de măsură chinezească echivalentă cu 
circa 500 m. 


Nüwa i 


După ce Pangu rostui cerul și pămîntul, dăruind 
bolții soare, lună și stele, iar pămîntului munți, 
ape, ierburi şi copaci, luară ființă păsările, jivinele, 
gizele şi peştii. 

În vremea aceea, a necuvîntării, poposi pe 
pămînt — nu ştim bine cum și de unde — Niiwa. 
Lunecînd printre ierburi sau pășind prin pustiuri, 
se zice că gi chipul și-l putea schimba, nu o dată, 
de două, de nouă, ci chiar de șaptezeci şi nouă de 
ori pe zi. 

Într-una din zile, dînd ea ocol cu privirea peste 
nemărginire, de mare jale fu cuprinsă și își zise: 
„Lumii ăsteia îi trebuie mai mult decit văd eu că 
are“. Și tot gîndind așa, merse ce merse, tristă și 
Singuratecă, pînă ce ajunse lîngă un iaz. Poposi 
acolo şi-n apă se oglindi. Zîmbi apoi și iarăși se 
oglindi. Tot jucîndu-se așa, de la o vreme nu-i mai 
plăcu și se posomori, dar trupul de un fior îi fu 
străbătut și atunci simţi că avea să se petreacă o 
minune, că avea să facă ceva ce, pînă atunci nu se 
mai văzuse. „Da, da, grăi Niiwa, pe lume sînt atitea 
vietăți, dar niciuna după chipul și asemănarea mea“. 
Spunînd aceste vorbe, îngîndurată, luă un bulgăre 
galben de lut şi începu să-l frămînte, şi tot frămîn- 
tîndu-l făcut cocoloş, iar din cocoloș ieși o mogil- 
deaţă, din mogiîldeaţă o arătare cu cap, trup, miini 
și picioare. Nu-i venea să-și creadă ochilor. O aşeză 
alăturea și să vedeţi minune! Arăiarea începu să 
țopăie, să rîdă şi s-o cheme cu dezmierdare : „Maică, 
Măiculița mea !“, Mirării, fericirea îi luă locul, şi 
sufletul ei mai înainte nemulțumit şi năpădit de 


1 Zeitate în mitologia chineză căreia j se datorează 
apariția omului şi care e considerată protectoarea căs- 
niciilor. 

întrebări, răsplată își găsi: „lată omul! Ce dulce 
înălțare-i mamă să fii !“. 

Și Nüwa se porni cu și mai multă rîvnă să mun- 
cească din zori şi pînă-n asfințit alți omuleți să 
plămădească. Sîrgul ei se preschimba în tot mai 
multe glasuri ce mîngîietor o strigau: „Mamă, 
mamă !“, 

Ziua începu să i se pară prea scurtă. Căutînd 
s-o lungească, nu isprăvea cu munca nici măcar 
atunci cînd cerul își aprindea toate făcliile. La 
lumina stelelor şi a lunii ea noi făpturi așeza în 
juru-i. 

Se odihnea cu capul sprijinit de-o stîncă și dormea 
puţin, dar visa mult. Visa să umple lumea cu făp- 
turile acestea minunate. „Dar lumea e atît de mare 
şi întinsă, cum am s-o pot umple cu omuleți? Am 
ostenit. Ba nu. N-am să mă las pradă deznădejdii !“. 
Și rupse un vrej din acel perete stîncos pe care 
fugara hodină-şi aflase. Cu vrejul în mînă cobori 
la iaz, îl scufundă în apă și începu a răscoli cu 
tărie mîlul, pînă ce simţi cum mojogul se încarcă 
cu nămol. Scoțîndu-l apoi, îl roti în văzduh, cît 
putu ea mai bine, ca mulțimea de picături să cadă 
preschimbată de-a dreptul în pui de oameni. Noi 
strigăte vesele umplură văzduhul, chemînd-o cu 
veselie: „Mamă, mamă !“. 

De-acum Niiwa ştiu că visul avea să i se împli- 
nească ușor, şi învîrtea, tot învîrtea ojogul mereu 
alți omuleţi semănînd de-a lungul și de-a latul, de-a 
crucișul și curmezișul, umplind lumea cu veselia 
lor. 

„Ce-am să mă fac oare cînd aceste făpturi şi-or 
găsi sfîrşitul? Avea-voi puterea să fac alţii, tot 
alţii, fără contenire ?*, se întreba cu înfrigurată 
îngrijorare, buna Niwa. 

La cumpănă ajunsă, măiastră cum era, pe dată 
un, nou gînd îi înflori. Să împartă acea mulţime în 
bărbaţi și femei, perechi să se facă și din ei urmași 
să se nască. 

De atunci omenirea împerecheată rămase, şi şti- 
indu-și menirea, prin prunci, mulțime se face mereu. 


il 


Cum a dres Niiwa cerul surpat 


După ce Niwa a plămădit omul și a împărțit apoi 
toată suflarea în bărbaţi şi femei, lumea s-a bucu- 
rat de veselie și tihnă. Părea că nimic n-avea să 
tulbure această fericire. Și aşa s-au perindat anii, 
unii după alţii, mulţi, mulți, pînă într-o zi, neaștep- 
tată zi, cînd nu se ştie din ce pricină Gonggong! — 
Zeul apei, şi Zhurong? — Zeul focului, porniră răz- 
boi unul împotriva celuilalt. Lupta lor a început 
în cer, dar mai apoi s-a întins pînă jos, pe pămînt 
îndurerînd locuitorii cei pașnici. Din această luptă 
a ieşit învingător Zeul focului, dătătorul de lumină, 
iar Zeul apei, adică Gonggong, a fost învins, şi de 
rușinea înfrîngerii sale se izbi cu capul de muntele 
Buzhou:. Altuia i-ar fi crăpat ţeasta. Lui, ba! Neos- 
toit în a face fărădelegi, gîndi să pricinuiască niscai 
rele atît oamenilor cît și bunului Yu cel maret, care 
în vremea aceea, împreună cu pămiîntenii, tocmai 
se chinuia să îmbliînzească puhoaiele iscate de izbi- 
tura lui. 

Cum le-a iscat ? Iaca, vă spunem : muntele acela 
Buzhou, priponea partea dinspre soare-apune a bolții 
cerești și atunci cînd Gonggong s-a izbit de el, mun- 
tele se prăbuși şi din prăbușirea lui un colț al 
pămîntului suferi stricăciuni, și chiar cerul s-a sur- 
pat pe jumătate. Găuri înfricoşătoare se iviră în 
tăriile văzduhului, iar pe pămînt se căscară pră- 


1 Zeul apei care avea chip de om și trup de şarpe și 
era temut pentru cruzimea sa. 

2 Zeul focului, considerat drept un zeu bun. Potrivit 
legendei era tatăl lui Gonggong. Îşi avea sălașul deasupra 
norilor; şi trona pe un car tras de doi dragoni. 

3 Muntele Buzhou era considerat a fi unul din stilpii 
de sprijin ai cerului. 

4 Potrivit legendei Yw cel mare a trăit 360 de ani după 
care devine nemuritor și se înalță la ceruri. Cînd potopul 
se abate asupra pămîntului, cuprins de milă revine printre 
oameni spre a-i ajuta să stăvilească puhoaiele. 


12 


păstii adinci, cît hăul! Codrii cei frumoși luară foc, 
jivinele, de spaima flăcărilor, părăsiră în goană 
pădurile și. puhoaiele ţişniră din străfundurile 
pămîntului. Cit vedeai cu ochii era numai prăpăd. 


Blînda Niwa își simţi inima sfîşiată de durere 
pentru fiii şi fiicele sale. Sufletul ei de mamă nu 
putea răbda asemenea urgii, dar nici să se încaiere 
cu, Gonggong nu era în stare. Avea aşadar să înceapă 
a trudi la refacerea vieţii. Munca era istovitoare, 
dar gîndul la fericirea și pacea oamenilor pe care 
îi zămislise o îndiîrjea, și, fără pic de hodină trudea 
şi iar trudea. Mai întîi alese din albiile apelor pie- 
tre în cinci culori, numai de ea ştiute. Încinse apoi 
un foc mare în care le aruncă, lăsîndu-le acolo 
pînă se topiră și se prefăcură într-un fel de clei, 
cu care începu să astupe, una'cîte una, găurile ceru- 
lui. „De bună seamă că mîndrul cer nu mai arată 
aşa cum a fost el croit la începuturi, dar nici ciuruit 
nu mai este“, își zise buna Niiwa, trudind mai 
departe. „Ei, dar dacă cîrpelile ce le făcui n-or ajuta 
cerul să se ţină zdravăn şi s-o prăbuşi iar? N-ar 
trebui oare să-l şi proptesc într-un fel?* se mai 
întrebă Niiwa. Chibzuind cu înţelepciune, găsi cu 
cale pentru binele omenirii, să jertfească o broască- 
țestoasă. Cum anume ? Îi reteză picioarele care se 
prefăcură pe dată în patru stîlpi numai buni de 
sprijinit bolta cerească, întinsă precum o pînză 
nemărginită. „Proptit pe asemenea stilpi, cerul n-are 
să se mai prăbușească niciodată“, gîndi mulțumită 
Niwa. 


Dar truda ei nu se încheie aiei, căci tot în vre- 
mea aceea, chiar în mijlocul pămîntului, își găsise 
sălaş un dragon negru, şi cînd zicem negru, îl vedem 
rău, pentru că în juru-i doar rele făcea. Aşa că mai 
întîi omorî dragonul, și isprăvind cu bine astă trea- 
bă se apucă să izgonească şi păsările de pradă şi 
fiarele, mîntuindu-i astfel pe bieţii pămînteni de 
dihănii. 

Mai avea să lupte cu puhoaiele. Măiastra Niiwa 
le veni și ăstora de hac. Cît ai bate din palme reteză 
trestii de pe malurile rîurilor, le dădu foc, iar ce- 
nuşa o presără în calea viiturilor. Furiile dezlăn- 
tuite şi prăpădul înfăptuit de Conggong au fost 
alungate cu pricepere de Niiwa cum numai o mamă 
o poate face. Fiii și fiicele sale izbăvite, puteau să-si 
reînceapă viaţa. Chiar așa se şi întîmplă: lumea 

reînvie dintr-o dată! Primăvara, vara, toamna şi 
iarna începură din nou a se roti. Unele din jivinele 
cele fioroase pieriră, altele se îmblînziră şi de folos 
deveniră oamenilor, care începură să-și are ogoa- 
rele. Livezile s-au încărcat de poame, iar pajiștile 
păreau smălțate de flori. 

Pămîntenii s-au întors la viață ! Trăiau în tihnă 
şi veselie. 

„Să le mai fac o bucurie copiilor mei !*, gîndi 
cu dărnicie Niiwa. „Să poată cînta aş vrea !“, 

Zis şi făcut. Rostui un căuş de lut, împlintă în 
el treisprezece vergi de bambus, și le potrivi ase- 
menea unei cozi înfoiate de păun și cînd suflă o dată 
în ele ieșiră sunete atît de minunate de încîntară 
şi urechile și inimile. Numi darul acesta Sheng- 
huang’. Îi învăță pe oameni să-l mînuiască, și aceş- 
tia bucuroși prinseră a cînta şi viața le păru de-a- 
tunci și mai frumoasă. 


5 Instrument muzical tradiţional de suflat pe care-l 
regăsim și-n zilele noastre la naționalitatea miao din sudul 
Chinei sub denumirea de lusheng. 

Munţii zeilor 


Cu toate că Niwa a cîrpit cu măiestrie bolta ceru- 
lui ce se surpase, se spune că aceasta nu mai arăta 
ca mai înainte şi că de atunci a rămas înclinată spre 
miazănoapte. Așa se face că soarele, luna şi stelele 
începură să alunece într-acolo, iar în partea de mia- 
zăzi a pămîntului a apărut o prăpastie adîncă, spre 
care porniră apele a se vărsa, şi vărsîndu-se mereu, 
mereu, acea prăpastie s-a preschimbat în mare. Şi 
dacă cineva ar fi întrebat cu îngrijorare: „Păi tot 
curgînd așa întruna acele ape, oare într-o bună zi 
nu s-ar fi putut ca și marea să se reverse, iar ome- 
nirea să cadă din nou pradă potopului 7 Noi i-am 
fi răspuns, că așa ceva n-are să se mai înlimple 
niciodată ! Dar legenda mai povesteşte, că dincolo 
de Marea Bohai !, către soare-răsare, la o depărtare 
de nu se știe cîte milioane de li, se afla un hău 
adînc, căruia i se spune Valea d'înapoi, şi unde 
încap toate apele din lume fără să se reverse. 

Aici, în Valea d'inapoi se aflau cinci munţi: 
Daiyu *, Yuanjiao*, Fanghu*, Yingzhou ° şi Penglai?. 
Fiecare se înălța pînă la treizeci de mii de li, iar 
depărtarea dintre ei măsura şaptezeci de mii de li. 
Semeţi și neasemuiţi erau, și să nu vă cuprindă 
mirarea că erau acoperiţi cu palate de aur şi de 
jad alb. Păsările și jivinele ce vieţuiau acolo erau 
strălucitoare, pasămite după pofta zeilor, căci ai 
lor erau acei munţi, şi acolo își duraseră lăcașu- 


1 Marea Bohai — mare situată în interiorul Chinei 
avînd o suprafață de 80000 km 2. Insulele acestei mări au 
gererat multe legende. 

2 Valea d'înapoi, în chineză Guixu. 


3, 4, 5, 6 Daiyu, Yuanijiao, Fanshu și Yingzhou — to- 
ponime mitice. 
1 Penglai — localitate purtînd numele unuia din cei 


cinci munți legendari, aflată în provincia Shandong în 
apropierea oraşului Yantai. 

rile cele zeiești. În grădini, cît vedeai cu ochii, tot 
soiul de pomi împodobiţi de roade! Boabe de sma- 
rald, de jad şi perle. Şi ce mai veșminte purtau 
zeii — sclipitoare ca razele de lună ! Zeii aveau şi 
aripi! Cu ajutorul lor puteau zbura deasupra 
mării, de la un munte la altul, dintr-un palat 
într-altul, ducînd o viață de huzur şi mare vese- 
lie. Bucuria lor era însă umbrită de o îngrijorare. 

Ce-i drept una era, numai că ea le apăsa greu 
sufletul! Şi cum să nu-i apese cînd munţii lor 
cei minunați pluteau pe mare ! De n-ar fi fost aşa, 
sloboziți s-ar fi simţit zeii de necazul ce-i muncea. 
Dar cum, ori de cîte ori marea își preumbla tala- 
zurile și munții o porneau odată cu apele, n-aveau 
cum să se scuture de necaz. 

“Într-o bună zi, sfătuindu-se zeii între ei, hotă- 
riră să pună capăt răului trimiţind o jalbă împă- 
ratului cerului. 

De cum primi această plingere, Împăratul ceru- 
lui se întunecă. „N-or să rămînă zeii fără adăpost 
din pricina acestor munţi ?*, se întreba -el, porun- 
cindu-i pe dată Zeului mării — Yu giangt, să tri- 
mită degrabă spre locul cu pricina cincisprezece 
din cele mai mari broaşte-ţestoase. Porunca fu îm- 
plinită și broaștele adunate cîte trei în cinci gră- 
mezi. În vreme ce una purta un munte, celelalte 
două îi stăteau în preajmă gata să-i ia povara în 
spinare. Treaba asta fu bine socotită, că abia la 
șase mii de ani odată se făcea schimbul. 

„De-acu, îşi ziseră zeii, am scăpat de griji“. 
Și chiar aşa a și fost, multe sute de mii de ani, 
că nici o scamă de necaz nu le-a mai întunecat 
fericirea. Pînă într-o zi cînd, — Cine s-ar fi aştep- 
tat? — un uriaş de baștină din îndepărtatul ţinut 
Longboguo $, s-a găsit să vină să pescuiască taman 
aici, în Marea cea mare, unde se aflau Munţii zeilor, 
străjuiți, din porunca Împăratului cerului pe cele 
cincisprezece broaște-ţestoase, 

Uriaș cum era, cît ai bate din palme a cutre- 
ierat toate împrejurimile și mulțumit că-l găsise, 


ë În mitologia chineză considerat a fi zeul mărilor şi 
nepotul împăratului Yugiang. Avea trup de pasăre şi faţă 
de om, fiind împodobit la urechi cu şerpi în chip de 
cercei. În alte variante, apare cu trup de pește călare pe 
doi dragoni. 

9 'Pinut mitologic al uriașilor (99 m) şi al longevivi- 
lor (18 000 de ani). 

a şi aruncat momeala în apă. Și ce să vadă? În 
nadă se prinseră şase mari broaște-țestoase ! Bucu- 
ros, le azvirli în spinare și plecă spre casa lui. 

Dar pe cît de bucuros era uriașul, pe atît de 
amărîți ca vai de ei erau munții Daiyu şi Yuanjiao. 
Aceştia, rămaşi fără de sprijin începură a pluti. 
Și-au plutit, au tot plutit purtaţi de vînt în zări 
depărtate, pînă ce s-au scufundat. Zeii ce sălăş- 
luiau acolo s-apucară de mutat. Și tot văzduhul 
era cuprins de forfotă. Și ce de cufere, de scri- 
nuri, straie scumpe şi alte lucruri minunate zbu- 
rau deasupra apei ! 

Aflînd el, Împăratul cerului, de astă hîdă întîm- 
plare, năprasnic se mai mînie pe cei uriași şi po- 
runci ca tot ţinutul Longboguo de îndată să fie mic- 
șorat, iar statu’ lor cel uriaș, să fie retezat, încît 
să nu mai poată nicicînd şi nimănui pricinui vreo 
supărare. 

Așadar longboguoienii, începură a scădea și au tot 
scăzut, pină ce veniră la cîrmă regii Fu Ii și 
Shengnong " „ Aceştia socotiră că mai mult nu se 
cade a-i micşora, cu toate că în ochii oamenilor 
din alte ţinuturi străbune uriașşii din Longboguo 
dacă nu mai erau înalți ca altă dată cu cîțiva zeci 
de zhang mai mari ca ei tot păreau. 

Treaba lor, de vreme ce nu mai tulburau 
liniştea ! 

Dar poate vreţi să ştiţi ce s-a ales de munţii din 
Valea d'înapoi ? 

După cum v-am povestit, -doi dintre ei, Daiyu 
şi Yuanjiao s-au scufundat, iar ceilalţi trei, Penglai, 
Fanghu și Yingzhou au rămas pe mai departe pur- 
taţi în spinare, de cele fără hodină mari broaşte- 
țestoase. 


W Fiul tunetului considerat a fi Împăratul cerului de 
răsărit, i se atribuie construirea unei scări cu care se 
putea urca de la Pămînt spre Cer. 

1 Zeul naturii și vegetației, reprezentat de obicei cu 
un cap de bou şi trup de om. 

Pasărea Jingwei i 


Zeul Yandi?, adică Împăratul arșiței, avea o fiică 
pe nume Nü Wa“, mezina lui, pe care o iubea 
nespus. 

Într-o zi, Ni Wa s-a dus cu luntrea să se pre- 
umble de una singură pe Marea dinspre soare- 
răsare. Cum vremea era minunată, cine s-ar fi 
putut gîndi că dintr-o dată avea să se iște o nă- 
prasnică furtună ? Nimeni! Şi totuși stihiile se 
dezlănţuiră, și valuri mari începură a se rostogoli 
unul după altul cu atîta furie, că biata Nü Wa se 
răsturnă cu luntrea și dusă a fost în adîncuri. 

Cîtă durere, cîtă amărăciune și tristețe pe capul 
bietului părinte. Cu toată dragostea şi dorul lui 
de tată, cu toată lumina și puterea lui de Împărat 
al arșiţei, n-o mai putu găsi pe Nü Wa. 

Şi sufletul copilei era năpădit de tristeţe. Pie- 
rită în mare nu mai putu îndura să zâcă acolo în 
întunecime, așa că se preschimbă într-o pasăre 
pestriță cu ciocul alb şi gheare roșii. Frumoasă 
era astă pasăre, numită Jingwei, ce aducea cu 
prințesa Nii Wa de altădată. 

Şi-a tot zburat Jingwei în căutarea unui sălaș, 
pînă ce-l găsi, hăt-departe, în muntele Fajiu* din- 
spre miazănoapte. Dar de marea ce-i răpi tinere- 
țea nu uită și îndirjită hotărî cu încrîncenare să 
se răzbune. Putea o biată pasăre să-nfrîngă marea ? 
„Va trebui să pot şi am să pot!“ îşi zise ea cu 
îndrăzneală și începu să ia în cioc din Munţii din- 
spre soare-apune ba o pictricică, ba o crenguţă şi 
tust în zbor spre mare; acolo le arunca. Aceasta, 


1 Pasăre legendară. 
` 2 Considerat Zeul soarelui și al agriculturii, după unii 
se spune că ar fi identic cu Shennong. 
3 A nu se confunda cu Niiwa, creatoarea omului, 
+ 'Toponim mitologic. 

dezlănțuindu-se și arătîndu-şi colții fioroși de vä- 
luri, îi spunea rînjind : 

— Păsărico, păsărico, încetează-ţi truda zadar- 
nică! Un milion de ani de-ar fi să roboteşti și tot 
n-ai să mă poţi răpune! 

De sus din văzduh Jingwei îi răspundea : 

— Nu un milion de ani, ci pînă la sfîrșitui 
lumii de-ar fi să mă zbat, eu fără contenire m-oi 
zbate să te-acopăr ! 

— Da” de ce mă urăști așa de tare ? 

— Pentru că mi-ai răpit viaţa, nemiloaso, si 
pentru ca să izbăvesc şi alte vieți tinere din calea 
furiilor tale. 

— Ha, ha, ha! rise marea în hohote. Atunci 
vezi-ți mai departe de lucru, păsărică prostuţă ce 
ești ! 

— Fii încredințată că asa voi face! Și să știi 
de la mine că odată și-odată tot voi birui şi-n 
pămînt te-oi preface! striga Jingwei cu glasu-i 
plin de obidă. 

Așa se face că pasărea Jingwei tot zboară amă- 
rîtă de-atunci și pînă-n zilele noastre între Munţii 
dinspre soare-apune şi mare, urmîndu-şi cruda 
soartă. 

Kuafu care a vrut să prindă soarele 


De mult, tare de mult, trăia undeva un prostănac 
ce era ultimul urmaș al uriașilor Kuatu. 

Aşadar să-i spunem Kuafu ăstui prostănac, care 
văzînd cum zi după zi soarele tot într-un loc răsare, 
și într-alt loc apune și-apoi lăsîndu-se noaptea nici 
că-l mai vede, se mînie pe el fparte, zicîndu-și că 
negreșit trebuie să-l prindă şi să-l priponească pe 
bolta cerului, ca lumină să fie mereu. Precum zise 
aşa şi făcu. 

Dis-de-dimineaţă se așeză la pîndă, și cum văzu 
soarele răsărind o şi apucă la fugă. Fugi, fugi cu 
iuţeala fulgerului și cît ai clipi din ochi străbătu 
o mie dacă nu chiar două mii de li. 

Tot urmărind el minunea cerească, nici că băgă 
de seamă că ajunse la Valea Yu! unde asfinţea 
soarele. Acolo, Kuafu îl văzu ca pe un bolovan 
încins, ce-l învălui într-o lumină orbitoare. Bucu- 
ros, nevoie mare, prostănacul, își ridică brațele în 
sus cu gîndul să-l prindă taman atunci cînd era 
gata să apună. Numai că îl cuprinse o sete năpras- 
nică. La drept vorbind nu era de mirare, după 
ce alergase cît îi ziulica de mare în fierbințeala 
soarelui de vară. Și-apoi era și tare ostenit — aşa 
că se aplecă să soarbă din apą rîului Weishui. Dar 
nepotolindu-și setea bău și toată apa Fluviului 
galben, pornind-o apoi spre Lacul cel mare. Lacul 
cel mare sau Marea cea întinsă cum i se mai spu- 
nea, se afla undeva prin preajma trecătorii Yan- 
men *, acolo unde păsările se înmulţesc și unde-si 
lasă penele. „Da, da, acolo îmi voi astimpăra pîr- 
dalnica asta de sete!“ apucă uriașul să zică şi se 
prăbuși de zgudui și munţii şi apele. 


1 Toponim din mitologia chineză. 
2 Poarta giștelor sălbatice (trad. din lb. chineză), 

Soarele — la asfinţit — se scufundă parcă în 
Valea Yu, împrăștiindu-și ultimele raze aurii pe 
obrajii uriașului. Kuafu cu ochii spre acele fire 
calde, oftă adînc şi cu ultima suflare aruncă toia- 
gul înspre ele și... își dădu duhul. 

La ce i-a folosit uriașului fuga şi zbaterea de 
a prinde ce nu poate fi prins ? Neghiobia l-a mînat 
spre moarte. 

A doua zi în zori, cînd soarele se înălța lumi- 
nînd întreaga fire — Kuafu era preschimbat în- 
tr-un munte” înalt, înalt, iar în partea de miază- 
noapte pe locul unde uriașul își aruncase toiagul, 
iată se ivise o livadă întinsă și bogată de piersici 
mari şi zemoase. Pasămite livada era darul lui 
Kuafu făcut oamenilor iubitori de lumină și fru- 
musețe, spre a le potoli setea pînă la izbindă. 


3 Muntele Kuafu se află în provincia Hunan de astăzi 
în apropierea localităţii Taoyuan (Izvorul piersicilor). 

Yugong ! care a mutat munţii 


În vremurile de demult trăia la poalele munţilor 
de la miazănoapte un moșneag pe nume Yugong. : 
La ai săi nouăzeci de ani se mai simțea încă în 
putere, numai că îl măcina o mare supărare. Apoi 
să vedeţi care era pricina. Doi munţi, Taihangshan 
și Wangwushan ce-i acopereau casa îi împiedecau 
drumul dinspre miazăzi. Pe acești munţi era Yu- 
gong înciudat, așa că într-o bună zi îi adună pe 
toți ai săi şi astfel le grăi: „M-am gîndit că de 
ne-om uni puterile, am putea dărîma piedicile astea 
și ne-am tăia calea dreaptă spre miazăzi. Ei, ce 
ziceţi ? Vă învoiţi ori ba ?“ 

Se învoiră cu toţii, în afară de nevasta lui 
Yugong, care cuprinsă de mare îndoială glăsui: 
„Moșule, moșule, uiţi că tinereţile ţi s-au dus şi 
nici dealului Kuifu nu-i mai poţi ţine piept, dară- 
mi-te munților ? Şi-apoi, unde avem să ducem pă- 
miîntul și pietrele ce zac pe el?* Bătrînului îi 
săriră degrabă în ajutor feciorii, ţinîndu-i partea : 
sLe-om căra la miazănoapte pe povîrnişul cu nisip 
în cea deschizătură a mării Bohai !*. 

Fără a mai pierde vremea s-au şi apucat de 
treabă. Yugong împreună cu trei dintre fiii săi, 
dar şi cu nepoţii — în stare să care greutăți — 
începură a săpa muntele, a umple coșurile cu pă- 
mînt și pietre și a le deșerta în mare. În ajutor le 
sări şi copilul unei vecine. Micuţul n-avea mai 
mult de șapte ani, dar era voinic şi tare inimos. 

Trudiră ei din zi în noapte, trecu și vara, veni 
şi iarna, dar din apriga lor muncă mai nimic nu 
se vedea. 

Zhisou?, un alt moșneag din partea locului, 
rîidea de Yugong și căuta întruna să-l abată de la 


1 Moşneagul cel prostănac (trad. din lb. chineză). 
2 Moşneagul cel înţelept (trad. din lb. chineză), 

gîndul cel năstruşnic de a reteza munții, zicîndu-i : 

— Isprăveşte omule, nu fi prost. Eşti bătrîn, 
n-ai să biruieşti ! 

Auzind una ca asta, amărit, Yugong i-o întoarse: 

— Ba prost eşti tu! Mai prost decît pruncul 
văduvei, care iaca se încumetă să se însoţească cu 
noi la astă treabă. Şi-apoi să știi de la mine, că 
după ce eu m-oi stinge, viața o merge înainte prin 
urmașii mei, prin urmașii urmașilor mei, care la 
rîndul lor s-or înmulţi și alți prunci s-or ivi. Aşa 
că neamul meu s-o înlănţui și-o crește întruna, 
iar munţii ăștia s-or tot micşora. Și-om trudi să-i 
năruim, viața să ne-o facem mai uşoară. 

Zhisou tăcu. Nu mai avu ce răspunde. Ei, dar 
să vedeți, vorbele lui Yugong rostite cu atîta îndtr- 
jire au ajuns la urechile Zeului munţilor, ce se 
afla taman atunci pe creasta unui nor. Acesta, spe- 
riat, alergă să-l vestească pe Împăratul cerului, 
care la rîndul lui înduioșat de voinţa și rîvna lui 
Yugong porunci pe dată celor doi flăcăi ai lui Kuae? 
— să mute ei munţii! Isprava se făcu cît ai bate 
din palme. Trimişii luară fiecare cîte un munte 
în spinare și înfipseră unul la răsăritul ținutului 
Shu, altul în partea de miazăzi a ținutului Yong. 
Așa că Yugong scăpă de supărare şi trăi în tihnă 
alături de urmașii săi, în mîndra lui casă ce pe 
drumul drept nestăvilit de munţi, acum, se zărea 
hăt de departe, 


3 Zeul puterii în “mitologia chineză, după unii consi- 
derat a fi chiar uriașul Kuafu. 

Xing Tian cel rămas fără de cap 


În vremurile de demult, tare de demult, trăia un 
uriaş pe nume Xing Tian, Viteaz cum nu s-a mai 
văzut altul, a îndrăznit chiar să se războiască cu 
Împăratul cerului, vroind să-l răstoarne. Pornit 
într-acolo, cu scutul într-o mînă și securea în cea- 
laltă, fără măcar să-l vestească, năvăli de-a dreptul 
în marele palat. 

Împăratul, mînios foarte de astă neobrăzare, a 
înșfăcat sabia și bătaia s-a încins. Se luptară ei 
așa pe viață şi pe moarte, de erau, cînd unul cînd 
celălalt ba pe scut, ba sub scut. Într-atît se încrîn- 
cenară în bătaie că nici nu băgară de seamă cum 
de ajunseră din înălțimea cerului jos pe pămînt, 
Fiecare își dovedea iscusinţa și puterea, și nici unuia 
nu-i venea la îndemînă să se lase înfrînt. Şi cum 
spuneam, iată-i coborîți pe pămînt și ajunşi la 
poalele muntelui Changyang, în partea lui dinspre 
soare-apune. Acolo, Împăratul cerului se folosi de 
acea clipă cînd uriașul își potrivea mai bine scutul 
şi harșt, îi tăie capul. Atunci se auzi o bubuitură 
îngrozitoare, ca de trăznet, de răsunară văile, şi 
capul uriaşului, mare cît o colină, căzu, rostogolin- 
du-se peste copacii codrilor bătrîni. 

Xing Tian  înspăimîntat că-și pierduse capul, 
mută securea în mîna stîngă, și cu dreapta începu 
a cotrobăi printre dealuri, văgăuni și păduri. Din 
atingerea mîinii sale, copacii falnici se prăbuşiră, 
stîncile se fărîmară, crengi şi pietre zburau în toate 
părţile şi văzduhul tot fu învăluit de pulbere, de 
puteai crede că-i sfîrşitul lumii. 

În vremea aceasta Împăratul cerului, de teamă 
ca nu care cumva uriașul să-şi găsească nepreţuitul 
cap, şi lupta să reînceapă mai aprig, lovi cu putere 
în piscul muntelui Changyang care se despică în 
două cu un vuiet înfricoșşător, iar capul uriașului 
care se”afla acolo, se prăvăli în hăul ce se căscase, 

Și îndată ce capul se rostogoli în căscătura din 
adincuri, muntele se făcu la loc, ca la începuturi, 
de parcă nici clintit n-a fost, iar Împăratul cerului 
rînji de astă biruinţă. E 

Nimeni nu știe dacă Xing Tian va fi auzit bu- 
buitura cea înfricoșătoare ori ba. Dar ce se ştie 
este că uriașul s-a oprit din căutare şi pricepu pe 
dată crudul adevăr de a fi rămas fără cap. 

Să fi fost oare înfrînt viteazul Xing Tian ? Nici- 
decum ! Învîrtind securea şi scutul cu măiestrie 
de oștean între oșteni se înverşună mai departe în 
luptă spre dușmanul pe care n-avea cum să-l mai 
vadă, Cu toate că oamenii din cea-ndepărtată vre- 
me, socoteau că uriașul tot mai vedea. Dar cum 
să fie cu putinţă, v-aţi întreba pe bună dreptate. 
Legenda spune că Xing Tian îşi prefăcuse sfircu- 
rile-n ochi, iar buricul. și-l preschimbă în gură. 

E frumos să crezi în viteji şi în puterea lor de 
a vieţui. Să-i dăm şi noi crezare. 

Neînduplecat în dorinţa de a-l răpune pe Îm- 
păratul cerului, acest uriaș vedea și simțea cu tot 
trupul, care-i ţinea loc și de cap. Ochii din piept 
ar fi vărsat văpăi de ură — de-ar fi putut, iar 
gura de pe burtă n-ar fi pregetat cu sudălmi și 
blesteme să-și împroaște potrivnicul. Paloşul duş- 
manului i-a retezat capul, dar puterea nu i-a 
putut-o înfrînge. Legenda mai spune că Xing Tian 
a rămas tot acolo, la poalele muntelui Changyang, 
înrădăcinat parcă, şi învirte securea fără oprire! 


Războiul dintre Împăratul galben şi Chi You 


Nu departe de lăcașul Zeului arșiţei care stăpînea 
o bună întindere din tăriile văzduhului, apăru dins- 
pre soare-apune un zeu şi mai mare. Din bătrîni 
se spune că era puternic cum nu s-a mai văzut 
și că se numea Împăratul galben. Și se mai spune, 
că nici unul dintre zei, nici chiar Dijun, ce era în- 
scăunat la hotarul de la soare-răsare şi avea zece 
feciori — sub chip de soare, fiecare și douăspre- 
zece fiice, sub chip de lună fiecare — nu s-a putut 
asemăna vreodat' cu atotputernicia măreţului îm- 
părat. a 

Se povesteşte că-şi avea palatul în mijlocul 
cerului, străjuit fiind în cele patru părți de cîte 
un zeu, ce vegheau şi asupra primăverii, verii, 
toamnei şi iernii, păzind cu străşnicie ca ele să se 
rotească în fiece an, cu rost şi după cuviinţă. Îm- 
păratul galben așadar era mai marele peste toţi, 
adică era Zeul zeilor, şi avea patru feţe, aşa că 
nimic nu-i scăpa şi pe toate le vedea. Mai avea el 
Împăratul galben o mulțime de urmași, unii zei, 
alții pămînteni. Bunăoară Yu Gou — Zeul mării 
cel cu cap de om şi cu trup de pasăre, și cu doi 
șerpi galbeni atîrnaţi la urechi era, unul din fiii lui. 
La rîndul său, Yu Gou avea şi el un fiu, Yu Jing, 
tot zeu al mării. Yu guo — tatăl, era Zeul mării 
dinspre soare-răsare, iar fiul său, Yu Jing, stăpi- 
nea peste Marea dinspre miazănoapte. 

Legenda mai pomeneşte şi de zeul Gun, vestit 
pentru a sa faptă bună săviîrşită pămîntenilor. El 
ar fi fost acela care a furat din rai Xirang! cu care 
se îmblînzeau viiturile. Zeul Gun, se număra prin- 
tre nepoţii Împăratului galben, iar Zhuan Yu care 


l Xirang — lut fermecat ce-şi sporea masa prin um- 
flare. 

mai tîrziu i-a și ținut o vreme locul, îi era stră- 
nepot. Cum tot strănepot al împăratului era și 
Zhurong ?, dar şi mulțimi de pămînteni : Quanrong, 
Bei di,. Miao Ming, Mao Ming. Așadar Împăratul 
galben a fost tatăl, bunul şi străbunul nemurito- 
rilor, dar și al muritorilor, și de aceea preacinstit 
a rămas în cărțile chineze. 


* 
Li 
+ * 


, Multe întîmplări nemaipomenite s-au petrecut 
în vremea Împăratului galben, dar războiul dus 
de el împotriva lui Chi You a zguduit lumea. Acest 
Chi You era şi el un zeu puternic. Dar acum cin- 
stiți prieteni, să vă povestim cum Împăratul gal- 
ben, se- gîndi într-o bună zi să-și adune la sfat toți 
zeii şi. toate duhurile. Locul de întîlnire avea să 
` fie pe muntele Taishan dinspre soare-răsare. 

Zis și făcut. Împăratul se porni la drum într-o 
caleașcă împodobită pe de-a-ntregul cu nestemate 
și “însoțită de șase dragoni. Bifang pasărea cea 
şchioapă, mîna caii, iar Fong Bo? şi Yu Shit mer- 
geau înainte măturind calea în fața alaiului împă- 
rătesc. 


- Dar în fruntea tuturor se afla Chi You cu slu- 
jitorii săi — o haită de tigri și lupi — puşi să 
vegheze la tihna drumului. Dar prih ce avea să 
treacă Împăratul galben vom afla ! 

Acest Chi You pismuind An AEEA imak- 
ratului galben, care stăpînea cuprinzătoarea lume, 
vroia cu orice chip să-l înlăture de pe tron și să 
se înscăuneze el ca Zeu al zeilor. 

Legenda mai spune că Chi You avea șaptezeci 
și doi, ba chiar optzeci şi unu de frați, care mai 
de care mai fioros. Unii, cu capete de bronz şi 
frunți de fier, cu cîte două coarne ascuțite, cu fire 
de păr în urechi, asemenea unor săbii, alții, cu cîte 
_patru ochi, șase mîini și picioare cu copite de taur. 
"Şi-apoi fraţii lui Chi You nu numai că arătau înfri- 
coşător, dar şi hrana lor era ciudată. Înfulecau 
'hălci de fier, bolovani şi pietre. Și-apoi tare mai 


2 Zeul focului în mitologia chineză. y 
3 Moşneagul vîntului (trad. din lb. chineză). 
+ Dascălul ploii (trad. din lb. chineză). ! 

erau iscusiți în născocirea feluritelor arme : suliți 
ascuţite, halebarde, securi, scuturi grele, săgeți 
ușoare care zburau cu iuțeala gîndului. Pe deasu- 
pra aveau o putere uriașă, ca de pe alt tărim. 

De bună seamă că și pe acești frați de pe pă- 
mint se bizuia Chi You, în neastîmpărul cu care 
punea la cale uzurparea Împăratului galben. Așa 
că acum, pogorit din înălțimea cerului, înfățişă fra- 
ților săi gîndul care-l muncea. Aceştia se învoiră 
bucuroși și nu doar ei, ci și alți vieţuitori li se ală- 
turară spre ajutor. 

În vremea aceea, Împăratul galben, ajuns în pa- 
latul său de hodină, îşi petrecea acolo zilele în 
tihnă. Dar liniștea i-a fost tulburată de vestea răz- 
vrătirii lui Chi You. „La o asemenea faptă necu- 
getată nu m-aș fi așteptat. Nu-l pot lăsa pradă ne- 
legiuirilor, voi încerca să-l îmbunez şi să-l aduc 
pe calea cea dreaptă“, își zise Împăratul galben. 

Dar spusele sale în van au rămas, căci hotărî- 
rea lui Chi You era de nestrămutat și astfel se 
porni războiul la Zoulou ?. 

Oștirea lui Chi You, alcătuită din mulțimea lui 
de frați și dintr-un număr mare de viteji Miao 
Ming ê, iar cea a Împăratului galben din zeii și du- 
hurile ce străjuiau cele patru colțuri ale împărăției 
cerești, la care se alipiră de pe pămînt urși, tigri, 
lupi, vulpi, precum și alte jivine fioroase. Bătălia 
a fost crîncenă și nici una din cele două oștiri nu 
se vedea înfrîntă ci biruitoare ! 


La începutul luptei oastea lui Chi You se arăta 
puternică, nevoie mare, așa că haita de jivine a 
Impăratului galben nu i-a putut veni de hac. Ba 
se mai ivi și-o treabă necurată. Șiretul Chi You, 
stîrni o negură cu care învălui oștirea vrăjmașă, 
punînd-o la grea încercare. În astă negură, fraţii 
lui Chi You, cu capetele lor de bronz şi frunţile 
cu coarne de fier, porniră să spintece în stinga și 
în dreapta, în față şi în spate, înspăimîntindu-și 
dușmanii. 


> Localitate în raza județului cu același nume, din 
provincia Hebei de astăzi. 
ë Clanul Miao Ming. 

Oastea Împăratului galben fu cuprinsă de mare 
jale şi deznădejde, şi degeaba îi tot îndemna el cu 
glasul lui ceresc, tunînd fără oprire : „Înainte ! Îna- 
inte ! Să ieşim din astă neagră încercuire !* 

„Inainte ! Înainte !“ strigau cu îndemn de luptă 
și zeii şi duhurile. Tigrii, urșii, jivinele toate urlau 
la rîndul lor, cu spaima sfîrșitului, îngroziți de 
“blestemata negură de care nu se mai vedeau scă- 
'pați. Zeii păreau neputincioşi. Împăratul galben de 
asemenea. În focul deznădejdii, cum sta în carul 
său de luptă, îl văzu pe bătrînul Feng Hou, moță- 
ind. Mîniat îi spuse : j 

— Stai şi dormi, istețule, în loc să născoceșii 
o ieşire din ăst măcel! 5 

— Nu dorm Măria Ta. Ce-i drept stau cu ochii 
închiși, da-mi bat capul ! : 

„Şi nu mințea de fel, căci tocmai se gîndea: 
„Oare cum o ţine Carul Mare oiştea înainte, me- 
reu, de-i primăvară, vară, toamnă sau iarnă ? Păi, 
dacă, oi găsi şi eu tot așa, calea cea bună, nu se 
cheamă că scăpăm de măcel 7 Și de îndată se puse 
pe treabă. Cu mintea-i isteaţă şi miinile-i, măiastre, 
făcu degrabă o roată arătătoare?, şi-n inima roții 
puse un omuleț de fier, care ținea un braţ ridicat 
arătînd spre miazăzi. „Hei“, îşi zise Feng Hou, „acu” 
om putea găsi și celelalte părți ale lumii: miază- 
noaptea, răsăritul și apusul“. 

Şi iaca-așa, cu ajutorul acelei roţi, călăuziți de 
-ea, Împăratul galben și oastea lui scăpară din în- 
cercuirea dușmană, dar războiul tot n-a contenit. 
„Am să curm eu vicleşugurile acestui netrebnic 
Chi You, cu ajutorul dragonului meu Yin Long 
— aducătorul de ploaie ! Tăria ploii are s-o întreacă 
pe cea a negurii !“ rosti împăratul plin de furie, 
şi-l trimise pe supus într-acolo. Numai că nici 
n-ajunse bine la locul cu pricina, şi nici n-apucă 
să poruncească ploii să cadă, că Chi You prinzînd 
de veste, i-o luă înainte, şi chemă în ajutor pe 
Feng Bo și pe Yu Shi. Aceștia, cît ai clipi din ochi, 
stîrniră o vijelie nemaipomenită, care începu să 
bată în oștile împărătești cu o furie dezlănţuită. 
Yin Long, dragonul, rămase neputincios- în faţa 
unor asemenea stihii, iar Împăratul galben văzîn- 
du-şi oastea pusă pe fugă, căzu în grea cumpănă. 


1-Busolă. ift sa sh 3 


Nemaiștiind cum s-o scoată la capăt, fu nevoit 
s-o cheme pe fiica lui, zeiţa Ba. Aceasta își avea 
palatul pe tăpșanul Gong Gong din munţii Kunlun. 
Fata de-mpărat purta straie cernite, nu era de fel 
frumoasă, ba mai era şi cheală, dar din trupul ei 
ieșea o căldură neasemuit de mare. Vrînd să-si 
ajute tatăl o luă spre cîmpul de bătaie, şi pe loc 
îndepărtă ploaia şi furtuna, acoperind vrăjmașii de 
zăduf. Loviţi de arșiță năprasnică, potrivnicii se 
poticneau pe rînd. Dragonul trecu și el la atac. 
Drept urmare, o mulțime din locuitorii Miao şi vreo 
cîțiva din frații lui Chi You au fost răpuși. Dar 
zeița Ba, după ce-l ajută pe tatăl ei să dobîndească 
izbînda îşi pierdu mult din putere, aşa că nu mai 
apucă să se întoarcă în sălașul ei, silită fiind să 
rămînă pe pămînt. Asta n-ar fi întristat-o prea 
mult, numai că vedeți dumneavoastră, pe oriunde 
trecea, piîrjolea cîmpurile și roadele, iar oamenii 
sufereau într-un asemenea hal, că o izgoneau cu 
furci şi cu lopeţi, hăituind-o din zi şi pină-n noapte 
strigîndu-i întruna : „Piei, duh al secetei, piei din 
aste locuri !% Și nimeni nu mai știe ce s-a ales de 
zeița Ba, rămasă în părăsire după ce-și ajută tatăl. 

Dar să vedem ce s-a petrecut și în cealaltă 
tabără. D-apoi, cu toate că s-au prăpădit destui, 
tot unul şi unul erau cei teferi și nevătămați. Gata 
era să uităm a vă spune că din frații Chi, unii 
ştiau să zboare, avîntindu-se sus de tot printre 
nori, iar alţii se cățărau pe stînci, de ziceai că 
umblă pe netedul pămînt! Și-atunci n-avea oare 
Împăratul galben a se teme mai departe de ei? 
Ba avea, mai cu osebire că oștirea lui începu a da 
mari semne de osteneală. 

Cum să facă și ce să facă să-i scoată din astă 
istovire ? ; 

— O tobă! Asta-mi lipseşte! Da' din ce s-o 
fac ? 
Zărindu-l pe Kui, după un bob de gîndire, îl 
hărăzi morţii. Kui acesta era o pocitanie care trăia 
pe Muntele valurilor curgătoare dinspre Marea de 
la miazăzi şi semăna cu un taur fără coarne. Era 
cenușiu și doar un picior avea. Și sărea din apă 
pe uscat și de-acolo înapoi cu o ușurință fără pere- 
che. Și de cîte ori ieşea din apa mării furtună și 
potop stîrnea. Vă mai putem spune că acest Kui, 
strălucea mai abitir decît soarele, iar de-l priveui 
fără de văz rămîneai. Pe deasupra mai: scotea și 

niște răgete, de ziceai că-i tunet nu alta. Aşadar, 
Împăratul galben pe acesta îl jertfi, și porunci să 
fie jupuit, iar din pielea lui să se croiască o tobă 
uriașă ! Zis și făcut! Da’ tobă fără ciocan cine-a 
mai văzut? N-a văzut nici Împăratul galben, aşa 
că-și îndreptă pe dată gîndul spre lacul Leize, unde 
sălășluia Zeul tunetului ! Ciudată arătare mai era 
şi ăsta, cu capul lui de om și trupul de dragon. 
Potera împărătească îl prinse pe cînd se bălăcea 
în lac și fără veste îl omori pe loc, făcînd din osul 
lui cel mare, un ciocan pe măsura tobei. Legenda 
spune că bubuitul ăstei tobe putea fi auzit la cinci 
sute de li. Aflaţi mai departe, că mare şi grea cum 
era, mulți oșteni au trebuit s-o care pe cîmpul de 
luptă spre locul ales de Împărat. Şi cînd începură 
a bate în ea, munții și văile văzduhului întreg se 
zguduiră. Oștirea lui Chi You fu rău băgată în spe- 
rieți, că nici să zboare, nici să umble nu mai fu în 
stare. Asta și dorise Împăratul galben, și porni:-la 
atac, pricinuind grele pierderi dușmanilor. 

Chi You, cu toată înfringerea, nu se lăsă bătut, 
ceru sprijin locuitorilor Kuafu, care nu erau alţii 
decît. feciorii marelui Hou Tu, zis Tartorul ! Copi- 
taţii ăștia sălășluiau în muntele Cheng Du Zai 
Tian din pustietatea de la miazănoapte. Erau uriași, 
puternici nevoie mare, dar cam neghiobi. 

Oştenii lui Chi You, împuţinaţi cum se aflau 
după înfrîngere, ajutaţi acu’ de odraslele lui „Uci- 
gă-l toaca“, semănau cu un tigru înaripat! Impă- 
ratul galben încremeni ! Cum să-i poată birui și 
pe ăştia ? ; 

În cele din urmă îi învinse. În ce fel? D-apoi 
prin minte şi învățătură, că fără de asta nimic nu 
poți înfăptui. Ca să duci un război și să ieși birui- 
tor trebuie să deprinzi o seamă de lucruri, fie 
chiar vicleșuguri și asta mai întîi tu, care ești căpe- 
tenia, ca pe urmă să-ți înveți şi oastea. 

Împăratul galben avu norocul să-şi afle învă- 
țătura de la o făptură cu cap de femeie şi trup de 
pasăre, tot o zeiță și ea, numită Xuan Nü căreia 
i se făcu milă de Zeul zeilor și cobori pe pămînt 
să-l dăscălească. Acesta prinzînd iute învățămin- 
te, le împărtăși la rîndu-i oștenilor. Acuma erau 
în stare să-i nimicească pe potrivnici în frunte cu 
Chi You cu tot! 

În ultimul atac asupra oastei răzvrătitului Chi 
You, a intrat și Yinglong dragonul, care cu un urlet 

prelung din înălțimi, se năpusti asupra fraţilor 
Chi You și a ostașilor din neamul Kuafu, prăpă- 
dindu-i. Dușmanii Împăratului galben fură prinși 
ca-ntr-un cleşte uriaș, însuși Chi You căzu în mîi- 
nile împăratului. 

Numai că Yinglong, dragonul cel credincios şi 
viteaz, avu aceeaşi soartă cu a zeiţei Ba. Apucat 
de duhurile rele nu s-a mai putut întoarce în îm- 
părăţia lui, iar Zeul zeilor l-a dat și pe el uitării 
ca și pe propria lui fiică. 

Vrînd să scape de necuratul, bietul Yinglong, 
fu nevoit să fugă și să se ascundă într-o mlaștină 
din partea de miazăzi, și de aceea acolo, pînă-n 
zilele noastre, plouă mai mult decît la miazănoapte. 
Ploile acestea, se spune c-ar fi necontenitul plins 
al dragonului Yinglong, cel rămas fără cuvenita 
răsplată. | 

Ce s-a ales de Chi You? Împăratul galben nu 
l-a putut ierta, și chiar de acolo, la Zhulong, unde 
se desfășurară cele mai crîncene lupte l-a pus în 
lanţuri și cătușe și-apoi l-a despicat cu paloșul. 

Se mai spune, că abia după ce a murit, i s-au 
desfăcut fieroşeniile cu care fusese înlănțuit, şi 
pline de sînge cum erau, au fost aruncate hăt-de- 
parte în pustiu. 

Şi tot așa se spune că lanţurile și cătușele lui 
Chi You s-au prefăcut într-o dumbravă de arțari, 
și în fiece toamnă, frunzele lor se însîngerează, ca 
și cum ar vrea să arate că ura lui Chi You n-a 
încetat. 

Copilul lepădat pe gheaţă 


Într-o așezare numită Youlin trăia în vremuri stră- 
vechi, o tînără fată care se chema Jiang Yuan. 
O dată, cînd tocmai se întorcea din preumblare, ce-i 
văzură ochii ? O urmă mare de picior. Să fi trecut 
pe acolo vreun uriaș? Căci de bună seamă uriaș tre- 
buie să fi fost cel ce lăsase o asemenea urmă. 
„Da” cum de nu-l zării ?*, se întreba Jiang Yuan și 
cuprinsă de uimire se aplecă, vrînd să măsoare cu 
piciorul ei mic, urma cea mare. Dar abia ce-o atinse, 
că un dulce fior îi străbătu întreaga făptură. 
Întoarsă acasă, simți că rămăsese grea. Și după 
o vreme, iată că născu un cocon voinic și frumos. 
Numai că oamenii nu-l vedeau cu ochi buni pe noul 
născut din pricină că tatăl copilului nu le era cunos- 
cut, aşa că hotărîră să-l dea pieirii. Îl smulseră din 
brațele mamei și-l aruncară într-o uliţă pe unde 
treceau vitele la păscut, socotind că acolo are să 
fie strivit de copitele lor. Dar să vedeţi minune: 
vacile, mai miloase decît oamenii, nu numai că nu 
l-au călcat ba l-au și alăptat! Răii satului văzînd 
că pruncul trăiește și se-mplinește, alt gînd necurat 
îi hărăziră: să fie dus în adîncul codrului întu- 
necos ! Da'nici de astă dată nu li se împlini netreb- 
nica voie, căci în drumul lor întîlniră niște tăietori 
de lemne, oameni pașnici și de omenie. Aşa că pără- 
siră codrul și cugetară să-l lepede într-o pustie- 
tate acoperită de gheață, unde negreşit avea să 
moară de frig. Și fără să mai zăbovească, făcură 
întocmai. Dar acum să vedeţi altă minune ! În aju- 
torul copilașului, coborîră păsările care-l încălziră, 
rînd pe rînd, cu aripile lor, încît pruncul rămase viu. 
La una ca asta nu se așteptară sătenii, și cînd mer- 
seră-ntr-o zi să-l caute, în loc să-l găsească îngheţat 
bocnă, numa'bun de aruncat în vreo copcă, pruncul 
era întreg și nevătămat !Și zărindu-l pe copil plin- 
gînd cu ochii la păsările ce se roteau în văzduh, 

inimile lor se înduioșară. „E nevinovat! De bună 
seamă e nevinovat, altminteri murea de mult“ îşi 
ziseră între ei, şi-l duseră înapoi la măicuța lui 
care-l jelea întruna. Fără de margini i-a fost bucu- 
ria şi printre lacrimi îngînă : „Puiul meu, cel lepă- 
dat 1%, De-atunci Lepădatu' îi rămase numele. 

Legenda spune că Lepădatu' ăsta, avea să fie, 
strămoșul neamului Zhou, neam vrednic şi de soi 
intre neamuri. D-apoi nu-i de mirare, că de mic 
i-a plăcut să-și facă de lucru pe cîmp. Culegea 
boabe de grîu, de orez, de soia și de sorg pe care 
apoi le resemăna cu mînuţele lui. Şi ce mai roade 
ieșeau | Nemaivăzute pînă atunci. Așa că urmaşii 
lui, îl pomeneau cu mare cinste sub numele de Hou 
Ji. 

Viaţa era grea pe meleagul acela. Oamenii se 
îndeletniceau cu vînătoarea, creşterea vitelor şi cule- 
sul poamelor sălbatice. 5 

Ajuns mare, Hou Ji — aşa să-i spunem şi noi, 
că prea sună a tristețe numele de Lepădatu' -— 
împătimit de munca ogoarelor, născoci fel de fel de 
unelte de lemn şi de piatră, pe care împărțindu-le 
consătenilor i-a învățat cum să le foloseasă. Și în 
ăst' fel, oamenii deprinseră mai cu spor muncile 
pe ogoare şi viața lor prinse a se îmbelșuga văzînd 
cu ochii. Sătenii știau prea bine că lui Hou Ji îi 
datorau această înflorire, aşa că îl cinsteau cu 
toată recunoştinţa. Vestea bunăstării lor ajunse şi 
la urechile Măriei Sale regele Wao care-l pofti la 
curte pe Hou Ji, și-l numi mai marele peste ogoarele 
țării. Mai tîrziu, după ce Wao se stinse, și la tronul 
său urmă regele Shun, acesta îi dărui drept răs- 
plată lui Hou Ji ţinutul Youlin, ca aici să-şi poată 
dovedi întreaga iscusință. 

Acu' mai trebuie să aflați că maica Lepădatului 
se mărită în lege și dete naștere unui alt fiu, pe 
nume Tai Xi, iar acesta mărindu-se, şi ajuns falnic 
fecior, se însură şi avu și el un flăcău, pe care-l 
numi Shu Jun. Toţi acești bărbați ai neamului, 
trăiau în bună înţelegere cu Hou Ji învăţind pe 
lîngă el cu rîvnă, cum să are și să semene mai bine 
pămîntul. Nepotul, Shun Jun, avu și el un gînd 
bun, acela de a înjuga boii şi de a ușura truda la 
cîmp. De-atunci viața începu să le fie mai ușoară 
și mai frumoasă. 

După atîta osteneală lui-Hou Ji î se sfirşiră 
zilele. Norodul îl jeli şi-l îngropă într-o vale plină 

cu verdeață, brăzdată de ape şi străjuită de munţi, 
ce se afla chiar în cîmpia Duiye, nu departe de 
scara Jianmu, care urca la porţile cerului. Se ştie 
că zeii cu ajutorul ăstei scări coborau și urcau ori 
de cîte ori pofteau. 

Prin grija lui Hou Ji, cîmpia Duiye se făcu tare 
mănoasă. Aici începură să crească tot felul de grîne, 
iar boabele de orez arătau aşișderea mîndrelor măr- 
găritare. 

Aşadar în astă cîmpie binecuvîntată! își găsi 
tihna de veci preaslăvitul Hou Ji. Și întru cinstirea 
lui și azi se aude ciripitul păsărilor ce parcă amin- 
tesc de el. Și tot aici o poți zări pe preafrumoasa 
şi nemuritoarea Phenix care-ţi încîntă ochii, aşa 
cum Hou Ji a știut altădată să încînte sufletele. 


1 în zilele noastre în raza judeţului Wengxi, provin- 
ciacia Shangxi, pe muntele Jiwang, poate fi văzut un fel 
de pietriș multicolor, ale cărui forme seamănă cu boabele 
de orez, de porumb, cu cele ale seminţelor de pepene și 
dovleac, de soia şi mazăre. Localnicii numesc acest pie- 
triş „al culturilor cerealiere“ şi că ele ar fi urmele acelor 
semințe lăsate de Nou Ji, de pe cnd învăţa el să cultive 
pămîntul. 

Xiang cel înduioșat de fratele său Shun 


Intr-o bună zi, pe cînd ţara era cîrmuită de Împă- 
ratul Yao, într-o casă de oameni sărmani de pe 
malul rîului Gui, veni pe lume un copilaș care primi 
numele de Shun. Nenorocul lui, ca la scurtă vreme 
după naștere să i se prăpădească mama, iar tatăl, 
Gu Shou să-și ia altă nevastă. Femeia de-a doua 
născu doi copii : un băiat, pe nume Xiang și o fată, 
pe nume Xi. Numai că în loc de pace și bună înţe- 
legere, Tartorul își vîri coada, și-n casă începu 
larma şi gîlceava. Tatăl, după ce că nici nu vedea 
şi nici nu auzea bine, mai era şi-ntr-o doagă şi se 
lăsa mînat de voia nevestei, care nu-l avea la inimă 
pe nevinovatul Shun. Și oricît de bine și de frumos 
se purta -copilul, ei îi cășuna că-i neastîmpărat și 
le face pe toate de-a-ndoaselea. Maștera se dovedea 
o femeie rea și pismașă și cel dintii născut al băr- 
batului îi sta ca un ghimpe în ochi. În mare păcat 
cădea și Gu Shou, prins în jocul netrebnic al neves- 
tei sale, dar şi cei doi copii, care n-aveau nici un 
pic de milă pentru năpăstuitul Shun, ce înghiţea 
sudălmi, batjocuri şi aprige bătăi de la toți. Îndură 
el, bietul prunc, cît îndură caznele, pină-ntr-o zi, 
cînd își luă lumea-n cap și se duse, se tot duse pînă 
ce ajunse pe malul rîului Gui, de la poalele mun- 
telui Lishan, unde tot într-un plins o ţinu strigîn- 
du-și maica cea bună, ca și cînd aceasta i-ar fi 
putut veni într-ajutor : 

— Mamă, măicuța mea, grea soartă îmi hără- 
ziși. „Ba nu, ba nu !...%, auzi el parcă sunînd pre- 
lung glasul blînd al mamei. 

Azi așa, mîine tot așa, pînă ce copilul crescu 
mare şi voinic. Pasă-mi-te îl veghea de-acolo de 
sus, cea care îl zămislise. 


Cu dulcea icoană a mamei sale în suflet, flăcăul 
începu a-și croi viața la poale de munte. Își ridică 

o căsută, desțeleni pămîntul și începu a-l lucra. 
Plugarii de prin preajmă rămaseră uimiţi de hăr- 
nicia și mai cu seamă de înţelpciunea cu care ştia 
el să le aducă împăcarea ori de cite ori se isca vreo 
sfadă între ei. 

Shun se dovedi iscusit în toate. Apuctndii-se de 
pescuit, aduse şi printre pescarii din lacul Leize 
omenia şi buna înţelegere. 

Intr-una din zile, stînd pe malul rîului Gui, 
aproape de căscioara lui, îi mai răsări în minte un 
gînd bun : să sé apuce de olărit. Localnicii, se învoiră 
ca sub îndrumarea lui să meșterească din lut ars 
oale, cățui, tămiierniţe şi fel de fel de lucruri de 
podoabă, care de care mai frumoase. 

În vremea aceea, Împăratul Yao, cum n-avea 
urmaş pe potrivă şi simțind că tinereţea i s-a dus, 
că puterile îl lasă și că zilele încep a i se împuţina,: 
trimise soli prin ţară în căutarea unui tînăr vred- 
nic care să-i urmeze la tron. 

Toate veştile primite îl înştiinţau că Shun ar 
fi cel mai cu har, și numai lui i s-ar putea încredința 
cîrmuirea. 

Socotind că alegerea a fost bine gîndită, Împă- 
ratul îl chemă la sine și după ce-l cumpăni în toate 
chipurile și pe toate laturile cu înţeleaptă chibzu- 
ință, îl primi ca ginere împărătesc dindu-i pe cele 
două fete ale sale, Ehuang și Niyng de neveste. 
Îi mai dărui o casă mare şi o mulțime de straie, un 
qin, o turmă de oi și cîţiva slujitori. Dar tot atunci 
le porunci și celor nouă fii ai săi să pornească cu 
alaiul de nuntă într-acolo, să vegheze cu oehi-n 
patru asupra purtării tînărului Shun. Şi curind 
aveau cu toţii să se încredințeze de bunătatea lui. 
Numai tatăl acestuia, Gu Shou, maștera, fratele şi 
sora, cu vitregie dar și cu păcat erau în gîndurile 
rele ce-i puseră celui pe care-l năpăstuiră de mic 
şi care, iată, ajunsese ginere împărătesc! Cel mai 
pismaș dintre ei, se arătă Xiang, fratele din a doua 
însoţire a tătînelui său. Și să vedeți pînă unde putea 
merge mîrșăvia acestui Xiang, pînă la a-l omori pe 
Shun și a-i lua nevestele. Rivnea la ele, căci una 
era mai frumoasă ca cealaltă, și amîndouă nease- 
muite făpturi. Maştera şi neghiobul de Gu Shou 
vroiau și ei să puie mîna pe avuția lui Shun, așa 
că se însoţiră cu Xiang să-l ajute să-i facă de petre- 
canie celui ce le sta în cale. Asemenea unor netreb- 
nici au pus la cale toată noaptea în casa lor scir- 

navă, mirșava faptă. Şi treaba avea să se petreacă 
chiar a doua zi. Xiang se duse la Shun și îi zise: 

— Dragă frate, tata te roagă să vii miine cit 
mai devreme pe la noi, să ne ajuţi să dregem ham- 
barul care s-a surpat. 

— Bine! Am să vin chiar de dimineaţă, îi răs- 
punse cu seninătate Shun, văzîndu-și mai departe 
de fînul pe care tocmai îl aduna în claie. 

Ehuang și Niiyng, nevestele lui Shun, după ce-l 
văzură pe Xiang plecînd, ieșiră să-și întrebe băr- 
batul ce gînd îl aduse la ei. 

— Mai nimic, treburi gospodărești, răspunse 
Shun. Tata mă cheamă să le dreg hambarul. 

— Vai de noi și de noi! Să nu te duci căci vor 
să te dea pradă focului ! 

— Ce să fac? Nu se cuvine să nesocotesc che- 
marea tatei. 

Crăiesele, se gindiră ce se gîndiră, şi-apoi astfel 
îi grăiră : 

— Fie, cum vrei tu ! Da'mîine cînd te-oi pregăti 
de drum să te-nveșmînți cu ce ţi-om alege noi. 
Dorim să te păzim de rele. 

Ehuang și Niiyng scoaseră dintr-un sipet un 
strai țesut cu felurite şi împestrițate chipuri de 
păsări cu care soțul lor să se gătească a doua zi 
înainte de a porni la drum. 

Răii pămîntului, văzîndu-l pe Shun cît de împă- 
unat vine la moarte, rîseră pe înfundate. 

Îl primiră, vezi doamne, cu bucurie: da’ de-o 
asemenea bucurie să n-aibe nimeni parte, şi pe dată 
îi și arătară locul cu pricina. În fapt hambarul nu 
se surpase ci doar în vîrf avea o stricăciune. Ti 
așezară scara şi-l poftiră să urce. 

„Ajuns sus, Shun se apucă de treabă. Cei de jos 
însă îi luară scara şi începură a stivui sub hambar 
vreascuri. 

Zărindu-i, şi bănuind cam ce-l așteaptă, Shun 
întrebă cu groază : 

— Tată, tată, ce faceţi ? - 

— Hei, băiete, băiete, răspunse maștera, iaca-ți 
pregătim întîlnirea cu maică-ta în cer } Ha, ha, ha... 

— Ha, ha, ha își potrivi rîsul și nătîngul de Gu 
Shou, fără pic de milă faţă de propriul său fiu. 

Iar Xiang, aprinzînd focul rise şi el: 

— Ha, ha, ha, acu’ să te văd cum îţi scapi pielea 
de pîrjol, doar de-ai avea aripi, să poţi zbura, da'cum 

n-ai, ha, ha, ha, ce ai să mai arzi, ginere de împărat 
ce te-ai ajuns! 

Nu-i era de fel uşor bietului Shun. Vreascurile 
aprinse ridicară trîmbe de flăcări pînă înspre vîrf, 
cuptinzînd întreg hambarul care ardea vilvătaie, 
gata, gata să-l înghită, pe nevinovat. 

Înspăimîntat de moarte, Shun, ridicîndu-și bra- 
tele: în sus apucă să strige cu un vaiet prelung: 
„Cerule !“... 

Și-atunci se săvîrşi minunea. Toate păsările din 
straiul cu care era înveșmîntat, își întinseră ari- 
pile şi-şi luară zborul, spre înaltul cerului, cu Shun 
cu tot. 3 

Cei de jos rămaseră loviți ca de trăznet şi multă 
vreme stătură aşa locului, înlemniţi. 

Aşadar, dădură greş. Dar credeți cumva că le-a 
fost de învățătură ? Nicidecum, căci vorba aceea 
„năravul din fire n-are lecuire ! pie, Aşa că puseră la 
cale altă mişelie. Îl mînară pe Gu Shou la feciorul 
său Shun, învățîndu-l cum să-i grăiască. Fără zăbavă 
acela se duse, şi ajuns la scara de piatră a casei celei 
mari, începu mieros a glăsui : 

— Iartă-ne fiule, întîmplarea de deunăzi s-a 
datorat prostiei noastre, aşa că în marea ta bună- 
tate, lasă pustiului trecutul și fă bine de ne ajută 
să curățăm fîntîna năclăită cu mocirlă, că io-s de-acu 
bătrîn şi nu mai pot, iar Xiang, îl ştim doar cît de 
nepriceput îi. Rogu-te, dă-ne o mînă de ajutor. 

— Bine tată. Fii pe pace, oi veni chiar miine! 
zise cu blîndeţe Shun. 

Dar de cum plecă tătîne-său, se duse să le dea 
de veste crăieselor. Acestea, înspăimîntate, iar îl 
povăţuiră să nu meargă, căci o altă mișelie i se 
punea la cale de cei răi. 

— Oricum, e tatăl meu și i-am făgăduit că mă 
voi duce, chiar mîine ! căuta Shun să se facă înţeles. 

— Bine! Fie cum vrei tu, du-te. 

Şi încă de cu seară îi pregăti un alt veşmînt 
pentru a doua zi. De astă dată cu-n :dragon pe el. 

— Bagă de seamă bărbate, haina asta pune-o 
de-a dreptul pe piele şi pe deasupra pune-ți stra- 
iele de rînd, și cînd ţi-o fi greu, dezbracă-te de cele 
de deasupra și rămîi numai cu cea pe care ţi-o ale- 
serăm noi ! 

Primindu-le sfatul, Shun plecă înspre casa cea 
zisă părintească. Ho EE 

Ai lui, văzîndu-l că poartă straie de rînd, şopo- 
tiră între ei: „Acu își va găsi sfîrşitul! N-are cum 
să ne mai scape !“. 

Nestingherit, cu uneltele trebuincioase asupra-i, 
Shun se agăță de frînghie și cobori în adîncul fîn- 
tînii. Dar numai ce atinse cu vîrful picioarelor fun- 
dul puţului, că cei de sus îi și retezară frînghia, ba 
azviîrliră peste el și bolovani, boscorodind la bles- 
teme. 

Shun nu mai aşteptă, își lepădă în grabă straiele 
de deasupra și pe loc se preschimbă într-un dragon 
cu solzii de argint. Astfel alunecă uşor spre gura 
Izvorului galben și înotînd alene prin adîncuri ieși 
afară, departe, prin gura altei fîntîni. 

Cei rămași la ghizdurile fîntînii din ograda părin- 
tească, nu se lăsară pînă ce n-o astupară de tot, şi 
pămîntul de deasupra îl bătuciră cu picioarele lor 
scîrnave, strigînd și țopăind de bucurie că-n cele 
din urmă tot îl prăpădiră pe Shun, și de-acu or 
intra ei în avuțţia celui fără de întoarcere. 

Înștiințate de cele petrecute, dar nu pe deplin 
încredințate că lucrurile ar sta aşa, Ehuang și Nuying 
își acoperiră fețele cu cele mîneci largi ale straie- 
lor împărătești, și se puseră pe vaiete și plins, în 
vreme ce Xiang cu ai săi, lacomi, își împărțeau 
avutul. 

— Eu am pus fapta la cale, aşa că mie mi se 
cuvine să aleg, cuvîntă Xiang cu gura-i de broască- 
riioasă. Vouă vă las, oile, vitele, pămîntul și casa. 
Ale voastre să fie! Mie mi-ajung doar ginul, arcul 
și cele două cumnățele ! Hi, hi, hi! 

“Şi luînd qinul de pe perete începu a cînta lael, 
cu multă trufie. 

Părinţii, la rîndul lor, îmbătaţi de bucuria stă- 
pînirii unui asemenea avut, dădeau tîrcoale prin 
odăi, cercetînd cu privirea și pipăind lucrurile, în 
vreme ce bocetul celor două tinere văduve se auzea 
-tot mai jalnic. Plinsul lor trezi în Xi, sora mezină, 
. păreri de rău, rușinîndu-se de toate mîrșăviile la 
care fu părtașă. Pătrunsă de asemenea noi simță- 
minte, cum sta așa, cu gîndurile ei îmbunate, își 
ridică deodată privirile și pe cine credeţi că văzu 
intrînd sănătos şi voios în curte ? Chiar pe fratele 
ei Shun ! 

Ivirea lui în afara oricăror aşteptări, îi băgă în 
sperieți pe toți răii și fățarnicii. 

— Neîndoios că a murit, doar noi i-am făcut 
seama, dar cum de învie? Ori poate-i umbra lui 
venită să ne-nfricoşeze, gîndiră ei cu mare spaimă. 

Da’ cum Shun înainta agale, văzindu-l în carne 
și oase, orice îndoială pieri. Pînă și ticălosul Xiang 
care şedea în iatacul stăpînului cîntind la gin, con- 
teni şi ridicîndu-se umil, prinse cu glas stins a-l 
saluta cu lingușeală : | ăn 

— Frate, bine c-ai venit! Mi-a fost urît fără 
tine şi mult ţi-am purtat dorul! 

Shun îi răspunse cu blîndeţea sa dintotdeauna : í 

— Ştiu cît de dor ţi-a fost! Și apoi s-a lăsat 
tăcerea. Nimeni nu mai scoase o vorbă, dar nici -să 
clintească măcar vreunul nu mai îndrăznea... Numai 
Xi, mezina, vroia cu orice preț să se-ndrepte pe 
calea cea bună. 

„Am să fiu cu ochi-n patru şi-am să-l apăr pe 
bunul Shun de. fărădelegile ăstorlalți, de-o mai 
îndrăzni careva să pună la cale vreo netrebnicie, 
hotări în sinea ei pe drumul de întoarcere spre 
casă. Și nu gîndi de prisos, căci răufăcătorii, tot 
răufăcători rămaseră, vrînd a mai încerca o dată 
pierderea celui reîntors, prin a-l pofti la ei în ospe- 
ţie, să-l îmbete și-apoi... să-l ucidă ! 

Mezina Xi aflînd de astă nouă ticăloșie, repede, 
repejor făcu cale-întoarsă și-și încunoștiință cum- 
natele. Ehuang şi Niiying primiră vestea fără teamă. 

— Îţi mulţumim surioară, pentru grijă! Te du 
liniștită acasă şi nu-ţi mai fie frică, avem noi ac 
de cojocul lor ! 

Soarele n-apucă a se ridica la amiază, că iată-l 
pe Xiang venind iar la curte și, cu multă it e 
torie, astfel îi glăsui lui Shun : 

— Frate dragă și mult iubit, rău ne pare şi tare 
ne mai căim pentru cele ce-ţi făcurăm. Taica şi 
mama pregătesc un ospăț cu bucate bune şi vin 
ales întru cinstirea ta și împăcarea noastră. Aşa 
că rogu-te cu smerenie, pofteşte miine pe la noi. 

Bietul Shun nu mai știu ce să facă şi se duse 
să-şi întrebe nevestele : 

— Mă duc ori ba? 

— Cum ai putea să faci o necuviinţă ? Te duci, 
vezi bine ! 

În "cea zi, domniţele sculate cu noaptea-n cap, 
au scos din lada lor de zestre un chiup, în care se 
afla o pulbere albă. O amestecară cu scîrnăvie de 
cîine, şi trezindu-l pe Shun, i-o deteră cu vorbele: 

— la-0, unge-te cu ea pe tot trupul, las-o să se 
zvînte și-apoi spală-te bine, bine. Apa caldă e pre- 
„gătită. 

Shun făcu precum îl învățară crăiesele, apoi îşi 
puse straie de sărbătoare, se înclină în fața ocro- 
titoarelor sale şi plecă în ospeţie. 

Acolo, ce să vedeţi, masă mare, încărcată de 
bunătăţi şi vinuri de soi. Da, după colțul mai întu- 
necos al ușii, era bine pitit un topor din cale-afară 
de ascuţit. 

— Gan bei! Gan bei!! se auzeau uralele în 
timpul prînzului, și gazdele umpleau de zor pocalul 
cu licoare. chihlimbărie. Și-l îmbiau, îl îmbiau 
întruna pe Shun, fără oprire tot închinînd cu el, 
“şi bînd și ei, pînă ce capetele începură a li se îngre- 
ună, iar limbile li se umflară scăpîndu-și vorbele 
bolborosite. 

Shun sta drept şi cuviincios la masă, iar ăilalţi 
se îmbătară criță. Băură pînă ce goliră toate ulcioa- 
ele. Socotind că ospățul s-a încheiat, Shun se ridică, 
mulțumi şi plecă. Gazdele rămaseră cu ochii holbaţi 
cît cepele și pironiți locului, a neputinţă. În odaie 
se lăsă o liniște tulburătoare, numai tăișul rece al 
toporului de după ușă, sclipea batjocoritor. 

Despre cîte se petrecură și despre felul în care 
se poartă Shun, potrivit înțelegerii, crăiesele şi cei 
nouă frați ai lor, avură grijă să-l vestească pe Împă- 
ratul Yao. Acesta mulțumit de cele aflate și bucuros 
de alegerea făcută, își zise că liniștit poate să-i 
încredințeze lui Shun cîrmuirea. Dar mai înainte 
voia să-l mai pună la o încercare. Așa că le porunci 
ispravnicilor să-l ducă pe ginere, în hăt îndepăr- 
tatul codru din creierii munţilor, şi acolo să-l lase, 
fără hrană, fără apă, fără, arme, vrînd să vază cum 
avea să se descurce. Apoi dragii noștri, credeţi 
cumva că Shun s-ar fi putut speria de ceva ori 
cineva, cîtă vreme se știa cu cugetul curat ? Nici 
vorbă ! Se preumbla prin codru minunîndu-se de 
copacii falnici, ce mîngiiau înălțimile cerului cu 


1 Gan bei, — formulă de urare folosită în timpul mese- 
lor cînd se ciocnesc pocalele, semnificind în limba română: 
„Noroc“, „La mulţi ani“. 

vîrfurile lor. Şerpii cei veninoşi se fereau din calea 
paşilor lui, iar tigrii, lupii, toate jivinele şi fiarele 
pădurii îl ocoleau. Tot umblind el așa prin cel 
codru, iată-l ajuns în inima lui, cînd deodată se 
iscă o furtună nemaipomenită. Tuna și fulgera, turna 
cu găleata. De jur-imprejur firea toată. se schim- 
base, dobîndind înfățișări înspăimâîntătoare, de zicezi 
că duhurile rele încolăciră mîndrețea de codru, cu 
braţele lor uriaşe, și erau gata să-i sfirtece pe Shun, 
intr-o clipită. Nici o geană de senin nu se putea 
întrezări, potop în toată legea! Shun, înțeleptul, 
nu se pierdu cu firea. Mergea tot înainte, străbătind 
pădurea și înfruntînd  stihiile. În cele din urmă 
izbuti să iasă la lumină. 

Împăratul Yao, pe deplin împăcat că urmașul 
lui a trecut cu bine și peste această grea încercare, 
îl primi cu inima deschisă la pieptul.său, și-i dărui 
-dreptul la cîrmuire, ungîndu-l împărat. 

Ajuns pe tron, Shun se gîndi la norod, da și la 
meleagurile sale de obiîrşie. Aşa că fără să mai 
pregete, porni cu tot alaiul, în mindră caleașcă 
împărătească spre satul lui de altădată. Reîntilnirea 
cu ai săi a fost pe cît de neînchipuită, pe atit de 
mișcătoare. Gu Shou, tatăl cel orb şi surd, abia 
atunci își dete seama ce fiu minunat are şi cît de 
plin de netrebnicie s-a purtat cu el, încă mic fiind, 
d-apoi și mai tîrziu, cînd, de-atitea ori, a vrut să-l 
piardă. Căindu-se pentru toate fărădelegile săvîrşite 
căzu în genunchi, cuprinzîndu-i picioarele bunului 
Shun, și cu lacrimi amare îl ruga de iertare, să 
poată muri izbăvit de cele grele păcate. 

— Ridică-te, tată! Nicicînd nu ţi-am vrut răul, 
iar căința ta de astăzi arg să te ajute pe lumea cea- 
laltă, dar acum că ţi-ai găsit împăcarea, o să ai parte 
de zile tihnite ! Moşul, surd .fiind, n-avea-cum auzi 
rostirile fiului, dar blîndeţea îmbrăţișărilor lui Shun 
a simţit-o, și-i pătrunseră adînc în suflet ca o pri- 
menire, 

Fratelui său vitreg, Xiang, îi dărui o moşie-ntinsă 
și la rang de crai îl ridică peste ţinutul Youbi?. 
Înduioșat peste fire se lepădă de toate ticăloșiile 
trecutului și intră şi el, cu inima primenită, în. rîn- 
dul oamenilor de omenie. 


4 Ținutul Yaobi. de astăzi. 

Urmară cîțiva zeci de ani buni pentru ţară. Shun 
a cirmuit-o cu dragoste, pricepere, înțelepciune şi 
nenumărate au fost faptele bune pe care le-a săvîr- 
şit pentru popor. Sub domnia lui, viaţa înflori, şi 
norodul-trăi în belșug și-n mare tihnă. 

Dar cum orice început are şi-un sfîrşit, Shun, 
ajuns la bătrinețe, vru să mai vadă cum merg cele 
treburi prin partea de miazăzi a împărăției, așa că 
se-ndreptă într-acolo. Călătoria avea să fie lungă 
și grea pentru anii lui, dar cum flacăra bunăvoinţei 
ardea într-însul neîncetat, plecă. Însă drumul lung 
îl osteni în aşa măsură, că se îmbolnăvi, şi la scurtă 
vreme, cu toate îngrijirile, își dădu obștescul sfîrşit 
în locul numit Cangwu?. Trista veste se răspîndi 
cu iuțeala fulgerului și întreaga ţară începu a-l 
jeli. Cu cernit zăbranic se acoperi parcă și soarele 
şi luna și stelele, d-apoi bietele crăiese Ehuang şi 
Niiyiung. Căci drag le-a fost Shun al lor, și sfîșiate 
își simțiră inimile, aflînd năprasnica veste, 

Plîngînd amarnic, porniră de la palat cu caleașca 
pînă-ntr-un loc, apoi luară o corabie, care urma 
să le ducă pînă la Cangwu, să-l petreacă spre lumea 
d-apoi pe soțul lor cel fără de pereche în bunătate, 
împăratul Shun. 

Pluteau ele, pluteau pe întinsul apei, și lacri- 
mile le curgeau ca apa de izvor, și-acolo unde se 
vărsau, vlăstari de bambuși * se-nălțau. 

Ajunseră cu greu pînă la apa cea mare numită 
Xiangshi ?, de unde nu mai aveau mult de mers 
dar s-a iscat o furtună cu valuri mari cît casa, care 
răsturnîndu-le corabia, le înghiți pe cele două surori, 
nemîngiîiate, de a nu-și fi putut vedea pentru ultima 
dată iubitul soț. Pentru dragostea pe care i-au pur- 
tat-o, soborul ceresc le-a cinstit cu numele de Zeiţe 
ale apei Xiangshui. 


3 Cangwu — denumirea unui ţinut din antichitatea 
Chinei, care se află în sud, în perimetrul orașului Wuzhou, 
regiunea autonomă Guangxi Zhuan. zi 

+ Legenda este evocată de Maozedong în poemul: Răs- 
puns unui prieten pe melodia lui Qi Lü: „Zboară norii 
albi deasupra muntelui Jiuyi. / Călărind vintul. prinţe- 
sele coboară de pe dealuri verzi. / Odinioară cu boabe de 
lacrimi stropiră bambuși, / Tar robele lor strălucitoare, 
unduiesa prin puzderia de trandafiri roșii...“. 3 

5 Xangshui — astăzi Xiangjiang, socotit cel mai mare 
fluviu din provincia Hunan. Izvorăște de pe versantul 
vestic al muntelui Haiyang şi .se- varsă în- lacul -Dongting. 

Shun a fost așezat într-o raclă de lut ars, smăl- 
țat în culori de curcubeu și așezat în partea de 
rărăsit a muntelui Jiuyi“ din ţinutul Cangwu. 

La poalele ăstui munte, povesteau localnicii, în 
fiecare primăvară şi toamnă se putea vedea un ele- 
fant uriaș, arînd pămîntul din preajma mormîntu- 
` lui împărătesc. De unde venea elefantul, cine-l mîna 
într-acolo şi-l punea la muncă, n-aflară muntenii 
multă vreme. Dar într-o zi, iată că văzură venind 
de departe, un bărbat în straie cernite, cu barba 
neagră-n vînt, cu fața trasă de durere, și care înge- 
nunchind în dreptul mormiîntului, începu a plinge 
nestăvilit de jalnic. Și ca în vis, bărbatul se pre- 
schimbă într-un elefant, care începu mai întîi a 
alerga încolo şi-ncoace fără oprire, icnind întruna. 
Plîngea elefantul ! Și-apoi cu rîvnă, începu să are. 
Abia atunci deslușşiră oamenii că elefantul nu era 
altul, decît Xiang, cel care căindu-se pentru multele 
rele ce i le pricinuise, în pruncie ca și-n tinerețe, 
fratelui său, Shun, se preschimba în elefant și ara 
pămîntul din jurul locului de veci al prea slăvitului 
întru mărinimie împărat, Shun. 

Trecură ani, destui ani, și într-o toamnă ele- 
fantul nu se mai văzu. Urmă primăv: ra, şi nici 
atunci nu apăru. Oamenii își ziseră că, de bună 
seamă, își găsi și el sfîrşitul, aşa că se gîndiră ca 
nu departe de mormîntul împărătesc să ridice un 
foişor pe care să-l numească Pavilionul elefantu- 
lui. Și chiar îl ridicară, ba zidiră, şi un altar în foi- 
şor, loc de închinăciune pentru Zeul trompei ! 

În acest fel — ne mărturisește legenda, dincolo 
de hotarele vieții pămîntene, cei doi frați au rămas 
de-a pururi uniți. 


6 Muntele Jiuyi, sau altfel zis Muntele Cangwu, se 
află în partea de sud a județului Ningyuan, provincia 
Hunan. 

Arcașul Yi cel iscusit şi Zeița Chang'e 


Legenda ne povestește că în vremea Împăratului 
_Yao, pe cer au răsărit zece sori deodată, ca și cînd 
bolta cerească ar fi fost numai și numai a lor. Ei, 
dar asta n-ar fi supărat pe nimeni, dacă n-ar fi 
„adus şi mari daune pe pămînt. Semănăturile s-au 
pîrjolit, pietrele s-au încins, arama şi fierul se mu- 
iară aşa de tare, că au şi început a curge, iar bie- 
ților oameni le fierbea sîngele în vine. 

De mîncare nici că putea fi vorba! Cu ce să te 
poţi hrăni ? Cu arsuri și cenușă ? Pîrjolul ca pîrjo- 
lul, da’ focul foamei ardea și mai aprig. Şi, colac 
peste pupăză, tot din pricina arșiței, de prin codrii 
încinși şi din apele clocotite, ieșiră tot soiul de di- 
hanii : yayu, zuochi, jiuving, dafeng, fengri, xiu- 
she!, şi cîte altele de nu le mai știai spune. Și pe 
cît de fioroase erau ele și altminteri, acu’ se făcură 
şi mai şi, năpustindu-se asupra oamenilor, pe. care 
gogil-gogilț, îi înfulecau. Mare prăpăd, că mai 
mare nici că s-a pomenit. 

Împăratul Yao nu s-ar fi gîndit niciodată că 
avea să ajungă într-o asemenea stare jalnică încît 
începu să se roage la zeul cerului cu zi, cu noapte, 
să-l scape de la pieire. Treaba nu era însă chiar 
așa la îndemînă, căci toți acei zece sori erau fiii 
marelui Împărat al cerului de răsărit, adică ai lui 
Di Jun, care ţinea de soață pe Xihe — Zeița soa- 
relui, ce-și avea împărăția la Ganyuan dincolo de 
Marea dinspre soare-răsare. Așadar Di Jun şi 
Xihe erau părinţii celor zece sori cărora le-au fă- 
cut palate în Valea apei clocotitoare ce se afla din- 
colo de Marea dinspre soare-răsare a mamei lor. 
Apoi de unde credeţi că-i veni numele acelei ape? 
I se zicea clocotitoare, de-acolo, că cei zece sori 


1 Animale fantastice din mitologia chineză. 

împărăteşti, taman într-însa se -scăldau. Şi azt aşa- 
mîine așa, pînă ce apa se înfierbintă de începu a 
clocoti şi, clocotitoare îi rămase numele. Şi oleacă 
mai încolo creștea un dud. Un dud uriaş! Păi da, 
că măsura mii de zhang şi era gros de o mie de 
braţe |! Priceput-aţi oare ? Dar să vă spunem ce e 
cw dudul. Apoi în ăst dud se cocoţau sorii şi po- 
runca era, cîte unul să urce pe boltă, şi-apoi cobo- 
rînd, altul să se suie în loc, şi tot așa mereu cu 
schimbul. Astfel că bieţii muritori nu ştiau că 
aveau de-a face cu zece, că ei tot numa’ unul ză- 
reau. 


Dar copiii, tot copii, chiar de-s os de împărat 
ori zeu, tot năzdrăvani rămîn, aşa şi cu ăştia care 
nu deteră ascultare rînduielii celei împărăteşti, şi 
într-o bună zi se aburcară toți zece, crezînd că or 
să minuneze lumea de-atîta lumină, cînd colo, vai 
ce le fu dat să îndure pămîntenilor ! 


Marele împărat Di Jun-tatăl şi zeiţa Xihe- 
mama se cam mîniară văzînd isprava pruncilor lor 
și. amarnic îi dojeniră pentru neascultare, dar par- 
că aveau pe cine dojeni? Că sorii, tot neastîmpă- 
rați rămaseră și nici că se gîndeau să se cuminţeas- 
că. Joaca-i joacă, numai că joaca lor se dovedi 
tare păgubitoare. 


Rugăciunile împăratului Yao curgeau întruna a 
mare jale către Zeul-zeilor, iar acesta, sătul de atî- 
tea jalbe, îl înștiință pe Di Jun-tatăl sorilor, să-şi 
potolească fiii, că de nu, s-a mînia peste fire. Su- 
părat de zbenguiala nebunească a pruncilor, acesta 
hotărî să le înțarce neobrăzarea, trimițînd mai întîi 
pe Yi-Zeul arcului să nimicească jivinele care pră- 
pădeau oamenii cu sălbăticia lor, și totodată să-i 
bage în sperieţi şi pe cei zece neastîmpărați de 
sori. 

Primind atare poruncă și un arc vrăjit de la în- 
suşi împăratul Di Jun viteazul şi  neîntrecutul Yi 
părăsi împărăţia cerească dimpreună cu nevasta 
lui, numita Chang'e. Vrem să vă mai spunem că 
săgețile pe care le primi Yi, pentru acel arc sfint, 
erau şi ele fermecate și puţini nemuritori le puteau 
avea, așa că să nu vă miraţi, că în lumea murito- 
rilor ele nici că se cunoşteau ! 


— Copiii mei sînt din cale afară de neastimpă- 
raţi, vezi de-i potolește, poate s-or învăţa minte, 

da'ferește-i de nopaste, mai adăugă împăratul Di 
Jun. F 

~ Înţeles-am, prea mărite! răspunse Yi cu 
smerenie și coborî cu soața lui pe pămînt, înfăţi-" 
şîndu-se împăratului Yao, pe care-l găsiră nu în 
palat ci într-un bordei, și-acela încins de zăpușea- 
lă. De îndată ce Yao află temeiul pentru care Yi 
coborise pe pămînt, răsuflă ușurat, învoindu-se cu 
dragă inimă să-l însoţească prin ţara cuprinsă de 
jale. Unii locuitori muriseră pe ogoare, alţii de foa- 
me, iar cei ce mai rămaseră, erau ca vai de ei, așa 
că tare se mai bucurară cînd îl văzură pe împăra- 
tul lor.însoţit de Yi, ce avea să-i mîntuiască de pri- 
goana sorilor. 

— Am să le vin eu de hac ăstor neobrăzaţi, 
chiar de-s feciori de împărat ! rosti Yi în faţa no- 
rodului adunat în.piaţa mare a cetăţii. 

Întinzînd arcul ţinti pe unul din cei zece. Şi pe 
loc puzderii de scîntei se răspîndiră în văzduh, 
asemeni unei răsfirate cozi de păun. Apoi un ghe- 
motoc roşu ca para focului căzu pe pămînt. Oame- 
nii se apropiară și ce le fu dat să vadă! O cioară 
aurie nemaivăzut de mare şi care avea trei pi- 
cioare. 

Priviră apoi spre înaltul cerului şi acum doar 
nouă sori se mai vedeau. Oamenii începură a stri- 
ga de bucurie şi a-l preaslăvi pe Yi, arcaşul cel 
destoinic. Acesta însă presimţi că are să tragă po- 
noase de pe urma faptei sale. Di Jun îi spusese 
doar să-i sperie, nu să-i ucidă pe copiii-sori. „În- 
tîmple-se ce s-o întîmpla“ îşi zise el, și tot trase la 
săgeți una după alta, pînă ce sorii pieiră. 

Împăratul Yao ce privea cu uimire la neîntre- 
cuta măiestrie de arcaș al lui Yi, văzindu-l cum 
sfirtecă sorii -cu săgețile sale, fu străfulgerat de un 
gînd ce-i izvorise taman la vreme : „Pe cer trebuie 
să rămînă un soare, așa cum a fost lăsat de cînd 
lumea !“.. Porunci așadar unui oștean, să scoată din 
tolba lui Yi pe nevăzutelea, ultima săgeată, așa că 
atunci cînd vroi să mai tragă, arcaşul băgă de sea- 
mă că tolba i se golise, semn că le trăsese pe toate. 

Doar un singur copil mai rămăsese pe bolta ce- 
rească, dar și acela de spaimă se zgribulise, iar oa- 
menii începură a striga că le e frig. În cele din 
urmă soarele văzind că nu-l mai paşte nici o pri- 
mejdie își întinse toate razele pe pămînt ca altă- 
dată. 

Fără îndoială că Yi i-a scăpat pe muritori deo 
năpastă, dar mai erau de înlăturat şi altele : dihă- 
niile şi păsările răpitoare. Yi hotări să le vină şi 
lor de hac. O începu cu Yayu?, o arătare înfrico- 
şătoare, cu cap de dragon şi gheare de tigru. Se 
hrănea cu oameni și mulţi pămînteni ajunseră în 
rărunchii hulpavei arătări. Începu dar’ vînătoarea. 
Yayu se împotrivi cît se împotrivi, dar pînă la ur- 
mă căzu răpus de săgeata lui Yi. Arcaşul înainta 
acum mai în adîncul codrilor în căutarea altei di- 
hănii şi mai fioroase numita Zuochi, ce avea cap 
de jivină şi trup de om, iar în gură un singur din- 
te în formă de fierăstrău, lung de şase chi“. Cu 
ăst'dinte ataca și tot cu el se şi apăra. Credeţi cum- 
va că a putut s-o răpună cineva în afară de Yi? 
Nicidecum ! 

Lupta cu Zuochi n-a fost ușoară de loc, dar cum 
iscusința arcaşului era fără seamăn, se înţelege că, 
dintr-o singură săgeată o răni de moarte, mîntuind 
oamenii şi de astă fiară. 

Dar mai rămăseseră și altele, drept care o luă 
spre meleaguri necunoscute în căutarea lui Jiu- 
ying ?, fiara cea cu nouă capete, care sălășluia în 
apă şi mari pagube pricinuia, vărsînd prin gurile-i 
hîde, cînd potop, cînd trîmbe de flăcări. Cu toate 
acestea, puterea lui Jiuying fu mai prejos decit 
cea a lui Yi, aşa că pieri de săgeata arcașului, 

Neostenit, viteazul se îndrepta acum spre soa- 
re-răsare, dar iată numai că i se ivi în cale, mult 
răufăcătoarea pasăre Dafeng ?. După chip și asemă- 
nare pasărea părea un păun uriaş, numai că atunci 
cînd își înfoia aripile, stîrnea un vînt atît de nă- 
prasnic de ziceai că-i sfîrşitul lumii, și pe deasupra 
mai ataca şi oameni la drumul mare. Yi cunoștea 
puterea astei păsări, dar şi marea ei șiretenie, așa 
că temîndu-se ca nu care cumva, rănind-o, Dafeng 
să-și vindece rănile şi încă mai răzbunătoare să se 
întoarcă, legă săgeata pregătită cu o sfoară cît un 
odgon, şi ochi! O nimeri drept în piept şi-apoi tră- 
gînd-o pînă la picioarele lui, o făcu bucăţi, bucă- 
tele. Scăpînd și de netrebnica de pasăre, Yi o luă 


2-3 Animale fantastice din mitologia chineză. 

4 Chi — unitatea de măsură chinezească, un chi = 
0,333 metri. 

5 Dafeng în limba chineză înseamnă briza mării, 

către lacul Dongting* în apele căruia vieţuia Xiu- 
she, un șarpe mare și înfricoşător în fapte : răstur- 
na bărcile pescarilor și-i înghiţea cu năvoade cu 
tot. Mulţi din cei ce plecaseră să poscuiască în la- 
cul acela pieiră. „Am să-l răzbesc cu și pe nemer- 
nicul ăsta ferecat în solzi!“ îşi zise Yi, pe cînd 
urca într-o luntre și după ce ajunse în mijlocul 
apei, îl și văzu scoţindu-și capul cu limba lui ne- 
maipomenit de lungă ce stîrnea valuri mari cît cele 
case boicrești. Cu iuțeala fulgerului trase săgeată 
după săgeată, și cu toate că nici una nu-și greşi 
ținta, șarpele înainta mereu spre luntrea lui Yi de 
parcă nici n-ar fi fost ţintit. Lupta a fost crîncenă, 
pe viaţă și pe moarte, dar viaţa a ciîştigat-o Yi! 
Șarpele fu sfirtecat în zeci și sute de bucăţi si la- 
cul s-a împurpurat de sîngele răpusului. 

Localnicii aflaţi pe maluri îl preacinstiră pe 
mintuitorul lor, dar arcașul nu se lăsă preaslăvit, 
căci mai avea de isprăvit o treabă în pădurea San- 
glin hăt departe în inima ţării. Într-acolo își mînă 
paşii, în căutarea fiarei Yengxi, cu care avea să-și 
încheie urmărirea. lengxi era un soi de mistreţ 
uriaș, cu lungi colţi și gheare ascuţite ca tăișul pa- 
loșului, iar puterea lui dezlânţuită, era mai mare 
decit a zece tauri laolaltă. Fengxi nimicea holdele, 
prăpădea vitele, omora oamenii şi nu s-a pomenit 
să scape careva din ghearele şi colții săi. Yi începu 
a trage în el dar săgețile nu-i nimereau decit pi- 
cioarele. Şi atita risipă de săgeți făcu, pînă ce mis- 
treţul rămase nemișcat. Yi îl spintecă şi pe acesta, 
scăpind oamenii de fărădelegile  pustiitorului 
Fengxi. 

Și așa, cu îndirjire şi bărbăţie arcaşul îi izbăvi 
pe oameni de sori, de cele lighioane Yayu; Zuochi, 
Jiuying, a păsării Dafeng, a șarpelui Xiushe şi a 
mistreţului Vengxi. De-acum norodul avea să poa- 
tă trăi fără spaime şi să-și vadă de viaţă în tihnă. 

Împăratul Yao, despovărat de multele griji, îi 
purtă o adîncă recunoştinţă şi nici nu ştia cum să-i 
mulţumească lui Yi. Acesta la rindul său era bu- 
curos de faptele bune ce le săvirşise pentru pă- 
miînteni, și în ajunul reîntoarcerii sale în palatul 
lui Di Jun, se gîndi că frumos ar fi să i se înfăţi- 


6 Lacul Dongting se află la sud de fluviul Iangzi, în 
provincia Hunan. Lacul are o suprafaţă de 2820 km? fiind 
socotit al doilea mare lac cu apă dulce din China, 

șeze cu o tipsie mare pe care să așeze un pilaf fă- 
cut din carne de -mistreţ. Și precum se gîndi așa 
și făcu. Bietul Yi n-avea de unde să ştie că Di Jun 
nici n-are să bage de seamă ofranda, și nici n-are 
să-l laude pentru isprăvile săvîrșite ba dimpotrivă 
avea să-l primească cu adîncă tristeţe. 

— Fără îndoială, pentru pămînteni ai săvîrșit 
fapte mărețe, dar mi-ai omorît nouă copii, copiii 
mei, și jalea asta nu mi-o poţi alunga nici cu tip- 
sia ce mi-ai adus-o și nici cu însăţi ființa ta. Mă 
lipsesc de tine. Întoarce-te dimpreună cu Change 
pe pămînt, trăiţi în rîndul muritorilor, acolo vă e 
locul ! În palatul cerese nu mai aveţi ce căuta! 

Yi plecă spre casă, cu mare amărăciune, zicîn- 
du-șşi : „Nedreptatea este şi-n cer ca și pe pămînt. 
De ce am fost osîndit? Pentru că am mîntuit un 
norod întreg ? Oare viața cîtorva copii netrebnici 
este mai scumpă decît viaţa mulțimilor de oameni?“ 

Ajuns acasă îi împărtăși toate acestea zeiţei 
Chang'e. Și dacă sufletul lui era plin de obidă, al 
ei — cu toate că era nemuritoare — mult mai în- 
gust se arăta. După ce l-a ascultat pe Yi, începu 
a-l mustra și a-l ocări printre suspine vaiete și 
plînsete și nici în ruptul capului nu putea pricepe 
cum de nu i se mai îngăduia a locui în cer. Bietu- 
lui Yi asta-i mai lipsea, gîlceava cu nevasta. Își 
găsi alinare, hălăduind prin munţi și prin cîmpii, 
ținînd piept vîntului ce bătea puternic. Nădăjduia 
chiar, că vîntul i-ar putea spulbera suferinţele lă- 
untrice. Si aşa, zi de zi, singur, sau însoţit de pu- 
tinii slujitori pe care îi avea, hoinărea fără țintă, 
abătut şi înnegurat. 

În ochii celor din preajmă, viteazul Yi mai ieri 
atit de proslăvit, începu să pălească. Părerea aces- 
tora credeţi că l-a făcut și mai nefericit? Poate 
da, poate nu. Oricum bine nu-i cra de vreme ce 
nu-și mai găsea nici un rost si umbla pribeag. În- 
tr-o asemenea zi, lui îi fu dat s-o întilnească pe 
Iuopin — zeiţa rîului Luoshui?. Despre Luopin, 
sau Mifei, cum se mai numea, se spunea că ar fi 


T Luoshui — rîul Luoshe de astăzi; situat în provin- 
cia Henan din fluviul Galben și a fost numit de împăratul 
Suprem al Cerului, Zeu al acestui fiuviu din partea cen- 
trală a Chinei. 

fost fiica lui Fuxi? şi că odată pe cînd se plimba cu 
o luntre pe riul Luoshui, ar fi căzut în apă şi mai 
apoi s-a întruchipat în zeiţa acestui rîu. Frumuse- 
tea ei era neasemuită, şi astă frumuseţe i-a înari- 
pat pe mulţi muritori care i-au închinat stihuri 
pline de farmec. Dar trebuie să ştiţi că zeiţa Mifei 
pe cît era de minunată, tot pe atît era și de neferi- 
cită din pricina desfriînatului ei soț, care nu era 
altul decît Hebo °’ Zeul fluviului galben. 

Acestuia îi plăcea să trăiască în mare huzur, 
înconjurat de un alai de femei, să se preumble cu 
plutele acoperite de lotuși și trase de șerpi, să 
benchetuiască prin cele ascunse locuri de la vadul 
apelor, ba cu duhurile munţilor, ba cu duhurile 
văilor, el știa mai bine cu cine, numai cu soața lui 
nu. De ea nu-i păsa, o dăduse uitării, doar lui i se 
cuvenea totul, iar ei, firimiturile. Deși viaţa în 
Palatul apelor era bogată, Mifei cum vă spuneam, 
era tare amărită şi pe bună dreptate. Ea jinduia 
după dragostea bărbatului ei, iar acesta după dra- 
gostea altor femei. Așa că preafrumoasa Mifei, în- 
cercînd să-și îndepărteze tristețea mai ieșea une- 
ori din palat, însoțită de alte cîteva zeițe și se pre- 
umbla prin dumbrăvi sau lunci, culegea floricele 
sau pene de pescăruși și se minuna de mărgărita- 
rele mari, sclipitoare ce le găsea în scoici. Frumoa- 
se erau zinele, că la soare te puteai uita, dar la ele 
ba! Dar cea mai frumoasă dintre frumoase, tot 
Mifei era. Deşi mereu zîmbea, sufletul îi era năpă- 
dit de tristeţe. 

În ziua aceea, căci i-a fost sorocită acea zi, îl 
întîlni pe ncîntrecutul și frumosul Yi, în care se 
retreziră simţămintele de bărbat. Numai că mierea 
din fagurele iubirii se amestecă cu vinul amar al 
dojenilor, căci Hebo şi Chang'e aflară de cea din- 
tîi întîlnire dintre Mifei și Yi și-apoi de cele ce ur- 
mară. Hebo trimise iscoade pe urmele lor și înver- 
șunat, de trufie se preschimbă într-un dragon alb 
ce se ţinea tot prin preajma celor doi care-și cule- 
geau din priviri florile iubirii. Afurisita asta de is- 


8 Fuxi — părintele omenirii — după mitologia chineză. 
Omenirea, potrivit mitologiei chinezești, s-a născut din 
căsătoria lui Fuxi cu Nü Wa, legenda spune că el i-a 
învățat pe oamenii primi, primitivi să împletească plasa 
de pescuit. 

9 Hebo se mai numea și Feng Yi; legenda spune că 
s-a înecat. 

codeală a lui Hebo, stîrni asemenea talazuri, încît 
primejdui ogoarele gospodarilor, ba îi și înecă pe 
mulţi nevinovaţi. Yi recunoscu în dragonul alb pe 
făţarnicul Hebo și neiertîndu-i josnicia îi trase o 
săgeată drept în ochiul stîng. Neputința îl mînă pe 
Hebo spre Palatul din cer unde începu a se jelui 
Zeului-zeilor, ponegrindu-l pe Yi și cerînd ca-aces- 
ta să fie omorit. Prealuminatul, care le știa pe toa- 
te și nici nu-l prea avea la suflet pe Hebo, Zeul 
apei i-o reteză : 

— Isprăvește cu smiorcăielile. De ce n-ai stat 
acolo unde se cuvenea, în palatul tău ? Și cine te-a 
pus să te prefaci în dragon să tulburi rînduielile 
muritorilor ? Pe bună dreptate ai fost săgetat. 

Cătrănit Hebo se întoarse acasă, hotărît s-o 
acopere cu sudălmi și ocări pe biata Mifei. Aceasta 
pe cît de frumoasă, pe-atit de înţeleaptă, puse ca- 
păt întâlnirilor curate ca limpedea rouă, făcindu-l 
pe Yi să înțeleagă că dragostea lor n-are să se îm- 
plinească nicicînd, aşa că bine ar fi să nu se mai 
vadă. Iubirea lor să rămînă un vis ţesut cu raze 
de lună, și-n ea să-şi găsească reazim fiecare pen- 
tru a putea îndura nefericirea de-a avea de bărbat 
un netrebnic ca Hebo, și de nevastă o îngimfată ca 
Chang'e. 

— Viteazule ce-mi ești, știi oare că”după ce-om 
muri, om fi hărăziţi a trăi în întunecimea pămîn- 
tului, printre diavoli? îl  întimpină Chang'e pe 
bărbatul ei ce se întorcea de la vînătoare. 

— Stiu, femeie! Dar aflat-ai vreo altă cărare, 
care să ne ducă într-un loc mai luminat? 

— Da, se iţi Change. Ai auzit că în munţii! 
Kunlun ™ trăieşte o zeiţă căreia i se spune Regina- 
mamă de la soare-apune !! ? 

— Am auzit ! 


W Lanțul muntos Kulun începe la vest de podişul 
Pamir, străbate regiunile autonome Xianjiang şi Tibet şi 
se termină la est, în raza provinciei Qinghai, avind o 
lungime de 2500 km. Piscul cel mai înalt — Gongger — 
este cu 7 719 m deasupra nivelului mării. 

1l Regina-mamă de la Soare-apune, personaj din mito- 
logia antică a Chinei. Se spune că avea o coadă de leo- 
pard şi dinţi de tigru, scotea sunete asurzitoare, avea o 
grădină de piersici numită „pantao“ — care dădea roade 
odată la trei mii de ani, iar cînd se coceau, această regină 
îi poftea pe toţi zeii să se înfrupte din ele. Și se mai 
spunea că acela care mînca dintr-o astfel de piersică avea 
tinereţea veșnică. Potrivit concepţie; populare, Regina-mamă 
de la soare-apune era simbolul longevităţii. 

— Dar aflat-ai că Regina-mamă de la soare- 
apune are licoarea nemuririi? îl mai întrebă 
Change. 

— Nu ! răspunse Yi cu ochii aprinşi de nădejdi. 
Dar dacă-i așa chiar mîine m-oi duce într-acolo, 
fără zăbavă. 

— Du-te neîntîrziat ! Drum bun, să ne vedem 
sănătoși, spuse Chang'e. 

A doua zi la ivirea zorilor, Yi încălecă un cal 
alb şi cu tolba plină de săgeți la şold și arcul pe 
umăr, porni voinicește spre acei munţi de la soa- 
re-apune ce se numeau Kunlun. Acolo se afla și 
cetatea de scaun a Împăratului galben şi tot acolo 
sălășluia şi Regina-mamă de la soare-apune. Ei, 
dar credeţi cumva că doar așa, cît ai clipi din ochi 
ar fi putut Yi să și ajungă ? Nicidecum. Avea el 
multe vămi de trecut și încercări de biruit. Bună- 
oară, la poalele acestor vestiți munţi era o apă 
adîncă plină de vîrtejuri că nimeni nu se-ncumeta 
s-o treacă. Şi-apoi dincolo de ea, alte piedici: 
Munţii de foc! Ardeau în flăcări necontenit și ziua 
şi noaptea și oricine ar fi îndrăznit să se apropie 
de ei se preschimba în cenușă. Numai că Yi nu era 
oricine ! În el zăceau puteri nebănuite și o voinţă 
neînduplecată ! Scăpînd de încercuirea apei şi a 
flăcărilor, urcă vitejește munţii, a căror înălţime 
se zvonise că ar fi de unsprezece mii o sută patru- 
sprezece paşi, doi chi și șase cun 2. Și dacă picior 
de om n-a trecut vreodată pe aici, iată că Yi a iz- 
butit să străbată, şi ce de minunăţii i-a fost dat să 
vadă, printre care și un soi de orez, cu spice lungi, 
lungi de cîţiva zhang ! Dar Yi nu-şi pierdu vremea 
cu cele văzute ci se grăbi să ajungă neîntîrziat la 
Regina-mamă, zeiţa ciudată cu trup de panteră, 
dinţi de tigru, cu părul încîlcit și-n păr cu o pafta 
de jad. Această zeiţă ce scotea strigăte prelungi de 
băga toată firea în sperieţi, avea și puterea să răs- 
pîndească molimele printre muritori, dar să le și 
stîrpească. Și tot ea împărțea și osîndele. Sălășluia 
în cea mai încăpătoare dintre peșterile munţilor 
Kunlun, păzită de trei păsări uriașe cu capete roșii 
şi ochi de tăciune. Ele vegheau cu schimbul intra- 


2 Potrivit unei metode de măsurare a lungimii în 
China Antică, un pas era echivalent cu un chi, iar 10 chi 
echivala cu un zhang. Un zhang, după cum aţi aflat din 
legenda „Pang Gu care a despicat cerul şi pămîntul“ era 
egal cu 3,333 metri. 

rea la Regina-mamă şi tot ele îi aduceau și hrana 
cea de toate zilele. 

După ce Yi ajunse în fața aprigei făpturi, şi 
după ce i se închină după cuviinţă, prinse a-i po- 
vesti de-a fira-păr întreaga-i viață plină de sui- 
șuri și coborîșuri, precum şi temeiul care-l aduse 
cale atît de lungă pînă la dînsa. Arcașul îi plăcu 
Reginei-mamă și vrînd să-i răsplătească îndrăznea- 
la de-a fi învins atîtea piedici pînă la ea îi dete un 
chiup cu licoare vrăjită, şi astfel îi grăi: 

— Află de la mine, fătul meu, că astă licoare 
a fost stoarsă din florile unui copac nemuritor, care 
odată la trei mii de ani înflorește și rod leagă oda- 
tă la șase mii de ani. Și roadele-s tare puţine la 
număr, așa că de-i vrea să-mi dai, ascultare, bine 
ţi-a merge, și tot pe dos ţi-a fi de nu mi-i” asculta, 
că numai ăst chiup-îl mai am și vă ajunge să beţi 
şi tu şi Chang'e din el, ca-n veşnicie să trăiţi ! Dar 
de va soarbe doar unul din voi din chiup, spre cer 
se va înălța și-n zeu se va preface de-a pururi! 
Ia-l și bagă de seamă să nu-l pierzi! Ochii și 
chiupul ! Chiupul și ochii! Auzitu-m-ai ? 

— Da, preaînţeleapto. Și nevrednic mă simt 
a-ţi mulțumi. 

— Mergi sănătos viteazule Yi! îi zise la _ple- 
care Regina-mamă dinspre soare-apune, şi-l petre- 
cu cu privirea pînă hăt-departe, de nu se mai văzu. 

Și după ce trecu mii de munţi și zece mii de 
ape Yi ajunse acasă viu și nevătămat și-i dete soa- 
ţei sale chiupul și-i zise să-l ţină în sfîntă păstrare, 
pînă ce s-or hotărî să bea dimpreună licoarea dă- 
tătoare de viaţă fără de moarte. 

Iubiţi prieteni, trebuie să ştiţi că Yi nu prea 
era” dornic să se întoarcă în cer. Chang'e, însă, nu- 
mai la asta visa! Şi dacă Yi se învoi să facă dru- 
mul cel lung şi plin de primejdii pînă la Regina- 
mamă dinspre soare-apune, o făcu de groaza iadu- 
lui și a întunecimii sale. 

Chang'e de cum se văzu stăpînă pe chiup înce- 
pu a ticlui felurite gînduri de izbăvire, dar numai 
pentru sine! „Necredincios mi-a fost, din pricina 
lui am fost izgonită din cer, la ce bun atunci să-l 
fac părtaş la nemurire ? oi bea singură licoarea !“ 

Ticlui azi, ticlui mîine şi-ntr-o bună seară, pe 
cînd Yi zăbovea la vînătoare, puse chiupul la gură 
și dintr-o sorbitură înghiţi toată licoarea. Minunea 

se înfăptui pe dată. Chang'e își simți trupul uşor, 
picioarele i se desprinseră de pămînt și prin fe- 
reastra deschisă se pomeni zburînd spre înaltul 
văzduhului. Era o noapte senină. Pe boltă, luna și 
puzderia de stele sclipeau ca nestematele. Chang'e 
plutea printre ele înălţindu-se tot mai sus și se 
gîndea : „Cît am să mai zbor așa, și unde am să 
mă opresc ? În Palatul ceresc ? Nu! Acolo n-am ce 
căuta c-or rîde de mine toţi zeii că l-am trădat pe 
Yi. Mai bine aici, în Palatul lunii“. Dar de cum 
pătrunse înăuntru un frig neașteptat o cuprinse și 
se trezi într-o pustietate neprimitoare. 

În tot palatul acela nu se aflau decît un iepure 
alb, o broască-ţestoasă şi un arbore de scorțișoară 
și abia după mulţi ani apăru pe acolo o făptură, 
Wu Gang pe nume, care pe pămînt era un harnic 
truditor și atîta muncea toată ziulica, că uita şi de 
hodină, doar-doar o găsi calea spre viaţa veşnică. 

Numai că Împăratul cerului socoti că mare pă- 
cat săvîrșise dorindu-și veşnicia și hotărî să-l pe- 
depsească trimițindu-l să doboare arborele de scor- 
ţișoară. 

Wu Gang își lua avînt și cu toată puterea izbea 
în arbore cu securea. Dar unde îl crăpa, arborele 
pe dată la loc se făcea, așa că sărmanul Wu Gang 
acolo rămase în vecii vecilor, tot căznindu-se fără 
sorţi de izbîndă să taie cel arbore. 

Dar să ne întoarcem la Chang'e care mase în 
Palatul lunii, unde de fel nu-i plăcea și cu cît vre- 
mea trecea cu atît urîtul o potopea. Începu a tînji 
cupă viaţa pămînteană, după dragostea lui Yi de 
care se bucurase cîndva, și-o frămînta păcatul ce-l 
săvirşise bînd de una singură licoarea. Nesăbuinţa 
ei o aduse în astă singurătate. Ce n-ar fi dat să 
poată ajunge acasă plină de căinţă și plingînd pe 
umărul lui Yi să-l roage, de iertare. Dar licoarea 
odată băută, soarta i se pecetluise să rămînă de-a 
pururi în Palatul lunii departe de bucuria celor de 
pe pămînt. 

„Ne-aţi putea întreba ce s-a mai petrecut cu Yi? 
Păi, să vedeţi, în seara cînd se întorsese acasă, 
găsi pe masă chiupul golit, iar pe Change, ia-o de 
unde nu-i. Şi numaidecit înţelese că în nechibzuin- 
ţa ei a plecat să-și caute într-aiurea fericirea. 

-= Cu ochii-n gol, pironit și fără grai rămase el la 
fereastră, alinat de razele alburii ale lunii. 

Părăsit, Yi trăia de pe o zi pe alta, doar în to- 
vărășia argaţilor săi. Cel mai apropiat îi era un ti- 
nerel isteț foc și plin de îndrăzneală. Pe acesta îl 
învăţă să tragă cu arcul şi nu-l slăbi pînă ce nu-l 
făcu ochitor de seamă. Atîta bucurie avea, să se 
mâîndrească cu Feng Meng, căci așa îl chema pe în- 
drăgitul slujitor. 

Cu vremea, măiestria în tragerea cu arcul a tî- 
nărului ajunse să fie aidoma cu cea a stăpînului. 
Feng Meng dobîndi mare faimă în toată împărăţia, 
iar cînd localnicii vorbeau de arcaşii iscusiţi, nu- 
mele lui Feng Meng era întotdeauna rostit alături 
de cel al dascălului său, Yi. 

Ei, dragii noștri, bine-ar fi dacă toate îndem- 
nurile ar fi călăuzite pe calea cea bună și dreaptă, 
da’ vedeţi că mai totdeauna binele cu rău se În- 
toarce, şi pînă a-l învinge trece-atita apă pe gîrlă 
că poţi să te îneci fără să fi păcătuit cu nimic. Cam 
așa stăteau şi simțămintele nedrepte ale lui Feng 
Meng, faţă de cinstitul Yi. 

Se mai povesteşte că într-o bună zi, Yi l-ar fi 
poftit pe Feng Meng la o întrecere cu arcul. Și iată 
că deasupra lor se ivi un stol de cocori. Yi îl în- 
demnă pe Feng Meng să tragă el prima săgeată. 
Şi trase nu una ci trei, şi odată cu zbîrnîitul cor- 
zii, trei cocori le căzură la picioare. Veni rîndul 
lui Yi. Acesta cînd își ridică privirea ce să vadă? 
Cocorii speriaţi zburau care încotro în mare neo- 
rînduială. Totuşi Yi ridică arcul, ţinti, și alți trei 
cocori căzură la picioare. Feng Meng pricepu atunci, 
că mai e cale lungă pînă să-l ajungă pe Yi, în mă- 
iestrie, și de aici răsări sămînța pismei. Numai că 
pisma asta sporea pe zi ce trecea şi gîndul de a-l 
ucide pe Yi crescu în el ca o nălucire de vise urite. 
Îl pîndi azi, îl pîndi mîine, vrînd cu orice chip să 
stape de el. Dar, de cînd Chang'e îl lăsase pe Yi, 
acestuia nu i se mai putea intra în voie, toate îi 
păreau pe dos, şi-i mustra întruna pe argațţi. Lui 
Feng Meng atîta i-a trebuit că şi începu a-i aţiţa 
pe slujitori împotriva stăpînului. Prea mult nu s-a 
ostenit netrebnicul căci mînia și ura sălășluiau de- 
acum în cei fără de recunoștință și înţelegere. Că- 
piţa de vreascuri aștepta amnarul ! 

Ziua cea din urmă a lui Yi se apropia fără ca 
el s-o ştie. Într-o dimineaţă însoţit de hăitași porni 
la vînătoare. Valea răsuna de strigătul oamenilor 
şi parcă nicicînd o veselie mai mare ca asta n-a 

pomenit, că pentru o clipită Yi uită de povara ce-i 
apăsa sufletul, Dar chiar atunci o lovitură cruntă 
de ciomag îl izbi în moalele capului. Cerul se ră- 
suci, copacii păreau cu rădăcinile-n sus, și întune- 
ricul nemilos îl înghiți. 

Yi muri fără a scoate măcar un geamăt. Şi pre- 
cum i-a fost dat să trăiască nefericit în viață, cru- 
dă i-a fost și moartea. Norodul însă rămas credin- 
cios, îl jelui îndelung, și n-avea să uite niciodată 
că Yi l-a izbăvit de la multe rele. 

Yi cel coborit din ceruri, Yi cel de pe pămînt, 
ajunse Zeul Zong-Kui, căpetenia iadului! Și de 
acolo, din întunecime, Zong-Kui cîrmuia cu luare 
aminte, neîngăduindu-le diavolilor a face fărăde- 
legi oamenilor de omenie. Și dacă pe pămînt Yi s-a 
luptat pentru binele semenilor, apoi tot așa a ră- 
mas și sub pămînt, cu un ochi blind veghind asu- 
pra dreptăţii și cu celălalt stăvilind samavolniciile. 


Cum au îmblinzit puhoaiele Gun și Yu 


Despre Yao, pe bună dreptate se spunea că era un 
împărat lipsit de tihnă întrucît, în vremea domniei 
sale, după ani îndelungaţi de cumplită secetă, au 
apărut viiturile. Mai toată ţara era sub ape. Puhoa- 
iele aduseră pagube nenumărate. Bieţii oameni ră- 
maşi fără adăpost luară drumul pribegiei. Unii ur- 
cară în munţi, alţii-şi găsiră lăcașuri prin cele peş- 
teri, iar mulţi se încumetară chiar să se cocoațe 
prin copaci, făcîndu-și cuiburi, asemenea păsărilor. 

Sub năvala apelor, pămînturile arătau jalnic, iar 
semănăturile au fost înghiţite de viituri. Nici păsă- 
rile, nici jivinele n-o duceau mai bine şi se încăie- 
rau cu oamenii pentru un locşor de adăpost. 

Împăratul Yao, cînd a văzut „puhoaiele aducă- 
toare de bejenie, tare s-a necăjit, dar în van își 
măcina gindurile. Nici o scăpare nu întrezărea. 

Oare cum de se iscară pustiitoarele viituri ? Se 
spune că Împăratul cerului, mîniat de fărădelegile 
pe care pămiîntenii le săvirşeau fără contenire, po- 
runci Zeului apei — Gonggong să dezlănţuie asu- 
pra lor stihiile. Despre acest zeu mai auzit-ați ! El 
a fost acela care s-a războit crîncen cu Zeul focu- 
lui — Zhurong, și de ciudă că a fost învins, s-a 
izbit cu capul de munţii Buzhou, a murit şi-apoi 
iar a înviat. Așa că primi cu bucurie această po- 
runcă, zicîndu-și că avea el acu să-și arate puterea ! 
Bietul pămînt al Chinei zăcu sub ape ani îndelun- 
gaţi, să tot fi fost vreo douăzeci. 

Să încuviinţăm şi noi, că oamenii au mai: păcă- 
tuit, că unii s-au mai și înrăit, dar ca să îndure 
asemenea urgii pedeapsa era prea împovărătoare. 
Păi gîndiţi-vă şi dumneavoastră, de puhoaie erau 
urmăriţi, de jivine încolţiţi, de boli şi foamete vlă- 
guiţi, de case lipsiți, Cit mai puteau oare răbda 
aceste osînde ? 


99 


În cer, mai toţi zeii rămaseră nepăsători față de 
necazurile ce se petreceau pe pămînt, în afară de 
unul singur, Zeul Gun, pe care-l cuprinse o mare 
tristeţe aflînd de cele ce se abătură asupra pămîn- 
tenilor. 

Gun acesta, mai întîi și întîi, înainte de a ajunge 
zeu, o să vă minunaţi, a fost cal! Un cal alb, ceresc. 
Tatăl lui se numea Luo Ming, iar tatăl acestuia, era 
însuși Împăratul galben. Așadar, Gun, se ştia ne- 
potul Marelui împărat galben şi de vreme ce bunicul 
său era Împăratul cerului, care stăpînea şi întreaga 
lume, negreşit și nepotul trebuia să ajungă zeu, şi 
încă unul din cei mai vestiți ! i 

Legenda spune că acest zeu Gun, era tare milos- 
tiv şi că nu putea pricepe cum de bunicul său se 
oţăriîse atît de aprig împotriva bieţilor oameni. Așa 
că se înfățișă lui, cu ruga de a-i ierta pe pămîn- 
teni şi de a le înapoia viaţa dinainte. Dar Măria Sa, 
bunicul, nu-l ascultă. Gun mai încercă o dată și încă 
de nouăzeci 'și nouă de ori, dar tot degeaba. Împă- 
ratul cerului nu numai că nu-i dete ascultare, dar 
îl mai și dojeni cu asprime pentru îndrăzneala și 
neobrăzarea de a-l fi tulburat de atitea ori şi de-a 
se fi amestecat în treburi ce nu-s de nasul lui ! 

Abătut, Zeul Gun hotărî să găsească el calea 
izbăvirii oamenilor ! Ușor nu era, o ştia prea bine, 
dar cu răbdare avea s-o afle negreşit! Și cum sta 
el așa pe gînduri din zori și pînă-n noapte, într-o 
bună zi, numai că se pomeni că veniră la el o buf- 
niță și o broască-ţestoasă. Și după ce-l întrebară cu 
blîndeţe care-i pricina de-i așa îngîndurat, Gun își 
goli sufletul plin de amărăciune. 

— Nu te omori cu firea. Treaba ce te muncește, 
de a îmblinzi puhoaiele, nu-i așa de grea precum 
crezi, grăiră cea bufniţă și cea broască-ţestoasă. 

— Cum adică să nu fie grea? întrebă cu ne- 
dumerire Gun. 

— Păi nu ştii oare că în Palatul ceresc se află 
o comoară de mare preț, care Xirang se cheamă ? 

— Ba aflat-am, da’ nu știu nici unde-i zăvorită 
si nici la ce poate folosi ? 

— Iaca, îţi spunem noi: Xirang este un soi de 
pămînt dătător de viaţă. Acu’ să nu-ţi închipui că e 
o bucată cine știe cît de mare, nu, dar nici n-ai 
nevoie decît de o fărimă, căci ţărîna asta de-o arunci 
pe pămînt, se-nmulțește cît ai clipi și movilă, deal, 

ba chiar munte se face! Ei, dacă ar fi să presari 
din astă comoară peste ape, nu s-ar retrage ele oare ? 

— De bună seamă ! Dar dragele mele, spuneți-mi 
unde poate fi ascunsă comoara asta neprețuită şi 
unde s-o caut în nemărginirea cerului ? 

— Știm, și nu știm! Ştim că este cea mai pre- 
uită comoară a Împăratului cerului. Da’ nu cumva 
vrei s-o furi ? 

— Ba chiar așa am de gînd ! 

— Vai de noi! Nu te temi că bunicul tău are 
să te pedepsească cu asprime ? 

— Facă ce-o vrea cu mine! răspunse-n pripă 
Gun. 

Nu se ştie prin ce minune, comoara-comorilor 
Împăratului cerului, păstrată în loc tainic și păzită 
de nişte zei dintre cei mai vajnici, precum şi de 
niște suflete dintre cele mai încercate, a fost găsită 
de Gun. Acesta, minat de vrerea nestrămutată de 
a mîntui pămîntenii, făcu el ce făcu, nu se știe cum 
și în ce fel, dar izbuti a lua mult rîvnitul Xirang. 
Cu această comoară în mînă, se îndreptă în grabă 
spre pămînt. Xirangul era cu adevărat vrăjit, nu- 
mai ce presăra din el, că pe dată stavilă se înălța 
în calea viiturii, ba mai mult, cît ai bate din palme 
pămîntul înghițea apa. 

Fericit, Gun presără Xirang pe ici pe colo, prin 
cele mai încercate locuri, puhoaiele ce se întinseseră 
pînă la buza dintre cer şi pămînt, începură să nu 
se mai vadă, lăsînd în urma lor cîmpiile crude şi 
colțul ierbii reavăn. Oamenii coborîră de prin munți, 
de prin cuiburile cocoţate în copaci, ieşiră din peş- 
terile unde se adăpostiseră, și pe feţele vlăguite se 
aşternură din nou surîsurile cele îmbietoare de viaţă, 
gîndind cum, şi de unde să înceapă a-și întemeia 
gospodării ca cele dinainte de potop, dacă nu chiar 
mai mîndre. Gun fusese mîntuitorul lor! Lui aveau 
să-i rămînă recunoscători din neam în neam şi pe 
el îl proslăveau ca pe cel mai bun dintre zei ! 

Ei, dar cum bucuria niciodată nu poate să ţină 
nyilt, se sfîrşi repede şi de astă dată, şi cu mare 
jale se lăsă. Împăratul cerului află de furtul săvîr- 
şit de Gun. Miniat că în împărăţia lui sălășluieşte 
un trădător, care pe deasupra mai era şi os din 
osul său domnesc, întunecat de furie, porunci Zeu- 
lui focului-Zhurong să coboare pe pămînt fără ză- 
bavă și să-l pedepsească cum o ști mai aspru pe 

făptaș. Acesta nu pregetă. Îl găsi pe Gun în mun- 
tele Yushan, îl omori și luă înapoi Xirangul. Urgia 
se lăsă din nou. Apele începură a se revărsa-n pu- 
hoaie, iar nădejdile oamenilor se spulberară-n pa- 
tru zări. Frigul și foamea îi chinuia ca mai înainte 
si pe deasupra mai erau și nemîngiiaţi de moartea 
binefăcătorului lor. 

Aflat-am din legende, aflaţi şi dumneavoastră 
acum, că muntele acela Yushan, unde a fost omo- 
rît Gun, sta dincolo de cea mai îndepărtată parte a 
pămîntului, acolo unde razele soarelui nu mai ajun- 
geau. La poalele ăstui munte, înspre partea lui de 
răsărit, se afla o trecătoare cunoscută drept trecă- 
toarea Yanmen!, şi acolo vieţuia Dragonul-lumi- 
nare, care avea cap de om și doar trupul era de dra- 
gon ; dar uriaş era, căci măsura de la cap la coadă, 
o mie de li?. Vieţuia de mult în trecătoare, de pe 
vremea cînd Pang Gu plămădise cerul şi pămîntul. 
Atunci chiar a zvicnit într-acolo, purtind în gură 
o luminare uriașă, folosind-o în loc de soare, să 
lumineze partea cea întunecată a pămîntului și de 
strajă pe acel meleag a rămas! Cetatea întunecimii 
despre care vorbesc legendele s-ar putea să fie chiar 
acolo, în cel tărim pustiu şi trist, unde i-a fost dat 
lui Gun să se stingă, apărind cu propria-i viaţă, 
dreptul la viaţă al pămintenilor. Sufletul lui însă 
rămase în trupul trecut în neființă, care după trei 
ani, încă se păstra ca şi cînd s-ar fi odihnit doar. 
Ba mai mult, în piîntecul său se zămislea o nouă 
viaţă, și anume, fiul său Yu. Și sufletu-i era plin 
de nădejdi la ziua cînd acest urmaş al lui are să 
ducă la bun sfîrşit cauza dreaptă, de el începută. 
În acești trei ani, Yu creştea acolo în pîntecul lui tă- 
tine-său, dobiîndind puteri tot mai mari care aveau 
să le şi întreacă pe cele ale zămislitorului său. 

Înştiințat că trupul neînsufleţit al lui Gun nu 
putrezise de atîta vreme, şi temîndu-se ca nu cumva 
să se prefacă în cine știe ce duh necurat, care ar 
putea isca alte. încurcături, Împăratul cerului po- 
runci unuia dintre zei să ia paloșul fermecat Wu 
şi să coboare în grabă spre locul unde zăcea Gun, 
și să-i deo o lovitură de moarte, despicîndu-l în două. 
Trimisul ajunse pe muntele Yushan și îndeplini po- 


1 Yanmen — astăzi ţinut în provincia Shanxi din China. 
2 Unitate de măsură chinezească, un li = 0,5 km. 

runca întocmai. Dar, minune ! Din pîntecul despicat 
al lui Gun sări un pui de dragon Qiulong. Incolă- 
cindu-se, puiul acesta își luă avint și se înălță spre 
cer, iar sfirtecatul trup al lui Gun luă la rîndul 
său o înfățișare de dragon galben, ca lanurile de 
grîu în pirg, și cu ultima-i putere se aruncă în 
iazul prăpastiei Yuyuan din apropierea muntelui 
Yushân, Acolo vieţui ascuns și neștiut de nimeni, 
cu un singur rost să apuce să-l vadă pe fiul său 
împlinind ceea ce n-apucase el să săvirșească pe 
de-a-ntregul : izbăvirea oamenilor de puhoaie! Şi 
fiul acesta al lui Gun, dragonul Qiulong, moștenind 
diîrzenia tatălui său şi împătrite puteri, hotărî să-i 
implinească vrerea cea dreaptă. 

Împăratul cerului află îndată de astă întîmplare 
fără de asemănare și căzu pe gînduri : „Măi să fie! 
Dacă în pîntecul fără viaţă al lui Gun s-a putut 
zămisli o asemenea făptură, s-o numesc Wu că-mi 
sună bine ăst nume, și dac-ar fi s-o despic și pe 
asta ce drăcovenie s-ar mai găsi ? Oare nu cumva, 
greşit-am atunci cînd prea aspru i-am pedepsit pe 
oameni ?“ își zicea Luminăţia Sa, și întrînsul în- 
colţiră părerile de rău. Așa că, să nu vă fie cu mi- 
rare că-n ziua cînd tînărul Yu i se înfățișă, cerîn- 
du-i să-i asculte păsul, și să-i dăruiască Xirangul, 
impăratul cerului încuviință pe dată, dîndu-i pe 
deasupra și un ajutor de nădejde, pe Yinglong, dra- 
gonul care săvîrșise fapte mari de vitejie în bătălia 
purtată cu Chi You, dacă vă mai amintiţi ? Cu ase- 
menea daruri peste așteptări, Yu însoţit de Ying- 
long, coborîră în mare grabă pe pămînt. 

Numai că astă nouă hotărîre a Împăratului ce- 
rului mînie rău pe Gonggong-Zeul apei. „Cum vine 
asta“, se întrebă el, „mai înainte îmi porunci el mie, 
să dezlănţui viiturile ca să-i pedepsească pe muri- 
tori, și acum vrea să mi le retrag, din pricina băie- 
tanului căruia nici nu-i crescură tuleiele ? Asta-i 
prea de tot! Lasă tinere, că ţi-oi veni eu de hac și 
să nu crezi că tot ce zboară se mănîncă !“ bombăni 
Gonggong și pe dată stîrni cu și mai multă furie 
puhoaiele, pînă departe spre Kongsang”. Mulţi din- 
tre bieţii pămînteni, fură înghiţiţi de valuri, căzînd 
hrană peștilor, numai și numai din pricina prigoanei 


3 Kongsang, situat în districtul Qufu, provincia Shandong 
de astăzi — așadar în extremitatea estică a Chinei. 


63 


lui Gonggong. Dar nici Yu nu se lăsă mai prejos. 
„La neindurare, cu neîndurare voi răspunde !“ zise 
cu îndirjire tînărul, şi potrivit gîndurilor ticluite 
în depărtatele vremi de străbunicul său, Împăratul 
galben, hotărî și el să adune toţi zeii din divan, la 
loc ferit, hăt în munţii Huiji *. Toţi cei poftiţi veniră 
neîntîrziat, în afară de căpetenia celor numiți Fang- 
fengshi ”, care apăru, după ce se adunară toţi cei- 
lalţi. Yu socoti aceasta drept o mare necuviinţă şi 
porunci pe loc să-i reteze capul. 


După vreo două mii de ani, cînd regele statu- 
lui Wu se războia cu regele statului Yue, pe care-l 
și încercui în munţii Huiji, oștenii descoperiră un 
os. Un os ce nu semăna a fi nici de om, nici de 
fiară. Uriaș era osul! Şi cum nimeni nu era în stare 
să ghicească a cui o fi fost, îl așezară cu destulă 
greutate într-un car mare, și-l coborîră la vale, du- 
cîndu-l să-l arate dascălului Kong, recunoscut pen- 
tru mintea sa luminată. Marele înţelept, cercetîndu-l, 
le zise că osul fusese chiar al lui Fangfengshi, cel 
osîndit de Yu. 

Cu bună vrere v-am împărtășit și astă întîm- 
plare mai tîrzie, ca să deslușiți și mai bine cît de 
mare i-a fost puterea neîntrecutului Yu. 

Dar să ne întoarcem de unde-am rămas. Toţi zeii 
adunaţi în divan de către Yu, încuviințară că sa- 
mavolnicul de Gonggong trebuie pedepsit printr-un 
crîncen război. Fiind mulţi, şi unde-s mulţi puterea 
crește, în scurtă vreme Gonggong a fost învins și 
pus pe fugă, că de, fuga-i rușinoasă, dar sănătoasă ! 
Sănătoasă, se-nțelege, pentru cei lipsiţi de dreptate 
şi vitejie. - 

După ce Yu încheie acest război se apucă de 
treaba pentru care se afla pe pămînt. Şi porni că- 
lare pe o broască-țestoasă, presărînd din Xirangul 


4 Munții Huiji se află astăzi, la sud de Fluviul Iangzi, 
întinzindu-se din provincia Jiangsu pînă în provincia Zhe- 
jiang. 

5 Fangfengshi — numele ce-l purtau locuitorii din par- 
tea de sud-est a Chinei Antice. Legenda spune că strămo- 
şul lor avea un cap de dragon şi urechi de bou şi un sin- 
gur ochi între sprîncene. Fiind neînchipuit de înalt, de 
trei zhang, dulăului care avea să-i rupă capul, i s-a ridicat 
un zid monumental, ca să-l poată ajunge şi înşfăca pe 
vinovat. 

6 În perioada Primăverii şi Toamnei, o perioadă din 
istoria Chinei care a durat din anii 722—481 î.e.n. 

ce-l ţinea în mînă, pulbere vrăjită, stăvilind astfel 
puhoaiele. Dar Yu socoti că lucrul nu-i chiar pe 
de-a-ntregul bine făcut și că fără apă nu se poate 
trăi, îl puse pe Yinglong să meargă înainte și pe 
unde-și trăgea dragonul coada, pe acolo săpau oa- 
menii albiile îndreptînd cursurile de apă către cea 
Mare de la Soare-răsare 7. 

Muncind așa, cu sîrg și biruinţă, Yu împlini trei- 
zeci de ani, dar tot holtei era. 

Într-o zi, aflindu-se în loocul numit Tushan? cu 
treburi pentru binele pămîntenilor, își zise: „Iată 
am ajuns la virsta la care se cuvine să mă însor! 
Dar cine să-mi arate sorocita ?* Și taman ca-n po- 
veste, pe dată îi apăru în faţă, o vulpe nouă cu 
nouă cozi! Arătarea asta, îi aminti de un cîntec, 
pe care-l auzise în popor și care suna cam aşa: 


Cel ce-n cale va vedea 

Vulpea albă ca de nea 

Ce cu nouă cozi te-abate, 

Împărat v-ajunge, fără doar şi poate 
Si cine-o fată din Tushan și-alege 
Norocul, şi-l va culege ! 


„Oare vulpea ce mi se arătă, să fie un semn ?“ 


se întrebă cu înfiorare Yu. 

Zicala cea cîntată, de-adevăratelea se împlini. 
În Tushan era o mîndreţe de fată. Numele ei era 
Nü Jiao. Şi era gingașă, că alta ca ea, în toată lu- 
mea nu se mai afla ! 

Nu-i fu greu s-o găsească şi de cum o văzu, 0 
și plăcu, hotărînd s-o ceară de nevastă, de îndată 
ce s-o întoarce de la treburi. Nü Jiao, s-o spunem 
pe a dreaptă, îl plăcu și ea pe slăvitul Yu, așa că 
îi aşteptă cuminte reîntoarcerea. Și poate aţi ghicit, 
s-a făcut o nuntă ca-n povești, că mii de ani a tot 
fost pomenită. Numai că vedeţi dumneavoastră, Yu 
nu era dedat cu petrecerile, fără numai a trudi ştia, 
așa că a patra zi după cununie, luîndu-şi rămas bun 
de la Nü Jiao, pe care o trimise la Anyi”, unde se 


7 Alte versiuni mai noi de legendă, precizează că toate 
fluviile mari ce curg astăzi pe teritoriul Chinei, au apărut 
datorită iscusinței şi tenacităţii lui Yu şi a oamenilor săi. 

8 Localitate din China Antică, situată în partea de 
Nord-Vest a județului Shaoxing, provincia Zhejiang de 
astăzi. 

9 Anyi — ținut care se situează astăzi în partea de 
nord-est a judeţului Jiexian, provincia Shanxi, 

afla casa lui, își văzu mai departe de îndrumarea 
oamenilor la treabă gospodărească. Și dacă lui Yu, 
rînduiala asta i se păru de înţeles, nu la fel gîndea 
tinăra soaţă, căreia îi era urît singură ; şi-apoi îi mai 
era dor și de meleagurile ei. Yu prinse de veste, 
dar n-avea el vreme de miîngiieri ; în schimb po- 
runci slujitorilor să zidească în partea de răsărit a 
cetăţii Anyi, un foișor pentru Nii Jiao, în care să 
se urce, ori de cîte ori o potopea uriîtul. De-acolo, 
de sus, avea să poată zări vatra părintească, rămasă 
la o depărtare-de mii de li. : 

În van fu ridicat foișorul, căci Nü Jiao nu putea 
îndura singurătatea ; aşa că într-una din zile, cînd 
Yu veni acasă, îl rugă cu cerul și pămîntul s-o ia 
cu sine. Neavind încotro, Yu consimţi, cu toate că 
ştia cîte treburi grele îl așteptau, și că pe soția lui 
iubită tot rar avea s-o aibă prin preajmă. Dar fă- 
cîndu-i pe „plac, o luară împreună spre muntele 
Iluanyuan !. 

Acolo avea de gînd Yu, să străpungă muntele, 
tăind cale apelor. Dar de cum se apucă de lucru, 
îşi dete seama că n-avea să-i fie de fel uşor a duce 
la bun sfîrșit treaba ce-o plămădise în minte, și 
fără nici o fereală, i-o şi mărturisi frumoasei Nii 
Jiao astfel : 

— Aici am să trudese mai mult decît am soco- 
tit. Nici la prînz n-oi putea veni la tine. Da’ uite 
cum om face : eu oi atîrna o tobă de unul din pe- 
reţii ăștia stincoşi, și cînd îi auzi bubuitul ei, ti-i 
găta și-i veni să-mi aduci mîncarea, Vrei? o mai 
întrebă cu blîndeţe Yu. 

— Vreau! răspunse cu bucurie Nii Jiao și-și 
văzu de drum spre noul sălaș. 

Rămas singur, Yu începu lucrul. Și lucra de-l 
treceau sudorile şi parcă tot nu înainta. Necăjit ne- 
voie mare, în mintea cuprinsă de osteneală o geană 
de lumină îi licări: „M-oi preschimba într-un urs 
din cei mari, și în ăst' fel mi-oi spori puterile“. Şi 
răsucindu-se pe călciie, iacătă-l în toată măreţia 
lui, ditamai ursul! Treaba începu a merge mai re- 
pejor. Yu săpa de zor, cu botul, cu labele-i uriaşe, 
cu ghearele. Deodată însă, din nebăgare de seamă 
atinse o piatră care se rostogoli, se tot rostogoli pînă 


1 Muntele Huanyuan se află în partea de sud-est a 
judeţului Yanshi, provincia Henan de astăzi. 

ce nimeri în tobă! Apoi alte pietre se prăvăliră 
după cea dintii, și toate se izbiră de toba ce în- 
cepu a bubui prelung. Nü Jiao răspunse, de parcă 
Yu ar fi putut s-o audă : „Vin, vin, am auzit! Bie- 
tul de tine, tare trebuie să fi flămînzit de baţi în- 
truna toba aceea !“ Și așezînd frumos mîncarea în- 
tr-un coș, se grăbi s-o ducă bărbatului. Acesta, în 
munca-i fără preget, n-auzea și nu vedea nimic. Dar 
Nü Jiao cînd ajunse sus, în loc să-l întîlnească pe 
Yu, dete peste dihania de urs. Se sperie așa de tare 
că trase un țipăt de spaimă şi aruncînd coșul cu 
merinde cît-colo, o rupse la fugă. Strigătul înfrico- 
șător al soaţei ajunse la urechile bietului Yu, care 
contenindu-și munca, alergă după dînsa, vrînd s-o 
liniștească. Dar în graba mare, uită să-și schimbe 
înfățișarea, așa că Nü Jiao iuţindu-și pașii mărunți, 
fugea, fugea și ursul tot așa, cu labele-i mari alerga 
în urma ei. Fugea să rupă pămîntul nu alta și Nü 
Jiao ajunse la muntele Songshan " și văzînd că altă 
scăpare n-are, și că ursul era gata-gata s-o apuce, 
se preschimbă-ntr-o stîncă! Yu se aruncă la pi- 
cioarele stîncii, rugînd-o să-i dea ascultare, dar stînca 
neclintită și nepăsătoare rămase ! 

Peste fire de amărit, nemaiștiind cum s-o în- 
cuplece, Yu urlă : 

— Eşti neîndurătoare, dar măcar dă-mi copilul! 

Vedeţi, luîndu-ne cu vorba, ba cu o întîmplare, 
ba cu alta, uitarăm să vă încunoștiințăm că Nü 
Jiao rămase grea, şi-un pruncușor purta sub sîn, 
La strigătul dureros însă, stînca se crăpă uşurel 
dinspre partea lui soare-apune, și lăsă să iasă un 
coconaș dolofan, pe care Yu îmbrățișîndu-l cu dra- 
goste, îl numi Qi. 

Yu, neostoitul Yu, cutreiera în lung și-n lat în- 
treaga lume, dînd sfaturi oamenilor, punînd chiar 
umărul și braţele sale vînjoase în munca de domo- 
lire şi de folosire a apelor. Şi tot umblînd el așa, 
ajunse la Fusang, apoi în Jiaozhi 5, apoi în munții 
Sanwei unde-și aveau cuibul cele trei păsări albastre 
ale Reginei-mamă, le știți, iar cînd ajunse la Marea 
dinspre miazănoapte, aici mase și-ndelungi vorbe 


1 Muntele Songshan se situează în partea de nord a 
judeţului Dengfeng, provincia Henan de astăzi. 
~ È Qi, în limba chineză, înseamnă a se crăpa, a se des- 
chide. 

13 Jiaozhi — Vietnamul de astăzi. 

avu cu zeul acesteia, Yu Qiang; după care vroi 
a se întoarce spre miazăzi, numai că în pustietatea 
aceea fără de margini parcă, şi acoperită toată de 
omăt gros, s-a rătăcit fără să știe. El credea că se 
află pe drumul cel bun, și cînd colo, tot mai mult 
se afunda spre miazănoapte. Într-un tîrziu, băgă de 
seamă că nici o vietate nu zărește în cale, nici tu 
arbori, nici tu ierburi, nici tu păsări, nici jivine. 
Pustiul-pustiului, nu alta. Nedumerit, urcă pe o co- 
lină și din vîrful ei, văzu că pe ailaltă parte, numai 
ce se întindea o cîmpie mare, împînzită de rîuri, iar 
pe maluri bulue de oameni : bărbaţi și femei, tineri 
și tinere, bătrîni și copii. Unii stăteau tolăniţi, alţii 
cîntau, alții jucau, iar încă alţii aplecaţi deasupra 
apei, cu mîinile făcute căuș, beau dintr-însa. Se vede 
treaba că aceia se cam întrecură cu băutul, că alt- 
minteri nu s-ar fi împleticit într-atîta, că picau laţi 
și-adormeau ca legănaţi ; ălorlalți, nepăsîndu-le de 
cei ce se-mbătară, îsi vedeau de petrecere mai de- 
parte. 

Yu, vrind să cunoască obiceiurile și datinele ace- 
lor oameni, coborî înspre ei și după cîteva între- 
bări, se dumiri că se găsea în ţara Zhongbei, aflată 
la marginea cea mai îndepărtată a pămîntului, din- 
spre soare-apune. Ţara asta, privită de sus, semăna 
cu o piatră de moară, iar dealurile ce-o împrejmu- 
iau, părea a fi chiar muchiile ăstei pietre de moară 
şi totodată hotarul ei. În mijlocul ţării acesteia, se 
ridica un munte, căruia localnicii îi spuneau Huling. 
Ciudată formă avea muntele, Semăna cu un butoi, 
din cel de acrituri pentru iarnă. Și din piscul mun- 
telui țișnea o apă care se-mprăstia de-a lungul și 
de-a latul cîmpiei. Apa era dulce, cu miros de flori 
şi pare-se vrăjită. „De-i gusta din ea, și setea și 
foamea ţi-a potoli; da’ de-i bea mai mult, te-mbată 
de nici nu știi cum te mai cheamă, și zece zile-n 
șir îi tot dormi și sforăi“, povestiră cunoscuţii cei 
noi. Yu mai află și altele: că vremea pe-acolo nu 
era nici prea caldă, nici prea rece, nici vîntul nu 
bătea, nici că ploua, nici omăt că se zărea. Zilele 
se-nşirau una după alta într-o primăvară fără de 
sfirsit. De bătut capul pentru hrană și straie ? fe- 
rit-au zeii ! De trudit nu trudeau, pizmă nu era, că 
nici unul n-avea mai mult ca celălalt, si-n bună 
pace trăiau. 

Băștinaşii îl primiră cu prietenie pe Yu, dar 
acesta ştia cîte treburi mai avea de împlinit în ţara 
lui, așa că după zilele de ședere în Zhongbei, porni 
spre meleagurile sale. 


Înfruntă el iscusitul, viteazul și iubitorul de 
dreptate Yu, multe piedici și greutăţi nenumărate, 
dar pînă la urmă izbuti să îmblînzească puhoaiele. 
Numai că necazurile nu încetară odată cu zăgăzu- 
irea apelor, ci altele se iviră, datorate lui Xiang 
Liu. Cine era acest mîrșav? Sfetnicul lui Gong- 
gong — Zeul apei, cel izgonit și înfrînt de Yu. Xiang 
Liu era o dihanie cu nouă capete, trup de șarpe şi 
care prăda pentru hrana-i cea de toate zilele vie- 
ţuitoare de pe nouă munţi. Şi mai păgubea oamenii 
și cu aceea, că pe unde trecea, bălți mari, tulburi 
și rău mirositoare lăsa în urma lui. Pămîntenii în- 
setaţi, care se potriveau a trece pe-acolo, și se-n- 
cumetau să bea din acea baltă, mureau pe loc, iar 
păsările zburau bietele cît le ţineau aripile, să iasă 
din putregaiul acelor otrăvite bălți. Aflînd Yu și de 
astă belea, pîndi dihania, și-o ciopîrţi. Tișni atunci 
din scîrnavul Xiang Liu un șuvoi de sînge negru 
ca smoala, iar pe unde se scurgea, nimic nu mai 
creştea, și oamenii de duhoarea cea rea nici că mai 
puteau trage aer în piept. Atunci Yu încercă să 
acopere scursorile cu pămînt. Dar pe unde arunca 
țărîna, mocirlă se făcea. „Cum să isprăvesc și astă 
treabă ?%, se întrebă Yu cu îngrijorare. „Voi îm- 
prejmui bălțile cu mari zăgazuri“. 

Zeii îi săriră în ajutor și le veniră de hac ară- 
tărilor care nici c-au mai săvirșşit rele oamenilor. 

Ce-i mai rămăsese lui Yu de făcut? Mai nimic 
și totuși, scormonitoarea sa minte, mai vroia să afle, 
cît măsoară pămîntul ţării în care a văzut lumina 
zilei ? Şi dete astă treabă ispravnicilor săi Tai Zhang 
şi Shu Hai, vestiți în iuţeala cu care știau umbla. 
Cel ce străbătu de-a lungul ţara, fu Tai Zhang, care 
se întoarse, cu repeziciunea cu care și plecă, ves- 
tindu-l pe Yu, că a numărat două sute de milioane, 
douăzeci și trei de mii cinci sute șaptezeci și cinci 
de pași. Iar Shu Hai, care porni deodată cu ortacul 
său „luţilă“, măsurînd de-a latul ţara, și totodată 
cu Tai Zhang se întoarse, vesti că tot atîția pași a 

numărat și el în partea lui. Ce se poate înţelege din 
astă măsurătoare ? Că în vremea lui Yu, pămîntul 
Chinei era pătrat, aidoma unei bucăţi de brînză din 
cea bună, mult plăcută chinezilor, și anume brinza 
de soia. 


* * 


După atîtea minunate fapte săvîrșite de bine- 
făcătorul Yu, oamenii ca renăscuți, începură a trăi 
în tihnă şi bucurie, nepregetînd să-l proslăvească 
pe Yu cel fără de hodină, pentru liniştea ce le-o 
aduse. Dar și căpeteniile altor neamuri și regii altor 
țări i se închinau cu bunăcuviinţă. În vremea aceas- 
ta, împăratul Yao îl unsese mai demult domn pe 
Shun, iar acesta însuși, ajunse la bătrîneţe. Poporul 
întreg ca unul, s-a ridicat cerînd ca Yu să preia 
cîrma ţării, urmindu-i la tron împăratului Shun. Şi 
chiar aşa s-a și împlinit vrerea norodului. 

Domnia împăratului Yu a fost vrednică de toate 
laudele și nedomolit a rămas în facerile de bine 
pînă la capătul zilelor sale, care-l ajunse tot într-o 
călătorie de îndrumare. Pesemne îi sunase ceasul, 
sau de atîta nehodină se-mbolnăvi, și la scurtă vre- 
me închise ochii acolo la Huiji, unde odinioară dim- 
preună cu toţi zeii, ţinuse divanul cel mare. Curte- 
nii, toţi supușii, întreaga suflare omenească l-au jelit 
adînc. Și dacă a mai rămas vreunul din cel neam 
al neamului de demult, de bună seamă că-l jelește 
și astăzi. 


Alţi povestitori mai bătrîni ca noi, care trăind 
mai mult, auziră și văzură multe, spun că Yu nici 
n-ar fi murit, ci doar trupul l-a lăsat să hodine 
acolo, în Huiji!!, iar el, cu sufletul mare s-a înălțat 
la ceruri, şi Zeu s-a făcut ! 


H La poalele muntelui Huiji se mai poate vedea și 
astăzi o grotă mare, care poartă denumirea de Grota lui 
Yu, și se spuna că Yu acolo ar îi fost înmormîntat. Impre- 
sionante ca număr și deosebit de bogate sînt legendele cu 
privire la vitejia cu care Yu a îmblînzit puhoaiele. Şi o 
seamă de vestigii presărate în toate regiunile Chinei atestă 
aceste vitejii. 

Pang Hu 


Cu mulţi, foarte mulţi ani în urmă, domnea în 
China un împărat care se numea Gao Xin. Numai 
că, să vedeţi dumneavoastră, acesta avea o împă- 
răteasă, cu nişte urechi din cale afară de mari, care 
într-o bună zi începură s-o doară, dar tare, cum nu 
s-a pomenit. Şi au tot durut-o aşa vreme de trei ani 
încheiaţi. Degeaba veniră la palat doftori vestiți 
vraci cu renume, că toate încercările lor de a o 
vindeca, în van au rămas şi durerile n-o lăsau. Dar 
tocmai cînd împărăteasa era la capătul puterilor, 
în poarta palatului bătu cineva. Straja îi deschise 
imediat, afllind că străinul e doftor. Străin nu cra, 
dar venea hăt din colţul cel mai îndepărtat al ţării, 
și cum vorbele ajung ca duse de vint, aflase şi el 
de suferinţele împărătesei. Încredințat că are să-i 
ghicească leacul, iată-l acum înfățișat la curte. Îm- 
părăteasa mai că nu vroia să se lase căutată, dar 
cum împăratul şi curtenii toţi stăruiau pe lingă ea, 
în cele din urmă încuviinţă. 

Apoi, dragi prieteni, să știți dumneavoastră, că 
acest doftor a fost și cel mai iscusit. A căutat-o bine 
în urechea dreaptă şi nimic n-a găsit, pesemne că 
o durea și asta, de la cealaltă, acolo avea să fie 
buba. Da’ ce bubă ! Căută el bine, bine de tot şi în 
urechea stingă, și deodată sculele cu care cerceta 
în adincime urechea, se opriră într-un fel de dop, 
ori cum să-i zicem ? Doftorul apucă atunci un soi 
de cleşte, şi trase. Şi trase, trase pînă ce scoase 
— miraţi-vă — un vierme auriu şi lung, lung, să 
tot fi fost de trei cun !... Şi pe dată, împărăteasa 
fu scăpată de cele pîrdalnice dureri. Mirată însă 
peste fire de bizdigania pe care o: purtase fără ştire 
în ureche, privi îndelung la viermele acela și-apoi 
se gindi că de vreme ce se aciuise într-iînsa, să nu-l 
îndepărteze, ci să-l păstreze ; aşa că luînd o tisvă 
uscată, puse viermele într-însa adăugă și citeva 

boabe de orez, drept hrană, și îl acoperi cu un blid. 
Viermele crescu, tot crescu, pînă ce gînganie se făcu. 
Era de așteptat, nu? Dar ca într-o bună zi să se 
preschimbe într-un cîine dragon, căci așa s-a întim- 
plat, nimănui nu i-ar fi trecut prin minte. De la 
cap la coadă avea o lungime de doi chi, trupul îi 
era pestriț și strălucea ca o nestemată. Trebuia să 
primească un nume şi pentru că a crescut într-o 
tigvă acoperită de un blid, găsiră cu cale să-i zică 
chiar Pang Hu. 

De cum îl văzu pe acest cîine-dragon, împăratul 
îl plăcu aşa de mult, că nu se mai despărţea de el, 
ducîndu-l cu sine peste tot. Dar numa’ ce scăpă de 
o grijă, că veste tulbure ajunse la el. Un anume 
crai, Fang Wang, se ridica cu oastea împotriva sa. 
Îngrijorat de soarta împărăției, Gao Xin își adună 
în grabă toţi sfetnicii și mai marii oștirii și astfel 
le grăi: „Acela dintre voi care are să-mi aducă la 
picioare capul mirşav al răsculatului Fang Wang, 
are s-o primească pe fiica mea de soaţă !“. 

Peste rostirile împăratului se aşternu o tăcere 
de mormînt. 'Tuturor celor de faţă le era tare frică 
de răzvrătitul Fang Wang, despre care aflaseră ei 
mai de mult că avea viteji neîntrecuţi și cai vîn- 
joşi, aşa că îşi fereau pielea, nevrînd să și-o piardă, 
nici pentru întreaga împărăție, necum pentru cră- 
iasă. Împăratul rămase tare întristat şi-apoi şi mai 
îndurerat cînd se trezi şi fără Pang Hu. Ciîinele- 
dragon ieși din palat şi în van îl căutară curtenii 
peste tot, că nu-l găsiră, de parcă l-ar fi înghiţit 
pămîntul. Pierise ? Unde? Cum ? se întrebau îm- 
păratul și împărăteasa cu jale. Aveţi de-ndată să 
aflaţi. Pang Hu plin de îndrăzneală şi mînat de 
dragostea pentru stăpînii lui, și poate, da, şi de cea 
a frumoasei crăiese, alergă spre tabăra duşmană ce 
se afla de cealaltă parte a mării. Ajuns pe mal, în- 
ghiţi o gură de apă și se preschimbă într-un falnic 
dragon, şi în ăst fel trecu marea. Ajuns pe țărmul 
celălalt, își roti de trei ori spre dreapla şi de trei 
ori spre stînga trupul, și luîndu-și din nou înfăţi- 
șarea de cîine, dar de astă dată, arăta chiar ca crice 
cîine de ogradă, sări în cortul craiului Fang Wang! 
Acolo se dete pe lingă el, i se gudură la picioare, 
făcu tumbe, încîntindu-l pe îngîmfatul crai, care 


1! Pang înseamnă în limba chineză f>-turie, iar Hu — 
tigvă. 

ştiind că prin acele locuri nici picior” de cîine nu se 
află, își dete cu presupusul că de bună seamă javra 
ce se pripăşise în cortul său, trebuie să fi venit de 
dincolo, ba poate că era chiar cîinele iubit al împă- 
ratului ? Și cum sta el, Fang Wang, tolănit și umflat 
în pene, le grăi supușilor : 

— Se vede treaba că se żgîlțfie jilțul lui Gao 
Xin și că împărăţia simte că se apropie de pieire, 
de vreme ce pînă și cîinele lui a trecut de partea 
mea. Ia uitaţi-vă la el cum îmi dă tîrcoale. 

Şi porunci să se pregătească pentru cină un ospăț 
în lege ca să cinstească acest semn bun. Sc încinse 
astfel un chiolhan pînă tîrziu în noapte, cind Fang 
Wang, care se cam întrecuse cu vinul, căzu beat 
criță. Slujitorii îl duseră în cort și-l culcară așa cum 
se afla. Pang Hu rămas singur cu răzvrătitul, care 
sforăia dus, se aruncă asupră-i și harșt! îi smulse 
craiului capul, şi azvîrlindu-l pe spinare o zbughi. 
Străjerii auziră mișcare și cînd să intre-n cort îl 
găsiră pe stăpînul lor mort, fără cap, într-un lac 
de. sînge, iar cîinele, ia-l de unde nu-i! Ostașii 
se-mpărţiră în pîlcuri-pîlcuri și alergară cît putură 
în căutarea cîinelui, dar nici măcar nu-l zăriră, ne- 
cum să-l poată prinde. 

Ajuns pe țărmul mării Pang Hu se dete peste 
cap şi se preschimbă în dragon zburător ; apoi cui- 
bărindu-se într-un nor, trecu cu bine marea zbu- 
ciumată. 

În vremea aceasta împăratul Gao Xin ţinea sfat 
cu căpeteniile oștirii sale, pentru apărarea cetăţii. 
Şi cum erau adînciţi ca-ntr-o țesătură de paing, au- 
ziră un pocnet. Mare fu mirarea împăratului și su- 
pușilor lui, cînd îl văzură pe Pang Hu și un cap de 
om azvîrlit pe jos. Pocnetul se făcu auzit, era ta- 
man capul lui Fang Wang pe care Pang Hu îl arun- 
case la picioarele împăratului. Gao Xin își freca 
mîinile de bucurie, supușii aşișderea nu-și mai gă- 
seau locul de fericire că scăpară ca prin urechile 
acului de măcel. Tot împăratul fu însă cel dintii 
care se domoli, și privindu-l galeș pe Pang Hu, po- 
runci să i se aducă o tipsie cu tocătură de carne 
drept răsplată pentru fapta ce-o săvîrşise. Nu se 
aștepta însă ca Pang Hu, doar să adulmece darul, 
să miîrîie de cîteva ori şi-apoi să se culce într-un 
colţ. Acolo rămase fără să se miște de fel. Nici 
chiar la chemările împăratului nu clipi. Trecură așa 
citeva zile şi cîteva nopţi, și-n loc de bucurie că 

scăpară de duşman, în palat se cuibări tristețea. 
Pang Hu nu mai da nici un semn de viaţă și asta: 
tare-l mihnea pe împărat. După ce se gîndi și se 
tot gîndi, se aplecă spre cîine şi mîngîindu-i spina- 
rea îl îndemnă să mănînce şi să se ridice o dată, să 
zburde ca odinioară. Dar Pang Hu nemișcat și surd 
rămînea mai departe, numai cîte o bobiţă de lacrimă 
se prelingea din ochii-i închişi. Şi atunci împăratu- 
lui i se aprinse în gînd, o luminiţă ca-n întunericul 
nopţii, şi mai aplecîndu-se o dată spre el, începu 
astfel a-i grăi: 

— Te-am mâhnit oare cu ceva? Ori te aşteplai 
să-ți dau de soaţă pe fiica mea ? Nu cuinva de asta 
ești așa de supărat, că nu mi-am ţinut făgăduiala 
rostită ? Să ştii că niciodată nu mi-am încălcat cu- 
vîntul și nici acu’ n-aş fi făcut-o, dar spune şi tu, 
poate trăi ca bărbat și femeie, un cîine cu o crăiasă ? 

Și acu’ să auziţi minunea ! 

Pang Hu prinse grai omenesc şi astfel îi răs- 
punse : 

— Măria ta, nu te căina, mai degrabă porun- 
ceşte să mi se facă un clopot de aur și apoi lasă-mă 
să stau sub el şapte zile şi șapte nopţi, după care 
om m-oi înfățișa și de nu i-oi plăcea Înălțimii tale 
şi Măritei crăiese, m-oi duce în lumea largă și nici 
că-ţi mai auzi de mine ! 

Împăratul rămase ca pironit. Dezmeticindu-se o 
luă către făurărie și porunci, cît de grabă clopotul 
de aur să fie gata. 


O zi, două, trei trecură, şi de sub clopot nu 
se-auzea nici o mişcare. În cea de-a șasea zi crăiasa 
nu mai avu răbdare să mai aştepte, sau poate de 
teamă că ursitul ei ar putea să moară de foame sau 
de sufocare, așa că se apropie pe furiș şi ridică 
într-o parte clopotul cel cu totul și cu totul de aur, 
şi trup de om văzu! Degeaba însă lăsă la loc clo- 
potul, că Pang Hu și sări prinzînd-o în brațe! O 
zi de-i mai lăsa i se preschimba și capul, căci trupul 
se făcu de-o mare frumuseţe bărbătească ! 

Cununaţi au fost în palatul împăratului Gao Xin. 
Pang Hu purta straie de mătase, ca feciorii de îm- 
păraţi, iar crăiasa avea o căciulă în forma unui cap 
de cîine. 

După nuntă, tinerii hotărîră să plece în munţii 
cei din miazăzi, pe unde picior de om n-a trecut, 
și acolo să trăiască în bună pace. Și chiar așa au 
şi trăit. Crăiasa și-a schimbat veșmintele cele scumpe, 
cu unele ţesute din pînză de cînepă şi singură își 
vedea de treburile gospodărești, iar Pang Hu se 
îndeletnicea cu vînătoarea, pescuitul și alte munci 
hărăzite bărbatului. 


După cîţiva ani sălașul lor se umplu pe rînd cu 
trei băieţi și o fată, erau acum șase la număr, șase 
flori de munte. Fericiţi, părinţii plecară la curtea 
împărătească să-și arate comorile ! 

Copiii n-aveau încă nume. După cuviință urma 
să le dea împăratul Gao Xin. Și așa nepotul cel 
mare, fiind tare micuţ cînd s-a născut, a fost pus 
într-un blid, şi dăruit cu numele de Pang; al doi- 
lea nepot a fost pus într-un coș cînd a dat de lu- 
mina zilei, așa că Lan? l-a numit. La cel de-al trei- 
lea nepoțel însă, împăratul se opri, neștiind ce nume 
să-i potrivească. Il ajută Pang Hu, care-i povesti 
că atunci cînd prichindelul se născuse, din cer se 
auzise un tunet măreț. 

— Bine! zise bunicul, atunci Lei? are să se 
cheme ! 

Mezina, rămase Mezina. Și-abia după ce se mă- 
rită cu un oștean viteaz, care, închipuiţi-vă, se 
chema Zhong, adică clopot, luă numele acestuia. 


După zeci şi zeci de ani, urmaşii celor patru: 
Pang, Lan, Lei şi Zhong ajunseră cele mai de vază, 
de nădejde şi înfloritoare neamuri din ţară, și nici- 
odată n-au uitat să-l cinstească pe viteazul lor stră- 
moş Pang Hu. 


2 Lan — Coş. 

3 Lei — tunet (numele căpătate de aceşti copii nu sint 
de fapt prenume, ci nume de familie, date după onoma- 
topee în limba chineză. 

Calul și zeița mătăsurilor 


În vremuri tare îndepărtate trăia un gospodar 
care avea o fată. Într-o bună zi omul plecă la un 
drum lung. Fata rămase singură acasă. În ogradă 
pustiu, doar în grajd era o vietate și anume un cal. 
Copila nu era împovărată de treburi, doar de armăsar 
urma să se îngrijească. Tătine-său tot întirziind, 
fetii i se făcu dor de el şi mereu ieșea la portiţă, ui- 
tîndu-se în susul şi josul uliţei, dar tot degeaba. 
Intră în grajd şi îi duse calului fin, ovăz, apă. Deo- 
dată îi veni în gînd să stea de vorbă cu armăsarul 
și mai în glumă, mai în serios, ca și cînd acesta 
ar fi putut s-o înțeleagă, îi zise : 

— Calule, drăguţule, adă-mi-l pe taica acasă, că 
de mi-l aduci să ştii că te iau de bărbat! 

Auzind asemenea vorbe, armăsarul rupse căpăs- 
trul şi-o zbughi afară. Alergă el din prînz şi pînă-n 
seară, de la culcatul găinilor și pîn-la cîntatul coco- 
şilor şi-apoi iar aşa pîn-ce ajungea soarele-n amiază, 
zile şi nopţi la rînd, şi în cele din urmă, îl găsi pe 
stăpînul său, tatăl fetei. Văzîndu-şi calul în spume, 
omul se temu ca nu care cumva să se fi petrecut 
cine știe ce rele pe-acasă, de veni calul să-l vestească, 
și fără a mai zăbovi de fel, îl încălecă şi o luă îna- 
poi la fugă. Tare se mai bucură fata cînd își zări 
părintele şi plină de voioşie îi sări în întimpinare. 
Tatăl văzînd că toate-s la locul lor, o întrebă pe 
fată, ce l-o fi apucat pe cal de-a bătut atîta amar 
de drum ca să-l afle și-acasă să-l aducă? Fata 
dînd din umeri şi-ntorcîndu-se pe călciie, îi zise: 

— Ce să-l fi apucat ? Nimic. Da’ deştept cum îl 
vezi, simțind că mi-i dor de tine, s-a dus să te caute 
şi iaca mi te-aduse acasă. 

Viaţa se așeză iar pe făgașul de mai înainte; 
gospodarul îl ţesăla cu sîrg pe armăsar şi se în- 
grijea în semn de preţuire, să aibe hrana la vreme 
şi din cea mai bună. : 

În schimb calul, nici că-l băga în seamă, iar de 
nutreţ nu se atingea. Numa’ cînd apărea fata în preaj- 
mă-i, începea a da din copite şi a necheza. 

— Măi să fie! se minuna gospodarul. D-apoi 
ce-i cu calul ăsta, că lucru curat nu-i la mijloc? 
Ori poate ştii tu ceva, fata tatii, şi-mi ascunzi ? o 
întrebă cumva poruncitor, părintele. 

Fata-şi dete cu socoteala că multă vreme n-are 
să mai poată tăinui vorbele ce-i vorbise calului în 
cea zi, și prinse dar, să-i povestească tatălui. La 
început îi zise pe ocolite, că-i era urît singură, și 
tare dor de el, şi de-acu-ncolo să nu mai plece, și 
abia în cele din urmă îi mărturisi ce i-a făgăduit 
armăsarului, 

— Nerușinată ce eşti! Asemenea vorbe n-aveai 
să rosteşti nimănui, dar-mi-te unei dobitoace ! Piei 
din ochii mei şi să nu-mi ieși din casă, pîn’ nu ţi-oi 
îngădui eu ! 

Gospodarul ţinea la cal, da’ la cinstea fetei lui 
ținea mai mult, şi de teamă ca nu cumva armăsarul, 
cuprins de năbădăi să-i facă vreo necuviinţă, hotărî 
să-l înjunghie chiar în grajd. Apoi îl jupui și pielea 
i-o întinse la uscat pe un par, din ogradă. După 
aceea plecă liniștit să-şi vadă de cele treburi prin 
tîrg, îngăduind fetei să iasă din casă. Şi ea chiar 
ieşi, căci îi veniră nişte prietene de prin vecini, cu 
care încinse un joc de duduia pămiîntu-n bătătură. 
Se veseliră, așa cum le sta bine codanelor. Deodată 
însă fata văzînd pielea calului pusă la zvîntat şi, 
împinsă de cine ştie ce simţuri, plină de furie, în- 
cepu a da cu picioarele într-însa, ocărînd : 

— Dobitoacă blestemată ! Îndrăzneai să gîndești 
că ţi-aș putea fi nevastă ? Uite ce-a mai rămas din 
tine ! O terfeloagă de piele. Așa ţi-a trebuit! Că 
de poftit acu’ la... 

Și nici n-apucă fata a-şi isprăvi vorbele, că pie- 
lea și sări din par, și ca un mire ce-şi tură mireasa, 
însfăcă fata şi o luă la fugă. Dispăru-ă dincolo de 
zare cît ai clipi din ochi. 

Suratele rămaseră pironite locului ! La asemenea 
întîmplare, care se și petrecuse sub văzul lor, nu 
s-ar fi aşteptat nici în vis ! 

Pe înserate cînd tatăl se întoarse acasă, ia fata 
de unde nu-i! Alergă în dreapta, alergă în stînga 
şi abia după ce îndrăzni a bate la poarta vecinilor, 
de unde în grabă se adunară fetele, află de la ele 
cele întîmplate. 

Își afurisi viaţa amărită, cå numa” de tristeţi avu- 
sese parte, că şi pe biata nevastă-sa o pierduse la 
facere, de rămase singur, să-și crească odrasla. Şi- 
acu’ iucă ce pacoste mai căzu pe capul lui. Căinîn- 
du-se ca vai de el, plecă s-o caute. Abia după în- 
delungi zile și nopți o găsi printre frunzele unui 
copac, dacă se poate chema că a găsit-o, căci fiica 
lui preschimbată era într-o arătare moale asemenea 
unui vierme ce-și tot înclina încetișor capul și din 
gură-i curgea un fir alb, strălucitor, fir care înfă- 
șura crengile copacului într-o horbotă. 

“Veniră mulţi localnici să vadă minunea și Can! 
o numiră, iar copacul, unde fata și-a pierdut fra- 
geda-i viață, l-au numit Sang’. În legendă se po- 
menește că mai tîrziu Can, ajunse Zeița mătăsu- 
rilor, iar pielea calului de care fusese răpită a 
însoţit-o pe vecie... Poate de aceea oamenii depănînd 
povestea ei, o numeau și Fata cu capul de cal. 


1 Can — în limba chineză după pronunție înseamnă 
și „a înfăşura“ și „gogoaşă de mătase“. 
- = 2 În“chineză acest cuvînt este bisemantic însemnînd -și 
„a muri“ şi „dud“. 

Cucul 


Legenda spune, că în vremurile străvechi, statul 
Shu! ar fi avut un rege care se numea Duyü? şi 
că el ar fi coborît din ceruri, nimerind. în aşezarea 
Zhuti *. Întîmplarea făcu să apară tocmai atunci și 
o fată, pe nume Lidy, despre care se ştia că ar ti 
ieșit dintr-o fintînă de pe malul apei celei mari * 
Cei doi se întilniră, se plăcură şi de îndată se şi 
luară. Nu după multă vreme, Duyii. fu ales rege 
al statului Shu, iar cetatea de scaun o așeză la Napi ê. 
Domnia acestuia fu vrednică de laudă, căci Duyii 
se îngrijea cu mare dragoste de viaţa poporului 
său, învăţindu-l cum să lucreze pămîntul, -cînd și 
cum să facă însămînţările și cîte altele. Numai că 
statul acesta Shu, era mai în toţi anii bîntuit de pu- 
hoaie, iar bietul Duyii cu toată grija ce i-o purta 
norodului, nu găsi nici o scăpare de astă pacoste. 
Într-un an, localnicii văzură un înecat purtat de 
ape. De văzut mai văzură ei vite şi oameni înecaţi 
şi duşi de ape la vale, dar nicicînd nu văzură vre- 


1 Shu — denumirea antică a actualei provincii, chineze 
Sichuan. 

2 Duyii este numele literar al cucului, căruia Hu Zeng 
din dinastia Tang (618 — 907 e.n:) i-a şi dedicat un poem, 
intitulat tocmai : „Cucul“, care în fapt se referea la legenda 
pe care încercăm să v-o repovestim şi anume cum regele 
statului Shu, s-a preschimbat într-un cuc. Retranscriem 
pentru dumneavoastră mențţionatul poem : „În vremuri ve- 
chi, nu se ştie cind / Regele statului Shu, Duyii era! / 
După plecare-i, preschimbat în pasăre,: tara a rămas pă- 
răginită. / An de an, în: luna florilor- de, piersici, /. Duyii 
vine şi cu jale o cîntă... E Menționăm că această legendă 
continuă să circule în China pînă în zilele noastre, ču 
deosebire în provincia sa de origine, anume în Sichuan=- 

3 Zhuti — județul : Yibiņng =: se - Aitueagă asgl în pat- 
tea de sud a provinciei Sichuan. :;.; 

+ Este vorba de fluviul Iantzi. „cel mài. mare, iluviu din 
China. 

5 Napi — Județul Pixian, provineia Sichuan de astăzi. 

unul dus în susul ei. Așa că se grăbiră să-l scoată 
şi de cum îl așezară pe uscat, mortul învie! Să 
vezi şi să nu crezi! Ba începu chiar a grăi către 
ei, mulțumindu-le că l-au scăpat șşi-apoi le povesti 
cum că el, din statul Chu? se trage, şi că din ne- 
băgare de seamă a căzut în cea apă mare, care 
l-a tot dus „pînă ce, iaca, ajunsei prin bunăvoința 
domniilor voastre să văd iar lumina zilei. Mă cheamă 
Bie Ling“. 

Vestea se împrăștie repede şi ajunse și la ure- 
chile Măriei Sale Duyii. Acesta mirat de asemenea 
întîmplare şi, ca să se încredinţeze, porunci ca 
acel om să-i fie adus la curte. Bie Ling se înfă- 
țişă, şi regelui i se păru pe dată că acesta nu era 
un fi-te cine, ba chiar, că în el sălășluiește o minte 
ageră, de care cîrmuirea s-ar putea folosi. Îl primi 
dară să-i stea prin preajmă, şi tot cîntărindu-l şi 
azi şi miine, Duyü hotărî să-l facă mai marele peste 
sfetnici, altfel spus, mîna lui dreaptă, și tare bine 
se mai înțelegeau. Da’ urgia, bat-o vina nu se lăsă 
așteptată, ci veni să le tulbure tihna, scurtă de alt- 
minteri, și numai ce se treziră cu viitură și mai pus- 
tiitoare decit cele de mai înainte, şi asta, din pri- 
cină că valea muntelui Wushan’, era prea strîmtă. 
Puhoaiele astea, trebuie să ştiţi, nu erau cu nimic 
mai prejos decit cele cunoscute pe vremea împăra- 
tului Yao, de care mai povestirăm, aşa că vă în- 
chipuiţi ce necaz se abătu şi peste regele Duyi, 
care trimise în grabă pe înțeleptul său Bie Ling să 
facă ce-o şti mai bine, şi să pună capăt prăpădului. 

Acesta plecă pe dată, și dînd dovadă de mare 
pricepere, porni în fruntea norodului lucrînd zi şi 
noapte fără preget ca să taie din muntele Wushan, 
şi să lărgească valea, slobozind astfel apele zăgă- 
zuite, care porniră a curge domol. Puhoaiele se po- 
toliră, de parcă nicicînd nu s-ar fi dezlănţuit. 

Regele Duyü socoti că această faptă a lui Bie Ling 
era mai presus de toate cele săvîrşite de el însuși, 
și judecînd cu dreptate spre binele poporului, hotări 
să-i încredinţeze cîrmuirea lui Bie Ling, iar el să se 
retragă şi să ia drumul sihăstriei, spre miniele de la 
soare-apune. 


& Chu era în antichitatea Chinei, un stai ducal, situat 
în bazinul fluviuiui Iantzi — pe cursul său mijlociu. 

7 Muntele Wushan se situează la granita dintre pro- 
vincia Sichuan şi provincia Hubei, unde se afiă irei defilee 
primejdioase pe cursul fluviului Iantzi. . 


80 


Mişelia omenească nu pregetă însă a-și arăta colții, 
născocind fel de fel de poveşti miîrșave, împroş- 
cînd venin cu nemiluita asupra neîntinatului Duyi, 
care la urma urmei nu le mai sta în cale. Potrivit 
ticăloşilor, fostul rege ar fi păcătuit cu soaţa lui 
Bie Ling, în vreme ce acesta se lupta cu puhoaiele. 
Şi văzîndu-l întors biruitor, l-ar fi mustrat cugetul 
și, nemaiputînd îndura gîndurile ce-l chinuiau ca să 
scape cu fața curată îi lăsă lui Bie Ling locul dom- 
nesc iar el se duse să se ascundă în pustiu. 

Iată cinstiți prieteni, cum a putut fi răstălmă- 
cită dreapta hotărire a: mg n pt re de a se 
retrage. 


Vorbele ca vorbele, știți goitika se duc 
ca vîntul și poposesc cu nevredriicie pe unde nici 
nu te aștepți şi tot aşa ajunseră şi la urechile curate 
ale fostului rege Duyi. 


„Nici cu fapta, nici cu gindul n-am păcătuit. 
N- “ara prigonit, n-am urgisit, fără numai. binele l- -am 
urmat ! Atunci cum îndrăzniră potrivnicii — şi care 
potrivnici, că eu nu-i ştiui — a scorni asemenea 
nedrepte fapte pe socoteala mea ?% se întreba cu 
adîncă jale Duyii, afundîndu-se şi mai mult în hă- 
țişul pădurii unde nici păsările să nu-l mai ajungă, 
că de vorbe era îndeajuns de otrăvit. Gind de în- 
toarcere nu sălășluia în mintea sa şi nici să-și facă 
auzită pînă la cer dezvinovăţirea. La ce bun, cînd 
faptele îi erau limpezi ca roua ! 


Nedreapta învinuire îl mîhni însă într-așa, hal, că 
pe zi ce trecea, se topea ca o lumînare, pînă ce se 
stinse de tot. Muri neștiut de nimeni, dar sufletul 
său neîmpăcat, se cuibări într-o pasăre, într-un cuc. 
Și de atunci în fiece primăvară, căci primăvara: își 
dăduse Duyii plin de amărăciune duhul, striga ne- 
încetat cu mare tristețe: „Bu-ru-gui-qi! Bu-ru- 
gui-qii e le. s 

Dar de întors, Duyii nu s-a mai. întors, doar 
cucul în care s-a întrupat își cîntă jalea’ neîncetat. 


8 Bu-ru-gui-qii, în limba chineză înseamnă : „Ar fi mai 
bine să mă întorc !“ 

9 Mulţi șlefuitori de stihuri, trecuţi în: posteritate, de- 
plîng soarta regelui Duyü închinîndu-i- ode, poeme, versuri. 
În altă variantă a acestei -legende: se spune că regele se 
numea Duyuan şi că era un cîrmuitor drept şi bun, iar 
după moarte întrupîndu-se în cuc a continuat să vegheze 
la binele poporului, vestindu-i anotimpurile. Tot acestui 
rege i se atribuie și calendarul agricol, 


81 


Zeița țesătoare 


Unele legende spun că Zeița ţesătoare ar fi fost ne- 
poata Marelui împărat al cerului, iar altele, că ar fi 
fost nepoata Reginei mamă dinspre soare-apune. Dar 
cine i-ar fi fost părinţii asta nu s-a aflat. 

Se zice că Zeița ţesătoare viețuia pe malul din- 
spre răsărit al Riului argintiu, şi că era măiastră în 
a țese — că de aici îi şi rămase numele — cu fel 
și fel de nemaipomenite fire, straturi peste strături 
de nori minunaţi ce îşi schimbau după vreme, cu- 
lorile; iar țesăturile ei se chemau „straiele ceru- 
lui“, Pare-se că cerul avea și el nevoie de straie. Cu 
toate că dacă ne gîndim bine, el poate fi tot atît 
de frumos și gol-goluţ şi de o singură culoare, așa 
cum îl ştim. 

Dar să ne întoarcem la legendă. Veșmintele ce- 
rului erau măiestrite nu numai de Zeița ţesătoare, 
ci de încă şase zeițe, ajutoarele și surorile ei mai 
mici. Cea mai frumoasă, mai harnică şi mai iscusită 
era însă — ați ghicit —- meştera, Zeița ţesătoare. 

Dincoace de Riul argintiu, ce-l vedem noi pe cer, 
şi căruia îi spunem Calea laptelui, era așezată lumea 
muritorilor, şi-acolo trăia un copilandru. Rămas or- 
fan de mic, fratele lui mare şi cumnata, nu-l prea 
vedeau cu ochi buni, ba îl mai şi chinuiau în fel 
şi chip. În cele din urmă, îl izgoniră și din casă, 
dîndu-i din tot ce a fost lăsat de părinţi, doar o 
vacă bătrînă, vai de ea. Aşa, că flăcăiaşul trebui 
să-și cîştige orezul cel de toate zilele, cu amară 
trudă, 

Ajutat de vaca cea bătrină, munci el flăcăul 
din zi şi pînă-n noapte, în cîmpia pustie unde se 
așezase, desțelenind pămîntul. și însămînţindu-l. 
După cîțiva ani, cînd îi venise vremea de însură- 
toare, izbuti cu chiu cu vai să-și înfiripe, cît de 
cît, o gospodărie. Numai că, vedeți dumneavoastră, 
neavînd pe nimeni în casă, o ducea destul de greu. 

Cu vaca din bătătură n-avea cum se înţelege, că 
biata de ea era doar o vacă. Da-ntr-o bună zi prinse 
grai omenesc și așa-i zise : 

— Să ştii că Zeița ţesătoare, dimpreună cu su- 
rorile ei, or să vină să se scalde în Rîul argintiu. 
Ascultă-mă și bagă bine de seamă, de-i vei lua hai- 
nele, ea soață are să-ţi fie ! 

Mirat din cale-afară că vaca lui ştie atîtea lu- 
cruri, ba mai și grăieşte, îi urmă sfatul şi se duse să 
se ascundă în stufărișul de la marginea Riului ar- 
gintiu. Așteptarea-i fu scurtă și iată numa’ că Zeița 
ţesătoare și surorile ei apărură pe mal. Erau aşa de 
frumoase, că la soare te puteai uita, da' la ele ba! 
Ziînele s-au dezbrăcat, şi-au pus straiele din mătă- 
surile cele mai scumpe pe iarba măruntă ca un 
lăicer moale, şi au intrat în apa limpede precum 
cleştarul, şi deodată au răsărit parcă, mîndre flori 
de lotus... 

Tînărul ieși repede din stufăriș şi cu o crenguţă 
trase spre el straiele Zînei ţesătoare. Celelalte, spe- 
riate, şi-au pus în grabă veșmintele și au fugit care 
încotro. În rîu rămase numai sortita lui. Aplecîn- 
du-se spre dînsa, tainic îi vorbi : 

— Dacă-mi făgăduieşti că-i primi soaţă să-mi fii, 
îţi dau straiele înapoi. 

Frumoasa, gingaşa şi sfioasa, acoperindu-și piep- 
tul cu pletele-i bogate, abia de mai putu să dea din 
cap a încuviinţare. Îi plăcuse şi ei tînărul îndrăzneţ, 
cu toată necuviinţa lui. 

Și aşa se împreunară făptura cerească cu cea pă- 
miînteană. 

Şi după unirea lor, tînărul îşi văzu mai departe 
de munca sa pe ogor, iar Zeița ţesătoare, se în- 
țelege, ţesea ca mai înainte la război. Şi tare se mai 
iubeau şi o viaţă fericită duceau. 

După o vreme Zeița ţesătoare născu mai întii 
un, băiat apoi o fetiţă. Amîndoi erau frumoşi ca 
razele de soare. Fericiţii, socoteau că pînă la adinci . 
bătrînețe or să aibă parte tot de asemenea viaţă. 
Da-ntr-o vaca bătrînă prinse din nou grai şi numa’ 
ce-i zise stăpînului ei : 

— Simt că nu mai am mult de trăit. Dacă m-oi 
stinge să mă jupoi, şi pielea să mi-o pitești bine, 
într-un loc neştiut de nimeni, ca la nevoie s-o poți 
pune pe tine. Cu ea de te-i înveli, îi putea urca 
pînă-n ceruri! 


83 


Isprăvind ce-avea de spus, vaca încovoindu-se 
căzu "şi nici că -s-a 'mai ridicat, Jelind-o, tînărul 
făcu întocmai cum îl povățuise. 


Regina-mamă şi Marele Împărat al cerului, au 
fost încunoștiințaţi de fapta necuviincioasă a Zeiţei 
țesătoare și mîniaţi rău de tot pe dînsa, trimiseră o 
poteră de zei s-o aducă în cer, şi s-o pedepsească cu 
asprime pentru fărădelegea săvîrșită. Temîndu-se ca 
nu cumva zeii să nesocotească porunca Regina-mamă 
cobori chiar ea să-i supravegheze. 

“Dat trimișii, de cum ajunseră pe pămînt, o și 
înșfăcară pe Zeița ţesătoare şi cu ea, legată fede- 
leș, -o luară înapoi spre Palatul cerului fără să le 
pese de lacrimile bărbatului și nici de plînsetele co- 
pilaşilor. 

Văcarul, căci aşa i se spunea de pe vremea cînd 
o avea pe vaca cea bătrînă, îndurerat de parcă în 
inimă ar fi fost săgetat, se gîndi, se tot gîndi, frămîn- 
tîndu-şi mintea și mîinile, cum să facă, ce să facă? 
Și dintr-o dată îi răsări gîndul cel bun: luă două 
corfe, aşeză copiii întrînsele petrecîndu-le cu un 
drug de lemn. Și ca' bine să fie cumpănită greu- 
tatea, în corfa copilei mai puse și un căuş. Pur- 
tîndu-şi pruncii pe umeri în cobiliță, plecă în ur- 
mărirea poterei care-i furase soața. „După ce-oi 
trece Rîul argintiu, ajuns în Palatul cerului oi ve- 
dea eu cum m-oi descurca“ își zise cu îmbărbătare, 
amărîtul. Numai că socoteala de-acasă nu se potrivi 
cu ce avea să paţă ! 

Cînd ajunse la locul acela, la Rîul argintiu, ia-l 
de unde nu-i ! Ridicîndu-și privirea, văzu că era mu- 
tat hăt-departe pe cer! Asta o. săvirşise Regina- 
mamă ! Pe bolta albastră Rîul argintiu se arăta tot 
așa, ca un. șuvoi mic şi strălucitor de apă. Ei, dar 
dincolo de el se-ntindea lumea nemuritorilor, așa 
că era cu neputinţă să te apropii. „Vai şi iar vai !“ 
îngînă, bietul văcar şi. precum .se duse, tot pe atît 
de. amărît: şi abătut se şi întoarse acasă. Nu ştia 
ce. avea să se facă de acw- încolo fără draga și mult 
iubita .lui nevastă. Și cum sta el așa, lipsit de 
vlagă, îşi aminti de vorbele vacii bătrîne. Îi scoase 

dar pielea din ascunzătoare, o puse pe el, copiii pe 
umeri și repejor o porni iar la drum și cît ai bate 
din palme, ajunse în lumea cerească. Numai că lu- 
mea asta era mare și de necuprins. Cutreieră el 
cerul printre stele sclipitoare, pînă ce-l durură-ochii: 
Şi iată că zări Călea laptelui și dincolo de ea, făp- 
tura dulce a Zeiţei ţesătoare. Copilaşii :începură :a 
striga : 

— Mamă! Măicuţo ! Venim ! 

Dar cînd ajunseră la malul Căii laptelui şi toc- 
mai vroiau s-o treacă, o mînă uriașă de femeie, a 
Reginei-mamă, care pîndea, ghicindu-le “gîndurile, 
scoase din păru-i încîlcit un ac şi trase cu el de-a 
latul Căii laptelui. Pe dată Rîul argintiu se pre- 
schimbă într-o apă mare, învolburată, cu valuri ni~ 
micitoare. 

În faţa ăstei piedici rămaseră Gastel fără puteri 
si lacrimile iar îi podidiră. 

— 'Tăicuţă, se iți fetișoara, ştergndiu-și ochii cu 
mîneca — hai să secăm apa asta mare, cu căușul ! 

— Bine, fetița tatii, s-o secăm! Apăsînd pe 
vorbe, luă în mînă căușul și începu truda care n-avea 
să aibă sfîrșit. Cînd tatăl ostenea, ca vremea să n-o 
piardă, treaba o făcea băieţelul și fetița. 


* 


Asemenea iubire curată și de neînvins, a îndu- 
ioșat inimile de piatră ale Marelui Împărat al ce- 
rului și a Reginei-mamă, așa că după ce se sfătuiră, 
îngăduiră Zeiţei țesătoare să se întilnească cu băr- 
batul și copilașşii ei, o dată pe an, în seara zilei de 
șapte iulie. De atunci şi pînă azi, toate coţofenele 
din lume se adună acolo, la Calea laptelui şi înalță 
cu trupurile lor, un pod pentru cei patru. De aceea 
din bătrîni se zise: „În ziua a șaptea a lunii lui 
cuptor, n-ai cum zări vreo coţofană“. 

Toate-s adunate acolo ! 

La acele întîlniri, de bună seamă că au multe 
a-şi zice nevasta, bărbatul și pruncii. Biata mamă, 
cît de zînă o fi ea, tot femeie rămîne, și amarnic 
mai plinge la despărțire. „Aşa se face“, spun bă- 
trînele, „că în fiece an după ziua aceea burnițează“. 
Și împărtăşindu-i tristeţea, rostesc cu jale : „Biata 
zeiță, iaca, iar a plins !% 

De: atunci, văcarul şi copiii săi, au rămas în lu- 
mea cerească, despărțiți însă de Zeița țesătoare, prin- 
tr-o fişie de apă, tot cerească. Bieții de ei, veți spune 
dumneavoastră, întrebîndu-vă totodată: da” dorul 
cum şi-l alină ? Ei, dragii noştri, au născocit un şi- 
retlic bine ticluit cu care-și trimit veștile încărcate 
de dragoste. 

De veţi privi bolta cerească o să vedeţi două stele 
mari, aşezate de-o parte şi de alta a Căii laptelui. 
Ele în fapt, sînt cei doi soţi. Alături de una, le- 
gate de ea prin drugul cobiliței, se văd două stele 
mai mici, care sînt copilaşii, iar mai departe de 
ele, nu foarte departe, se mai pot vedea patru steluțe 
care întruchipează suveica aruncată de Zeița țesă- 
toare bărbatului ei. Şi să vă deslușim încă niște 
rosturi: în apropierea stelei, ce-i Zeița ţesătoare, 
se mai află trei steluțe, care alcătuiesc zice-se, jugul 
vacii celei bătrine şi bune, ce slujește schimbului 
de răvașe. 

Vrem să vă mai destăinuim, că scrisorile le vîră 
în suveică, iar jugul vacii o trage încolo ori încoace, 
ca epistolele-n care-și împărtășesc dorul fierbinte 
să ajungă de-o parte şi de cealaltă! Și legenda se 
încheie astfel: Pămîntenii pot vedea cu ochii lor, 
privind spre cer, pilduitoarea iubire care dăinuie 
de-a. lungul veacurilor şi va dăinui în vecii veci- 
lor! 


Mei Jianchi 


De mult, de mult, în statul Chu! trăia un vestit 
făurar de paloşe, pe nume Gan Jiang, iar pe femeia 
lui, nevastă de ispravă, o chema Mo Xie. Se aveau 
bine şi toate ar fi fost bune, iar viața le-ar fi 
fost frumoasă și tihnită dacă nu se întîmpla ce avea 
să se întîmple. 

Într-o zi Gan Jiang fu chemat la palat de însuși 
regele, care dindu-i două bucăţi de fier îi porunci 
să-i bată din ele două paloșe cum altele nu s-au mai 
văzut. Şi tot de la rege află că acele bucăţi de 
fier au fost scoase din burţile celor doi iepuri, ce-şi 
făcuseră culcuşul în locul unde se păstrau armele, 
şi că mare prăpăd au făcut. 

Aşa ceva, ca iepurii să roadă armele, nu se mai 
pomenise, iar bietul Gan Jiang rămase și el năuc 
de cele auzite. Întors acasă, bucuros că are să facă 
o treabă pe măsura cinstei şi faimei sale, aprinse de- 
grabă focul în cuptorul său mult încercat, şi puse 
iieroșagurile la topit. 

Făurarul ajutat de femeia lui, lucrară neconte- 
nit vreme de trei luni, pînă ce izbutiră să bată îm- 
părăteșştile paloșe. Cînd le scoaseră din cuptorul în- 
cins şi le răciră, paloşele arătau ca două şuvoaie 
de apă ţişnite din izvorul de munte, ce toamna pare 
şi mai limpede şi mai sclipitor. Dacă s-ar fi potrivit 
să vă aflaţi acolo, şi v-aţi fi încumetat să atingeţi 
un fir de păr de tăişul lor, apoi acela pe loc ar fi 
fost retezat. Da’ ce să mai lungim vorba, erau două 


1 În perioada 475—221 î.e.n. cunoscută în istorie sub 
denumirea de Perioada statelor combatante, China era di- 
vizată în şapte state ducale. Chu, era unul dintre aceste 
state ducale şi era situat în raza provinciilor Hunan și Hu- 
bei, de astăzi. Aceste state au fost unificate în anul 221 
î.e.n. de Ying Zheng, cunoscut în posteritate, ca prim îm- 
părat al dinastiei Qin sau Shihuangdi — cum este denu- 
mită. 

paloşe, cum în lumea întreagă nu se mai vâzuseră. 
Poate erau chiar fermecate ? Că erau, că nu erau, 
destul că ele fură numite Gan Jiang după numele 
făurarului şi Mo Xie, după numele nevestei sale. 
Paloşul bărbătesc era Gan Jiang, iar cel femeiesc 
se-nţelege, Mo Xie. 

Regele statului Chu, pentru care erau făurite, 
aflînd că sînt gata şi curînd au să ajungă în mîna 
lui, se simţi cuprins de mare bucurie, dar și de în- 
grijorare. Pe de-o parte se bucura că avea să le 
aibă, şi că prin urmare are să-i poată supune pe 
toți ceilalți. regi, potrivnicii lui, iar pe de altă parte, 
se: temea ca nu care cumva, mituit de ei, Gan Jiang 
să le facă-şi lor asemenea arme, și atunci, ce s-ar 
alege de. visul lui de a-i stăpini pe toți şi lumea- 
ntreagă ?. S-ar spulbera -în patru vînturi şi praful 
s-ar alege de el! Aşa că, plin de cruzime, despotul 
rege hotărî să-i curme lui Gan Jiang, viaţa, atunci 
cînd avea să vină. cu paloșele. 

Ei, numai că meșterul făurar își avea presimţirile 
sale şi acelea erau dintre cele mai rele cu putință 
şi nu -ştia cum să i. le împărtășească nevestei care 
tocmai rămăsese grea. În cele din urmă, trebuind 
să se gate de drum, îi spuse: 

— Femeie credincioasă ce mi-ai fost dăruită, tu 
cea 'care' porţi în pîntec rodul bunei noastre înțele- 
geri, să știi că plec la curte cu sufletul tare îndoit. 
Regele, după cum aflat-ai şi tu, este un cîrmuitor 
lipsit de omenie şi tare mă tem că vrea să mă piarză 
ca nu cumva să fiu ispitit de alţii și să le fac ase- 
menea paloşe, sau încă și mai măiestrite! Gîndul 
ăsta mă frămîntă şi de-aceea ţi-l împărtăşii, că s-ar 
putea să nu ne 'mai vedem. Acu” nu plînge, ci fii cu 
băgare de seamă şi ascultă mai departe. Am să duc 
regelui, numa” paloșul femeiesc ! Cel bărbătesc l-oi 
‘ascunde. De-ar fi să naști o fetiță trăiască-n pace; 
da de-i naşte un băiat, atunci, cînd o creşte mare 
și viteaz şi eu n-oi mai fi aşa să-i spui: 

i i Cind pe ușă voi ieşi 
O iau înspre miazăzi 
Si-unde soarele străluce 
_Într-acolo mă voi duce, 
© Și-n.calea mea.o apare 
“Un brad pe-o piatră mare 
-Si cel paloş măiestrit 
Drept acolo e dosit. 

Stihurile astea să ţi le-ntipărești bine, ca să i le 
poţi spune întocmai, căci de are să le urmeze, pa- 
loşul bărbătesc al lui va fi! Şi să-i mai zici băia- 
tului nostru, că am lăsat cu limbă de moarte, să mă 
răzbune ! 

Şi cum isprăvi ce-avea de spus, cu inima grea, 
se despărţi de nevasta lui, care plingea cu mare jale. 
Şi o porni spre palatul regelui. Acesta de cum îl 
văzu venind numa’ cu un paloș, începu a-l mustra 
cu asprime : 

— De ce-ai venit cu unul, ţi-am poruncit două 
să-mi baţi ! 

— Măria ta, din cele două bucăţi de fier nu mi-a 
ieşit decît ăst paloș. 

Regele nu-i dădu crezare și chemă degrabă o 
slugă pricepută care să certeze paloşul cu luare- 
aminte. După ce-l suci şi răsuci supusul grăi : 

— Înălţimea Ta, două au ieșit, căci ăsta-i palo- 
şul femeiesc ! Cel bărbătesc, unde s-o afla ? 

Foc de supărare şi înveninat peste măsură, regele 
porunci unuia dintre călăi să-i reteze lui Gan Jiang 
capul. Apoi trimise şi oșteni la casa făurarului, să 
caute cel paloș, şi-n mare grabă să-l aducă. 

Dar. degeaba răscoliră casa văduvei că paloşul 
tot nu-l găsiră ! 


Trecură cîteva luni de cînd Gan Jiang å fost 
ucis şi Mo Xie ajunsă la soroc născu pruncul. Și 
avînd el sprîncenele îndepărtate, cum nu s-a mai 
văzut, moaşele îi puseră numele Mei Jianchi ?. 

Copilul crescu cum crescu, dar ori de cite ori se 
juca cu alţi copii de prin vecini, aceștia mereu îl 
batjocoreau, strigîndu-l : „Bitangu, Bitangu ! [să 

Băiatul se întrista şi tot de atîtea ori se gîndi 
s-o întrebe pe mama lui ce avea să însemne aste 
vorbe de ocară, da’ mereu amina. Într-o bună zi, 
nemaiputînd îndura i se plînse : 

— Mamă, copiii zic că eu n-am tată. Adevărat 
să fie ? Rogu-te, spune-mi ! 

Mama stăpînindu-și cu greu durerea de care era 
cuprinsă, nu de-acu' ci de atunci de cînd îl văzu pe 


2 Mei Jianchi în limba chineză ii if ic: ala de 
un chi (0,33 m) Între sprincene. | t93 

bărbatul ei plecînd fără întoarcere, prinse a-i fås- 
punde astfel : 

— Dragul meu, dacă n-aveai tată, atunci cum 
ai fi venit pe lume? Nu da ascultare vorbelor nă- 
tinge, tatăl tău e plecat departe şi nu s-a întors încă! 


* 


Au mai trecut vreo cîțiva ani şi Mei Jianchi 
ajunse să fie flăcăiandru, da' de ocara celor ajunşi 
de-o seamă cu el, tot nu scăpă. Întristat peste mă- 
sură, porni iar cu întrebările la maică-sa : 

— Da’ unde-i plecat tata de zăboveşie atit şi nu 
mai vihe? 

Nemaiputîndu-l alina şi nemaigăsind vorbe în 
mintea ei plină de obidă, mama îi destăinui adevă- 
rul : 

— Dragul meu, ascultă bine la ce-ţi spun : tatăl 
tău a fost un vestit făurar. Şi o dată, primi poruncă 
de la: rege să-i meșterească două paloșe. Trei ani 
trudi la ele l-am ajutat și eu pînă ce le dădurăm 
gata. Ei, da’ regele mișel, temîndu-se ca nu cumva 
tatăl tău să mai făurească asemenea paloșe și altor 
cîrmuitori, îl omori. Și vezit tu, fătul meu, aşa ră- 
maserăm noi singuri, și tu crescuşi fără tată. 

Mei Jianchi îngenunche în faţa măicuţei sale și 
ştergîndu-i lacrimile ce-i curgeau șuvoaie, cu vorbe 
blînde, dar neabătute, astfel îi grăi : 

— Mamă bună, sărut dreapta, pentru ce-mi spu- 
seși și pentru durerea ce-o porţi în tine. D'apoi fii 
pe pace, o asemenea samavolnicie nu poate să ră- 
mînă neosîndită. Tata muri nevinovat, numa’ și 
numa’ din pricina ăstui rege netrebnic, fără milă 
și omenie. Da să ştii că de mîna mea are să piară 
că m-oi duce să răzbun nedreapta moarte a tatălui 
meu ! 

_În vreme ce vorbea, Mei Jianchi se înflăcără și 
chipul lui era aidoma părintelui său dispărut. 

„laca, își zise cu mîndrie Mo Xie, l-a moştenit 
în dîrzenie pe tatăl lui!“ Şi o mare mîngiiere se 
aşternu în sufletul ei încercat. Oftînd însă, se gîndi 
că vremea răzbunării nu venise încă, şi de aceea, ast- 
fel îşi sfătui copilul : 

— Mai aşteaptă ! Eşti încă prea crud. Cînd ti-i 
mări, te-oi lăsa neîndoios, căci datoria noastră asta-i, 
să-l răzbunăm. 

— Ba, oi merge chiar acu măicuţă! răspunse 
cu hotăriîre Mei Jianchi. 

Văzîndu-și fiul neclintit în hotărîrea lui, Mo Xie, 
îi spuse stihurile ce i le-a încredințat Gan Jiang, 
înainte de-a pleca la moarte. Băiatul le ascultă cu 
mare pătrundere, şi de-ndată ce ieşi din casă își în- 
dreptă privirea spre soare. Dar nici un munte nu 
văzu. Întorcîndu-şi capul zări însă stilpii de brad ce 
străjuiau casa lor. Şi băgă de seamă că toţi erau 
aşezaţi pe cîte un bolovan de piatră. „Aici să fie ?“ 
se întrebă Mei Jianchi. „...Și-n calea mea apare, / 
Un brad pe-o piatră mare“, îi sunară mai apăsat în 
urechi, stihurile lăsate cu limbă de moarte de ta- 
tăl său. Hotăriît, luă un topor şi se apropie de stîlpul 
din fața lui și fără să mai pregete, îl izbi cu putere. 
În urma ăstei lovituri stilpul se căscă și paloșul se 
arătă lui Mei Jianchi care-l prinse cu smerenie şi-o 
porni la drum să-şi împlinească datoria. 


În preziua cînd tînărul ajunse în cetate, regele 
avu un vis tare urit. Se făcea că un băiat cu sprîn- 
cenele îndepărtate, purtind în mînă un paloş, se re- 
pezi la el și urlînd că-şi răzbună tatăl, îl păli drept 
în moalele capului. Regele, lac de sudoare, se trezi 
strigînd după ajutor. „Vis a fost. Da, da, vis, da’ 
dacă visu’ ăsta se împlineşte ?“ se întreba cu mare 
înfricoşare mirşavul rege. Porunci dar să se lipească 
peste tot, pe toate zidurile, chipul acelui băiat, aşa 
cum i se înfățişă lui în vis, cu slovele: „Cel care-l 
va prinde și la curte îl va aduce, răsplătit fi-va cu 
o mie de galbeni !“ 

Mei Jianchi văzîndu-și chipul lipit pe unde nici 
nu te așteptai, părăsi cetatea şi se ascunse în munți. 
„Avea dreptate mama cînd îmi spunea că-s încă prea 
crud“, își zise el cu amărăciune. Şi-n vreme ce-și 
plingea neputința, numai iată că-i apăru un bărbat 
înveșmiîntat în negru : 

— Măi băiete, ce-ai păţit de plîngi aşa, de unul 
singur ? Aş putea oare să te ajut cu ceva? întrebă 
străinul. | 

— Sint fiul lui Gan Jiang și Mo Xie. Poate ai 
auzit de ei. Regele îl omori pe tata, și eu vreau 
să-l răzbun, răspunse printre suspine Mei Jianchi. 

— P'apoi auzit-am eu de părinții tăi; cine ar 
fi putut să-l uite pe vestitul făurar Gan Jiang ? Cit 
despre ăst rege, întreg norodul îi năpăstuit de cru- 
zimea lui. Aşa că ura ta e îndreptăţită. Și eu am 
gînd de răzbunare... Dar n-apucă străinul a-și isprăvi 
vorbele că Mei Jianchi, cu lacrimile curgîndu-i ṣi- 
roaie, îl întrerupse : 

— Cere-mi orice, cu dragă inimă ţi-oi da. Prea 
multe n-am, ce-i drept, doar ăst paloș şi viaţa mea! 
Da” dacă-i nevoie, îmi dau şi viaţa, numa” să-l ştiu 
pe tata răzbunat | 

— Zisele tale tinere, sînt vrednice de toată lauda! 
Acum ascultă ce-ţi spun : după cum ştii, regele dete 
sfoară-n ţară că dă o mie de galbeni aceluia care 
are să-i aducă şi să-l pună la picioare capul tău. 

— Da, știu, rosti cu seninătate Mei Jianchi. 

— Ei, aici am vrut să ajung. Aşadar, de-mi vei 
da capul și paloşul, l-oi răzbuna pe tatăl tău şi mul- 
ţimea năpăstuită. 

Mei Jianchi uitindu-se în ochii bărbatului îm- 
brăcat în straie negre, și păriîndu-i-se a fi om de 
mare încredere, fără să mai stea pe gînduri, scoase 
arma din teacă și drept ca stîlpul de-acasă pe care-l 
despicase în căutarea paloșului măiastru, își reteză 
capul. Și ţinîndu-l în miini, mai apucă să-l întindă 
străinului, dăruindu-i tot ce avea : viaţa şi paloşul! 
Apoi căzu pe spate, tot drept ca un brad lovit de 
trăsnet. 

Străinul îşi strivi lacrimile şi îngropă cu inima 
sfişiată de durere, trupul tînărului ce s-a jertfit. 
Apoi ridică paloșul şi-l ascunse în haină și cu 
dăruitul cap al lui Mei Jianchi în mînă, coborî spre 
cetate şi i se înfăţişă regelui. Acesta îl primi în ma- 
rea și neînchipuit de frumoasă sală a tronului. Capul 
lui Mei Jianchi așezat la picioarele regelui arăta 
atît de senin și de împăcat cu sine, de parcă ar fi 
dormit, legănat ca altădată la sînul bunei sale mame. 
Aplecîndu-se să-l vadă mai bine, şi mai bine să-l 
cerceteze, găsi că era leit capul băiatului ce i se 
arătase în vis. Bucuros peste fire, că de-acu nime’ 
n-are să-i mai tulbure visele, și că trăind fără 

frica morţii are să poată să-i înjuge și. mai aprig 
pe supușii săi, porunci slugilor să îngroape capul 
flăcăului în pustiu. 

Bărbatul în haine cernite păşi înainte, opne 
du-l : 

— Măria Ta, de vreme ce copilul ăsta, a tidräz- 
nit să-ți stea în cale, se cheamă că a fost un voi- 
nic. Te-aș sfătui să porunceşti să fie adusă o căl- 
dare din cea mare, plină cu apă şi să se încingă 
un foc, ca apa să clocotească, şi astă căpățînă acolo 
să fiarbă, altfel s-ar putea ca duhul tînărului să 
vă mai pricinuiască nu numai vise urîte ci şi alte 
ponoase... 

Regele căzu pe gînduri şi după ce chibzui în 
adîncul lui cel plin de cîinoșenie, îi dădu străinului 
dreptate, și-mpărţi poruncile... 

Dar nimeni n-avea de unde şti, că trei zile şi 
trei nopţi în şir avea să stea de priveghi în jurul 
căldării, şi că acel cap al lui Mei Jianchi n-avea 
să se descărneze. Şi chiar aşa se petrecură de veghe 
zilele și nopţile. Ba mai mult, capul sări din căl- 
dare de cîteva ori şi se rostogoli spre tron, pironin- 
du-l cu ochii larg deschişi pe ucigașul rege. Acesta 
începu a se neliniști, din cale-afară ! Tremurînd de 
spaimă, bilbiindu-se, îl întrebă pe străin cum s-ar 
putea tălmăci astă nemaivăzută încîlceală şi cînd 
s-o săvîrși fierberea acelui cap ? ! 

— Măria ta, se vede treaba că duhul mai zăbo- 
vește prin preajmă. Da’ dacă Înălțimea Ta ar vrea 
să se apropie de ceaun şi să privească năstrușnicul cap, 
atunci de bună seamă l-ar pune pe fugă şi ar fierbe 
pe dată. 

— Păi, cugetă cu glas tare regele nehotărît, mîn- 
gîindu-şi barba mare cu frică. Cum să fac? 

Nu îndrăznea nici măcar să se apropie de ceaun 
necum să se aplece deasupra lui și să mai și pri- 
vească. 

— Mda, mai mormăi el, da dacă mă arăt slab 
mă fac de riîsul lumii, al sfetnicilor şi oștenilor, ba 
pot chiar să-mi pierd şi scaunul. 

Şi cu sufletul la gură, strîngînd din fălci, se în- 
dreptă cu paşii tîrşiți spre căldare. Da’ cînd să se 
aplece, se auzi un „harşt“ şi apoi un „pleosc“. Capul 
regelui fu retezat şi căzu în ceaun. Fapta o săvîrși 
cu sînge rege bărbatul în straie negre. Înainte ca 

întreaga curte să se dezmeticească, străinul slobozi 
un hohot de.rîs, și cu mare iuțeală își tăie și el capul. 
Se mai auzi doar un „harst“ şi încă un „pleosc“ și 
capul acestuia căzu și el în ceaun. Cele trei capete 
se descărnară pe dată... 

În sală, începu forfota, -toți erau cuprinşi de 
groază. În cele din urmă, mai mult de nevoie decît 
de voie, stinseră focul şi scoaseră tigvele. Dar cum 
toate erau la fel, nu se mai ştiu care era a regelui, 
care a străinului și care a flăcăiaşului ? Așa că le 
puseră pe fiecare în cîte un pocal mare de lut ars, 
şi le îngropară în același loc. 


Cei cinci voinici şi șarpele 


„In statul Shu! a fost odată, demult, tare demult, 
de parcă nici n-ar fi fost, un om sărac care avea cinci 
copii. Crescură ei, băieţii şi se făcură mari, toţi ca 
unul, bine legaţi, voinici în puteri, nu glumă, şi cu 
suflete curate ! 

Regele din ţara Shu, auzind de ei, că le mersese 
vestea i-a chemat la curte, zicindu-și, că de aseme- 
nea slujitori are el nevoie. Băieţii, lipsiţi acasă de ce 
li s-ar fi cuvenit, ce aveau să facă decît să se închine 
poruncilor regeşti. Aşa că se duseră la curte și mult 
au mai trudit acolo, ba cu unele, ba cu altele şi 
treburile grele nu se mai sfirşeau. Îi puteai vedea 
cărînd cu spinările trunchiuri şi bolovani pentru ri- 
dicarea altor, mereu altor palate, a lăcașelor de în- 
chinăciune, ori mormîntului regesc, da' nimeni nu 
ştia care le era numele? Poate nici n-avuseseră 
vreodată. că amăritul lor de tată, numa’ la găsirea 
unor nume nu i-o fi stat capul. Aşa că toată lumea 
îi numea Cei cinci voinici. 

Pe vremea aceea, înspre miazănoapte se afla o 
altă ţară, numită Qin, unde domnea regele Huiwang. 
Acesta, viclean din fire, visa — nici mai mult, nici 
mai puţin — să cotropească ţara vecină, Shu., Nu- 
mai că visele se-mplinesc şi nu se-mplinesc, iar da- 
că se-mplinesc, apoi greu se-mplinesc! Așa şi cu 
cele ale lui Qiuhuiwang. De ce credeți că tot amina 
el de pe o zi pe alta rivnita cotropire ? Vă spunem 
noi : pentru că ţara Shu era din toate părțile în- 
conjurată de lanțuri muntoase. Asta era pricina! 
Să te pui cu muntii nu-i uşor şi nici la îndemînă. 
Și de-aia se folosi de un șiretlic. Dete ucaz către 
toți meșterii pietrari din ţară, să se adune şi să 


1 Stat ducal din Perioada statelor combatante (475—212 
î.e.n) situat în raza provinciei Sichuan de astăzi — din 
partea de Sud-Vest a Chinei. 

cioplească cinci boi de piatră, pe care să-i așeze 
apoi la graniţa dintre ţările Qin și Shu. Treaba se 
făcu. Ei, da' vicleanul rege mai născoci o năzdră- 
vănie : trimitea în fiece zi oșteni, care aveau misia 
să pună sub coada fiecărui bou de piatră, cîte o gră- 
madă de galbeni. Păi da, țărînă în ochii proştilor, 
ca să creadă că boii erau pe dinăuntru cu totu’ şi 
cu totu’ de aur, şi că în urma lor galbeni lasă... 

Vestea năstrușnică ajunse la urechile regelui din 
Shu, care lacom de înavuţire şi slab la minte, tri- 
mise o solie în ţara vecină, să-l roage — cu şoșele şi 
momele — pe regele Huiwang să-i dea lui acești 
boi, că are să știe a-l răsplăti, şi solia îl mai ade- 
meni și cu alte dulci vorbe. 

Regele Huiwang, din Qin șiretul, nu fu mirat 
de fel, ba chiar se aştepta la o asemenea cerere, 
da’ la început se prefăcu a nu vroi, ca în cele din 
urmă, după îndelungată cugetare să se învoiască. 
Solia îşi vesti regele asupra încuviinţării. Întrebarea 
era, cum aveau să fie aduşi boii? Hrăpăreţul rege 
porunci ca în fruntea mulțimii de plugari, cei cinci 
voinici, să purceadă pe dată la deschiderea unui 
drum. printre munţii aceia înalţi și plini de primej- 
dii, care le încercuiau ţara ca nişte străjeri, ve- 
ghind la graniţa cu vecinii din Qin. 

_„„Cu silnicie se lucră drumul,- tăind cale deschisă 
boilor -celor de aur, căraţi cu destulă trudă apoi în 
cetatea de scaun a ţării Shu. 

Ei, dar de cum fură aduşi acolo, boii nu mai 
lăsară galbeni și atunci neavînd ce. face cu ei, re- 
gele, prost ca noaptea, îi trimise înapoi. Dar prin 
făurirea ăstui drum al boilor de aur, vicleanul cîr- 
muitor al statului Qin îşi văzu o parte din vis îm- 
plinit. | 

Avea să Aa împlinească pe de- -a-ntregul, numa” că 
piedica acu’ se afla în Cei cinci voinici! Trebuia 
ori să-i păcălească, ori să-i piarză într-un fel! Așa 
că ştiindu-l pe regele din Shu, stricat pînă în mă- 
duva oaselor, nu numai cu pofte de înavuţire ci şi 
cu slăbiciune pentru femei, îi întinse o altă cursă; 
de astă dată trimise un sol care să-l înștiințeze că 
în statul Qin trăiau cinci fete de o neasemuită fru- 
musețe — de la soare te puteai uita da’ la ele ba — 
şi că regele Huiwang, în marea sa bunătate și priete- 
nie vrea să i le dăruiască, dacă Măria Sa le doreşte. 
Numai că trebuie să trimită după ele, și doar Cei 

cinci voinici ar fi vrednici să meargă și să le în- 
soțească pe drumul de întoarcere. 

Dînd uitării pățania cu boii de aur, regele, pof- 
ticios, frecîndu-și mîinile de bucurie, porunci de în- 
dată ca Cei cinci voinici să plece după mîndreţele 
de fete. Aceştia însă, cu mintea limpede, nu-l ier- 
tară pe regele Huiwang, pentru păcăleala cu boii 
de aur, ba îl și urau de-a dreptul, așa că nu prea 
se lăsau îndemnați — cu una cu două — s-0 por- 
nească într-acolo; da! nici n-avea cum se împotrivi 
poruncii regelui lor, pe care, între noi rămînă vorba, 
îl judecau cu asprime, ca pe unul căruia nu-i şade 
bine capul pe umeri. Şi se mai şi întrebau bieţii 
voinici, cum de ajunse ţara să fie cîrmuită de ase- 
menea pacoste de om? Da’ degeaba se văicăreau 
ei între ei, că drumul trebuia făcut, altminteri de 
osîndă n-ar fi scăpat. Așa că plecară mai mult de 
nevoie decît de bunăvoie, după cele cinci fete, care 
ce-i drept — recunoscură şi voinicii — erau fru- 
moase ca nişte zeițe. La întoarcere, tocmai cînd 
ajunseră cu caleştile prin ţinutul Zitong?, Cei cinci 
voinici zăriră intrînd într-o peşteră un şarpe nemai- 
văzut de mare, unul din Cei cinci voinici se repezi 
să-l prindă de coadă, să-l scoată afară şi să-l omoare, 
ca nu care cumva dihania să pricinuiască cine știe 
ce rele localnicilor. Şarpele însă era așa uriaș că 
singur nu-l putu scoate. Îi săriră în ajutor ceilalți 
patru fraţi și-ncepură să tragă de şarpe şi încet-încet 
îl văzură afară. Cei cinci voinici se bucurară, dar 
scurtă le-a fost bucuria şi o plătiră cu viaţa, căci 
taman cînd socotiră ei că şarpele-i a’ lor, se auzi o 
bubuitură asurzitoare şi muntele se prăbușşi, înghi- 
țindu-i cu şarpe cu tot. 

Muntele, din ce fusese munte, în cinci coline se 
preschimbă, amintind parcă de Cei cinci voinici. 

Fetele, cinci la număr şi ele, cu slujnicele, care 
stătură mai la o parte, şi priveau la osteneala voi- 
nicilor de-a trage şarpele, speriate de o asemenea 
neașteptată schimbare a firii, rămaseră înțepenite şi 
de spaimă se prefăcură în stînci ; la fel și caii şi 
caleștile. Și astăzi se mai pot vedea acolo, uitîndu-se 
parcă cu groază spre cele cinci coline. 


2 Localitate în judeţul cu acelaşi nume, din partea de 
nord a provinciei Sichuan de astăzi. 

În astă vreme. aflînd întimplarea, păcătosul de 
rege al ţării Shu se jelea. Nu din pricină că Cei cinci 
voinici falnici își pierduseră tinerețele, ci pentru că 
rămăsese fără cele cinci fete neasemuite altora din 
lume de frumoase ce erau. Nătiîngul de el, cu cât se 
văicărea, cu atît oastea lui Huiwang înainta cu pu- 
tere pe drumul boilor de aur! Şi în ăst fel visul 
regelui din statul Qin, de-a cotropi țara vecină 
se împlini. Da’ cu ce preţ, cu preţul unor vieţi nevi- 
novate şi datorită prostiei fără de margini a rege- 
lui din Shu. 


Tian Zhang 


Cică trăia undeva, cîndva, un plugar pe nume Tian 
Kun. Da sărac lipit pămîntului cum era, geaba 
ajunsese la vîrsta însurătoarei, că nimeni nu se uita 
la el, măcar că era chipeș flăcău. 

Casa lui de lut se afla lîngă un iaz. Și avea 
iazul o apă limpede ca de cleștar. 

Într-una din zile Tian Kun se duse pe cîmp 
să-şi îngrijească orezul și atunci zări scăldîindu-se 
acolo, trei fete neasemuit de frumoase. Nu-i venea 
să creadă. Se frecă și iar se frecă la ochi, da’ fetele 
tot acolo ! „Măi să fie !“ își zise Tian Kun și, curios, 
vru să se uite la ele mai de-aproape. Dar înainte 
de a face un pas, cele trei fete se preschimbară 
în trei cocostirci albi, și se repeziră spre malul cu 
iarba grasă și mătăsoasă. Două dintre păsări își 
luară din zbor straiele lăsate acolo și se-nălțară cu 
ele în văzduh. Cea de-a treia vroia să facă la fel, 
dar Tian Kun izbuti să pună mîna pe straie și le 
ascunse la piept. Neavînd încotro, pasărea se întoarse 
în iaz și iar se preschimbă într-o fată de-o rară 
frumusețe. Tot ferindu-și trupul și acoperindu-l cu 
spuma apei, îl rugă cu sfiiciune pe tînărul îndrăz- 
neț, să-i dea înapoi veșmîntul. 

— Ai vrea tu, da’ mai întîi să-mi spui cine ești ? 

— Sînt fiica cea mică a Împăratului cerului și 
mai am două surori. Tata ne-a dăruit straiele și cu 
ajutorul lor ori de cîte ori vrem, putem cobori pe 
pămînt, sau urca spre cer. Ne-ai văzut şi uite ce-am 
păţit ! Fii bun, ajută-mă. 

— Ştiu eu cum vrei să te ajut. Să-ţi dau veş- 
mîntul îndărăt ca să tenalți iar, şi eu tot singur 
să rămîn. 

— Fie-ţi milă de mine ! 

— Ba! Că asta nu înseamnă să-mi fie milă... 

Tian Kun privind-o galeș pe fată, nu mai ştiu 
ce să zică. Auzindu-i vorbele dulci, era gata să-i 

înapoieze straiele, da’ se răzgîndi pe dată. Atunci 
tata prinse a grăi din nou : 

— De-mi vei înapoia straiele, îţi făgăduiesc să 
te iau de bărbat. 

— N-aș crede să cadă pe mine asemenea noroc, 
gîndi cu glas tare Tian Kun. 

— Ba da, ba da, crede-mă! căută să-l îndu- 
plece fata. 

— Drept să-ţi spun, ţi le-aş da, dar teama că te 
voi pierde mă împiedică. Da’ ca să-ţi piară stin- 
ghereala îți dau haina mea. O vrei ? 

Fata se fîstici, da’ gîndindu-se că ar putea fi 
văzută goală şi de alți ochi necuviincioși, consimți. 

Şi acoperită cu haina flăcăului o porni alături 
de acesta spre casa lui. 

Maică-sa văzîndu-l cu o asemenea minunăţie, de 
uimire îşi puse mîinile la gură. Aflînd apoi de la 
fiul ei, că fata avea să-i fie mireasă, şi mai tare 
se miră, şi tot pe atîta se și bucură. Le făcu de- 
grabă nunta, pregătind un ospăț după puterile ei, 
la care pofti toţi vecinii și toate neamurile. 

Tinerii se iubeau şi trăiau fericiţi și-n bună în- 
țelegere, încît fata de împărat, nu lăsă loc de îndo- 
ială. La capătul anului, spre bucuria celor ce-l 
zămisliră, şi a bătriînei, se ivi un prunc de toată 
frumuseţea, ce primi numele de Tian Zhang. 

Dar la scurtă vreme după nașterea copilului, 

Tian Kun fu chemat la arme, departe de tot, tocmai 
la graniţă. Înainte de-a pleca, Tian Kun scoase stra- 
jele cele cerești și dîindu-i-le mamei, astfel îi zise : 
_— Măicuţă dragă, păstrează-le ca ochii din cap. 
Nu care cumva stăpîna inimii mele să le vadă. Că 
de le-ar zări, numa’ ce-ar pune mîna pe ele și atunci 
ar fi vai şi amar de noi, de mine şi de copil. Înveş- 
mîntată în ele ar putea să-și ia zborul şi nici că 
s-ar mai întoarce vreodată. 

Mama lui Tian Kun îl ascultă cu luare aminte, 
dar și cu îngrijorare. 

— Da’ unde să le ascund, dragul mamei drag ? 

- Avea dreptate cînd întrebă, căci în casa lor cea 
mică, acoperită cu paie, era greu să găsești o ascun- 
zătoare. Așa gîndea şi Tian Kun. După ce cugetă 
și iar cugetă, hotări în cele din urmă, să sape într- 
ascuns sub patul mamei sale o tainiță. Acolo așeză 
straiele fermecate şi bătuci apoi bine de tot pămîn- 
tul, ca nicicînd nimeni să nu le găsească. 

Despărțirea nu fu defel ușoară. Dar Tian Kun 
trebuia să-şi facă datoria către ţară. 


* 
* = 


Trei ani trecură de cînd Tian Kun plecă şi nici 
o veste de la el n-ajunsese pină acasă. Băieţelul, 
îngrijit de mamă și bunică, creştea frumos. Numai 
că trebuia să vină şi ziua aceea cînd fetei de împă- 
rat i se făcu tare dor de ai săi. Cit n-ar fi dat să 
se poată întoarce în Palatul părintesc, da’ fără stra- 
iele cereşti, n-avea cum. incepu „dar a-şi iscodi 
soacra în fel şi chip, bătrina însă nu se lăsă cu una 
cu două pradă şiretlicurilor. 

— Maică bună, prinse tinăra a-i spune cu dez- 
mierdare, tare aş vrea să ştiu m-or mai cuprinde 
oare straiele mele de fecioară, că vezi și mata, în 
anii ăştia mă mai împlinii... 

Şi tot aşa cu legănate vorbe, încercă s-o amă- 
gească pe bătrină, o dată, de două ori, de trei ori, 
pînă ce aceasta cuprinsă de milă şi nevrind s-o ştie 
pe nora ei îndurerată pentru atita lucru, scoase cele 
straie din tainiţa lor, şi i le dete. Tinăra, ca să-şi 
ascundă bucuria, mai întîi le privi îndelung apoi le 
potrivi pe lîngă trupul ei de femeie ce născuse, 
și-abia într-un tîrziu le îmbrăcă! Cit ai clipi din 
ochi minunea se săvirşi ! Zbură pe fereastra des-: 
chisă şi se înălță. Bătrina rămase înmărmurită. Apoi 
ieși în tindă şi de-acolo în ogradă, tot cu ochii după 
făptura ce pînă acu' fusese lingă ea, şi iat-o hăt 
în văzduh. Şi o petrecu cu privirea pînă ce nu se 
mai văzu. Rămasă singură, de jale, dar şi de teama 
fiului, ce rău ar dojeni-o, începu a plinge în hohote, 
smulgîndu-și părul de durere. Nici de mîncare nu-i 
trebuia, nici apă să bea nu-i venea, fără numa’ tot 
plingea. Micuţul Tian Zhang, văzindu-şi bunica așa 
de îndurerată, şi tot aşteptindu-și mama să se în- 
toarcă, începu şi el a hohoti, aşa că plingeau două 
glasuri — că de i-aţi fi auzit, credem că şi dum- 
neavoastră aţi fi lăcrimat de mila lor. 


* 


. * 
În aşezarea aceea trăia, potrivit legendei, un în- 


văţat care se chema Dong Zhong și căruia îi plăcea 
mult să se preumble printre lanuri şi cîmpii, și cum 

printre lanuri se afla, numa’ ce-l văzu pitit acolo 
pe Tian Zhang plîngînd amarnic. Auzise de el şi 
cunoştea viața mamei sale. Da’ înțeleptul Dong 
Zhong mai ştia el ce ştia! Ştia cu tăria fierului, 
că fata Împăratului Ceresc chiar de s-a încumetat 
să zboare înapoi în ceruri, întîi şi întîi mamă era, 
şi de bună-seamă, că mai curînd ori mai tîrziu do- 
rul de vlăstarul ei are s-o biruie, şi va pogori iar 
pe pămînt. De aceea nici nu pregetă să-i spună lui 
Tian Zhang : 

— Nu mai plinge. Știu, ţi-e greu fără măicuţa 
ta, și doru’ te potopește, dar dacă vrei s-o vezi de-a- 
devăratelea, nu “doar cu ochii dorului ce-n sufletu-ţi 
sălășluiește, du-te miine la iaz cînd soarele ţi-a fi 
deasupra capului și nemișcat să rămii ! Acolo îi zări 
trei femei înveşmîntate în alb. Două dintre ele s-or 
uita la tine, cea de-a treia cu capul plecat are să 
se facă că nici nu te bagă în seamă. Dar aceea, să 
ştii că-i mama ta! 

Auzind aste sfaturi neașteptate, băieţelul se po- 
toli şi plecă spre casă cu gîndul la ziua de mîine. 

Veţi vrea să aflaţi ce noutăţi mai sînt prin Pala- 
tul Ceresc ? Vi le spunem, că mai ştim şi noi cîte 
ceva, chiar de n-am ajuns să dobîndim pe de-antre- 
gul, pînă acum, toată știința înteleptului Dong 
Zhong. 

S-o luăm aşadar de unde am rămas: din ziua 
cînd fata Împăratului Cerului întoarsă la palat, se 
bucură mult întîlnindu-și surorile şi părinții. Dar 
abia băgă de seamă că dorul de mamă e mai presus 
şi mai puternic decît oricare altul dintre simțăminte. 
Şi nemaiputîndu-şi înfrînge durerea din suflet, 
începu a plînge pînă ce o auziră surorile ei, care 
se apucară s-o ocărască, zicîndu-i că asemenea pur- 
tare nu stă bine unei zeițe ce este! Şi cîte alte 
vorbe grele nu i-au spus, dar văzîndu-şi mezina din 
zi în zi mai încărcată de amărăciune s-au înduioșat 
şi-au început s-o mîngiie şi ca să-i aline dorul i-au 
făgăduit că o vor lua cu dinsele chiar mîine să-și 
vadă copilul. 


În următoarea zi, cînd soarele ajunse la amiază, 
Tian Zhang, ascultînd de sfatul luminatului Dong 
Zhang, ieși pe furiș din casă, şi pînă la iaz nici că 

se opri. Înimioara îi ticăia năvalnic, de credeai că 
acuş-acuş îi sare din coşul pieptului. Din depărtare 
zări trei femei înveşmîntate în alb; erau potrivit 
vorbelor de ieri ale dascălului Dong. Cele două su- 
rori mai mari îl văzură pe Tian Zhang apropiin- 
du-se şi îmboldindu-și mezina îi spuseră cu veselie : 

-— Uite-l ! Fiul tău a venit ! E aici ! 

— Mamă ! strigă copilul cu brațele deschise. 

„Cum de-am fest în stare să-l părăsesc ?% se 
întreba zeița-mamă plină de remuşcări şi cu toate 
că se prefăcea că nu-l bagă în seamă pe micuţ, la- 
crimile o podidiră şi-i cădeau în apa iazului ca niște 
mărgăritare. Copilul, văzind-o astfel, se porni s-o 
strige mai sfişietor : „Mămico ! ! !“ şi repezindu-se 
de pe mal vroia s-o cuprindă cu mînuţele-i firave. 
Mama, la toate aste dovezi, nu s-a mai putut stă- 
pîni şi, luîndu-l la piept, l-a îmbrățișat, l-a mîn- 
gîiat și lacrimile lor se împleteau şirag... Cele două 
surori, înțelegîndu-le chinul, grăiră deodată : 

— Hai, nu mai plîngeţi. Surioară, l-om lua tus- 
trele pe fiul tău cu noi! 

Şi legîndu-şi poalele îl cuibăriră pe Tian Zhang 
între ele şi-și luară zborul în tării. 

Împăratul cerului văzînd ce copilaș drăgălaș îi 
aduseră fetele, în inima lui de bunic se cuibări un 
simțămînt necunoscut pînă atunci. „Din băieţelul 
ăsta are să iasă ceva nemaipomenit“ — își zise Mai 
marele Cerului. Și se porni să-l învețe pe Tian 
Zhang fel de fel de lucruri. Băiatul dădea dovadă 
de o minte ageră şi într-o clipă își însușea ce alţii 
abia în zece ani ar fi învăţat. Și nu trecură mai 
mult de patru-cinci zile, că izbuti să le ştie pe toate 
ca pe apă. Şi atunci bunicul hotărî să-l trimită prin- 
tre pămiînteni, că aceia aveau să aibă mare nevoie 
de un asemenea atoateştiutor. Înainte de a-l slobozi, 
îi dete lui Tian Zhang opt ceasloave din cele cerești 
şi cu blîndețe, dar apăsînd cuvintele, astfel îi grăi : 

— Băiete, ia cu tine aste opt cărţi, pătrunde-le 
cu sîrg, căci de mare folos ţi-or fi în viață. Da’ ia 
„aminte la ce-ţi spun : de vei ajunge om de vază, la 
curte de-i ajunge, potolit să rămii, și nicicînd să nu 
te umfli în pene. Altminteri ai s-o păţești rău şi eu 
nu te-oi scoate din bucluc ! 

Primind ceasloavele, băiatul își luă rămas bun 
de la mamă şi de la bunic şi lin-linișor se pomeni 
iar pe pămînt. De-abia se scurseră patru-cinci ori 
șase zile, că mai mult n-a stat el acolo sus, pe 

pămînt în lumea cea omenească, cincisprezece ării 
se impliniră în ăst' scurt răstimp. Tian Zhang luă 
înfăţişarea unui ilăcău chipeş cu purtări alese şi 
cu o înţelepciune nemaiauzită. Faima lui se răs- 
pindi în toată împărăţia pînă hăt dincolo de hotare. 
impăratul auzind că are un asemenea supus, trimise 
după el. Tînărul i se înfăţişă Luminăţiei sale şi din 
două vorbe acestuia îi plăcu, şi-l puse pe dată prin- 
vre sfetnicii săi, ca mare logofăt. Tian Zhang bizu- 
indu-se pe dreptatea care era de partea lui, pe min- 
tea-i ageră şi adine cugetătoare, uită sfatul bunicu- 
iui ceresc, şi ajunse cu ştiinţa lui să-l minie pe îm- 
părat. Aşa că se trezi dat afară din divan şi aruncat 
unde-a-nţărcat mutu’ iapa... la graniţa dinspre soare- 
apune. 


i 


Ce se-ntimpla la curte ? Mari pregătiri de vină- 
toare. Impăratul avea chef să vineze în afara Cetăţii 
de scaun. şi cum se făcu vreme frumoasă o şi porni 
cu intreg alaiul. Caii nechezau, hăitașşii alergau, oș- 
tenii chiuiau, veselia era mare şi împăratul bucuros. 
Cind deodată, ochind, Înălțimea sa. dobori cu o să- 
geată un cocostîrc alb. Ziua se arăta bună. La întoar- 
cere, Măria sa porunci bucătarului de la palat să-i 
gătească pentru masă, cocostîrcul. Da’ să vedeţi ciu- 
dăţenie ! Bucătarul abia ce despică pasărea că din 
gușa ei sări afară un omuleţ nu mai înalt de 
trei cun și doi feni. Omuleţul purta coif pe cap, 
şi pe trup un pieptar de zale. Da să mai vedeţi 
comedie, mai şi ţopăia furios pe masa bucătarului, 
şi tot arătindu-l cu degetul se oțăra la el. La aşa 
ocară nu se aştepta bucătarul cel iscusit și prețuit 
de împărat, așa că se duse să i se pliîngă. 

Se-nţelege că ascultindu-l, Măritul porunci să i 
se aducă pe dată scîrnăvia aceea de omuleţ. Și de 
cum i-l aduseră, Prealuminatul îi puse pe toţi cei 
de faţă să-l cerceteze și să spună cine este, de unde 
vine și ce caută printre ei, năpirstocu'? Da în 
afară de biziitul unei muște, altceva n-auziră ure- 
chile împărăteşti, căci nimeni nu ştiu să dea vreun 
răspuns. 

Trecu şi ziua aceea, urmară altele, și într-una din 
ele, împăratul plecă la vînătoare. Cînd să se întoarcă 
în cetate, careva din alai găsi pe cîmp un dinte ce 

părea a fi nu de om, da’ cine putea ști ? Era lung de 
trei cun şi doi fen. Dintele fu adus la palat, pus 
pe foc şi bătut cu ciocanul. Credeţi cumva, dragii 
noştri, că s-a fărimat ? Nu ! Întreg rămase. Divanul 
fu întrunit şi împăratul întrebă, de ştie careva să-i 
spună ce-i cu dintele ăsta şi al cui a fost ? 

Toţi clătinară din cap, neputînd răspunde. Amă- 
rit că are atiția neştiutori în preajmă-i, scrise un 
zapis prin care le aduse la cunoștință tuturor oame- 
nilor din împărăție că vrea să afle dacă pe lume tră- 
iește un omuleţ de trei cun și doi feni, înzăuat și cu 
coif pe cap ? Şi dacă, de asemenea trăieşte pe lume 
undeva vreun uriaş? Se mai adaugă la zapis că 
acela care are să poată desluși întrebările, va avea 
să primească drept răsplată o mie de jini! în aur, 
zece mii de gospodării şi încuviințarea de a-și alege 
orice rang la curte, în statul ţării chiar ! 

Multă vreme trecu de cînd zapisul acela sta lipit 
pe toate zidurile în împărăție, da’ nimeni nu se 
înfăţişă să desluşească cele cuprinse în el. Şi cum 
împăratul tot mai mult se înnegura, sfetnicii săi 
îndrăzniră a-i spune, că fără îndoială avea să ştie 
Tian Zhang, cel nu de mult osîndit ! Împăratul ne- 
răbdător să afle odată adevărul din cele două întîm- 
plări, uită de supărare și trimise sol să-l aducă de 
grabă la curte pe Tian Zhang. Şi iată-l ajuns din 
nou în fața stăpînului, care-l primi cu bucurie şi 
se porni cu întrebările, una după alta, însetat să 
afle, ce nimeni nu ştiuse să-i dezvăluie. 

— Spune-mi, înțeleptule, trăiește pe lumea noas- 
tră vreun uriaş ? 

— A trăit ! răspunse Tian Zhang. 

— Cine era? 

— Era chiar fiul unui împărat şi se numea Qin 
Guyan. Într-una din bătălii, căci multe a purtat 
la viața lui, şi-a pierdut un dinte. Dintele se spune 
că avea o lungime de trei cun și doi feni, dar nu se 
ştie unde a dispărut, că de s-ar găsi, s-ar dovedi că 
vorbele mele nu-s de şagă. După umila mea părere, 
Qin Guyan cel ce-a avut asemenea dinți poate fi 
socotit un adevărat uriaş ! 

— Atunci, trăit-a cumva pe lume şi un pitic? 

— Da! răspunse scurt Tian Zhang. 

— Și cine era el? 


1 Jin, unitate de măsură pentru greutate = 0,5 kg. 

— Se numea Li Ziao. Avea o înălțime nu mai 
mare de trei cun și doi feni, altfel spus, era cît din- 
tele uriaşului ! Și lui Li Ziao îi plăcea să umble 
cu coif pe cap şi-un pieptar de zale pe trunchi. 
Treaba lui, da? mergînd pe ogoare, că-i plăcea să 
fie văzut, chiar a fost văzut de un cocostire; pasă- 
rea l-a prins în cioc și l-a înghiţit. Trebuie să-i fi 
gîdilat rău gușa ! Dacă cineva ar vina acel cocostirc, 
s-ar putea dovedi adevărul spuselor mele că s-ar 
găsi piticul ! 

Tot mai bucuros de răspunsurile primite, împă- 
ratul mai întrebă : 

— Da’ care-i sunetul cel mai puternic din lume, 
ştii? 

— Da! 

— Atunci, spune-mi-l ! 

— Tunetul ! Pentru că poate fi auzit la o depăr- 
tare de şapte sute de li. 

— Dg’ care-i sunetul cel mai stins ? 

— Răspunsul ăsta-i mai lung, aşa că vă rog să 
m-ascultați : să zicem că trei oameni merg alături 
pe. același drum. Deodată unuia dintre ei îi țiuie o 
ureche, dar sunetul acela nu poate fi auzit de cei- 
lalţi doi drumeți. Acesta dar’ e cel mai stins sunet 
de pe lume. > 

— Să trecem la păsări. Spune-mi care-i cea mai 
mare dintre zburătoare ? 

— Kunpeng?, care o dată dînd din aripi străbate 
în zbor nouăsprezece mii de li şi abia după ce a 
străbătut atîta cale se opreşte să mănînce și să bea. 
Așa că vedeți Măria voastră, Kunpeng e cea mai 
mare pasăre din lume. 

— Atunci pe lume trebuie să viețuiască și cea 
mai mică dintre păsări ? 

— Întocmai ! 

— Aştept să-mi spui care este. 

— Această pasăre, mititică de tot, de nici n-o 
poţi zări îşi face cuib în acul ţințarului. Acolo crește 
șapte pui și tot acolo îi învaţă să şi zboare. Şi 
„locul“ acela i se pare neînchipuit de întins şi de 
pustiu. Nu este dar această pasăre, cea mai mică 
din lume, Înălţimea Voastră ? 


2 Kunpeng — o ființă mitologică cu înfățișare fie de 
peşte (Kun) fie de pasăre (peng), E considerată a fi şi 
Zeul mării și, potrivit legendelor, se putea preschimba și 
în Zeul vîntului. 

Împăratul neașteptîndu-se să găsească în Tian 
Zhang un aşa cunoscător, că abia ce-i pui întreba- 
rea, fără să clipească el pe dată îți și dă răspunsul, 
şi cîte şi mai cîte ştie, ca nimeni altu’, nu-și mai 
găsi locul de bucurie și-l numi mai marele peste 
întreg divanul, altfel spus, mîna lui dreaptă. Da' 
ce vorbim noi, că la urma urmei fără mîna lui dreaptă 
împăratul ar mai fi- putut trăi, da’ fără Tian 
Zhang, ba ! 

Mai apoi, aflară toţi, pînă şi ultimul dintre locui- 
torii împărăției, că acest mare înțelept, Tian Zhang, 
era fiul unei zeițe ce sălășluia în cer și al unui 
pămîntean sărac, pe nume Tian Kun, care și-a dat 
viața pentru ţara lui. 


Locul unde dragonul și-a întors capul 


Pe malul rîului Minjiang ' trăia o bătrînă tare săr- 
mană. Moşul murise de mult, iar femeia rămase în 
viaţă de dragul singurului lor copil ce abia împli- 
nise cincisprezece ani. Băietanul ajunsese pe lume 
mai tîrziu decît ar fi dorit-o părinţii. Și atita erau 
de săraci că nici n-aveau după ce bea apă. Biata 
mamă gospodărea prin casă cum putea, iar feciorul 
cosea iarba, o căra la tîrg şi o vindea ca nutreţ. 
Da cu banii astfel cîştigaţi abia de-şi puteau cum- 
păra orezul cel de toate zilele să nu moară de foame. 

Într-un an, pămîntul lor a fost rău bîntuit de 
secetă. Semănăturile megieșşilor se pîrjoliseră. Cît 
despre iarbă verde, bună de nutreţ, nici pomeneală. 
Dar într-o dimineață, băiatul își luă coșul în spi- 
nare şi plecă de-acasă, încrezător că avea să găsească 
iarba mult rîvnită. A cutreierat el deal după deal, 
dar iarbă crudă nicăieri ! Amăriît ca vai de el, cobori, 
și ce-i fu dat să vadă ? În vale, pe malul unui pîrîiaş, 
numa’ ierburi ! Erau verzi și strălucitoare, de-i luară 
ochii, nu alta. Bucuros, nevoie-mare, băietanul în- 
cepu să le cosească și să-și umple repede coșul, apoi 
merse în tîrg, le vîndu şi cumpără un ge? şi jumă- 
tate de orez. 

Maica pregăti orezul, îl amestecă cu frunze de 
ulm și coji de dud, tăiate mărunţel, şi așa își mai 
potoliră foamea. 

A doua zi, băiatul s-a dus întins, tot spre valea 
aceea, după iarbă. Ajuns acolo văzu cu uimire că pe 
unde cosise cu o zi înainte, alte ierburi grase răsă- 
riră. Fără a mai sta pe gînduri, le cosi şi-apoi iar 
plecă în tîrg, le vîndu și mai cumpără un ge şi jumă- 
tate de orez. 


1 Rîu în provincia Sichuan, considerat a fi al treilea 
ca mărime. 

2 Veche unitate de măsură în China, aproximativ a 
zecea parte dintr-un litru. 


108 


Feciorașul se simţea în al nouălea cer de bucurie 
că a găsit acel loc binecuvîntat, numai că, din pă- 
cate, era cam prea departe de casă, și pierdea mai 
bine de o jumătate de zi cu drumul. 

in noaptea aceea, cum sta culcat pe pat, în loc 
să doarmă, îl tot frămîntau gîndurile, și deodată își 
zise : „Păi dacă ierburile astea cresc așa de repede, 
ca prin farmec, ce-ar fi să le răsădesc în apropierea 
casei ?“ 

Aşteptă zorile şi odată cu ivirea lor o porni în- 
tr-acolo, hotărît să sape ierburile cu rădăcini cu tot, 
să le-aducă lîngă casă. Da’ abia ce-a început să sape, 
că dădu de o perlă mare, roșie, ce strălucea neînchi- 
puit de tare. Ameţit de frumuseţea ei, o luă cu grijă 
şi bucuros nevoie-mare, o viri în buzunar şi o porni 
nerăbdător să-i arate mamei nestemata. Se-nţelege 
că la aşa ceva nu se aștepta bătrîna. Uluiţi își pri- 
veau comoara, dar vedeţi dumneavoastră, cu toate 
că perla era fără de asemănare, ea nu le astimpăra 
foamea, aşa că lihniţii de ei, o aruncară în oala unde 
păstrau orezul. Numai că acum, oala era aproape 
goală, cîteva boabe avea, nici pe-o măsea să-ajungă: 

— Las-o-ncolo de perlă şi hai să vedem cum aşe- 
zăm ierburile în pămîntul nostru, zise maica cu în- 
ţelepciune, şi porniră amîndoi la treabă. 

Au muncit ei cît patru, şi pînă la apusul soare- 
lui au şi isprăvit. 

A doua zi, de cum se deşteptă, băiatul sări la 
ușă şi o deschise să vadă cît de minunat crescură 
ierburile la care trudiră. 

— Mai bine nu mă trezeam, zise el cu glas stins. 

Ierburile verzi, răsădite ieri, se îngălbeniseră şi 
se ofiliseră toate. Și nu-i venea bietului băiat să 
creadă, că de munca lui şi a maică-si s-a ales praful. 
Degeaba se tot scărpina la ceafă, că tot nu pricepea 
cum și de ce se prăpădiseră ierburile cele sănătoase 
și grase. Deodată își aminti de perlă şi pe loc min- 
tea i se limpezi. 

„Perla să fi ocrotit ierburile ?“ se întrebă el, şi 
întorcîndu-se pe călcîie o tuli înapoi în odaie. 

Se opri în dreptul oalei în care azvirlise perla 
cu o zi înainte. Dete ușurel capacul la o parte, şi 
iar avu’ de ce se mira: oala era plină cu orez! 

— Mamă, vino repede ! Să vezi şi să nu crezi! 
strigă băiatul plin de voioşie. 

Bătrînei chiar că nu-i venea să-și creadă ochilor. 
Oala mai ieri goală acu era vîrfuită cu orez. 

— Auzi copile, să nu sufli nimănui vreo vorbă. 
Nu care cumva să dăm de bucluc cu minunea ce s-a 
petrecut în casa noastră ! rosti cu temere mama. 

Nemaiștiind bieţii de ei pe ce lume se află și de 
frică să nu fi fost amăgiţi de o bucurie trecătoare, 
deșertară vasul, lăsînd înăuntru cu bună ştiinţă 
numărate boabe de orez şi perla. 

A doua zi oala se umpluse iar! De-acu se-ncre- 
dinţară că perla era fermecată.. Și așa, începură a 
o muta ba în ulciorul de ulei, ba în lădița de păstrat 
banii. Și găseau şi ulciorul plin cu ulei, şi lădița 
plină de bani. 

Şi iac’ aşa, nu numai că scăpară de grija zilei de 
mîine, dar se şi căpătuiră peste noapte. 

Dar vorba din bătrîni „de ai galbeni şi arginţi 
în casă, la vecini negreşit se găseşte un cîntar“ nu-i 
vorbă-n vînt. 

„Cum se poate și de unde să aibe ei de toate, 
așa deodată, şi încă în ăst' an secetos ?“ începură 
consătenii să se-ntrebe cu mirare. Unii s-au dus la 
ei să-i iscodească vrînd să afle cum de s-au îmbo- 
găţit ? Mama și băiatul, cinstiți din fire, cu toate 
că la început făcură legămînt ca să nu destăinuie 
nimănui, la stăruința gospodarilor, au povestit în 
cele din urmă, de-a fira-păr, de unde le venea bună- 
starea. Și cinstea lor nu s-a mărginit numai la a 
spune adevărul, ci au început să-i ajute cu dărnicie 
pe cei săraci, îndestulîndu-i cu hrană, straie şi bani. 
Azi aşa, mîine așa, pînă ce minunea cu perla, tre- 
cînd din gură-n-gură, ajunse şi la urechile unui 
mare boier. Acela, hapsîn şi cu inima neagră, de rău 
ce era, de cum auzi vestea, trimise numaidecît arga- 
ţii la cei doi, cerîndu-le chipurile, perla cu împru- 
mut „să-și bucure şi boierul ochii cu ea“. 

Mama şi băiatul au presimţit că aceştia n-au 
venit cu gînduri curate, dar nici să le ţină piept 
n-au putut, așa că au fost nevoiţi să le arate neste- 
mata, şi precum era de așteptat, au înșfăcat-o, și 
dusă a fost. Primind-o, netrebnicul de boier nu se 
mai sătura s-o privească. Băiatul, care s-a ţinut după 
argaţi, văziîndu-i ochii hulpavi ca de lup, nu i-a 
mirosit a bine, și chemîndu-șşi îndrăzneala într-aju- 
tor, smulse perla din palma ticălosului, şi-ntr-o cli- 
pită o vîri în gură. 

— Ce vrei să faci ? întrebă furios mirșavul. 

— Ce-ţi pasă ! răspunse printre dinţi băiatul. 

Boierul aruncă o privire poruncitoare slujitori- 
lor, care îl și apucară pe flăcău de gît. 

— Dă-o afară ! strigară ei. 

Băiatul, smucindu-se și dînd din picioare, încerca 
să scape din strinsoare, iar biata maică-sa ajunsă 
și ea la curte, cu ochii învăluiţi de lacrimi şi de 
miînie, urla ca din gură de șarpe: 

— Pungaşilor, n-o să vă ierte cel de sus! Cum 
de v-aţi pus pe jaf, ziua-n amiaza mare ? 

Boierul a îmbrîncit-o cît colo pe biata bătrînă, 
iar băiatului îi arse o palmă zdravănă, socotind că 
în felul acesta, văitindu-se de durere, perla are să-i 
scape din gît. Nu s-a așteptat însă, ca flăcul s-o în- 
ghită. Văzînd una ca asta, și mai tare se înfurie, 
scornind că perla era a lui, și că i-a fost furată 
de băiat, și că dacă nu i-o va da înapoi, zile multe 
n-are să mai aibe nici el, nici mumă-sa ! 

Ajunși acasă, cu straiele rupte și feţele însînge- 
rate, tînărul nu-și mai găsi hodina tot gindindu-se 
la nedreptatea ce le-a fost făcută lui și bietei sale 
mame. Şi cum un rău aduce după sine un alt rău, 
numai ce simţi că perla înghițită, începe să-i frigă 
gîtlejul şi pieptul, de parcă ardea într-iînsul ca para 
focului. Chinuit de sete, luă un blid în care turnă 
ceai, și bău la rînd, unul după altul, dar setea tot 
nu și-o putu astîmpăra. Atunci ridică oala cea mare 
de lut, plină cu ceai, şi o dădu toată pe gât. Degeaba, 
setea nu-l slăbea. Începu dară a scoate apa din căl- 
darea cea mare de piatră, și bău vreo douăzeci-trei- 
zeci de ulcele. Setea, tot aia de la început. 

— Mor de sete! Mor de sete! începu el. a se 
căina şi fugi din casă la fîntînă, şi pînă nu bău 
toată apa dintr-însa, nu se opri. i 

— Mor de sete! Mor de sete! striga el îndrep- 
tîndu-se mai încolo, spre baltă, și tot așa făcu : bău 
pînă o secătui. 

Și pe măsură ce bea, setea mai mult îl chinuia. 
Ce avea să se facă? De însetare își smulse părul 
din cap și alergă, alergă, pînă la malul rîului 
Mingjiang. 

Biata lui mamă, înspăimîntată, se ţinea după el, 
cu toate că simţea că mult n-or mai ajuta-o puterile. 
Îl ajunse din urmă şi-şi văzu copilul culcat pe burtă, 
sorbind de zor apa din rîu. De teamă să n-o pățească 
rău băiatul, îi cuprinse picioarele, tînguindu-se : 

— Dragul mamei, cîtă apă vrei să bei ? 

Abia rostită întrebarea plină de îngrijorare, că 
şi văzu cum dintr-o singură sorbitură a fiului, apă 
rîului scăzu cu cîţiva cun. Mama rămase uluită ! 
Și cum sta aşa, iată că un vînt năpraznic se dez- 
lănţui și adună toți norii plumburii, din care izbuc- 
niră tunete și fulgere, de ziceai că-i prăpădul lumii. 
Groaza din sufletul mamei crescu, atunci cînd băgă 
de seamă, că o dată cu întreaga fire, se schimbă și 
înfăţişarea ! băiatului. 

Trupul i i se tot lungea și se lăţea, acoperindu-se 
cu solzi din cei mari, iar de sub tîmple îi ieşiră 
două coarne. „Acesta nu e oare un dragon?“ se 
întrebă tot mai îngrozită, bătrîna. 

Cu adevărat, fiul ei, din om ce era, s-a preschim- 
bat într-un dragon cu ochii încărcaţi de miînie și 
dinţii ascuţiţi, gata parcă de luptă. Scutundat în 
învolburarea apei, bătea valurile cu labele, ca și cînd 
ar fi vrut să plece înot. . 

Mama, cuprinsă rău de spaimă, îl ținea strîns de 
picior. Unul îi scăpase din mîini, dar vai, încă două 
îi crescură băiatului *. 

Cu inima încărcată de ură şi minat de dorința 
răzbunării, băiatul preschimbat în dragon, vroia să 
adune oastea din Împărăţia apei, ca stîrnind valu- 
rile pustiitoare să prăpădească această lume ne- 
dreaptă și crudă, dar mai întii de toate, moșia tică- 
losului de boier ce răpise fericirea lui și a mamei 
sale, de care acum trebuia să se despartă. Numai 
că bătrîna îl tot ţinea de picior, nevrind să-i dea 
drumul. Nu-i vorbă, că nici flăcăului-dragon nu-i 
era mai ușor, și cu greu se îndura să-și părăsească 
mama. Deodată, un fulger a despicat întunecimea, 
apoi un tunet zgudui cerul și-ncepu să plouă eu gă- 
leata. ȘŞi-atunci tînărul dragon înțelese -că venise 
ceasul îndepărtării. Strîngîndu-şi dinţii, se smulse cu 
putere din încleștarea mamei, care căzu, nemaiștiind 
de sine. 

Fiul, după cum vă spuneam mai înainte, rămas 
cu un picior de om, sări în vîrtejul rîului şi tăin- 
du-şi cale printre valuri, o luă în susul apei. 


3 Legenda spune, că datorită dragostei materne, care 
nu vroia să se despartă de fiul ei, dragonul a rămas cu 
piciorul stîng din spate, în forma celui cunoscut la om. 

Cînd bătrîna își veni în fire, ridicîndu-se cü 
chiu cu vai în picioare, începu a se boci: „Dragul 
mamei ! Dragul mamei !“ 

Dar nimeni n-o alina, doar ploaia îi spăla părul 
albit. 

Auzind vaietele şi plîinsul mamei sale, fiului i 
se strînse inima de durere. Îi părea rău că a lăsat-o 
nemîngiîiată şi-şi tot întorcea capul s-o mai vadă. 
Şi de cîte ori și-a întors capul greu de dragon, tot 
de atîtea ori din albia rîului se ridica o grămadă 
uriaşă de nisip. De douăzeci şi patru de ori şi-a rotit 
el capul, și douăzeci și patru de movile s-au înălțat. 
Oamenii acelor locuri le-au numit Wangniang* şi 
pînă în zilele noastre tot așa li se spune. 


4 Bancurile de nisip din rîul Mingjiang. 


Fuxi 


Trăia odată, demult, tare demult, un bărbat care 
avea doi copii : un băiat şi o fată. 

Într-o zi de vară, pe la amiază, pe cînd omul 
muncea în faţa casei, iar copiii se jucau zburdînd 
prin zăvoi, ce să vedeţi ? Cerul s-a întunecat, și se 
iscă o furtună cu tunete și trăsnete așa de înfri- 
coșătoare că bieţii copilași fugiră îngroziţi spre casă. 
Gospodarul, cunoscînd rosturile firii, știa că mult 
n-or ţine bubuiturile, și se apucă degrabă în pre- 
întîmpinarea ploii, să astupe cu mușchi găurile ivite 
în acoperiș. Mușchiul îl culesese de cu dimineaţă din 
albia rîului. Și bine făcu. Că nici n-apucă să ispră- 
vească treaba și ploaia începu a răpăi. La adăpostul 
odăii cu copiii lîngă el, toţi trei priveau pe fereas- 
tra bine închisă cum toarnă afară. Stihiile se dez- 
lănţuiră năprasnic. Ploaia se înteţea tot mai mult, 
furtuna bătea tot mai puternic, iar tunetele pă- 
reau tot mai asurzitoare. Pesemne că tare se mi- 
niase Zeul trăsnetului și a pus gînd rău pămâînte- 
nilor, altminteri n-ar fi prăvălit asemenea urgie. 

Presimţind că n-are să fie a bună, stăpînul ca- 
sei scoase dintr-un ungher al încăperii o cușcă de 
fier şi o aduse repede afară punînd-o sub streașină. 
Lăsă cuşca deschisă și luînd în mînă o furcă — din 
cele ce foloseau la vînătoare — cu bărbăție se 
proţăpi acolo în așteptare. Şi deodată, cu un fulger 
orbitor şi un bubuit zguduitor coborî de undeva 
de sus, de pe acoperiş parcă, Zeul trăsnetului, cel 
înaripat cu faţa verzuie şi ochi scînteietori. Puhava 
arătare ţinea o secure în mînă, dar tot degeaba, că 
viteazul, de cum îl văzu, îi trase cu furca o îm- 
punsătură între coaste şi-l împinse în cușca pe care 
a zăvori bine, și apoi o vîri în casă. 

— lacă te-am prins, zise omul cu mulţumire. 
Acu’ să te văd ce-ai să mai poți face ? Zeul trăsne- 
tului ferecat cum era, tăcu mîlc. 


1 Alături de Nüwa, legenda Fuxi e considerată o altă 
variantă a genezei. 

A doua zi dimineaţă, gospodarul plecă la tirg 
după mirodenii. Avea de gind să ucidă arătarea, 
iar carnea să i-o pună la saramură. 

Dar înainte de plecare porunci copiilor să fie 
cu ochii în patru, ca să-l păzească bine pe cel prins, 
și nu care cumva să se milostivească a-i da apă, de 
le-o cere. 

La început micuţilor le-a fost frică de pocitanie, 
însă încetul cu încetul, se obişnuiră cu ea. Rămași 
singuri, prinsul începu a se preface că plinge. Copiii 
îl întrebară de ce se vaită și oftează întruna. 

— Cum să nu mă vait cînd mă doare locul unde 
tatăl vostru m-a înjunghiat ? Și mi-e sete, mi-e tare 
sete. Daţi-mi vă rog un căuș de apă. 

Băiatul, care era mai mărişor decît fetița, îi răs- 
punse : 

— Asta nu se poate! La plecare, tata ne-a po- 
runcit să nu-ţi dăm apă de băut. 

Zeul trăsnetului stărui : 

— Dacă nu-mi puteţi da un căuş, atunci mi-ţi 
aduce măcar în pumn un strop de apă. 

— Nici atîta nu-ţi putem da, că de-ar afla tata, 
rău ne-ar dojeni ! zise băiatul. 

— Păreţi a fi nişte copii miloşiși nu-mi vine 
a crede că n-aţi vrea să-mi faceţi un bine. Aduce- 
ţi-mi barem apa rămasă de la spălatul oalelor. Mă 
mulțumesc cu cîteva picături. Altminteri mor de sete. 

Și Zeul trăsnetului își închise ochii, şi gura și-o 
deschise ca și cînd acuș, acuș, avea să-și dea duhul. 
Fetiţa văzîndu-l pe cel zăvorit cît de mult suferea, 
i s-a făcut milă de el, şi-i spuse fratelui : 

— Hai să-i dăm cîteva picături de apă, că uite 
moare. 

Băiatul, zicîindu-și că un strop-două de apă, n-o 
fi mare lucru, încuviință și dimpreună cu surioara 
lui plecară la bucătărie, de unde se întoarseră cu o 
măturică înmuiată în apa cerută, și o scuturară în 
gura zeului. Acesta după ce le mulțumi copiilor 
pentru binefacere, astfel le grăi : 

— Acum dragii mei, plecați din casă, că eu am 
de gînd să ies. 

Speriaţi, copilaşii o zbughiră în curte, şi de în- 
dată se auzi o bubuitură. Zeul trăsnetului, scăpînd 
din cușcă zbură afară. Ajuns în dreptul copiilor își 
smulse un dinte şi întinzîndu-l micuţilor le spuse : 

— Luaţi-l și semănați-l în pămînt. De s-o abate 
vreun necaz asupra voastră, ascundeţi-vă în rodul 
dat de ăst dinte al meu. 

Zeul trăsnetului se înălță apoi în zbor, şi cît ai 
clipi din ochi dispăru printre nori, lăsînd copiii bui- 
măciţi. 

Curînd se întoarse și tatăl lor, care de îndată ce 
văzu cușca goală, foarte tare s-a mirat. Băiatul și fe- 
tiţa i-au povestit de-a fir-a-păr tot ce se întîmplase 
în lipsa lui. Părintele presimţind ce urgie îi paşte, 
nici n-avu cînd să-i mustre, că în grabă începu să 
meșterească o luntre de fier. 

Mai de frică, mai în joacă, copiii semănară din- 
tele dăruit de Zeul trăsnetului. Da’ nu mică le-a fost 
uimirea, văzînd cum din pămînt ieși un vlăstar, care 
creștea, creştea întruna, şi pînă seara se făcu un 
pom uriaș, ce dădu în floare, și pînă la căderea nop- 
ţii, în loc de roade, dete o tigvă mare de tot. Fratele 
ajutat de surioară se opintiră şi o tăiară pe mijloc 
cu un fierăstrău. Înăuntru văzură o grămadă de dinţi. 
Scoţindu-i fără sfială, îi aruncară afară, și minunîn- 
du-se, intrară în tisvă. „Ce adăpost, făcut parcă pen- 
tru noi!“ ziseră copiii şi ieșind din tigvă o pitiră 
într-un loc numai de ei ştiut. În cea de a treia zi, 
abia ce tatăl lor isprăvi de bătut luntrea, vremea se 
schimbă deodată, și o furtună năprasnică se dezlăn- 
tui. Puhoaie de apă acoperiră cu învolburări ogoarele, 
pădurile, pînă şi dealurile şi munţii. Cît puteai cu- 
prinde cu ochii, totul zăcea sub noianul de apă. 

— Copiii mei, vai de noi, Zeul trăsnetului se răz- 
bună ! strigă tatăl înspăimâîntat, și se urcă în luntre. 

Micuţii intrară în tigvă. Apele creșteau neconte- 
nit, vrînd parcă să ajungă în tării. Și luntrea mînu- 
ită cu străşnicie de viteazul bărbat, nimeri chiar la 
poarta palatului ceresc în care începu să bată cu 
pumnii;  bubuiturile răsunară pînă în cel de-al 
nouălea cer. 

— Deschideţi poarta şi lăsaţi-mă să intru ! strigă 
nerăbdător omul, bătînd tot mai tare. 

Căpitanul oştii cereşti care stătea de strajă, ne- 
știind cine este, porunci Zeului apei să oprească 
șuvoaiele. Ca prin minune, puhoaiele se retraseră 
cu o mie de zhang şi pămîntul se arătă iar! Dar 
apa scăzînd cu atîta repeziciune, îi pecetlui soar- 
ta. Luntrea în care se afla căzu din înălțimea ceru- 
lui pe pămînt, şi ţăndări se făcu. Se înţelege că 
viteazul care a cutezat să-l înfrunte pe Zeul trăsne- 

tului, ba să-l şi închidă, s-a sfîrşit din viaţă pe 
loc. 'Tigva în care erau pitiţi cei doi copii, după ce 
căzu şi ea, a mai sărit de cîteva ori, dar nu s-a 
fărîmat. Aşa că fratele şi surioara scăpară, ieşind 
teferi şi nevătămaţi. 

Apele înghiţiră pe toţi pămintenii, în afară de 
cei doi copii. Aceştia rămaseră așadar singurii vie- 
țuitori. Şi cum n-aveau nume, și viața le-o datorau 
acelei fermecate tigve, și-au zis unul altuia Fu Xi, 
— ceea ce în limba chineză veche, înseamnă tigvă — 
căci fermecatei tigve îi datorau viaţa. 

Pe vremea aceea, depărtarea dintre cer şi pă- 
mint nu era atît de mare ca astăzi, şi fratele cu 
sora urcau deseori pînă sus în palatul ceresc unde 
le plăcea să se plimbe, ba chiar să se joace de-a 
v-aţi ascunselea. Dar veni şi ziua, în trecerea ani- 
lor, cînd cei doi copii de altădată se făcură oameni 
în toată firea. Şi atunci, fratele-şi ceru sora de ne- 
vastă. Aceasta încremeni la cele auzite, şi-i spuse : 


— Cum se poate să te gîndești la așa ceva? 
Sîntem doar frate și soră de sînge ! 

Dar la stăruința fratelui, după un bob de gîn- 
dire, îi zise : 

— Dacă mi-i prinde, am şă fiu a ta! și începu 
a fugi înconjurînd un copac uriaș, şi se roteau așa 
unul după altul de le scăpărau călcîiele. 

Neizbutind s-o ajungă, tînărului îi trecu prin 
minte să se oprească şi să se întoarcă în loc. Asta 
și făcu. Neașteptindu-se la așa ceva, fata nimeri 
drept în brațele fratelui, și astfel cei doi s-au în- 
soțit. 

După o vreme, tinăra născu un ghemotoc. Mi- 
rați peste fire, l-au sucit, l-au învîrtit și văzînd ei, 
că nu-i nimic altceva fără doar un cocoloş cărnos, 
îl tăiară bucățele, și le înfășară într-o frunză. Se 
hotăriră apoi, să se ducă iar în palatul ceresc, că 
de mult nu mai fuseseră acolo. Dar abia ce urcară 
scara pe jumătate, un vînt puternic se iscă deodată, 
și frunza ce o aveau cu ei le scăpă. Bucăţele de 
carne se împrăștiară în toate părţile, căzînd pe pă- 
miînt şi... minune ! Toate se prefăcură în oameni. Și 
fiecare şi-a luat numele după locul unde a nimerit. 
Bunăoară : Ye’, Mu, şi așa, pămîntul prinse iar 


viaţă. 


2 Ye — frunză (trad. din 1b. chineză). 
3 Mu — copac (trad. din lb. chineză), 

Lupta dintre Li Bing şi șarpele - dragon 


Li Bing a fost primul dregător al ținutului Shui, 
ținut bîntuit de viituri ce aduceau mari pagube și 
nemaipomenite suferințe bieților locuitori. Aste, urgii 
le “erau trimise: pămîntenilor, de Zeul apei mari ?, care 
avea înfățișarea unui șarpe-dragon. În fiecare an, 
își alegea' drept mirese două dintre cele mai frumoa- 
se fete de pe acele meleaguri. lar dacă localnicii cu- 
tezau să se împotrivească, zeul pe dată stîrnea pu- 
hoiele' cele pustiitoare. Oamenii erau tare necăjiţi, 
și an de an erau nevoiți să adune bani pentru nun- 
tă, și mai cu seamă să-i trimită mîndreţele de fete. 
Vă puteţi închipui ce năpastă cădea pe capul ace- 
lor părinţi, cărora le venea rîndul să-și dea copilele. 

Auzind de fărădelegile zeului, Li Bing îi spuse 
judelui : „Să nu mai. strîngi bani de nuntă. În ăst 
an mi-oi trimite eu fetele șarpelui-dragon“. 

Zis și făcut. În ziua sorocită, Li Ping își îndem- 
nă fiicele să se gătească în straie de mirese, ca să 
fie cît mai pe placul celui din adîncuri. Malul apei 
a fost împodobit sărbătorește. La porunca dregăto- 
rului se ridicase un altar împrejmuit cu flori, lu- 
mînări și. bețigașe înmiresmate. Nu lipseau nici lău- 
tarii ce: cîntau zeloși, ca la ospăț. Li Bing cu un 
pocal de. vin în mînă, înaintînd spre altar, grăi ast- 


fel : 


— “Este o fâriciră şi o cinste pentru mine să mă 
pot înrudi cu Zeul apei mari. Binevoiește a-ţi arăta 
chipul, Înălțimea Ta, și a bea din acest vin, pe care 
ţi-l închin. 

Lumea adunată rămase în așteptare, dar nici o 
mișcare nu se văzu. Atunci Li Bing grăi iar: 

— Dacă nu vrei a bea singur, atunci să bem 
împreună ! 

l Denumire veche a provinciei Sichuan de astăzi si- 
tuată în vestul Chinei. 

2 Este vorba de fluviul Mingjiang, care se varsă în flu- 
viul Ianțzi E 

Şi aşezînd pocalul pe altar, Li Bing luă altul 
plin, şi-l dădu pe gît. Văzind însă că nici acum nu 
se face auzit, nemaiputindu-se stăpîni, rosti : 

— De vreme ce nu vrei să te arăţi, şi nici din 
vinul închinat nu vrei să bei, înseamnă că mă dis- 
prețuiești, şi o asemenea umilinţă nu îndur! Hai, 
dară, să ne luptăm ! 

Li Bing își scoase paloşul de: la briu, și cît ai 
clipi din ochi se făcu nevăzut. Cei de faţă răma- 
seră ulwiți. Muzicanţii încetară să mai cînte, și o 
liniște apăsătoare se așternu. Deodată apa prinse a 
se învolbura, și în viîrtejurile ei se zări înclestarea 
dintre un bivol cenușiu şi un șarpe-dragon. Maică, 
și ce se mai băteau! Lupta a fost crîncenă. Într-un 
tîrziu, nici.„bivolul, nici şarpele-dragon, nu se mai 
văzură. Uluiţi de cele petrecute oamenii rămaseră 
pe loc și iată numai că Li Bing, gîfiind, apăru prin- 
tre ei! 

— Sînt tare ostenit. Rogu-vă dați-mi o mînă de 
ajutor să pot înfrînge dihania asta! ceru el supu- 
șilor şi cît ai bate din palme alese cîteva sute de 
oşteni dintre cei mai viteji, cărora le-a dat arcuri și 
săgeți, şi înțelegîndu-se cu căpitanul lor, spuse: 

— Adineaori mă preschimbasem într-un bivol. 
Prevăd că şarpele-dragon se va preschimba și el 
într-un bivol să nu-i pot veni de hac. Dar am eu 
ac de cojocul lui ! Mă voi încinge cu o „panglică de 
mătase albă, şi aşa, m-oi însemna. Cînd om iesi la 
suprafaţă, poruncești vitejilor să tragă în bivolul cel 
fără semn. 

Şi rînduind toate astea, Li Bing se și aruncă în 
apă. Nori grei întunecară marea, tunetele se por- 
niră asurzitor, vîntul urla înspăimîntător, de parcă 
toată bolta cerului avea să se surpe acuş-acuş, fă- 
cîndu-se una cu pămîntul. Dar nu s-a întîmplat asa. 
Și cînd vîntul se mai potoli, oamenii văzură cum în- 
tr-adevăr doi bivoli ieşind la suprafata apei, se în- 
căierau pe viață şi pe moarte. Unul din ei avea o 
panglică albă ! Si-atunci, la poruncă, toți arcașii îsi 
sloboziră săgețile asupra celuilalt bivol. Ţintit, Zeul 
apei mari înroși cu sîngele său undele apei. Se mai 
zbătu el ce se mai zbătu si cînd puterile-i slăbiră. își 
luă iar înfățișarea dinainte. Mai plutind, mai scufun- 
dîndu-se, se căznea să se îndepărteze. Dar Li Bing 
temîndu-se că dihania avea să mai pricinuiască urgii, 
n-a lăsat-o slobodă. A ajuns-o din urmă, a prins-o 
și a legat-o cu un lanţ gros de fier, priponind-o în 

lacul de sub colina Lidui. Lacul acela nu îngheţa 
niciodată, chiar de-ar fi troznit pietrele de ger. Și 
de atunci, de cînd Li Bing ferecă acolo pustiitoarea 
fiară, oamenii îi ziseră : Lacul dragonului îmblînzit. 

După ce Li Bing mîntui ţinutul Shu de năpastă, 
îi învăță pe localnici să stăpînească viiturile şi să 
ridice stăvilare. Tot el i-a povățuit să folosească apa 
mai bine şi să-și ferească pămînturile de secetă, ca 
ogoarele lor să dea mereu recolte bogate. Așadar, 
nu-i de mirare, că oamenii de pe acele meleaguri 
i-au rămas pînă în zilele noastre îndatoraţi lui Li 
Bing * preaslăvindu-i înțelepciunea. 


3 Li Bing hidrolog din Perioada statelor combatante. 
Intre 256—251 ien. Li Bing a fost numit de către Zhao- 
wang, regele statului Qin, în funcţia de prefect al ținutului 
Shu (Sichuan de astăzi). Este socotit iniţiatorul sistemu- 
lui de irigație Dujiangyan de renume mondial, care de 
peste două mii de ani irigă peste 200.000 de hectare din 
cîmpia vestică a provinciei Sichuan. 


Meng Jiangnii 


Se spune că cel dintii împărat al dinastiei Qin, Qin- 
shihuang sau Shihuangdi cum se mai chema, ar fi 
trimis un sfetnic, pe nume Lu Do, în Marea dinspre 
soare-răsare, cu împuternicirea să caute un zeu anu- 
me pe care să-l întrebe cum ar putea el, împăratul, 
să-și întărească stăpînirea. La întoarcere, după vreo 
jumătate de an, Lu Do aduse cu sine o carte zeiască. 
Paginile ăstei cărţi nemaivăzute erau pline de semne, 
de niciunul din capii divanului nu se descurcă în 
ele. 

După îndelungi cercetări abia-abia, ce mai mult 
ghiciră decît deslușiră cîteva semne, le tălmăciră 
cam așa: „Hu va duce de rîpă neamul Qin !“. 

Împăratul Qinshihuang fu cuprins de groază: 
„Împărăţia mea să fie cotropită ? Neîntirziat trebuie 
să mă pregătesc să ţin piept!“ Da’ nu-și închipui 
că Hu, cel pomenit în carte, nu era altu' decît fiul 
său Hu Hai, care mai tîrziu, uns împărat, duse de-a- 
devăratelea ţara de rîpă și grăbi prăbuşirea celor 
din stirpea Qin, dovedindu-se un mare ticălos. 

Numa’ că astea aveau să se întîmple peste ani 
și ani, aşa că noi, cu voia dumneavoastră, ne-om 
întoarce de unde am rămas, la împăratul Qinshi- 
huang cel înspăimîntat că tronul i-ar fi în primej- 
die. Așadar, fără să mai pregete, hotărî a da ucaz, 
prin care să cheme o sută de mii de oameni, să du- 
reze în acea parte de hotar de la miazănoapte, un 
zid de apărare lung de zece mii de li. Socotiţi și 
dumneavoastră, de cîte pietre era nevoie pentru o 
asemenea anevoioasă treabă ? Se spune că împăratul 
şi-ar fi făcut rost de un bici fermecat nu se știe 
de unde, şi cu el în mînă s-ar fi proțăpit în vîrf 
de munte, și de acolo de sus, cînd pocnea o dată, 
bolovanii se prăvăleau și se adunau în valea unde 

avea să înceapă zidul. Şi cum treaba cu găsitul pie- 
trelor fu încheiată, cumplita trudă se putea începe. 

După credinţa oamenilor de-atunci, pentru ca 
zidul să dăinuie și să nu se surpe, oameni vii trebu- 
iau zidiţi. Bunăoară pentru o lungime de un li, se 
cerea un om să-ngropi de viu. Cutremurătoare 
treabă ! Zidul cel lung, avea să înghită, nici mai mult 
nici mai puţin, ca să nu mai tărăgănăm vorbele cele 
pline de obidă, zece mii de oameni ! 

Răspîndindu-se cumplita veste, toţi locuitorii, cu 
mie cu mare, intrară rău în sperieţi; temîndu-se 
ca nu cumva el să fie cel zidit. Întreaga suflare 
fu cuprinsă de spaimă. Şi se iscă o forfotă care les- 
ne poate fi înţeleasă. Văzînd o asemenea stare, pină 
şi stăpînirea se neliniști. Da’ taman atunci ca din 
cer pică un zvon şi din om în om se auzi că la 
Suzhou! ar trăi numitul Wan Xiliang, care cu pre- 
țul vieţii lui, ar mâîntui de la moarte pe cei zece 
mii de osîndiţi. Zvonul ajunse şi la urechile dregă- 
torilor. Aceștia îşi ziseră că mai nimerit ar fi să 
jertfească viaţa acelui Wan Xiliang, decit să umble 
cu arcanul după zece mii de osîndiţi. Şi trimiseră 
în grabă oșteni la Suzhou, ca de-acolo, ferecat în 
lanţuri să-l aducă la curte pe Wan Xiliang. 

Numai că vorba „Unde nu arde, nu iese fum“, 
nu-i prea dreaptă. Că se mai întîmplă să se vadă 
fum şi de unde focul lipsește cu desăvirşire! Aşa 
și cu ăst zvon născocit. Ce-i drept, în Suzhou vie- 
ţuia un om pe nume Wan Xiliang, dar acela era 
dascăl. 

Zvonul, ca zvonul, fără cai, fără picioare ajunse 
la- cel căutat mai iute ca oștenii trimiși. Nevinova- 
tul Wan Xiliang se sperie rău de tot; luîndu-şi cî- 
teva lucruri de trebuință, părăsi în mare grabă ca- 
sa, cu gîndul să se adăpostească prin alte locuri. 
Merse ce merse pînă ce ajunse pe meleagurile Song- 
jiang’, da’ şi acolo se vorbea despre el, așa că o0ş- 
tenii neizbutind să-l prindă la Suzhou, căutau mai 
departe oameni, în locul celor ce fugiră de frică, și 
„că-i mare păcat, că pentru unu' singur, să piară 
mii de suflete“. Cum astă veste îi pătrunse pînă-n 
măduva oaselor, ba pe deasupra mai zări în de- 
părtare ridicîndu-se un colb cît dealu', de ziceai 
că o poteră mare vine călare, și acu' acu îl prinde, 


1 Oraş cu acelaşi nume din provincia Jiangsu de astazi 
a Chinei. 

Wan Xiliang își căuta cu înfrigurare un ascunziș. 
Norocul lui că în drum văzu o curte împrejmuită, 
aşa că se cățără pînă în coama zidului şi de-acolo 
sări drept într-o grădină cu flori. 

Casa era a unui bogătaș numit Meng. Acest 
Meng și doamna lui fiind înaintați în vîrstă, n-aveau 
decît o urmașă, nu de sînge, dar o iubeau ca pe lu- 
mina ochilor. Fata se numea Meng Jiangnii. Și aveţi 
să aflaţi de-ndată și dumneavoastră cum de ajunse 
ea fiica soţilor Meng. 

Într-un an argatul bogătașilor însămînță un do- 
vleac. Nimic rău într-asta. Ei, da'vreju' bată-l vina, 
se întinse pînă pe acoperișul casei vecine, a babei 
Jiangpo. Acolo legă rod și crescu un dovleac așa 
de mare, că nici că s-a mai văzut vreodată unul 
la fel. De-aici porni harţa. Argatul zicea că dovlea- 
cul era al lui, că doar el îl însămînţase, baba so- 
cotea că de vreme ce se afla pe acoperișul casei sale, 
ei i se cuvine de drept. Se certară furcă. În cele din 
urmă căzură la învoială : să taie dovleacul în două 
și fiecare să-şi ia cîte o jumătate. Învoiala fu bună, 
da' să vedeţi comedie ! Cînd argatul vroi a despica 
dovleacul, dinlăuntru se auzi un scîncet de copil. 
Argatul și baba se deteră la o parte şi se uitară cu 
teamă spre dovleac. 

— Aici nu-i lucru curat! 

-— Mai taci, babo! o îndemnă argatul cu glas 
frînt. - 

— Ce ne facem, ce ne facem ? îndrugă iar baba. 

> -= Ce să ne facem? L-oi cresta binișor și-om 
vedea. Și chiar aşa și făcu argatul, cu mîna-i tre- 
murînd. Cînd colo, în dovleac găsiră o fetiţă mică- 
mică şi drăgălașă. $i de cum o văzură o îndrăgiră. 
Și gîlceava iar se porni. Dar zicala din bătrîni: 
„Cînd doi se ceartă, al treilea cîștigă !* e chiar bine 
cugetată. În povestea noastră cîştigă domnul Meng. 
Apoi da, cui avea să rămînă atîta bogăție după ce 
s-o stinge? Și cum nevasta lui era stearpă, soţii au 
gîndit că fetița asta le-a fost dăruită ca răsplată 
pentru răbdarea și buna înţelegere ce-o avură. Pe 
argat îl cinstiră după cuviinţă, iar pe babă o luară 
la dînșii să îngrijească de copiliță. Şi cum pe bă- 
trînică o chema Jiangpo, se gîndiră să-i pună nu- 
mele fetiţei în așa fel ca s-o bucure şi pe babă, și 


„2 Sujiang, districtul cu acelaşi nume. se situează astăzi 
în provincia Zhejiang. 

îi ziseră Meng Jiangnii — Meng după numele mo- 
șierului, căci dovleacul fu sădit pe pămîntul lui și 
de argatul dumisale. Așa văzu lumina soarelui Meng 
Jiangni, care crescînd mare, frumoasă și plină de 
haruri, ajunse de-mplini optsprezece ani ! 

Să vedem acum ce s-a întîmplat cu Wang Xi- 
liang cel ce se ascunsese în grădina cu flori a casei 
Meng. După ce se încredință că-i în afară de pe- 
ricol, se pregăti să iasă și să-și cate mai departe 
de drum. Dar se opri ca trăznit, căci ochii îi vă- 
zură ce nu mai văzuseră : o mîndreţe de fată! Fata 
avea un evantai rotund în mînă și alerga după o 
pereche de fluturi galbeni, care, ba se opreau, ba-și 
luau zborul. Deodată din nebăgare de seamă, tot 
alergînd așa frumoasa căzu în iazul grădinii. La 
strigătul ei de ajutor Wan Xiliang fără a sta pe gîn- 
duri se repezi după ea și trăgînd-o cu amîndouă miîi- 
nile o scoase la mal. Țipătul fetei fu auzit şi de 
părinţii ei, care dimpreună cu slugile o porniră în 
mare grabă spre grădină. Cînd, ce să vază ? Pe ma- 
lul cel mătăsos al apei, fiica lor sta faţă-n faţă cu 
un tînăr, care o ţinea de miîini ! Fata de cum îi văzu 
pe ai săi, se îmbujoră, și prinse a le povesti ce-i 
fu dat să păţească şi că a fost scăpată de la înec 
de tînărul străin. 

Neîndoios că acesta făcu o faptă vrednică de 
mare laudă, dar potrivit  rînduielilor rămase din 
strămoşi „este o lipsă de bună-cuviinţă și oprit este 
ca o fată și un băiat să-și dea din mînă unul altuia 
ceva, necum să-și strîngă mîinile“ ?. Iată dar’ că 
buna rînduială fu rău de tot încălcată, așa că nu le 
rămînea altceva de făcut decît să-și mărite fata cu 
tînărul îndrăzneţ, care la urma urmei era și chipeș. 
Soții Meng își rostiră apoi gîndurile de faţă cu ti- 
nerii. Aceștia, ce să mai vorbim, se învoiră cu bucu- 
rie nestăvilită. 

Și din porunca stăpînului și a doamnei sale, slu- 
gile și argaţii se porniră să împodobească grădina și 
casa ca de sărbătoare, cu lampioane și panglici în 
toate culorile curcubeului și nunta se făcu chiar în 
seara aceea. 

Da' cine s-ar fi așteptat, ca la trei zile de la cu- 
nunie, urma lui Wan Xiliang să fie descoperită de 
oșteni ? 


3 Potrivit moralei confucianiste, acest obicei străvechi 
constituia un act de bună-cuviinţă. 

În dimineața aceea, cînd tinerii, abia treziţi din 
somnul dulce ca mierea, se găteau să întîmpine cu 
bucurie mîndreţea vremii de afară, trimişii împăra- 
tului năvăliră cu mare zarvă în curte, strigînd că au 
poruncă să-l prindă pe Wan Xiliang, cel căutat de-a- 
tita vreme, 

Bietul de el apucă să se ascundă în şopron, dar 
fu găsit şi pus în lanţuri, şi grele cătușe- la picioare, 
la mîini, și la gît, ca și cînd ar fi săvîrșit cine ştie ce 
miîrşăvie, ori noi ştim cît de neîntinat era. Wang 
Xiliang silit să se despartă de tînăra lui soaţă, și şti- 
ind că avea să fie zidit de viu, o sfătui cu blîndeţe pe 
Meng Jiangnii să nu-l aștepte, ci să-l uite ca şi cînd 
nici n-ar fi fost şi să-și găsească un bărbat c-ar fi 
păcat să-și irosească tinerețile, și frumusețea vă- 
duvind. 

Meng Jiangnii însă îi jură că în ruptul capului 
n-avea să facă așa ceva ! 

Rămasă fără de el plînse amarnic, de nimeni 
și nimic nu-i putură ostoi durerea. Se zbuciuma 
și nu putea pricepe că se pot săvirşi asemenea 
fapte pline de cruzime, și că pot fi duși la pieire 
oameni nevinovaţi, din voia unui împărat lipsit de 
suflet. 


Se spune că timpul zboară ca săgeata, și bine 
se spune. Trecu mai mult de jumătate de an de 
cînd bietul Wang Xiliang fu dus departe... 

Vîntul începu să bată dinspre miazănoapte. Tres- 
tiile tremurau. Oamenii simțeau cum frigul îi pătrun- 
dea pînă la piele, chiar şi prin cele veşminte groase. 
Într-una din nopţile lungi de toamnă ce se pregătea 
a lăsa cale slobodă iernii, Meng Jiangni avu un 
vis, Se făcea că iubitul ei s-a-ntors, şi că de cum 
îi călcă pragul odăii, începu a se văita: „Vai de 
mine, mor de frig !“ Meng Jiangni se trezi cuprin- 
să de mare jale şi începu a se tîngui. Cu gîndul 
mereu la Wan Xiliang cususe pentru el o haină 
bumbăcită pe care de-ndată ce-o încheiase ar fi vrut 
să i-o ducă, numai că se împotriviră părinţii. Dar 
după visul ce-l avu, se rugă iar de ei să-i îngăduie 
a pleca în căutarea soţului prea iubit. 

Doamna şi domnul Meng, văzîndu-și copila la 
capătul puterii, n-avură încotro și, mușcîndu-si du- 
rerea, o lăsară să plece. 

Meng Jiangnii pregăti în grabă merinde, luă și 
cîteva lucruri socotite de trebuinţă, mai mult pen- 
tru omul ei, decît pentru sine și, alăturînd haina 
cea groasă, umplu sacul. Luîndu-și rămas bun de 
la îndurerații ei părinți porni la drum, petrecută de 
privirile lor înceţoşate. 

Merse, merse cale lungă pînă ce ajunse pe ma- 
lul unei ape învolburate, ce părea și tare adîncă. 
Cum s-o treacă ? Se așeză pe o piatră și începu a 
plinge. Plîngea şi tot lovea cu palma malul apei. 
Într-un tîrziu, printre lacrimile grele ce-i curgeau 
șiroaie, băgă de seamă, că pe măsură ce lovea ma- 
lul, apa scădea mereu. Şi-atunci începu a bate cu 
și mai multă îndirjire. Și bătu, bătu pînă ce apa 
scăzu de tot, ca înghițită de un nevăzut, şi albia 
rămase uscată. O trecu pe cea parte, şi-și văzu iar 
de drum. Acum să știți că nu o dată vrerea tinerei 
o ajută, de-a lungul călătoriei presărată cu greu- 
tăți. Dar ea nu se lăsă doboriîtă de ele şi înainta 
întruna. 

Umblă şi umblă pînă ce, cu chiu cu vai, ajunse 
la locul unde se lucra la zid. Da’ zidul se întinsese 
pînă hăt departe. Unde să apuce a întreba de Wang 
Xiliang ? În astă cumpănă, Meng Jiangnii văzu doi 
pui de cioară cum zboară în preajmă-i, pe care-i 
întrebă într-o doară : 

— Nu cumva venirăți să-mi arătaţi locu’ ? 

— Crrr, crrr! răspunseră puii de parcă ar fi 
înţeles-o. 

Și tot aşa, cu puii de cioară-n faţă, mai străbătu 
vreo treizeci de li. Se înseră. Dinspre pădure se 
ivi un stol de ciori, ce părea tare înfricoșător. Și 
chiar aşa se şi dovedi, căci îi încercui pe cei doi 
puișori. 

„Aoleu, nu-i semn bun pentru călăuzele mele“ 
gîndi ea cu spaimă. Da’ dumneavoastră n-aveţi de 
ce vă speria, căci cei doi pui de cioară se cuibăriră 
cuminţi printre ramurile mari ale unui dud înalt. 
Mulțimea de ciori mai cîrîi o vreme prin văzduh, 
și-apoi se împrăștie, așa că puişorii coborînd spre 
dînsa, o mai îndreptară o bucată de drum, pînă ce 
intrară într-un sătuc, şi-apoi se făcură nevăzuţi. 

Meng Jiangnii se opri în fața unei case și bătu 
cu sfială. Îi deschise un moșneag care o găzdui peste 
noapte cu bunătate. Din vorbă în vorbă, printre 
lacrimi, tînăra îi spuse păsul, iar bătrînul căinînd-o, 
îi zise că zidul cel lung se afla chiar în apropiere. 

Dis-de-dimineaţă, Meng Jiangnu, mulţumind moş- 
neagului pentru omenie, își luă rămas-bun şi o 
porni iar la drum. În curînd ajunse la poalele zidu- 
lui. Dacă n-am fi ştiut cu cîte jertfe se ridicase, 
ne-am fi minunat cu adevărat de măreţia lui. Şer- 
puia printre munţi şi văi asemenea unui dragon 
uriaș, şi încă nu se isprăvise. Truditorii cărau pietre 
și cărămizi, spetindu-se, iar gemetele şi strigătele 
se contopeau într-o larmă „din care cu greu puteai 
desluşi o vorbă bună, da’ poate nici n-avea loc în 
asemenea iad“ îşi zise în sinea ei Meng Jiangniu, 
privind la feţele schilave, și trupurile numai piele 
şi os. „Da' oare bărbatul meu cum o arăta? Toţi 
seamănă între ei, obijduiţiie își urmă ea gîndurile. 
Căută printre cei ce lucrau în povîrniş, dar de urma 
omului drag nu dădu. Neavînd încotro se duse să-l 
întrebe pe mai-marele vătafilor. 

— De Wang Xiliang întrebi ? Mda ! A fost unul 
cu numele ăsta. Era un ucigaș din Suzhou și mult 
le-a trebuit poterelor să-l găsească. Cînd îl aduseră 
aici, numărul celor zidiţi de vii trecuse de zece mii, 
așa că-l siliră să muncească în cătuşe, cum fac şi 
ăştialalţi, care oricum nu poartă în cîrcă fărădelegi...“ 

— Vorbești fără să ştii adevărul curat! Wan Xi- 
liang nu numai că n-ar fi ucis nici o muscă, doar 
era bunătatea și cinstea întruchipată — dar era şi 
un om învăţat! îl întrerupse Meng Jiangnii pe vă- 
taf. Și în cugetul ei își zise : „De unde să ştie ăsta, 
că adevărul nu se-adună cu minciuna. Da’ mai bine 
să ascult ce-are să-mi zică“, şi plecîndu-se, îl rugă 
să-i povestească mai departe. 

— Mda, tună îngîmfatul, Wang Xiliang era aşa 
de pricăjit că nu putu face faţă. La scurtă vreme 
căzu beteag și nici că se mai sculă. Muri. Și tot în 
zid fu îngropat. 

Auzind sfîrşitul ăstor vorbe, Meng Jiangni simţi 
cum cerul și pămîntul laolaltă începură să se în- 
vîrtă, şi ea căzu grămadă. După ce își veni în fire, 
deschizînd ochii mari, Meng Jiangni văzu în faţă-i 
zidul lung și rece. Cu gîndul la rămășițele bărbatu- 
lui ei îngropate aici, începu a plinge iar: „O, ce- 
rule ! N-am, să-l] mai pot vedea niciodată! Cum de 
îngădui asemenea urgii 2% Cu ochii îndurerați ai su- 
fletului ei cernit, cuprinse mulţimea de bărbaţi pe 
care neîndoios îi jeleau orfanii, nevestele văduve, şi 
mamele. Cei din preajmă, încovoiaţi sub greutatea 
poverilor, auzindu-i bocetul, începură și ei să plîngă 

de mila ei, da’, şi de mila lor. Cerul şi pămîntul se 
învăiuiră de jale, alăturindu-se tristeţii. Soarele păli, 
pierzindu-și strălucirea, norii parcă se lăsau mai jos, 
şi-un vint năprasnic se iscă zburătăcind cele nisipuri 
gaibene. Deodată se auzi o bubuitură îngrozitoare. 
ialnicul zid se prăbuşi pe o întindere de patruzeci 
de li. Un colb greu se ridică şi, încet-încet, împrăş- 
iiindu-se, lăsă să se vadă printre bolovani şi cără- 
mizi, oase, 

„irebuie să fac ceva! Voi căuta osemintele iu- 
bitu.ui meu !“ își zise Meng Jiangnu. Da’ unde și 
cum să le găsească ? 

„bHe-oi gasi !* şi muşcîndu-şi un deget, stropi cele 
oase cu singe. 

„Care mi-or primi sîngele sînt ale omului meu“ 
işi zise ea rugindu-se, da picăturile de sînge se tot 
preiingeau. 

Cite o fi stropit? Multe, pînă ce ajunse în fața 
unora, şi cu bruma de putere ce-o mai avea, muşcă 
incă o dată din deget. Singele ei fu primit. Le gă- 
sise! Gemind, ca şi cînd ar fi fost înjunghiată de 
moarte, luă în braţe osemintele şi le spălă cu la- 
crimile-i fierbinţi. Apoi le aşeză în desagă cu gîn- 
dul să le ducă acasă pe malul iazului, în grădina cu 
fiori şi acolo să le-ngroape, ca alăturea să fie me- 
reu. Dar iată că se auzi o muzică, ce tot mai mult 
se apropia. Meng Jiangni crezu că o înşală auzul. 
Da’ nu era aşa, căci oamenii începură a șuşoli: „A 
venit împăratul! A venit împăratul! Vai de noi, 
cînd o vedea prăpădul !“ Și de-adevăratelea zări un 
măreț alai, venea chiar împăratul Qinshihuang ! Ve- 
nea în câleașca-i aurie acoperită de-un baldachin 
de mătase galbenă. Da' de cum sosi, văzînd mare 
parte din zid prăbușit, se înfurie aprig. 

— Cum de s-a putut întîmpla aşa ceva? în- 
trebă el fulgeriîndu-şi supușii. 

Aceştia, codindu-se se, bilbiiră. 

— Vreau adevărul — urlă împăratul — că de 
nu mi-l spuneţi veţi pieri cu toţii ! 

Cei mai înspăimîntaţi erau vătafii. Le venise și 
lor rîndul să tremure. Luîndu-şi inima-n dinţi unul 
din ei se aruncă la picioarele împăratului, şi zise 
cu glas stins : 

— Măria Ta, zidul s-a surpat din pricina plîn- 
setelor unei femei venită să-și caute bărbatul. 

Împăratul nu putu crede astă poveste, şi po- 
runci ca acea femeie să fie adusă degrabă. 

Mai mult tîrîtă şi împinsă Meng Jiangni ajun- 
se în faţa împăratului, care de cum o văzu, pali 
apoi se-nvioră. Asemenea frumuseţe nu mai vå- 
zuse. „Degeaba-s palatele mele pline de neveste şi 
ţiitoare, ca asta nici una nu-i!“ își zise el ca vrà- 
jit, neluîndu-și ochii de la Meng Jiangnü. Supa- 
rarea de mai înainte a împăratului se spulberă ca 
și cînd n-ar fi fost. Sta şi o privea, şi-o tot privea, 
de nu se mai sătura. În cele din urmă, se gindi că 
trebuia să-i grăiască, şi potrivindu-şi mai bine stra- 
iele cele scumpe, o întrebă : 

— Să se fi prăbușit zidul din pricina plînsetelor 
tale, precum se spune ? 

-— Drept îi ! răspunse cu mîndrie Meng Jiangni. 

— Da știi că prin aceasta ai săvirşit o tărăde- 
lege ? 

— Eu?! Ba tu ai săvîrșit-o, împărat întunecat la 
minte şi lipsit de inimă ce ești! Tu, numai tu eşti 
cel fără de lege! Oare știi cîți oameni nevinovaţi 
și-au pierdut vieţile ridicînd ăst zid al tău? Ştii 
prea bine, da nu ţi-a ajuns. Ai poruncit să fie zi- 
dite pînă și trupurile neînsufleţite, ca să nu mal 
vorbesc despre cei mulţi cît iarba, pe care tot din 
porunca ta nelegiuită, slujbașii, nevrednici ca şi tine, 
îi zidiră de vii! Astea sînt fărădelegi, şi de neier- 
tat or rămîne în vecii vecilor ! 

„Atita cutezanţă, îngemănată cu atita frumu- 
sețe !“ îngînă pentru sine Împăratul, uimit din ce 
în ce mai mult, și-apoi glăsui : 

— Văd că frumuseţea ta este pe măsura harului 
cu care știi a vorbi, şi n-oi ţine seama de ocările 
ce mi le aduci, da răspunde-mi la ce te-oi întreba: 
Ai primi să-mi fii ţiitoare şi să trăieşti în Palatul 
Shaoyang ? Spune-mi, vrei ori ba ? 

Auzindu-l cum îi vorbește, Meng Jiangni începu 
să-l urască de moarte. „În opt l-aş tăia pe nemer- 
nicul ăsta de-aș putea“ își zise ea plină de furie. Cu 
obrajii în flăcări cugetă o clipă și chemîndu-şi în- 
ţelepciunea într-ajutor, astfel ticlui : „L-oi lăsa să 
creadă ce-a vrea, și-apoi îmi fac seama ca lui Wang 
Xiliang al meu curată pe lumea cealaltă să mă în- 
făţișez !« Așa că stăpînindu-se, ba încercînd chiar 
a zîmbi, răspunse : 

— De-mi făgăduieşti trei lucruri, primesc ce 
mi-ai cerut. 

Împăratul, gata-gata să-și iasă din piele de bu- 
curie, se grăbi să-i zică ; 

—— Spune repede, care-s cele trei lucruri dorite 
de tine, Că de-ar îi, nu trei, ci treizeci şi trei, sau 
Cite-ai vrea, pe toate ţi le făgăduiesc ! 

Lasindu-i să fiarbă de nerăbdare, Meng Jiangnü 
grăi într-un tirziu : 

—  Întii ; sâ-mi ridici de la capătul zidului“ tău, 
pină dincolo de apa Yalujiang”, un pod lung şi 
irumos ca un curcubeu ! 

— Bine. Am să-ţi fac! zise împăratul fremă- 
tînd din nări, 

— Al doilea : vreau la marginea acelui pod un 
mormint lung de zece Li şi tot pe atita de lat, în 
care să îngrop osemintele bărbatului meu. 

„Al dracului de mare vrea să fie mormintul ăsta“ 
gîndi împăratul, dar răspunse aşa ; 

— Bine, îţi făgăduiesc ! 

— Al treilea; vreau ca tu, în straie de jale, 
să te închini la mormîntul bărbatului meu, căci din 
pricina ta a murit. Şi mai vreau ca toți conducă- 
torii de oști și toţi sfetnicii tăi, curtea întreagă, la 
fel să facă ! 

La cererea asta, împăratul amuţi. „Cine a mai 
văzut ca un împărat să îngenuncheze la mormîntul 
unui supus de rînd. Ei, dar de n-oi face precum 
vrea, atunci... La urma urmei ce-o să fie dacă m-oi 
duce la mormîntul ălui prăpădit. M-oi închina, 
și-oi face tot ce-mi cere, numai s-o știu odată a 
mea !* își încheie împăratul socotelile cu sine, și-a- 
poi spuse : 

— Cele trei dorințe ţi le-oi îndeplini pe toate, 
după voia ta. 

Și porunci alaiului să se întoarcă spre cetatea 
de scaun. 

În mai puţin de trei luni, gătară și podul și mor- 
mîntul. Şi împăratul, însoţit de curteni după vrerea 
mîndrei Meng Jiangnu, se înveşmîntară în straie din 
pînză albă de cînepă, se încinseră la brîu cu o sfoară 
şi cu capetele acoperite de căciuli albe, îngenun- 
cheară în faţa măreţului mormînt. Mai aflați, că 
mormîntul pe nedrept osînditului Wang Xiliang era 
înconjurat de brazi falnici, şi că prin preajmă, din 


4 Este vorba de Zidul chinezesc care începe la est de 
trecătoarea Shaihaiuan și se termină la vest de trecă- 
toarea Jiayuguan. Legenda de față se referă la capătul 
de est al Zidului. 

5 Yalujiang este fluviul de graniţă dintre R. P. Chineză 
şi R. P. D. Coreeană, situat în Nord-Estul Chinei. 

porunca împăratului, se zidiseră lăcașuri de jertfă 
şi de rugăciune, ca toate să-i fie pe plac rîvnitei 
sale. Netrebnicului Qinshihuang nici prin minte nu 
i-ar fi trecut că tînăra care-l vrăjise n-avea să fie 
a lui niciodată. Meng Jiangnii cu gîndul mereu la 
iubitul Wang Xiliang era împăcată că osemintele lui, 
se odihneau acum într-un mormînt pe măsura sufle- 
tului şi purtării sale alese din viaţa curmată prea 
devreme. 

Despre pod, ce să vă spunem ? De departe ară- 
ta ca un curcubeu. Era cu totul și cu totul din mar- 
mură strălucitoare şi părea din povești... că nu știai 
dacă apa se oglindește în pod sau podul în apă. 

— Meng Jiangnü, mi-am ținut făgăduielile şi 
toate cele trei dorinţe pe care mi le-ai cerut, ti le-am 
îndeplinit. Acu”, hai să ne întoarcem la palat și să 
începem ospățul cel mare pentru unirea noastră! 
glăsui Qinshihuang. 

Fără a scoate un cuvînt, Meng Jiangnii se răsuci 
pe călcîie, şi se îndreptă spre locul de veşnică ho- 
dină a bărbatului. 

— Unde te duci? întrebă cu neliniște Qinshi- 
huang. 

Dar nu primi nici un răspuns. 

Meng Jiangnü fugi, fugi, şi dintr-o singură ră- 
suflare ajunse la capătul podului, unde se opri. De 
acolo strigă cît putu de tare: 

— Împărate, împărate, întunecat ce esti. cre- 
deai că de dragul huzurului aş fi fost în stare să-mi 
încalce legămîntul față de bărbat? Te-ai înselat 
amarnic ! O astfel de josnicie putea fi săvîrsită nu- 
mai de dobitoace învesmîntate, ca tine! Zidul cel 
lung ai poruncit să se înalte din mîrsava-ti trufie 
si nicidecum spre a fi stavilă în calea dusmanilor. 
Ura celor zidiți într-însul, împreunată cu ura celor 
rămași, este mai puternică decît tronul tău care se 
va prăbuși peste noapte! 

Și acoperindu-și faţa cu mînecile largi, se arun- 
că în apa care parcă se învolburase și ea, ținînd 
ison vorbelor rostite cu mînie de Meng Jiangnii. 

Bulboana stîrnită se potoli și apa începu a curge 
ca mai înainte... 

Împăratul Qinshihuang rămase locului ca îm- 
pietrit. Venindu-şi apoi iute în fire porunci tuturor 
înotătorilor s-o caute, și să i-o aducă pe Meng 
Jiangnii ! Oamenii se scufundară nu o dată ci de 

mai multe ori în apa cea mare, dar n-o găsiră, și 
Qinshihuang se-ntoarse la palatul său fără Meng 
Jiangni. 


Legenda nu se încheie aici. Se spune că Meng 
Jiangni nu s-ar fi înecat, ci purtată de valuri a 
ajuns la Palatul dragonului. Regele dragon a pri- 
mit-o cu mare cinste și a însoţit-o apoi în ceruri, 
unde a fost preschimbată în zeiţă. 


CARTEA A DOUA 


Întâmplări din viaţa dascălilor 


Lao Zi! 


Se chema Li Er sau Li Dan după numele satului în 
care s-a născut, sat ce se afla în ţinutul Ku din 
țara Chu?. A fost cel dintii mare învăţător, gînditor 
şi cărturar al Chinei din vremurile îndepărtate și tot 
el a fost cel ce a întemeiat școala taoistă *. 

Legenda spune că maică-sa l-a purtat în pîntec 
vreme de şaptezeci şi doi de ani, după care dof- 
torul i-a despicat subţioara stingă și astfel de acolo 
deja îmbătrinit, cu părul și barba încărunţite veni 
el pe lume. Iată pentru ce oamenii i-au spus Lao Zi ^. 

Într-o altă legendă, se zice că s-ar fi născut pe 
cîmp, lingă un prun, şi de îndată ce a ieșit la lumină, 
Lao Zi, care ştia deja să vorbească, o rugă pe măi- 
cuţa lui să-i pună numele de Li °. 

Despre Lao Zi se mai spune că avea urechi ne- 
obișnuit de mari, lungi de șapte cun, ba chiar de 
șapte chi, ceea ce ar fi de necrezut, dar oricum 
de aici i s-a tras şi numele de Er ê, 


1 Lao Zi (Li Er, Li Dan) — s-a născut în jurul anului 
571 îe.n., data morţii sale rămînînd neprecizată. (Se ştie 
doar că era cu douăzeci de ani mai în vîrstă decit Kong 
Zi). Lao Zi, renumit gînditor, filosof şi cărturar, este soco- 
tit drept cel dintii învăţat al Chinei antice. 

2 Astăzi partea de est a județului Luyi, provincia 
Henan. 

3 Taoism (daoism) una dintre direcţiile principale ale 
filosofiei antice chineze, inaugurată de filozoful materialist 
Lao Zi (sec. VI î.e.n.) şi bazată pe noţiunea de dao (drum, 
cale) în sensul de ordine universală proprie fenomenelor 
naturii, vieţii sociale şi gîndirii oamenilor. Mistificînd 
ideile filosofice materialiste ale lui Lao Zi, care a fost 
divinizat în anul 166 e.n., religia taoistă a transformat 
noțiunea de dao într-un principiu divin, care ar fi acce- 
sibil oamenilor numai prin extaz mistic. 

4 Lao Zi — copilul cel bătrîn (trad. din lb. chineză), 

5 Li — prun (lb. chineză). 

ê Er — ureche (lb. chineză). 

Cit de întemeiate sau nu pot fi aceste povestiri 
legendare, n-avem de unde ști, dar oricum, Lao Zi 
a fost socotit de oamenii acelor vremuri de demult, 
ca şi de cei ce-i urmară, un adevărat zeu. Despre 
anii ce-i avea, părerile au fost și ele împărțite. 
Bunăoară, unii spuneau că în ziua cînd l-a primit 
pe Kong Zi (care bătuse cale lungă împreună cu 
discipolii săi, pînă la dînsul), ar fi numărat peste 
o sută şaizeci de ani, alţii socoteau că ar fi avut 
mai mult de două sute! 


+*+ * 


Pe seama zeului Lao Zi, s-au răspîndit nenumă- 
rate istorisiri. Într-una se povesteşte că ar fi trăit 
cîndva un bărbat, căruia i se spunea domnul Fu, și că 
de baștină era din statul Wu. Și se mai povestește că 
acesta încă din fragedă pruncie ar fi îmbrățișat 
taoismul. Ajuns flăcău s-a retras în munţii Jiaoshan? 
unde a dus o viață de sihastru, şi vreme de șapte 
ani se dărui întru totul curățeniei sufletului și trupu- 
lui. Dar cu toată stăruința n-a ajuns la desăvîrşire, 
iar năzuința lui de a intra în rîndurile nemurito- 
rilor nu si-o mai vedea atinsă. Lao Zi, auzind de 
strădaniile domnului Fu, s-a dus la el și, dîndu-i 
un burghiu de lemn, i-a cerut să găurească o piatră 
de moară, groasă de cinci chi, zicîndu-i : 

— Dacă vei izbuti să străpungi piatra de moară 
cu această unealtă, înseamnă că ai har şi că ţi se 
cuvine a intra în lumea nemuritorilor. 

Vă puteţi închipui cît de anevoioasă treabă i se 
cerea ? Nu-i ușor nici cu un sfredel de fier să gău- 
reşti o piatră de moară, darămite cu unul de lemn ! 
Izbînda nu-i legată de putere, ci de iscusință! De 
vrei să găurești piatra cu un burghiu de lemn, pri- 
mul lucru de care trebuie să ţii seama, este să nu 
strici unealta, căutînd totuși să-ți împlineşti țelul. 
Așa că domnul Fu, luînd burghiul dăruit de Lao Zi, 
s-a pus pe treabă. Lucra încet, cu mare răbdare şi 
migală, muncindu-și ochii și braţele. Înainte de a 
face o mișcare, se frămînta și chibzuia cu înţelep- 
ciune şi astfel a trudit el cu trupul şi cu mintea 
zi de zi, vreme de patruzeci de ani. Din tînărul de 
altădată, domnul Fu ajunsese un moșneag cu barba 
colilie. Dar pînă la urmă s-a dovedit că munca nu 


7 Astăzi în suburbia orașului Zhengjiang, provincia 
Jiangsu. 

i-a fost zadarnică și piatra a fost străpunsă. Cit pri- 
veşte burghiul de lemn, dăruit de Lao Zi, n-a mai 
rămas din el decit o aşchie mică cît o unghie de 
copil. Nici nu-i de mirare, ne-am îngădui noi să 
zicem. lar legenda spune că după această încercare, 
domnul Fu a ajuns într-adevăr nemuritor. 


Dintre istorisirile privitoare la viaţa lui Lao Zi 
cele mai multe ne vorbesc de întilnirea avută cu 
Kong Zi cît şi despre hotărîrea sa de a lua drumul 
sihăstriei. 

Se spune că Lao Zi, abia după plecarea lui Kong 
Zi ar fi aflat că la curtea împărătească desfriul e 
în floare, iar războaiele nu mai contenesc și că în- 
treaga țară era pradă frămîntărilor. Îndurerat peste 
măsură de cele auzite, Lao Zi nu se simţea în stare 
să pună lucrurile în orinduială dar nici nu putea 
să privească nepăsător la toate cite se întîmplau. 
Așa că s-a hotărît să se retragă în pustietatea dinspre 
soare-apune. A luat cu sine o pereche de desagi şi 
urcînd într-un car tras de un bivol negru o porii 
la drum spre trecătoarea Hangu. 

Căpitanul străjerilor care păzeau trecătoarea se 
numea Guan Yinxi. Acesta împărtășea cu înf:ăcă- 
rare taoismul, și năzuinţa lui fierbinte era să ajungă 
în rîndul zeilor. Poate că de aceea, inainte ca Lao 
Zi să ajungă în dreptul trecătorii Hangu, presimţise 
că avea să vină pe acolo un om cu însușiri neobiş- 
nuite, ba văzuse chiar un nor purpuriu plutind spre 
el şi tot mai mult apropiindu-se. La ceasul amiezii 
din ziua aceea, cînd Guan Yinxi se afla în turnul 
cetăţii, a zărit cum s-a oprit la poartă un car tras 
de un bivol negru, și în car, aţipit parcă, un moș 
cu ochii mijiţi. „Bătrînul acesta trebuie să fie cei 
așteptat de mine !“ își zise căpitanul, şi în grabă 
adună oștenii spre a-i face lui Lao Zi, căci el era 
bătrinul, o primire sărbătorească. Apoi îl pofti pe 
învățat să-i fie oaspete. Lao Zi a încuviinţat, bucu- 
rîndu-și ochii cu minunatele privelişti ce se deschi- 
deau de-o parte şi de alta a trecătorii. Dar Guan 
Yinxi nu s-a mulțumit numai cu atita, ci l-a rugat 


5 Trecătoarea Hangu se află la nord-est de orașul Lin- 
bao, provincia Henan de astăzi. 

cu stăruinţă ca înainte de a pleca, să-i lase spre 
amintire citeva scrieri. Lao Zi i-a împlinit dorinţa 
și vreme de zece zile încheiate a scrijelit pe foi de 
bambus * vestita sa lucrare : „Dao de Jing“ ”. După 
ce a isprăvit-o, cărturarul i-a mulțumit lui Guan 
Yinxi pentru găzduire şi înainte de a-şi urma dru- 
mul către apus, i-a spus la despărţire : „Cercetează 
cu sîrg taoismul şi, după ce vor trece o mie de zile, 
caută-mă la ceainăria Qinyangsi din Chengdu !“ 

În ziua sorocită Guan Yinxi s-a dus la Chengdu 
și de cum ajunse îl și văzu pe Lao Zi coborînd lin 
din înaltul cerului, călare pe un berbec negru. 

Se povestește că preaînţeleptul Lao Zi l-ar fi 
luat chiar atunci cu el, ducîndu-l drept în lumea 
zeilor. 

După o vreme, în locul acela, oamenii au durat 
un templu, numindu-l esa a berbecului pogas 
care stă mărturie şi astăzi 1! 


9 Cu sens de gravare cu pensule-cuțit pe plăci de 
bambus. 

1 în româneşte: Cartea despre morală. 

1 În suburbia vestică a capitalei provinciei Sichuan. 

Confucius ! 


În vremea denumită de chinezi Primăvara şi Toam- 
na”, China era împărțită în mai multe ţărișoare. În- 
tr-una din zilele acelea, ţara Lu’, în înţelegere cu 
alte cîteva ţări, a trimis oșteni mulţime să atace ţă- 
rişoara Biyang î. Locuitorii ei, ştiindu-se neiscusiţi în 
mînuirea armelor, dar iubitori ai pămîntului lor, 
s-au pornit în mare grabă să ridice o puternică ce- 
tate de apărare. Și cînd oastea dușmanilor a ajuns 
la hotarul biyangez, mare le-a fost uimirea căpetenii- 
lor străine, văzînd în faţa lor o cetate cît muntele 
de mare. La una ca asta nu se așteptaseră ei, dar cum 
porunca era dată, începură atacul. Numai că vedeţi 
dumneavoastră, gîndul lor de încălcare începu a se 
cam clătina și n-avea să le fie deloc uşor. 

Într-o zi apărătorii din Biyang au deschis poarta 
cetăţii. Pasămite voiau să sfiîrșească hărțuiala şi-n 
luptă dreaptă să se măsoare cu cotropitorii. Aceștia, 
crezînd că a sunat ceasul izbînzii, îmbărbătaţi și de 
bubuitul tobelor, își zăngăniră armele gata de asalt. 
Dar în clipa aceea, din cetate ieșiră rînduri-rînduri 
oșteni — călare — înarmaţi pînă-n dinţi și le ză- 
dărniciră vrăjmașilor dorinţa de cucerire. Ce-i drept, 
pentru scurtă vreme, căci după cîteva schimburi de 
lovituri, călăreţii începură a se retrage. Oștile cele 
mari atîta au aşteptat, că se și porniră în urmărire. 
O parte din soldaţi au și pătruns în cetate, socotin- 
du-se biruitori. Dar deodată, au tresărit de spaimă. 


1 Kong Qiu (Zhong Ni, Kong Fuzi, Kong Zi) — recu- 
noscut sub toate aceste nume, în China, supranumit de 
adepţii lui și „sfînt“, cunoscut în Europa sub numele la- 
tinizat de Confucius, a trăit între anii 551—479 îen. și 
este considerat cel mai mare filosof al antichităţii chineze. 

2 Perioadă cuprinsă între anii 722 î.e.n. și 481 îe.n. 

3 Se situează în raza provinciei Shandong de astăzi 
(Estul Chinei). 

4 Localitate din partea de sud a judeţului Yixian as- 
tăzi provincia Shandong. 

Scirţiituri prelungi se auziră, și o poartă uriaşă, 
miînuită din turn de apărători, se lăsa gata-gata să-i 
zăvorească în cetate pe cei ce îndrăzniră să-i în- 
calce. Şi, din mulţimea descumpănită ieși un voinic, 
înalt de vreo zece chi, care s-a repezit spre poartă, 
și ridicîndu-şi amîndouă braţele,  susţinu stavila, 
oprind-o în văzduh. Trupul bărbatului cu mîinile 
întinse spre înălţimi arăta ca un stilp de fier. Oş- 
tenii ce apucaseră să pătrundă în cetate au scăpat 
fugind afară. Bărbatul cel voinic, pe nume Kong Qi, 
de baștină din ţinutul Zou”, ţara Lu, nu era un 
oarecare ci chiar tatăl lui Confucius. Țărișoara Bi- 
yang, a fost în cele din urmă îngenuncheată de 
oştile unite, iar Kong Qi, ridicat la rang de mare 
boier pentru faptele sale fără de asemuire. 

Confucius s-a născut cu o înfățișare destul de 
ciudată. În creştetul capului avea o bulbucătură ase- 
mănătoare colinei Kunhsen Nigiu din ţara Lu, aşa 
că pe lîngă numele tatălui de Kong, i s-a adăugat 
și numele de Qin !, dar i se mai spunea şi Zhong Ni, 
precum şi Kong Zi. De dragostea părintească n-a 
avut parte, rămînind orfan de mic. Crescînd, lo- 
calnicii ziceau că aduce tot mai mult cu tatăl său, 
iar cînd ajunse flăcău îl porecliră Lunganu”. 

Se spune că într-o zi Kong Zi a făcut o călăto- 
rie în ţara Cai’. Prinzîndu-l noaptea pe drum, a 
poposit la un han, unde taman atunci se aciuise un 
hoţ, care nici una, nici alta, îi fură o sandală de 
lemn. Dar cum n-avea ce face cu una singură, o 
dete unui alt borfaş, și de cum o văzu cît de mare 
este, acesta o şi măsură și nu mică îi fu uimirea 
aflind că avea lungimea de un chi și patru cuni. 
Însă Kong Zi nu era numai voinic și înalt, ci avea, 
ca şi tatăl său, o putere neobișnuită. Şi asemenea 
părintelui era în stare să susțină cu brațele poarta- 
stavilă a cetăţii, iar la nevoie să doboare dintr-o 
singură lovitură de picior un tigru ! 

Kong Zi mai era priceput şi în mînuirea arcului 
și a carelor de război. Cu toate acestea nu s-a lău- 
dat niciodată cu priceperea și măiestria lui ci era 
modest și cumpătat. Ba lumea mai spunea despre 
el că este şi din cale afară de prevăzător. Bunăoară, 


5 Situat în partea de Sud-Est a districtului Qufeng, 
astăzi provincia Shangdong. 

6 Qin — colină (lb. chineză). 

? Ducat din Perioada primăverii și toamnei situat în 
Sud-vestul judeţului Shanxai, astăzi provincia Henan. 


139 


Kong Zi se grăbea ori de cîte ori trecea pe sub 
poarta veche a cetăţii Lu. Ceilalţi nici n-o băgau 
în seamă. O ştiau din vechime cu bolta surpată și 
de aceea văzîndu-l pe Kong Zi trecînd cu spatele 
încovoiat şi în fugă pe sub ea, rizînd îi ziceau: 
„Nu te teme, poarta cetăţii de mult e aşa“. Iar voi- 
nicul le răspundea : „Tocmai de aceea trebuie să ne 
ferim !“. 

În sufletul lui Kong Zi sălășluiau și simţăminte 
alese. Se spune că-i plăceau drumeţiile, și că odată, 
ajungînd în așezarea Shongmut*, deși pe înserate 
n-a vrut să înnopteze acolo, din pricina acestei de- 
numiri. Sau, altă dată, deși era însetat n-ar îi băut 
apă pentru nimic în lume dintr-o fîntînă care se 
chema Fîntîna hoţilor. 

Pe regele Zhou Wenwang? îl venera, socotin- 
du-l plin de înţelepciune și ar fi făcut orice de dra- 
gul lui. De pildă aflînd că regelui iubit, îi plăcea 
să mănînce peltea din trestie urit mirositoare, Kong 
Zi și-a zis că s-ar cuveni și el să mănînce dintr-o 
asemenea peltea, cu toate că nu era deloc gustoa- 
să. Săptămini şi luni întregi i-au trebuit lui Kong 
Zi să se silească cu nările lipite, să guste din pel- 
teaua aceea, şi abia după trei ani a putut mînca 
din ea fără să-i mai fie greață. Ei, dar regelui Zhou 
Wenwang îi plăcea să și bea zdravăn, da de îm- 
bătat nu se îmbăta nici chiar după o mie de pocale 
cu vin. Kong Zi s-a străduit şi el să bea. La înce- 
put cîte un pic, cîte un pic, pînă ce ajunse la mai 
mult, ce-i drept nu la o mie de pocale, dar o sută 
izbuti să le dea pe git, fără ca mintea să i se tul- 
bure. 

Kong Zi îndrăgea şi sunetele frumoase. Și au- 
zind de faima lui Shi Xiangzi, cunoscut muzicant 
din statul Lu, s-a dus într-o zi la dînsul și-l rugă 
să-l înveţe a cînta la qin”. Acesta îi arătă cu dragă 
inimă, lui Kong Zi cum să ciupească corzile cînd 
vrea să cînte acea baladă veche, atît de veche că 
nu i se mai știa nici numele. După zece zile, vă- 


£ Shonsmu — mai presus decît mama (lb. chineză). 

9 Zhou Wenwang, căpetenia clanului Zhou de la sfir- 
şitul dinastiei Shang (sec. XVII î.e.n.), ducele de Xibo, 
tatăl lui Zhou Wenwang, a fost ales ca prim împărat al 
dinastiei Zhou (sec. XI î.e.n. — anul 256 îe.n.). 

W Qin, instrument muzical chinezesc, de ciupit, cu 
şapte corzi, asemănător ţiterei. 

zîndu-l pe Kong Zi cît de sîrguincios este, Shi îi 
spuse : 

— Văd că te descurci, melodia aceasta o cînţi 
bine, așa că putem trece la alt cîntec. 

— Nu, zise Kong Zi, vi se pare că mă descure 
bine, da’ nu uitaţi că n-am pătruns încă în miezul 
muzicii. 

După puţină vreme Shi Xuangzi spuse iar: 

— Ei, Kong Zi, bag de seamă că și miezul mu- 
zicii l-ai pătruns aşa că poţi începe să înveţi alt 
cîntec. 

Dar Kong Zi răspunse : 

— Nu, pentru că n-am pătruns încă și în adîn- 
cimea sufletului celui ce ne-o dărui. 

Shi Xiangzi l-a mai lăsat cît l-a mai lăsat să 
repete, și apoi îl întrebă din nou : 

— Ai ajuns în cele din urmă să găsești ceea ce 
căutai ? 

— Ceva poate că am găsit, dar încă nu mi-l 
pot închipui pe cel ce a izvodit balada. 

Shi Xiangzi l-a lăsat atunci să-și ducă truda 
mai departe, pînă într-o zi, cînd după îndelungi 
stăruinţe, Kong Zi cîntă balada în așa fel, de-l fer- 
mecă pe dascălul ce nu se mai sătura să-l asculte. 

— E minunat! Abia acum îi înţeleg și cu til- 
cul. Parcă aş sta pe un munte înalt de unde pot 
scruta zările, umplindu-mi inima de frumuseți, îl 
lăuda acesta dînd din cap. 

Oprindu-se din cîntat, Kong Zi rămase cu mîi- 
nile pe gin și privind în depărtare murmură ca 
pentru sine : 

— Da, da, parcă-l am în faţă pe însuși izvodi- 
torul. E înalt, cu umeri laţi, puţin negricios, cu 
ochii mijiţi, minte ascuţită și semeţie de mare îm- 
părat. 

— Cel pe care l-ai descris. nu e cumva Zhou 
Wenwang ? 

— Cine altul ar fi putut scrie o muzică atît de 
plină de vrajă ? 

— Bine zici! Acum îmi aduc aminte că atunci 
cînd dascălul m-a învățat acest cîntec, mi-a zis că 
se cheamă : Balada lui Wenwang. 

Lunile se depănau, timpul trecea și Kong Zi 
ajunse să împlinească treizeci de ani. Tocmai 
atunci cîţiva principi și mari dregători în dorința 
lor de stăpînire, porniră războaie unii împotriva 
altora. Țara ajunse de plins, iar Kong Zi se arătă 

tare nemulțumit de nesăbuinţa acelora. Dar nu se 
simțea în stare să scape țara de vrajbă, așa că porni 
în bejanie spre ţara Qi ®. 

Ajuns în cetatea de scaun Kong Zi văzu un 
copil frumușel cu un ulcior în mînă, ce mergea pe 
lîngă o căruţă. Băiețelul părea și isteț. Vînturînd 
ulciorul, începu să ţopăie deodată, apoi se potoli 
și porni cu pași apăsaţi privind înainte de parcă 
ar fi fost atras de ceva. Kong Zi era curios să știe 
ce se întîmplase, dar imediat şi-a dat seama că de 
departe se auzea o muzică. Asta era! Băieţelul as- 
culta cu mare atenţie. Kong Zi simţi atunci cum 
inima i se umplu de bucurie. Luă copilul în braţe 
și se urcă în căruţă spunîndu-i vizitiului: „Mînă 
mai repede, că se cîntă Shao” !“. Muzica Shao a 
fost lăsată moștenire de regele Yao și era de o ne- 
asemuită frumuseţe. Se spune că odată, în vremea 
domniei sale, în timp ce se cînta această muzică. 
chiar și păsările fenix au coborit pe pămînt și au 
fost vrăjite, începînd să dănțuiască perechi, pe- 
rechi, în curtea împărătească. Kong Zi ajuns în 
templul strămoșesc al țării Qi, avu prilejul să as- 
culte minunata muzică Shao. Și a fost și el cuprins 
de o asemenea vrajă, încît trei luni de zile mai 
tîrziu, sunetele acelea încă îi mai stăruiau în 
urechi, că nici de mîncare nu i-a trebuit în acel 
răstimp. 


Kong Zi era cunoscut drept un mare cărturar 
și oricine avea vreo nelămurire, la el găsea deslu- 
șire. 

Odată un principe din statul Lu, anume Ji Hu- 
anzi, a poruncit slugilor să-i sape un puț. Acestea 
au scos din pămînt o oală mare, în care se afla un 
animal ciudat ce semăna cu un berbec. Ji Huanzi, 
uimit de astă arătare, vroia să afle cum se cheamă 
și atunci un sfetnic de-al său i-a spus că de bună 
seamă Kong Zi, atoateştiutor, trebuie să ştie ce fel 
de viețuitoare este : 


u Ducat situat în partea de nord a provinciei Shang- 
dond de astăzi. 
2 Shao — gen muzical tradițional din sudul Chinei. 

— Mai înainte însă de a-l intreba, n-ar strica 
să-l păcălim puţin pe învăţat, zise sfetnicul, iar 
principele se învoi, şi trimise un supus la Kong Zi, 
cu vorbele : 

— La curte am săpat un puț și din pămînt am 
scos un cîine. Am dori să vă întrebăm ce fel de 
cîine o fi acela ? 

— După cîte știu eu, răspunse domol Kong Zi, 
acela nu poate să fie cîine, ci berbec. Aflat-am din 
hrisoave că duhul lemnelor și al pietrelor se chema 
Kui, și semăna cu un bou, numai că avea un singur 
picior ; duhul apelor avea înfăţişarea unui dragon, 
iar cel al pămîntului aducea cu un berbec. Aşa că 
ce ați scos voi din pămînt, berbec trebuie să fie şi 
nu cîine! 

Trimisul s-a mirat foarte, si întorcîndu-se re- 
pede îi povesti principelui cele auzite. Ji Huanzi 
rămase și el uimit : 

— Kong Zi este atoateștiutor cu adevărat! 

În vremea aceea, ţara Lu se învecina la miazăzi 
cu ţara Wu, care era destul de puternică. Oastea 
sa în frunte cu regele Chai Fu! a năvălit asupra 
țărișoarei Yuo * și în munţii Huiji l-a încercuit pe 
Gou Jian, regele acelei țări. După cîteva atacuri ce- 
tatea a fost înfrîntă şi însuși regele Gou Jian a fost 
îngenuncheat. Învingătorii au găsit sub dărîmături 
un os nemaivăzut, nu părea a fi de om, dar nici de 
altă vietate. Era așa de mare că numai într-o că- 
ruță putea fi dus. Plin de uimire, regele statului 
Wu trimise în grabă un om de încredere pînă la 
Kong Zi, să-l întrebe ce fel de os poate fi acela ? 

Înțeleptul dădu pe loc răspunsul : 

— Am auzit, că în vremurile de demult, pe 
pa Yu se pregătea să ţină piept puhoaielor, i-a 


13 Ducat din antichitatea Chinei (care se întindea 
în raza provinciei Jiangou, Anhui, Zhejiang de astăzi), a 
fost cucerit pînă la urmă de către statul Yuo în anul 
473 î.e.n. 

1 Chai Fu a domnit între anii 496—473 î.e.n. 

15 Stat ducal din antichitate, avînd capitala în munţii 
Huiji, provincia Zhojiang de astăzi. În anul 494 î.e.n. a 
fost cotropit de statul Wu. Regele Gou Jian a nutrit do- 
rința de răzbunare şi timp de douăzeci de ani a făcut te- 
meinice pregătiri reuşind în cele din urmă să înfrîngă 
statul Wu în anul 473 î.e.n. Legenda spune că în acel 
răstimp, regele, ca să nu uite de ruşinea înrobirii, înghi- 
tea zilnic, o măsură de fiere, iar noaptea se culca pe un 
pat așternut cu mărăcini. 

chemat pe toţi zeii, în munţii Huiji la sfat. Unul 
însă, şi anume căpetenia neamului Fang Feng a 
întîrziat și atunci Yu supărat peste fire l-a ucis şi 
l-a îngropat chiar acolo, în munții Huiji. Acel Fang 
Feng era însă un uriaș, și un singur braţ de-al lui 
abia de-ar fi încăput într-o căruță. De aceea soco- 
tesc, că osul găsit de voi, al lui trebuie să fie. 

Ceea ce a aflat solul regelui de la Kong Zi, se 
potrivea întocmai cu ceea ce găsiseră în statul Wu, 
așa că plecă să-și înștiințeze regele cum că tot Kong 
Zi a fost cel ce a lămurit învălmăşeala întrebărilor 
ce-i munciră. 

Mai trecu o vreme, nu prea lungă, şi o întim- 
plare şi mai ciudată se petrecu în statul Qi. 

Într-o zi o pasăre hidoasă cobori din văzduh în 
curtea palatului regelui. Şi de cum ajunse pe pă- 
mînt, începu să joace, rotindu-se într-un picior, că 
numai unul avea, stirnind şi hazul şi spaima tot- 
odată. 

Regele Jing Gong, neştiind ce fel de pasăre este, 
şi ce poate ea prevesti cu ţopăitul ei, de bine sau 
de rău, la fel ca și celălalt rege al statului Wu, tri- 
mise şi el un sol să facă întrebare atotștiutorului 
Kong Zi. Acesta, astfel îi grăi trimisului : 

— Pasărea se numeşte Shangyang şi este însuşi 
necuratul din adîncul apelor! Cu ani în urmă mi-a 
fost dat să văd niște copii care îndoindu-și un pi- 
cior, pe celălalt săreau cîntînd : 

„Ploaie, ploaie, 

Pasărea se-ndoaie 

O să vină ploaie 

Că Shangyang se-nfoaie !“ 

Dacă o astfel de pasăre a apărut în ţinutul vos- 
tru, mă tem că vor începe să cadă vijelios ploile. 
Aşa că du-te repede înapoi, şi spune oamenilor să 
sape șanțuri și zăgazuri ca să se apere de puhoa- 
iele ce-or să vină. 

După întoarcerea solului în ţară, la puţin timp 
au şi început ploile năprasnice dinspre miazănoapte. 
Și ţinură zile şi nopţi în șir, aducînd mari strică- 
ciuni și nenorociri bieţilor locuitori de pe multe 
meleaguri. Plouase straşnic și în ţara Qi, dar oa- 
menii de-aici, potrivit sfaturilor lui Kong Zi, s-au 
pregătit din vreme aşa că pagubele la ei au fost 

neînsemnate. După ce ploaia încetă, regele Jing 
Gong, preamărindu-l pe Kong Zi, rosti : 

— Sfînt este! căci grăit-a cu înţelepciune ca 
din- carte. S-a adeverit şi de astă dată !! 


* 


: Kong Zi, după cum v-am spus, era un om Mmo- 
dest. Dacă se-ntîmpla să nu știe vreun lucru nu se: 
sfia să-i întrebe pe alţii, oricine ar fi fost aceștia. 
„Cînd pornese la drum cu trei oameni, nu 'se poate 
să nu aflu poveţe-de la-unul din ei“, spunea el. 

"Aşa că e iaie de înţeles cum: -n -a Rms o carte 
vie: YI 
Și totuşi, oricît v-ar fi cu Biti acest om 
atoateştiutor în faţa copiilor a trecut nu o dată ca 
neștiutor. Bunăoară, într-o zi pe cînd fătea o călă- 
torie în partea de răsărit. a ţării, Kong Zi intilni 
pe marginea. drumului doi copii vorbind tare aprins. 
pasămite despre un. lucru . însemnat. Întrebindu-i 
ce-i frămîntă, unul dintre ei îi spuse : 

— Eu socotesc, că soarele cînd e la răsărit-e mai 
aproape de noi, iar, cînd se, află în creştetul Stil 
e mai departe ! 

— Ba nu! se iți ARAY băiat, Cind se ridică e 
mai departe, , Și and ajunge deasupra noastră e mai 
aproape. 

— Nu se poate! zise iar primul copil. Cind soaz 
at abia răsare seamănă cu roata unei căruţe, pe. 
cînd la amiază îi cît o tipsie. Atunci nu înșeamnă 
că é mai mare cînd e Aproape de noi şi mic cînd e 
departe ? 

— Nu-i adevărat, i-o sețeză celălalt. Cînd Sia 
se înalță, soarele e rece, şi cînd ajunge deasupra 
capului, nostru frige, nu alta. Aşa că e rece cînd 
se. află departe și cald cînd îi aproape. 

„Dar aflînd că-l au- în faţă chiar pe Kong Zi, 
micuţii, i-au cerut; să, le spună care dintre ei e:cu 
dreptatea. Kong s-a gîndit, s-a tot gîndit, dar pînă 
la urmă nu le-a răspuns... Atunci cei, doi copii rîzînd 
de el i-au zis: : 

„= Cineo fi născocit, că le știți pe. toate; cacà 
nici un fleac ca ăsta nu-l puteți lămuri ? ! 

Altă dată pe 'cîndiKong Zi se afla într-o: nouă 
călătorie, nu pe jos, ci în căruţă, a întilnit din nou 
copii. Cîrd erau şi se jucau de-a bătălia. 

Un ţînc, nu mai mare de șase-șapte ani, dolofan 
la chip dar slăbuţ la trup, stătea de-o parte, nepă- 
sător. Văzindu-l, Kong Zi s-a mirat şi de aceea îi 
grăi: 

=» Măi băiete, tu de ce; nu te. joci eu. ceilalţi? 

== Nu-mi place. În joaca de-a bătălia oamenii. 
mari se ucid unii pe alţii, iar copiii 'se rănesc. Și- 
apoi la ce te poate ajuta jocul, dacă umbli în zdrenţe 
şi eşti cu burta goală ? Decît să bat pietre în bîtă 
cu alții, mai bine mă întorc acasă şi aleg paupre 
din boabele de orez, 

Da’ pînă la urmă copilul tot copil, cu toate că se 
lăudase că nu-i place jocul, şi rostise chiar înțe- 
lepțește vorbele, nu se duse acasă, ci după niște 
bolovani și bulgări de pămînt, din care ridică o 
cetate, și aşezîndu-se apoi în mijlocul ei, făcu pe 
generalul. 

Kong Zi îl întrebă : 


-— Hei, băiete, ia spune-mi de ce nu se fereşte 
cetatea ta din calea căruţei mele ? 

Copilul strimbînd din nas îi răspunse: 

-— Văd că purtaţi haine scumpe, oţi fi om în-, 
văţat, şi atunci cum de nu ştiţi că nu s-a pomenit 
nicicînd vreo lege care să silească cetatea să se fe- 
rească din calea căruţei. 

Kong Zi n-avu încotro și mînă căruţa în aşa fel, 
că ocoli cetatea zidită de prichindel, și găsindu-l 
isteţ, nu s-a putut stăpini : 

— Eşti tu mic, dar la vorbe te pric epi ! 

“Băieţașul răspunse : 

2 Am auzit că fa trei zile după naştere pestele 
ştie să înoate, iepurele să alerge, dragonul să-şi 
arate colții, iar pruncul să-şi recunoască părinţii. 
Toate aceste însușiri sînt înzestrări de fire date, așa 
că nu poate fi vorba de pricepere. 

Auzind 'cele spuse, Kong Zi se dădu jos din să 
ruţă, se îndreptă spre copil și-l întrebă : 

© Ta spune-mi unde locuiești și care ţi-e nu- 
mele ? 

Cu ochii scînteind, copilul răspunse :. 

— Locuiesc într-un! sat prăpădit şi: necunoscut 
de: lume. Numele meu este Tuo.: Alt nume n-am. 

== Aş vrea să-ţi mai pun cîteva întrebări, zise 
Kong, vei ști oare să-mi răspunzi la ele? Iaca: În 
ce munţi nu sînt pietre ? În ce fel de apă nu trăiesc 
peşti şi raci ? Ce fel de ușă n-are zăvoare ? Ce fel 
de căruţă n-are roţi ? Ce fel de vacă nu fată ? Ce fel 
de iapă nu face minz ? Ce fel de foc nu scoate fum ? 
Ce fel de; femei nu au bărbaţi și ce fel de bărbați 
n-au neveste ? Care sint zilele cu: ceasuri mai puţine 
şi care dintre ele au ceasuri de prisos? Ce fel de 
arbore nu are crengi? Şi ce fel de oraș n-are tirg ? 

Copilul nu stătu pe gînduri, și pe dată îi mie 
din ară răspunsurile : 


at În munţii de lut, nu sînt pietre. În apa din 
fintînă nu trăiesc nici peşti, nici raci. Uşa care nu 
trebuie încuiată, e cea fără zăvoare. Lectica e că- 
ruţa tără roţi. Vaca de argilă nu fată. Iapa cioplită 
în lemn nu face mînz. Focul licuricilor nu face fum. 
Zeii nu au neveste, zînele n-au bărbaţi. Zilele de 
iarnă au ceasuri mai puţine, iar cele de vară au 
ceasuri de prisos. Butucul n-are crengi. Oraşul pus- 
tiu n-are tîrg. 


== Bun, bun; acum să te văd àcă mai ştii şi 
altele. Ce brazi cresc pe acoperiș? Ce trestii cresc 
deasupra pragului ? Ce papură creşte pe pat? De 
ce latră cîinele la stăpin ? De ce nora își pune soa- 
cra să muncească în locul'ei ? Dece se prefac pă- 
sările de curte în păsări sălbatice ? De ce cîinele se 
preface în lup ? í È 

Copilul. pe dată răspunse și la aceste întrebări : 

— Grinzile sînt brazii de pe acoperiş.! Perdelele 
din bambus sint trestiile ce, cresc deasupra! pragu- 
lui. Rogojina este papura ce creşte pe pat; Ciinele 
latră la stăpîn atunci cînd acesta este însoţiț, de un 
străin. Nora își pune soacra la muncă cînd îi cere 
să-i rupă o floare „ca să și-o pună în păr. Păsările 
de curte se fac sălbatice cînd sînt izgonite în mlaş- 
tini, iar cîinele alungat în pădure se face lup. 

Kong Zi mai întrebă : 

— Da” ştii cît de înalt este cerul? Dar cît de 
mare pămîntul ? Cite grinzi 'are bolta cerească şi 
pe cîți silpi se sprijină pămîntul? De unde bate 
vîntul, şi ploaia de unde vine? Bruma unde se 
naște, și roua unde apare ? 

— Copilul răspunse jar noo li 

— Știu: că între cer şi pămînt eo: cale! nagi, 
de o sută de milioane nouă mii nouă-sute nouăzeci 
şi; nouă deli; iar pămîntul îi-tot pe atîta de mare. 
Bolţa cerului n-are grinzi și nici:-pămîntul sţilpi, 
cerul și pămîntul ise sprijină de văzduhul şi. norii 
din -cele patru zări. Vîntul -se stiîrneşte din lacuri 
și mări, ploaia vine. din munţi. Bruma pică de sus. 
iar roua apare pe frunze și ierburi. .. ' jni < 

Kong Zi uimit că nu l-a putut pune. pe copil în 
încurcătură, căzu pe gînduri, iar copilul p cu „oaie 
să-i zică : 

;— "Dumneavoastră mi-aţi pus atîtea întrebări, 
am şi eu cîteva nedeslușite. Bunăoară, giștele și 
rațele cum de pot să-noate ? Cocorii cum de pot 
să tipe? Brazii şi chiparoşii cum de sămini mereu 
verzi ? 

— Giştele și rațele pot să înoate fiindcă au laba 
pătrate ; cocorii pot să, tipe fiindcă au gituri lungi, 
iar brazii și chiparoşii rămîn veşnic, verzi fiindcă 
sînt puternici. 

— Nu-i adevărat, nu-i adevărat ! îl înfruntă. co- 
pilul, clătinînd din cap. Și broaştele-ţestoase înoată 
și n-au labe pătrate. Și broaștele de .baltă 'ţipă-și 
n-au giîțuri lungi ! Bambușii rămîn şi ei mereu verzi. 
si nu sînt atît,de puternici. ' 

Kong Zi nu mai ştiu ce să spună, dar copii 
întrebă iar; 

J- htt + cumva pė iânitimeă boltă cerească, atte 
stele răsar ? 

— Adineauri am vorbit despre fuetirife de pe 
pămînt, de ce pomenești: acum de cele de pe cer ? 

Copilul. rîse : b i 

— Bine! Nu mai vorbim: de cele din cer, Dar 
poate știți! cîte case sînt pe pămîntul acesta ne- 
mărginit ? A i 

Kong Zi fu nevoit şi de astă dată s-o întoarcă: 

— Mai înainte am vorbit despre lucrurile pe 

are le avem în faţa ochilor. Ce-ţi veni acum.să mă 
întrebi ba de stelele de pe. cer, ba de nemărginirea 
pămîntului ? 

sopilul rise iar, dar se învoi : 

+— Bine, să nu mai vorbim nici de cer, iioi de 
pămînt, ci numai de cele dinaintea 'ochilor. Cîte fire 
numără părul, sprîncenele și barba dumneavoastră ? 

„Kong Zi rămase cu 'ochii pironiţi în-gol si nu 
putu să răspundă. În cele din urmă oftă adine și 
zise... ui î god 

— Vai, vai, degeaba am trăit atîţia ani-şi multe 
am văzut. la; viaţa mea, dar: abia acum îmi dau 
seama, că cei-ce vin după noi, sînt de-temut! 

Și după această întîmplare, vestitului: Kong Zi 
nu,i-a mai; ars de călătorie. S-a întors în grabă 
acasă şi a început. cu și mai mare sirguință să! în- 
veţe, să tot înveţe. Și tot aşa aflarăm şi noi, că acel 
copil de şapte ani, pe nume Tuo; a fosti- fără ca 
el s-o știe, dascălul lui Kong Zi. 


EI 


Ajungind la vîrsta de cincizeci și unude ani 
Kong Zi socotea.că încă nu şi-a însușit pe de-antre:- 
gul adevărul pe care-l căuta cu atîta sete şi: ere- 
dinţă, şi auzind că în statul Chu de la miazăzi trăia 
un mare învăţat, pe nume Li Dan Y, hotărî ca îm- 
preună cu învăţăceii săi să: se ducă la dînsul după 
sfaturi. Cînd a ajuns în statul Chu primagrijă a 
lui Kong Zi a fost de a-i trimite în darprea înţe- 
leptului un ¡cocor pe care-l vinase. Abia după aceea 
i se întăţișă cu toată smerenia. Lao. Zi a fost 
tare bucuros să-l primească, pe Kong Zi, despre, care 
aflase că este un. vestit învăţat de lu miazănoapte; 
După ce îşi pofti oaspetele să se aseze, potrivit bu- 
neicuviinţe, Lao Zi îl cinsti cu vorbele : 

=— Bine ai venit în casa mea. Am ‘auvit despre 
înaltele dumitale însușiri, “dar te întreb, găsit-ai 
adevărul ? 

— Spre ruşinea mea, încă nu. pe aceea mă aflu 
aici să vă cer sprijinul. 

Lao Zi începu să-i tălmăcească o seamă de pre- 
cepte și taine legate de bolta cerească. „Cît de mult 


16 Li Dan, sau Li Er, adică Lao Zi (571 — î.e.n.) renu- 
mit gînditor, filosof şi cărturar din dinastia Zhou, e soco- 
tit a fi cel dintii învăţat al Chinei antice. După o legendă 
consemnată de Sima Qian în Însemnări istorice, Lao Zi ar 
fi avut parte de o viaţă lungă, trăind aproximativ 160— 
200 de ani. Întemeibtor al şcolii Daojia (taoism), el ton- 
dează învăţătura Tao. (principiul ordinii necesare de ur- 
mat) în mijlocul discipolilor săi. Tirziu după moartea în- 
țeleptului, pe baza acestei învățături discipolii au creat 
Cartea despre morală, - =i - 

se deosebesc ele de învățăturile mele despre lumea 
pământeană“, îşi zise Kong Zi. ai y 

Însă cum Lao Zi vorbea în graiul Chu, fiind și 
la o vîrstă venerabilă, cu părere de rău Kong Zi 
n-a putut înțelege toată bogăţia cuvintelor: De cîteva 
ori a vrut să-l întrerupă, pentru lămuriri, dar Lao 
Zi îi dădea înainte cu înflăcărare : 

— „Cînd giseanul și femeiuşca lui se privesc 
ţintă în ochi, apoi să ştii că își doresc pui ; la' gize, 
cînd el zumzăie în susul norilor, iar ea în josul pă- 
durii, să știi că atunci vor să se împerecheze ; cu spi- 
ritul Lei” lucrurile stau altminteri, el își poartă 
singur povara, pînă la soroc. Legea cerească, vreau 
să-ți spun, nu poate fi încălcată de nimeni şi nici 
înlocuită cu nimic. Soarta nu se schimbă, norocul 
omului nu poate fi nici chemat, nici reţinut la vrere, 
iar adevărul este de nestăvilit. Dacă-l stăpîneşti, ai 
trecere oriunde și oricînd. Fără el însă, nu poți face 
nici măcar un pas... 

Kong Zi abia a aşteptat ca Lao Zi să-şi ‘hodi 
nească glasul ca să grăiască și el. -Apucă să-i pună 
cîteva întrebări şi Lao Zi îi răspunse la 'toate. După 
aceea Kong Zi nu-l mai tulbură și rămase tăcut, 
cugetînd adînc la cele spuse de Lao Zi. Acesta se 
simțea ostenit după atîta vorbă, așa că tăcu şi el. 

Învăţăceii lui Kong Zi care așteptau afară, erau 
curioși să afle ce s-a întîmplat înăuntru de nu se 
mäi auzea nimic. Uitîndu-se pe fereastră, îi văzură 
pe cei'doi dascăli șşezînd faţă în faţă ca-si cum ar 
fi fost dăltuiţi în lemn. 

Lao Zi stind cu ochii întredeschişi, zărind uce- 
nicii lui Kong Zi, îl întrebă : inmi 

— Ei sînt învățăceii dumitale? Pofteşte-i în 
casă. ; 
— Veniţi, băieți, înfăţișaţi-vă prea luminatului, 
îi chemă Kong Zi. 

Unul după altul, discipolii inteară cu: sfială: 

— Cine este tînărul acesta din faţă? întrebă 
Lao Zi. Bai y 

— El- éste Zi Lu, demn de toată lauda pentru 
curajul său. Lui îi urmează Zi Gong, înzestrat cu 
arta vorbirii. Cel de-al treilea este, piosul Zong 
Shen, apoi Yan Hui, propovăduitorul omeniei. Iar 
cel din urmă este Zi Zhang care îndrăgește armele 

A i : 4 4 


17 Lei — tunet (lb. chineză). mM Bis 4 

cu gind bun de apărare a gliei strămoşeşti — îi făcu 
cunoscuţi pe toţi Kong Zi. 

După cuvenitele plecăciuni ucenicii se aşezară 
în liniște în spatele dascălului lor. 

Lao Zi îi cercetă de-a rîndul, și apoi zise oftînd : 

— Este bine. Este prea bine că ai urmaşi des- 
toinici. Ştii ce am auzit? Că la miazăzi trăiește o 
pasăre numită Fenix. În locul unde și-a făcut ea 
cuibul, este o pustietate ide zece mii de li în care 
nu se văd decît stînci. Și totuși cerul i-a dăruit un 
arbore (Qiongzhi, care are o înălțime de sute de 
zhang. Roadele sale sînt jadul, smaraldul, agatul şi 
alte pietre preţioase cu care pasărea Fenix se hră- 
neşte. Dar cerul îi hărăzi păsării și o ființă ciudată 
pe nume Zhu, pentru a păzi arborele. Cu cele trei 
capete ce le are, poate face pe rînd de strajă. Cît 
despre pasărea Fenix, ea nu numai că are pene de 
o frumuseţe strălucitoare, dar poartă și patru in- 
scripţii : „sfinţenie“ pe cap, „omenie“ pe. piept, 
„înțelepciune“ pe aripa dreaptă, „bunăcuviință“ pe 
cea stîngă. Oare însemnele acestei păsări nu se re- 
găsesc și în însuşirile ce le ai dumneata și învăţă- 
ceii dumitale, în năzuinţele voastre ? De aceea te-aș 
întreba: De ce alergi fără preget de-colo pînă colo, 
într-o lume supusă frămîntărilor ? Gîndeşte-te că 
adevărul nu se cunoaşte încă îndeajuns și de aceea 
nici nu poate fi stăpînul lumii. Dar dacă lumea 
ar, dori să-l pătrundă, s-ar îmbuna și atunci adevă- 
rul le-ar aduce oamenilor fericire şi pace. 

După ce Kong Zi îşi luă rămas bun de la Lao 
Zi, plecă însoţit de urmașii săi întru: înţelepciune. 
Pe drum n-a mai scos nici un cuvînt și tot aşa cîteva 
zile la rînd. Neliniștiţi, învăţăceii îl întrebară : 

— Ce gîndiţi despre domnul Li Dan după această 
întîlnire ? 

+= Mi-e foarte greu să răspund, zise Kong Zi cu 
tristeţe şi îngîndurare. Ştiu că pasărea zboară, că 
peștele înoată, că animalul merge. Și știu că pe cel 
ce merge îl pot prinde cu plasa, pe cel ce înoată îl 
pot prinde cu undiţa, iar pe cel ce zboară îl pot 
dobori cu săgeata. Dar mai este o ființă uriașă, dra- 
gonul, ce aduce ba cu norii de pe cer, ba-cu serie- 
rile nemuritoare. El se poate cînd micşora, cînd mări. 
Apare sau se face nevăzut, după bunul lui plac. 
Purtat şi susţinut de Yin. şi Yang, dragonul poate 
să se înalțe pînă în cel de-al nouăleavcer. De l-ar 
vedea, oamenii ar rămîne muţi de uimire. Părerea 

pe care mi-am făcut-o. întilnindu-l: pe Li Dan, este 
că nimeni din lume nu se poate asemăna cu domnia 
sa decît dragonul | y 


* * 
is 5 


Kong Zi n-a ascultat de povața lui Lao Zi şi, 
minat: de -arzătoarea dorință de-a. așeza lucrurile 
după rînduială, -călătorea mai departe, cutreierînd 
lumea cu învăţăceii săi. Nădăjduia că are să gă- 
sească vreun  cîrmuitor: care să-i preţuiască în- 
văţătura, pe icare el, Kong Zi, dorea's-o pună în 
slujba. și în folosul oamenilor. Dar degeaba a tot 
căutat, că un asemenea cap luminat nu i-a fost dat 
să găsească, „Da, da, zidurile cetăților sînt prea 
înalte, iar curţile împărătești prea întunecate“, îşi 
zicea cu amărăciune Kong Zi. 

Într-unul din drumurile sale avu și peripeții — 
ce-i drept nu erau nici cele dintîi, nici cele din 
urmă. Să vă povestim una din ele, care s-a întîm- 
plat taman în ziua cînd părăsea țărişoara Wei! și 
se- îndrepta spre Chen *. Dar să vedeți ! “frecînd 
prin ținutul Song %, a ajuns la Kuangyi”, unde fu 
luat drept altcineva. 

Chipul lui Kong Zi semăna așa de mult cu cel 
al lui Yang Hu, că puteai jura că e însuşi Yang Hu, 
trimisul de altădată al regelui din Lu, care în frun- 
tea oștirii, s-a năpustit asupra locuitorilor dim Ku- 
angyi. Dascălul şi învăţăceii săi tocmai se aflau în 
faţa cetăţii cu pricina, cînd Yan Yuan, unul din 
ucenicii care mîna carul, 'arătînd cu biciul zise: 
„Uitaţi-vă la borta din zid, a rămas de-atunci, de 
cînd. oastea condusă de Yang Hu a năvălit în ce- 
tate“. Sărmanul n-avea cum să știe cu ce urmări 
se lăsa. Şi nu-și sfîrşi bine vorbele că un localnic 
care-l auzi se și repezi la ai săi, vestind : „A venit 
Yang:Hu să ne cotropească iar!“ Atunci căpitanul 
cetății porunci pe dată străjerilor să-i încercuiască. 


18 Se întinde între partea sudică a provinciei Hebei şi 
partea nordică a provinciei Henan de astăzi. 

19 Stătuleţ situat în raza județului. Huaiyang, astăzi 
tot în provincia Henan. 

n timpul dinastiei Zhou, acest siat se întindea pe 

raza actualului judeţ Shangyiu din provincia Henan. 

21 Partea de vest a județului Suian, din actuala pro- 
vincie Henan. í 

Și așa dascălul cu “ucenicii săi au rămas ţintuiţi 
vreme de mai multe zile, fără apă și hrană. „Ce 
rușinos îmi pare ca tocmai un cărturar să cadă pradă 
unei neînțelegeri !“, se tînguia Kong Zi. Auzindu-l, 
Zi. Lu tare se miînie și tunînd își scoase paloșul, 
gata, gata să se ia la bătaie cu cei care-i năpăstu- 
iau, Însă Kong Zi îl opri, spunîndu-i : „După cum 
prea bine știi, eu propovăduiesc omenia, și atunci 
cum de îndrăznești a te bate cu semenul tău? O 
nelegiuire ca asta m-ar omorî cu zile. Mai degrabă 
ia aminte, şi-i vedea cum am să-i înduplec eu pe 
străjeri, înduioşîndu-i pînă la lacrimi cu cîntecele 
mele“. Zis și făcut. Kong Zi începu a ciupi corzile 
ginului, iar învățăceii îi țineau isonul. Cîntecele erau 
sfișietor de triste, și numai ce isprăviră de cîntat, 
că din senin se iscă o furtună puternică. Vîntul șu- 
iera cu atîta furie că oștenii nici nu se mai puteau 
ţine pe picioare. Se tîrau în patru labe. Groaza le 
pătrunse pînă în măduva oaselor, și de-abia atunci 
îşi deteră ei seama că cel pe care-l încercuiseră era 
Kong Zi cel sfînt, și nicidecum uzurpatorul Yan 
Hu. Încăreaţi de rușine îl sloboziră pe dascăl şi pe 
învăţăcei însoţindu-i plini de umilință pînă în afara 
cetăţii. 


“Kong Zi, ajuns în ţara Wei, stătu acolo o vreme, 
dar cum nu izbuti să găsească înţelegere din partea 
regelui Wei Linggong, se hotărî să se întoarcă în 
Chen. Dar pînă acolo, trebuia să străbată ţara Song, 
și-i mai căzu un ponos pe cap. 

Această ţară era cîrmuită de regele Song Jing- 
gong care avea un sfetnic ce se chema Huan Tui. 
Cînd află de sosirea lui Kong Zi și a învăţăceilor 
lui, Huan Tui, temîndu-se ca nu cumva să fie înlă- 
turat din pricina unor șiretlicuri, puse un om de 
încredere să-i urmărească pe noii veniți. Iscoada se 
întoarse în grabă vestindu-l pe sfetnic;că- dascălul, 
înconjurat de oamenii săi, stă -sub un  falnic chipa- 
ros şi tot îndrugă nişte porunci ce urmează va le 
încredința Măriei Sale, Song Jinggong. Atunci Huan 
Tui în semn de zădărnicire, trimise slujitori să taie 
copacul acela, dar nu s-a așteptat ca înțeleptului 
Kong Zi să nu-i pese de astă neobrăzare și nici 
teamă să-i fie ci numai să spună cu glas domol: 

„Cel de sus m-a hărăzit cu răbdare, și nu m-oi 
umili în faţa unui netrebnic: de teapa lui Huan Tui“. 
Gong Liangru, un învățăcel cu puteri uriașe, vă- 
zînd că oamenii sfetnicului! au tăiat copacul, supă- 
rat toc s-a repezit la butucul ce rămăsese, și prin- 
zîndu-l cu amîndouă brațele îl smulse cu rădăcini 
cu tot. Apoi a ridicat copacul doborit şi l-a pus 
înapoi, îndesîndu-l bine cu pămînt. Chiparosul arăta 
ca şi cum n-ar fi fost mişcat din loc, doar că era 
un pic mai scund. 

Isprăvile lui Gong Liangru i-au “băgat în spe- 
rieţi pe credincioşii lui; Huan Tui, care: și-au dat 
seama că înțeleptul şi ucenicii lui nu erau niște 
invățaţi oarecare, ci adevăraţi cărturari, și pe dea- 
supra viteji fără seamăn cu care nu te poţi juca. 
Așa că l-au lăsat pe Kong Zi și-pe ai dui- în pace, 
rupînd-o la fugă. 

A- doua zi, un localnic curios din fire merse să 
vadă ce. s-a ales de copacul sădit fără rădăcini. 
Ajuns la locul cu pricina a rămas cu ochii holbaţi 
şi gura căscată. Copacul nu numai că prinsese rădă- 
cini, dar crengile şi frunzele lui; se unduiau, scin- 
teind ca nestematele, 


Cea mai mare încercare prin care i-a fost dat 
lui Kong Zi să treacă în viaţă u fost; foamea îndu- 
rată la Chenzhou. 

Tot alergînd el dintr-o parte în aita n-a! găsit 
nici un cîrmuitor care să fi vrut să-i primească îi- 
vățătura atît de folositoare pentru mai binele obștii, 
așa că a fost nevoit să poposească la graniţa, dintre 
Chen. şi! Cai? unde chiar atunci; apăru un sol al 
țării Chu% să-l poftească în ospeţie. Bucuros, ne- 
voie mare, Kong Zi dimpreună cu ucenicii săi porni 
într-acolo. Boierii cei mari din Chen și Cai au fost 
cuprinși de mare neliniște aflînd această veste. În 
grabă se adunară la sfat și toţi, ca unul, ziseră: 
„Kong Zi este 'un om vestit și plin de haruri, recu- 
noaştem, dar și ţările noastre sînt de prețuit. Där 


2 Se află în partea de sud-vest a provinciei Henan 
de astăzi. 


23 Se întinde în provincia Hebei, precum și în partea 
de nord a provinciei Henan de astăzi. 


154 


dacă ar ajunge pe o treaptă însemnată, n-am avea 
de pătimit ?“. Aşa că boierii celor două țări trimi- 
seră- cîțiva oșteni, poruncindu-le să-l încercuiască 
pe Kong Zi şi pe învăţăceii lui, şi să-i oprească- din 
drum. fără să-i 'fercce şi mici să-i omore, doar să-i 
flămînzească., Neghiobii de. ei, gîndeau că lihniţi de 
foame aceştia în cele din urmă tot vor muri. 

Kong Zi şi ai săi au fost ţintuiţi şapte zile în şir 
într-un loc din apropierea Cetăţii de scaun. a tării 
Chen. În răstimpul acesta aproape că n-au pus ni- 
mic în, gură, în afară de o zeamă de păpădie, apă 
chioară., Ajunseseră cu feţele supte şi trupurile fără 
de vlagă. 

Într-o. seară. învăţăceii, după ce primiră cîte o 
jumătate de blid cu astă zeamă, stăteau care în pi- 
cioare, care lungiţi pe rogojină. Numai dascălul cînta 
la qin, de alean pesemne, pentru a-i linişti pe ai 
lui și pentru a-și domoli și el sufletul. Taman atunci 
în curte intră un străin cu o înfăţişare ciudată. Era 
înalt de vreo. nouă chi, purta o căciulă ţuguiată şi 
straie de mătase strălucitoare. Şi de cum intră în- 
cepu să strige. 

Zi Gong aruncă pe umeri o haină și ieşind în 
grabă îl întrebă : 

— Cine ești ? 

Drumețul nu răspunse, ci se uită lá el cu ochi 
spălăciţi. După cîteva clipe a scos un urlet îngro- 
zitor și întinzînd două braţe aspre, ]-a cuprins pe 
Zi Gong, ridicîndu-l deasupra capului. După ce l-a 
invîrtit de cîteva ori prin văzduh, l-a luat la sub- 
suoară, şi, întorcîndu-se, era cît pe-aci s-o ia din 
loc. La strigătul lui Zi Gong după ajutor, Zi Lu a 
înșfăcat un paloş si o zbughi afară, prinzîndu-se 
într-o luptă crîncenă cu străinul. Apoi, ca să-l apere 
pe Zi Gong, aruncă paloşul si se încăieră cu ară- 
tarea. Deşi puternic, Zi Lu nu-l birui pe străin, și 
cu greu izbuti să-l smulgă pe Zi Gong din încleșta-.. 
rea vrăjmașă. În acest timp Kong Zi cu ceilalţi în- 
vățăcei au ieşit şi ei în curte. Dascălul, văzu, cu ui- 
mire cum cele două subsuori ale drumeţului ciudat 
se deschideau şi se închideau, și apoi iar se „deschi- 
deau şi iar se închideau. Kong Zi, dîndu- și seama 
despre ce e vorba, strigă către Zi Lu: 

„Apuci -l de subsuori ! 

Zi Lu, ascultînd de povață, îl prinse pe potriv- 
nic și-i sfărîmă coastele. Namila căzu la pămînt în 
nesimţire şi atunci văzură că în fapt nu era om, qi 

un crap mare argintiu, lung de vreo nouă chi. Peş- 
tele se mai zbătu de cîteva ori și muri. 

Învăţăceii lui Kong Zi rămaseră năuciţi de ceea 
ce le-a fost dat să vadă, dascălul însă, după ce cu- 
getă asupra întîmplării, zise cu glasu-i măsurat : 

— Se spune că unele vietăți pot fi preschimbate 
de necuratul în fel de fel de duhuri rele. Acest crap 
argintiu o fi din tagma acelora. Și după ce că sîn- 
tem prinși, ne-a mai căzut și namila asta pe cap, 
pricinuindu-ne greutăți şi mai mari. Dar de vreme 
ce l-am răpus, mîine o să-l gătim şi o să vă potoliţi 
foamea. Kong Zi se întoarse apoi în cocioabă și în- 
cepu din nou a cînta la qin. 

A doua zi, dis-de-dimineaţă, învăţăceii sfîrtecară 
peştele argintiu, îl fierseră și-apoi se ospătară. Car- 
nea a fost gustoasă și nici unul n-a păţit nimic mîn- 
cînd din acest crap. Ba mai mult, cei sleiţi de foame 
și-au recăpătat puterea, iar cei bolnavi s-au vinde- 
cat. Întremaţi au început iar să cînte cu însufleţire 
și să-și arate iscusința în mînuirea paloşului, de 
parcă n-ar fi fost prinşi, ci mai degrabă veniţi acolo 
la o petrecere. 

Oștile din Chen și Cai adunate laolaltă, văzînd 
că după atîtea zile Kong Zi şi învăţăceii lui nu 
numai că n-au pierit de foame, dar au ajuns şi mai 
puternici, au născocit o altă uneltire, trimițînd das- 
călului. precum şi oamenilor săi o perlă străluci- 
toare, neobișnuit de mare. Perla era străpunsă de o 
gaură șerpuitoare cu nouă crestături. Solul i-a spus 
lui Kong Zi: „Dacă vreunul dintre voi va putea să 
treacă un fir de aţă prin gaura aceasta, vi se va da 
drumul la toți. De nu, aici veţi rămîne pînă la cea 
din urmă suflare“. Kong Zi a primit perla, a pri- 
vit-o îndelung împreună cu. discipolii, și de nenu- 
mărate ori a încercat să treacă prin ea firul de aţă, 
dar cu nici un chip nu i-a fost cu putinţă. Ostenit, 
Kong Zi nu mai ştia cum să facă şi deodată întor- 
cîndu-se spre ai.săi le spuse: 

— Cum de-am uitat? Venind dinspre Wei în- 
coace, ne-am întîlnit pe drum cu o fată. Culegea 
frunze de dud, vă amintiţi ? Glumind i-am zis : 

— Crengile dinspre miazăzi sînt mlădioase, pe; 
cînd cele dinspre miazănoapte, tari şi vînjoase. 

Fata de sus din copac mi-a răspuns : 

— Oameni învăţaţi, băgaţi de seamă că la Chen 
o'șă fiţi înfometați, iar cînd nu veţi izbuti să treceţi 

firul de aţă prin «ciudata perlă vă veţi întoarce. să 
mă întrebaţi cum să faceți;-ca să scăpaţi cu. viaţă. 

Credeam. atunci că vorbele fetei erau de, şagă şi 
de aceea nu le-am băgat în seamă. Acum însă îmi 
sunară în, ureche, şi iată că s-au adeverit! Va tre- 
bui să plece, careva s-o caute şi să-i ceară sfatul. 

Yan Hui, şi Zi Gong grăiră într-un glas : 

— Ne încumetăm să plecăm noi la drum. 

Kong Zi s-a învoit. Cei doi discipoli scăpînd din 
încercuirea duşmanilor, doar ei ştiu cum, au ajuns 
pînă la hotarul ţării Chen şi acolo au găsit-o pe fată. 
Tinerii intrară în curtea casei și cu bună-cuviinţă 
bătură la uşă. Cineva deschise, spunîndu-le că fata 
nu este acasă, dar că pentru osteneala drumului le 
dăruie un pepene verde. Și. fără alte vorbe închise 
ușa. 

— Ce-o fi însemnind asta ? se miră nedumerit 
Yan Hui, pipăind pepenele. 

“Zi Gong mai ager la minte zise : 

— Dacă ne-a dăruit un pepene întreg, se cheamă 
că stăpîna este acasă. 

Aşa că cei doi se întoarseră şi bătură iar la uşă. 
De aștă dată le deschise însăşi fata. Era oacheşă şi 
veselă. După ce Zi Gong şi Yan Hui îi povestiră 
păţania, gazda. glăsui : 

— Să strecori un fir printr-o perlă e cît se poate 
de uşor, numai că firul trebuie să fie de mătase, şi 
uns. Şi mai trebuie ceva, legaţi firul de piciorul unei 
furnici și viriţi-o în gaură. Dacă furnica se împo- 
triveşte, afumaţi-o din spate, şi atunci negreşit va 
intra înăuntru. 

Mulţumind fetei, Zi Gong şi Yan Hui s-au îna- 
poiat la. ai lor, şi-.urmînd întocmai sfaturile primite, 
le-a fost cu adevărat ușor să treacă firul de-mătase 
prin perlă, iar oştenii din Chen și Cai s-au retras 
potrivit înțelegerii, lăsîndu-i slobozi pe Kong Zi şi 
pe inpătăpel,a să plece în voie. 


* 
* * 


„În lungile sale peregrinări Kong Zi n-a găsit nici 
un cîrmuitor care să-i preţuiască înţelepciunea și să 
dorească a-i îmbrăţişa perceptele. Şi astfel, cu tre- 
cerea timpului, învățatul şi-a dat seama că sorții 
de a-și vedea visul împlinit, din ce în ce i se împu- 
tinau, așa că la bătrinețe s-a retras la locul de 

obîrșie; în ţara Lu. Kong Zi şi-a închinat “ultima 
parte a vieţii pătrunderii unor scrieri alese, ca de 
pildă : Cartea schimburilor 21, Cartea edictelor %, Car- 
tea cîntecelor %, Memorial de rituri”, “precum şi 
scrierii unei cărţi pe care a numit-o: Primăvara şi 
toamna țării Lu. Și încă multe alte lucruri de folos 
a făcut el pentru propășirea gîndirii chineze. 

Legendă spune că într-o zi, simţindu- -şi sfirşitul 
pe aproape, s-a sculat dis-de- dimineaţă și luîndu- -şi 
tbiagul ieşi cîntînd : 


„Nu cumva pă % se va dărâma ? 


Nu cumva. grinda cea mare va cădea ? 
Nu cumva. cel înțelept va pleca?“ 


Întors acasă căzu bolnav și după şapte zile s-a 
stins. Împlinise şaptezeci şi, doi de ani. 

Rămășițele pamîntești ale- lui, Kong. Zi au fost 
înmormiîntate cu pioşenie -de către învăţăceii! săi, 
într-un loc Frumos, undog; cu „verdeață, în afara 
cetății de scaun, pe malul riului Sishui. Cînd mii şi 
mii: de locuitori din Iu au venit să-l petreacă. pe 
ultimul său ‘drum, pe acest sfint cărturar, se spune 
că' pînă si apa rîului Sishui a încetat să curgă. Tn- 
GHri ! A fost şi ea cuprinsă de durere. 


2 i stă pi A a cu privire la (sec, 11-—-7 î.e.n.) 
un important monument al gindirii chineze antice, cel mai 
vechi din cele cinci canoane. Miezul acestei scrieri redac- 
tate cu 24107 hieroglife, este încercarea de a stabili rela- 
ţii între faptele umane şi fenomenele din natură. 

2 Cartea. edictelor privind {ses 11—7 î.e.n.) unul din 
cele cinci canoane considerată cel dintii monument de 
proză istorică a Chinei. Conţine discursuri, declaraţii poli- 
tice oficiale, tratate, documente, juraminte, scr ieri ote., da= 
tînd din dinastia Zhou. 

2%, Cartea cîntecelor: cu referire la (sec, 11-—6 î.e.n.) unul 
din cele cinci canoane și este prima antologie de poezie 
chineză. Cuprinde 305 cîntece anonime, datînd din dinas“ 
tia Zhou de Apus, perioada Primăvara- “Toamna ţărilor dez- 
binate. 

2 Memorial de rituri alento la sec. 5--4 î.e.n.) unul 
din cele cinci canoane şi cel mai important pentru cunoaş- 
terea datinilor dinastiei Zhou. Tratat de educație, civică, 
scrierea cuprinde, principii juridice. şi legislative, descrieri 
ale normelor morale şi sociâle obligatorii la Curte, în ad- 
ministraţie şi în obştea cetățenească. 

2% Taishan, unul din cei cinci munţi celebri din antis 
chitate,- după opinia chinezilor. Se înalță la. 1524 metri 
deasupra nivelului mării în raza provinciei Shandong de 
astăzi, renumit punct turistic. 

După mulţi ani de la moartea lui Korg Zi, în Lu, 
s-a răspîndit'o poveste încărcată de minuni. Zice-se 
că într-o zi, un negustor: din această ţară s-a dus 
să-şi vîndă marfa dincolo de mare. Şi pe cînd plus 
tea cu luntrea pe întinsul apei, nu se ştie cum, s-a 
rătăcit, şi-a ajuns pe malul unui ostrov.: Acolo'a În- 
tîlnit niște pescari, pe care i-a întrebat în ce loc se 
află. L-s-a spus că se găsește în Yingzhou, unul din 
lăcașurile zeilor. Desfătindu-și ochii cu fermecătoa- 
rele privelişti, deodată îl văzu pe Kong Zi. Se- plim- 
ba agale, urmat de cei șaptezeci și doi de învăţă- 
cei”, Neguţătorul voi să se apropie ca să-i salute, 
dar Kong Zi i-a și apărut în faţă, întrebindu-l cu 
mirare : „Cum de ai venit aici? Nu ştii că patria 
e în primejdie?“ Şi dindu-i toiagul său, i-a zis: 
»la-l, închide-ţi ochii, și du-te în grabă înapoi acasă 
şi spune-i regelui să întărească zidurile cetăţii, stă- 
vilind astfel încercarea dușmanilor de a încălca ho- 
tarul“. 

Omul rămase nedumerit, dar nu cuteză a neso- 
coti porunca dată de Kong Zi, așa că ajuns cu bine 
pe malul mării, închise ochii şi încălecă pe toiag. 
Deodată a auzit un vuiet de vînt puternic şi rosto- 
goliri de valuri, iar toiagul de sub el îl simţi pre- 
schimbat într-un dragon. Ar fi vrut negustorul să-l 
privească, că era curios din fire, dar de teama să 
nu i se intimple vreo necurată, nu îndrăzni. După 
vreun ceas, vintul se opri şi valurile se potoliră. 
Ajunsese pe uscat. Şi-abia atunci cuteză el să-şi 
deschidă ochii. Într-adevăr, era pe ţărmul patriei. 
Privi toiagul și văzu că tot toiag rămase. Socotind 
că nu-i mai era de folos, il aruncă în mare și... 
minune ! În clipa aceea un răget puternic se auzi, 
talazurile s-au ridicat mari cit munţii, iar toiagul 
s-a preschimbat într-un dragon uriaș, acoperit pe 
de-a-ntregul cu solzi aurii, care se-ndrepta înotînd, 
spre soare-răsare. „Da, murmură neguţătorul, acum 
cred că preaînţeleptul Kong Zi şi învățăceii săi, 
sînt de-adevăratelea zei!“ și iuţindu-şi paşii, merse 
la curte să-i împărtășească regelui întimplarea. Dar 


2 Kong Zi a început munca de pedagog în jurul vîrstei 
de treizeci ani. Cărturarul s-a dedicat cu toată pasiunea 


educaţiei tinerilor. Se spune că ar fi avut trei mii cinci 
sute de discipoli, dintre care 72 erau deosebit de înzestrați, 

acela, ascultindu-l, il crezu smintit. Și pe dată... o 
altă minune! Mii-şi zeci: de mii de rindunele zbu- 
raw spre cetate purtînd în 'cioc lut ars, tocmai :bun 
de întărit “zidurile. Mişcat de strădania. ipăsărilor; 
regele își adună fără zăbavă .supuşii, apucîndu-se 
cu toții de treabă. Și abia ce-au isprăvit, că oastea 
din Qi se și văzu venind. Dar degeaba bătu- ea dru- 
mul pînă aici cu gînd vrăjmaș, că precum-veni,:tot 
așa se și întoarse. Întărita cetate n-a putut-o înge- 
nunchea. „De aici se-vede, după: cum spune legenda; 
că nici dincolo de hotarele vieţii Kong Zi nu şi-a 
uitat patria pe care a iubit-o-cu înflăcărare 14 : 


Istoristri despre învăţăceii 
Jui Confucius 


Yan Hui 


Cel mai îndrăgit învățăcel al lui Kong Zi: a. fost 
mult înzestratul Yarn Hui. Acesta se mai numea, şi 
Yan Yuan. Se născuse într-o casă | de; oameni. săr- 
mani şi încă de mic se arătase peste măsură, de sîr- 
guincios, Zile în şir stătea cu cartea în;miînă mul- 
ţumindu-se doar cu un blid de orez şi o cană cu apă. 
Dascălul ţinea-mult la Yan Hui, inu, doar, pentru 
vrednicia lui, cît mai cu seamă pentru agerimea 
minţii şi vitejia de care dădea dovadă. 

Se pare că odată, pe cînd lui Kong Zi nurirmer+ 
geau prea bine treburile, îl trimise pe învăţăcelul 
Zi Gong în statul Qi să le rînduiască. Dar cum Zi 
Gong întîrzia, tot “așteptîndu-l. îngrijorat, dascălul 
deschise Cartea schimbărilor în: căutarea unui irăs- 
pans ; la această întîrziere. Şi a descoperit că semnul 
ding 1 are picioarele rupte. Atunci Kong Zi le-a spus 
învăţăceilor :~; 

— Dacă picioarele de la ding sìnt rupte; se chea- 
mă'că Zi Gong nu se mai întoarce. 

Toţi învăţăceii au primit de bun tilcul, în afară 
de Yan Hui care tăcea zîmbind. 

Kong Zi îl întrebă : 

— De ce taci și de ce zîmbești ? Z 

— Pentru că eu cred că Zi Gong se va întoarce 
curînd. 

— De unde știi ? 

— Un: ding fără picioare nu seamănă cure cu o 
joncă ? Aşa că s-ar putea ca Zi Gong să se înápo- 
ieze chiar pe o joncă. 

Si într-adevăr, nu după multă vreme Zi Göng 
s-a întors pe o joncă și atunci învățăceii au recu- 
noscut că Yan Hui i-a întrecut pe toți cu înțelep- 
ciuinea. 


L Vas, de! bronz folosit, în antichitate Ja ritualuri, 

Legat. de “vitejia acestuia, se povesteşte că în- 
tr-una din peregrinările lor au poposit pe înserate 
la un han. Şi în'vreme ce. Yan Hui tocmai stătea 
la taifas pe treptele de la intrare cu Zi Lu, apăru 
o arătare ciudată, care le-a spus că vrea să-l vadă 
şi să-i vorbească lui Kong Zi. Cei doi privind cu 
luare aminte la cel venit, văzură că nu seamănă 
nici a ființă omenească nici a nălucă. Avea o înfă- 
ţișare fioroasă, trup înalt și mătăhălos, cap mic, cu 
faţa lunguiaţă şi ochi înspăimîntători. Lui Zi Lu, cu 
toate că era îndrăzneţ de felul lui, cînd văzu făptura, 
dinţii începură a-i clănţăni. În schimb Yan Hui, ri- 
dicîndu-se, scoase sabia de la brîu și se repezi asu- 
pra străinului. Dihania nu se așteptase la asta așa 
că o rupse la fugă. Dar Yan Hui mai iute de picior 
o ajunse din urmă și o înșfăcă. Atunci arătarea se 
preschimbă într-un şarpe uriaș, înfricoșător peicare 
Yan Hui îl tăie în bucăţi. Kong Zi prinzînd de veste 
alergă la fața locului și găsi șarpele sfirtecat. 

— Da, da, zise'el, am auzit că un adevărat 'vi- 
teaz nu se teme de nimic, iar un înțelept nu 'se lasă 
niciodată supus. Yan Hui este un astfel de vina 
şi un astfel de înţelept. 

Yan Hui mai avea și darul vorbirii. faire» zi pe 
cînd treceau printr-o livadă de duzi; au văzut-o 
femeie care culegea frunze pentru viermii de mă- 
tase. Tînăra avea un păr. frumos, bogat, prins: cu un 
pieptene de fildeş. Dascălul vrind să-i “încerce pe 
ucenici, le zise : 

— Care dintre voi se încumetă 'să-i'ceară femeii 
pieptenele ? 

Nemaiaşteptind ca ceilalţi să i-o ia înainte, kah 
Hui glăsui : . 

— Eu. Apoi se duse în faţa femeii şi făcînd o 
plecăciune, astfel îi grăi : 

— Am o colină, unde cresc mii de copaci, fără 
crengi și fără frunze, în care se ascund jivine. V-aș 
ruga, doamnă, să-mi, Împrumutați o împletitură cu 
care să le pot prinde. 

Fără să stea pe gînduri tînăra își smulse piep- 
tenele din păr și i-l dădu lui Yan Hui, Acesta după 
ce-l primi îi spuse : 

— Doamnă, mi se pare curios să-mi daţi un 
pieptene de fildeş fără să-mi cereţi mai multe lă- 
muriri. 

— Mi-e limpede. Aţi spus că aveţi o colină pe 
care trăiesc mii de copaci, fără crengi și fără frunze. 

Prin: urmare colina rotundă este: capul dumneavoas- 
“ră, iar copacii, sînt firele de păr, Aţi mai spus că 
niște jivine se ascund în această pădure și-că aţi 
vrea să vă: împrumut o împletitură ca să le prin- 
“deţi, Jivinele sînt păduchii, iar. împletitura, piep- 
tenele...De -acega vi l-am şi dat. Socotiţi că iar fi tre- 
buiț să văsmai cer şi alte lămuriri ? .. 

„+ „Auzindu-iy Kiong: Zi: își spuse : „Harul vorbirii 
învăţăcelului, meu este; vrednic de laudă, dar înțe- 
lepciunea femeii nu-i mai prejos!“ 

Yan Hui era un om tare mintos şi se pare că 
din astă pricină avea fruntea boltită, încît chipul 
său arăta ca o jumătate de lună. Nesocotind hrana, 
trupul i se vlăguise ; la douăzeci şi nouă de ani îi 
albise tot părul, iar la treizeci și doi de ani din nefe- 
ricire muri. Cauza morţii lui Yan Hui — spune le- 
genda — s-ar datora unei întreceri făcute cu das- 
călul său. 

Era într-o toamnă. Yan Hui se afla împreună cu 
Kong Zi în munţii Taishan. În faţa lor se întindea 
o priveliște minunată. Şi stînd ei așa, Kong Zi nu- 
mai ce-l întrebă pe Yan Hui: 

— Vezi poarta Chan din Cetatea de scaun a sta- 
tului Wu ? 

— Da, o văd ! răspunse ucenicul. 

— Dar în afară de poartă, ce mai vezi ? 

Scrutînd depărtarea cu ochii mijiţi, Yan Hui abia 
după un răgaz dădu răspunsul, și acela cu îndoială : 

— Parcă ar fi o panglică de mătase albă, iar mai 
încolo, o bucată de pînză albastră. 

— Nu, nu, n-ai văzut bine, zise Kong Zi. 

Yan Hui ar fi vrut să încerce să desluşească ce 
era acolo, dar dascălul mîngîindu-l de citeva ori 
pe obraz, îi spuse : 

— Lasă, lasă, nu te mai frămînta ! Hai să cobo- 
rîim ! 

La întoarcere, Yan Hui simţi cum îl apucă o ame- 
ţeală cumplită și cum îl lasă puterile. Îngîndurat îl 
întrebă pe Kong Zi: 

-— Ce aţi văzut acolo, în fața porţii Chan ? 

— Un cal alb, iar mai încolo un snop de trestii, 
răspunse Kong Zi. 

Tînărul nu se arătă prea încredinţat şi atunci 
amândoi au însemnat ziua și ceasul în care priviseră 
în depărtare, şi au trimis un sol pe un cal iute de 
picior, să cerceteze ce era la fața locului, şi să 
aducă răspunsul în grabă. După citeva zile, solul 

s-a întors, vestindu-i că în ziua aceea, la ceasul nu- 
mit, acolo se aflau într-adevăr un cal alb şi un rea 
de trestii. 

Yan Hui recunoscu încă o dată, că dascălul shu 
este un sfînt, iar ochii lui zăresc atît de departe că 
niciodată n-are să se poată lua la întrecere cu el. 

Dar la drept vorbind, dacă Yan Hui a izbutit să 
vadă de pe muntele 'Taishan, la o depărtare de peste 
o mie de li, o pată albă şi una albastră, se cheamă 


că nici vederea lui nu era mai prejos. 
B 


Zi Lu 


LSÍ 


š 191l 

După Yan Hui, mult drag i-a fost lui Kong Zi învă- 
țăcelul, Zi Lu. Acesta cînd intră ucenic la marele 
dascăl, nu- era decît un biet oștean. Avea o căciulă 
împodobită cu! pene de turturea, și la briu un paloş 
lung, cu :mînerul învelit în piele de mistreţ. Purta- 
rea lui; nu aducea a om învățat. Cînd: unii citeau 
din cărţi cu glas tare, Zi Lu făcea la fel, numai că 
anapoda, fără nici un înţeles. Ceilalţi nu-l- vedeau 
cu ochi buni, ba însuși Kong Zi îl mustra adesea 
pentru 'apucăturile sale. nesocotite. Se spune că Zi 
Lu se născuse așa din pricină că maică-sa a fost 
stăpînită de duhul trăsnetului, și că de aceea sortit 
i-a fost să ducă o viaţă aspră de oștean. În legendă 
se.povestește.că la cea dintîi- întîlnire pe care Zi Lu 
a avut-o cu Kong: Zi, cărturarul l-ar fi întrebat : 
„Ce-ţi place mai mult ?* Iar Zi Lu ar fi răspuns 
fără să clipească : „Paloșult. 

Oricum în hrisoave s-au găsit însemnări ce po- 
menese' despre iesirile 'nestăpînite pe care- Zi Lu 
le-ar fi avut la început si abia mai tirziu, crescut 
cu răbdare de marele! învăţat, s-a îndreptat, luînd 
calea cea bună. De aceea socotim să vă facem și 
dumneavoastră cunoscute cîteva scurte i mama 
din viaţa lui Zi Lu. 

Odată, pe cînd Kong, Zi se afla într-o călătorie, 
făcindu-i-se; pe drum sete, îl trimise pe Zi Lu să-i 
aducă apă dintr-un izvor ce se afla în adîncul co- 
drului. Acesta găși izvorul și tocmai, cînd vru să 
umple ulciorul, îi apăru în faţă un tigru fioros. Cu- 
prins de groază, văzînd că n-are scăpare, s-a prins 
în luptă cu dihania și după ce se încăierară o vreme, 
izbuti să se agaţe de coada tigrului pe care înfă- 
şurînd-o în jurul braţului o smulse cu putere. Coada 
tigrului s-a rupt pe loc. Nemaiputind de durere, 
fiara a luat-o la fugă, iar Zi Lu se întoarse la Kong 

Zi cu ulciorul în mînă şi coada tigrului în sîn. Mul- 
tumit în sinea lui, Zi Lu îl întrebă pe dascăl: 

— Spuneţi-mi, vă rog, cum ar putea un viteaz 
cu faimă, omori un tigru ? 

— Dindu-i în cap. 

— Dar un viteaz mai puţin vestit ? 

— Smulgindu-i urechile. 

— Dar un viteaz oarecare ? 

— Un viteaz oarecare l-ar apuca de coadă. 

Ruşinîndu-se, Zi Lu nu mai putu să rostească 
nici o vorbă. Aşa că scoase coada tigrului din sin, 
o aruncă, și înciudat îşi zise: „Dascălu ştia de la 
bun început că lingă izvorul acela era un tigru. 
Oare nu m-a trimis inadins după apă, vrind să mă 
piardă ? N-am ce zice; nemilos dascăl am !* Şi fără 
să cugete, luă o piatră, o ascunse tot în sîn cu gind 
să-l omoare pe Kong fi, si înfățișinduzi-se îl in- 
trebă iar : 

== Spuneţi-mi, vă rog, dar cum poate un viteaz 
cu faimă'omori un om ? 

- Cu pensula, răspunse liniștit Kong Zi. 

-= Dar un viteaz mai puţin vestit ? 

— Cu'vorba'! 

= Dar un viteaz oarecare ? 

=— Hi, dacăv'un viteaz oarecare vrea să omoare 
un om,'spuse Kong i, el o face cu piatra ascunsă 
în sîn. 

Zi Lu văzînd că dascălul l-a ghicit iarăşi, nu 
mai avu ce face și scoţind pe furiş piatra din sin, 
o aruncă. Din ziua accea ucenicul a. început să-şi 
pretuiască. dascălul şi-i rămase credincios pentru 
totdeauna. lar Kong Zi nu pregeta să se laude cu 
el spunînd : „De cind îl am pe Zi Lu învățăcel nu 
mai îndrăzneşte nimeni să mă improaște cu ocări“. 

lar peste ani cînd mulţi ucenici l-au părăsit şi 
multe. supărări s-au abătut asupra lui, Kong Zi a 
rostit plin de mîhnire : „Dacă învăţătura mea n-are 
căutare în China am să propovăduiesc în altă parte. 
Și de-oi pleca cu pluta peste mări, numai Zi Lai mă 
Iva însoţi, urmîndu-mă fără tăgadă !* 


165 


Zi Gong 


Un -alt discipol al lui Kong Zi a fost Zi Gong cel 
ager la minte şi mult iscusit, care ajunse să pătrundă 
pînă şi tainele „vorbirii măiastre. Pe deasupra. era 
şi frumos la trup, iar mustăcioara tare îi mai stătea 
bine tinărului. Dar cu toate însuşirile ce. le avea, 
Kong Zi îl dojenea uneori, pentru felul nefirege-cu 
care privea lucrurile, și totuși, de multe ori; folosind 
acest fel eu dibăcie în vorbire, Zi Gong scăpa -cu 
uşurinţă din unele încurcături, ba izbutea chiar să 
afle răspuns la cîte o nelămurire. 

Se povesteşte că odată, Zi Gong dimpreună! cu 
Zi Lu Areceau: pe lingă. altarul unde locuitorii sta- 
tului Zheng îşi făceau după rînduială închinăciunile 
şi aduceau ofrande zeilor. Nu departe de acest altar 
creştea un arbore uriaş, cu crengi întortocheate; şi 
bogat în frunze. În arborele acela bătrin, bătrîn de 
o mie de ani, îşi avea cuibul o pasăre măiastră, 
înzestrată cu puteri nemaivăzute, Fa putea să ia 
felurite. înfăţişări, şi după voia ei să aducă. oame- 
nilor fericire, ori mîhnire. Zi Lu, neghiob din; naș- 
tere, se sui în cupac cu gind s-o prindă. Supărată, 
nevoie mare, pasărea fermecată nu: numai că nu 
s-a lăsat prinsă, dar a făcut ca Zi Lu să rămină 
agăţat de o creangă, aşa că prostănacul n-a :mai 
putut nici să urce, nici să coboare. Zii Gong văzin- 
du-şi -fîrtatul atîrnat, pe. dată îşi. dădu seama -că 
acesta fusese pedepsit de acea pasăre şi atunci în- 
cepu s-o roage de iertare, spunînd că Zi Lu n-a vrut 
cu dinadinsul s-o tulbure. Și astfel, datorită verbe- 
lor meșteşugite ale lui Zi Gong, pasărea s-alăsat 
înduplecată și i-a dat drumul lui Zi Lu. 

Altă dată, cînd se îndrepta spre Chu), trecînd 
printr-o vale numită Agu, Kong Zi şi, ucenicii au 
văzut pe malul unui piriu o fată ce spăla rufe. 


1 Provincia Hebei de astăzi, 

Tînăra era de o rară frumuseţe, ca şi cerceii de 
smarald ce-i purta în urechi. Soarele de amiază do- 
gorea nu alta. Călătorilor li se făcu sete. Vizitiul, 
opri căruţa la poruncă, și Kong Zi scoţind din de- 
sagă o ulcică i-o dădu lui Zi Gong spunîndu-i : 

— Du-te şi cere-i fetei să o umple cu apă. Văd 
că e frumoasă la chip, pare și cuminte, dar nu știu 
ce sălăşluiește în inima ei. la încearcă să o descoşi 
cu vorbe alese așa cum știi tu. 

Zi Gong se apropie de fată şi dindu-i cuvenitele 
bineţe, îi zise : 

— Sînt un biet drumeț venit din munţii de la 
miazănoapte, și vreau să ajung în statul Chus de“la 
miazăzi. Da' cu zăpușeala asta mare, mi s-a făcut 
sete. Te-aş ruga, fii bună, umple-mi caña cu apă! 

“Tînăra, zîimbind, își furișă o'privire spre! Zi cong 
şi zise! 

— Apa din valea noastră fie pe atşitărifie “pe 
frig, curge deopotrivă pentru toţi. N-are 'rost să mă 
agrăiești pentru atîta. treabă. Oricui îi e îngăduit să 
bea cît pofteşte. d 

Dar după cele rostite fata luă totuşi ulcica din 
mîinile străinului şi o' potrivi pe calea şuvoiului 
pînă ce o umplu. Apoi udă pămîntul și, umplind- o 
la loc, o aşeză, la picioarele lui Zi Gey; căruia îi 
spuse : 

- Vă rog'să mă iertaţi. Nu v-o pot da în mînă? 2 
Mă opreşte buna cuviinţă. 

Zi Gong 's-a întors la dascăl cu paşi mădurățingi 
ulcica plină ochi, şi-i povesti totul de-a fir-a-păr. 
Clătinînd din cap, Kong Zi murmură : „Mda, da“. 
Apoi luă qinul şi-l dădu lui Zi Gong spunîndu- i: 

— Du-l frumoasei, și vezi ce are să-ți mai spună ! 

Așa că Zi Gong se înfăţişă iarăși la fată, cu 
ticluite vorbe : 19 Isa 

— “Rostirile” tale de adineaori “mi-au învăluit 
inima asemenea unor adieri de primăvară. Uite, am 
la mine un qin”. Poţi oare, fără unealta de trebu» 
inţă, să-i întinzi corzile ca el să sune frumos? 

Auzindu-l, fata se  îmbujoră-n “obraji, “şi îi 
răspunse : Hg i 

2 După preceptele lui Kong Zi, dacă un bărbat şi o 
femeie "își ating mîinile, înseamnă că între cei doi sînt! 
legături care încalcă buna-cuviinţă. 

3 Aici este un joc de cuvinte. În limba chineză „ain“ 


după pronunție are și sensul de dragoste. „A acorda un qin“, 
înseamnă a face o declaraţie de dragoste, a face curte. 

— Trăiesc ca vai de lume ! De învăţătură n-avui 
parte. Nu ştiu nici o iotă despre „cele cinci note“ 4, 
nici măcar nu știu prea bine ce-s alea. Cum aş 
putea dar să fac ceea ce-mi ceri ? ! 

Înapoindu-se la dascăl, Zi Gong i-a făcut cu- 
noscute cele auzite. 

Kong Zi a clătinat iarăși din cap, şi a spus: 
„Am înţeles“. Și scoțind din căruţă cinci liang? de 
cînepă, i le dădu lui Zi Gong, cerîndu-i să le ducă 
fetei, şi să încerce a mai schimba cîteva vorbe cu ea. 
Tare mult vroia să ştie cum avea să-l primească de 
astă dată. 

Zi Gong făcu întocmai. 

== Am venit din pustictatea de la miazănoapte 
şi mă duc în statul Chu, după cum spusei mai îna- 
inte. Îţi rămîn recunoscător pentru toate gîndurile 
bune, şi iată, în semn de mulţumire, vreau să-i 
dăruiesc -cinci liang de cînepă. Dar cum nu îndrăz- 
nesc să ți le dau în mînă, le pun aici, pe malul apei 
lîngă tine. 

Auzindu-l fata ridică sprincenele și cu faţa înro- 
şită de supărare se răsti : 

— Dacă dumneata eşti un om cinstit şi cu suflet 
ales, vezi-ţi de drum! Ce tot vii și te legi de mine ? 
Și-acum de ce cauţi să mă îmbii cu lucruri de preţ? 
Sînt o fată tînără, cum aș putea primi fără vreun 
temei darul tău ? Pleacă! Şi de nu pleci de îndată, 
să știi că s-o găsi cineva să-ți vină de hac! 

Zi Gong pricepu el prea bine că acel cineva de 
care: pomeni fata, n-ar putea fi decît făgăduitul ei. 
Și cum încercarea fusese atinsă, învăţăcelul isteţ, 
nevrînd să cadă în bucluc, înșfăcă degrabă firele de 
cînepă și tot bolborosind cuvinte de iertare, se În- 
toarse la Kong Zi. Acesta, de cum îl văzu, zise 
îngîndurat : 

— Da, da... adevărat grăieşte cîntecul:: „În sud, 
chiar arbori uriași de vezi / La umbra lor hodină n-oi 
găsi ce crezi / Iar pe Hanshui ô de vei zări mîndreţe / 
1-ademenite vorbe nu vei primi binețe.“ Fata 
aceasta din valea Agu, este asemenea celor din 
cîntec ! 


4 În muzica din antichitatea Chinei se folosea gama 
pentatonică formaţă din cinci trepte, şi, anume: do, re, 
mi, sol, la. 

5 Un liang = a zecea parte dintr-un Jin. 

6 Riul Hanshui curge în partea centrală a Chinei şi 
se varsă în fluviul lantzi. 

Dar să vă povestim şi o altă întîmplare. 

Într-una din cutreierările lor, osteniți, Kong Zi 
şi învățăceii au oprit căruța la marginea drumului. 
Deodată, unul din cai, scăpînd din ham, a intrat în 
semănăturile din apropiere, păgubindu-le. Cîţiva plu- 
gari, aflați la muncă pe ogor, au prins calul şi l-au 
priponit. Zi Gong, știind că stăpîneşte darul vor- 
birii, se hotărî să ceară el calul înapoi. Ajuns în 
fața oamenilor, începu a le grăi cu-meșteșug, pome- 
nindu-le pînă şi de hrisoavele cele din vechime pe 
care cu sîrg le cercetase de-a lungul vremii. Dar 
plugarii degeaba căscară larg ochii și urechile, că 
tot nimic nu pricepură din ce le înşira el. Și nemai- 
putînd răbda atîta vorbărie, își suflecară mînecile, 
gata parcă să-l cotonogească. Văzînd una ca asta, 
amărit tare, Zi Gong făcu calea-întoarsă. Ucenicii, 
toți, rămaseră descumpăniți. Și cum nici unuia nu-i 
trecea prin minte în ce fel s-ar putea dezlega mai 
bine și mai repede încurcătura, vizitiul, care de pu- 
țină vreme era în slujba cărturarului, îl rugă să-i 
îngăduie a merge şi el să-şi încerce norocul. 

Negăsindu-se nici un altul pentru astă treabă, 
Kong Zi se învoi. 

Căruţașul, de cum a ajuns în fața plugarilor, 
prinse a le grăi: 

— Ce-am să vă zic e cît se poate de limpede. 
Cîtă vreme voi lucraţi pămîntul dincolo de Marea 
dinspre soare-răsare, iar noi arăm dincoace de Ma- 
rea dinspre soare-apune, vă întreb, ar putea oare 
un cal de-al nostru să ajungă în semănăturile 
voastre ? 

Auzind cele spuse, oamenii se uitară unii la alţii, 
mai întîi cu mirare, apoi pricepînd tîlcul rostirii, 
foarte bucuroși ziseră într-un glas : 

— Vorba dumitale e cu dreptate, și a mers la 
inima noastră. Cel ce veni mai înainte ne-a îndru- 
gat verzi și uscate că n-am putut nimic a pricepe. 

Și împăcaţi, plugarii dezlegară calul ce stătea 
priponit de un dud bătrîn şi îl dădură înapoi că- 
ruțașului. 

Vedeţi dar, prea cinstiți prieteni, că nu întot:- 
deauna un vorbitor cu faimă, izbutește să se facă 
înțeles de toată lumea. Bunăoară, în această întîm- 
plare, Zi Gong s-a dovedit a fi mai prejos decît un 
biet căruțaş. 

Zeng Shen 


Printre discipolii lui Kong Zi, se număra şi Zeng 
Shen, care era cunoscut ca un tînăr cu purtări alese 
și totodată un fiu ce-și iubea mama din tot sufletul. 

Legenda spune că, într-o zi, pe cînd Zeng Shen 
era plecat în munţi după lemne de foc, acasă îi veni 
un prieten. Negăsindu-l, a vrut să plece, dar mama 
lui Zeng Shen îl opri : 

— Mai stai, te rog, fiul meu se va întoarce de- 
grabă. 

Și spunînd așa, bătriîna își ciupi cu putere 
braţul stîng. Oricît v-aţi mira, Zeng Shen, de acolo 
de pe creste, simţi atunci în braţul stîng o străful- 
gerare puternică, aşa că își lăsă lucrul și se întoarse 
acasă. Văzînd-o pe maică-sa în poartă, îi zise: 

— Mamă, nu știu de ce mă doare aşa de tare 
brațul stîng. 

Bătrîna îi răspunse : 

— Nu te speria, iaca ţi-a venit un oaspete, și 
cum nu te-a găsit, vroia să plece şi ca să te aduc 
acasă, mi-am ciupit braţul stîng. 

Această poveste arată cît de pătruns de dragoste 
și respect era Zeng Shen faţă de maică-sa, încît i-a 
putut prinde vestea prin tăria gîndului. Braţul ma- 
mei era ca şi al lui, şi de cîte ori ea şi-l ciupea, fiul 
simțea și el durerea. Dar se mai știe o altă poveste, 
prin care se arată cît de mult credea bătrîna mamă 
în sufletul neîntinat al fiului. 

Pe cînd Zeng Shen trăia dimpreună cu părinții săi 
în aşezarea Feidi, din ţara Lu), se potrivi ca şi un 
alt localnic să aibă numele de Zeng Shen. Acela, 
luîndu-se la harţă cu nişte derbedei îl bătu pe unul 
din ei așa de tare, că-l lăsă în nesimţire pe uliţă. 


l După cum am mai arătat, se află în provincia Shan- 
dong de astăzi. 

În vremea accea, mama lui Zheng Shen al nostru, 
țesea la război, si numai ce se trezi cu un vecin 
care îi zise : 

— Ştii că Zeng Shen a omorît un om ? 

Bătrîna zîmbind spuse doar atît : 

— Nu-i cu putinţă ca fiul meu să fie ucigaș! 
și-și văzu mai departe de ţesut. 

Nu trecu mult şi un alt megieş veni să-i spună: 

— Zeng Shen a omorît un om! 

Maica tot nu dădu crezare spuselor, cu toate că 
își simțea inima răscolită, Se stăpîni şi fără să spună 
nimic îşi văzu mai departe de lucru. Ei, dar veni 
și al "treilea şi-i spuse același lucru. De astă dată, 
bătrîna nemaiputind răbda aruncă suveica şi ieși pe 
poartă afară. Umblă ea cît umblă și, în cele din urmă 
află că era vorba de o potrivire de nume. De aici 
se vede că legătura dintre mamă și fiu prin pute- 
rea gîndului îşi avea totuşi şi marginile ei. 

Zeng Shen dovedea o smerenie fără de asemă- 
nare şi faţă de tatăl său. Odată, pe cînd se afla pe 
ogor alături de părintele lui, şi răreau împreună 
răsadurile de dovleac, Zeng Shen rupse unul, din 
nebăgare de seamă. Bătrînul s-a supărat foc pentru 
o asemenea neîndemînare și înștăcînd un ciomag 
îl croi pe spinare. Supus, Zeng Shen nici nu s-a 
gîndit să se ferească din calea loviturii, aşa că nime- 
rit, căzu lat. După ce își veni în fire, cu toate că 
spinarea îl durea, silindu-se a zimbi, spuse: 

— Tată dragă, stiu că am greşit şi pedeapsa mi 
se cuvenea; m-am temut însă că, ostenindu-te prea 
mult să nu-ţi scrintesti mîna ! 

Apoi Zeng Shen a intrat în odaia lui, și liniștit 
începu să cînte la gin, de parcă nimic nu s-ar fi 
întîmplat. În următoarea zi, Zeng Shen porni spre 
casa dascălului, la Kong Zi, care auzind cele întîm- 
plate, ce nu-i căzură pe plac, le-a spus ucenicilor 
să nu-l primească. Amărit, Zeng Shen făcu cale-n- 
toarsă, simțindu-se peste măsură de obidit. „N-am 
făcut nici un rău, atunci de ce o fi poruncit oare 
dascălul să mi se trintească ușa în nas?* Bietul 
de el n-a putut înțelege — nici în ruptul capului — 
de ce-a fost pedepsit. Așa că rugă pe cineva să-l 

înștiințeze pe Kong Zi de amărăciunea lui. Cărtu- 
rarul răspunse trimisului : 

— Cum de-a cutezat Zeng Shen să spună că n-a 
greșit ? N-a auzit oare de purtarea strămoșului nos- 
tru Shun’? Cînd tatăl său, orbul, vroia să-l bată 
cu o nuia, el se lăsa, dar cînd bătrînul nevăzător 
ținea în mînă o biîtă groasă, Shun o lua la fugă. 
De ce făcea astfel ? Pentru că vroia să se ferească 
de mînia aceea nedreaptă şi oarbă. Pe cînd Zeng 
Shen, cînd a văzut că asupra lui vine ditamai cio- 
magul, nu s-a gîndit să fugă, şi asta ce dovedește? 
Lipsă de înţelepciune ! Un mintos și-ar lăsa trupul, 
pradă unei mînii nedrepte? Și dacă ar fi murit 
dintr-o asemenea lovitură, nu-l făcea de ocară pe 
tatăl său ? 

Împuternicitul, întorcîndu-se la Zeng Shen, făcu 
acestuia cunoscute cele spuse de Kong Zi și abia 
atunci își dădu tînărul seama cît adevăr și cite în- 
vățăminte închid în ele vorbele marelui său dascăl. 

Zeng Shen era peste măsură de supus în faţa 
părintelui său — după cum aflarăți — îndeplinin- 
du-și fără cîrtire îndatoririle de fiu iubitor, dar atunci 
cînd ajunse şi el tată, dovedi în creșterea propriilor 
săi urmași o mai bună cunoaştere, vrednică de toată 
lauda. 
Intr-o zi femeia lui Zeng Shen tocmai se pregă- 
tea să plece la tîrg după cumpărături, cînd cel mai 
mic dintre copiii lor începu să piîngă, ţinînd morţiș 
să meargă şi el cu dinsa. Mama, nemaiştiind cum 
să-şi liniștească pruncul, îi spuse : 

— Stai acasă, dragul mamei și fii cuminte, că 
după ce m-oi întoarce de la tîrg am să tai porcul 
şi ți-oi da carne friptă. 

Copilul se linişti ca prin farmec şi intră în casă. 

Zeng Shen, de cum își văzu nevasta intrînd în 
curte, se repezi să taie godacul. 

Femeia sări să-l oprească : 

— Ce faci, bărbate, te pui la mintea celui mic? 
Cînd am plecat i-am spus așa doar ca să-l potolesc, 
şi tu o luaşi de-adevăratelea ? 

Zeng Shen îi răspunse apăsat : 


2 Vezi legenda: Xiang cel înduioșat de fratele său 
Shun. 

— Nu-i îngăduit să amăgeşti un copil! El 
e neșştiutor, și datoria părinţilor este să-l înveţe 
cum să se poarte, Dacă îl înșeli, înseamnă că îl 
înveţi să înșele şi el la rîndul lui pe alţii. Dacă o 
mamă își înșală copilul, acesta nicicînd n-are s-o 
mai creadă. Și-atunci cum să-l mai poată crește după 
cerinţele bunei cuviinţe ? 

Așa că Zeng Shen — tăie purcelul. 

E limpede pentru toată lumea, că felul cum gîn- 
dea Zeng Shen să-şi crească copiii era cel drept, 
și nu calea bitei pe care în trecut tatăl său o folosea 
fără să.cugete, 


Gong Zhichang 


Vrednic de laudă în rîndul învăţăceilor lui Kong Zi, 
era şi Gong Zhichang. Acesta avea un dar nemai- 
auzit : cunoștea graiul păsărilor. 

Într-una din zile cînd o porni din ţara Wei, 
vrînd să se întoarcă în Lu, a trecut printr-o aşezare 
numită Erjie. Acolo, într-o dumbravă, auzi ciripind 
de zor un stol de păsări. Ascultîndu-le cu luare 
aminte, Gong Zhichang pricepu că păsările 
se cheamă între ele : „hepede, repede, să zburăm pe 
malul rîului. că avem astăzi din ce ne înfrupta !“ 
Zichang se miră tare de ce-i auziră urechile, dar 
își văzu mai departe de drum. Și nu merse mult, că 
întîlni o babă ce stătea pe marginea drumului şi 
se tînguia amarnic. Cu blindeţe o întrebă ce necazuri 
o frămîntă ? 

— Vai, vai... Fiul meu, bietul de el, a plecat 
de-acasă, şi de trei zile nu s-a mai întors. îl tot 
caut şi nu-l găsesc. Să-l fi omorît cineva? Atunci 
de ce nu dau de urma leșului său ? 

— Îmi pare rău, mătuşico. Mai adineauri în 
dumbrava prin care trecui, am auzit niște păsări 
care se chemau spre malul rîului. Ia-te după zborul 
lor și vezi de nu-i fiul tău acolo. 

— Vai, vai! Dar dumneata cine ești și cum de 
știi ce-au vorbit păsările ? 

— Mă cheamă Gong Zhichang şi pricep graiul 
zburătoarelor. 

Îngrijorată, bătrîina o porni fără zăbavă într-a- 
colo, și pe malul rîului găsi trupul fără de viață al 
fiului. De cum îl văzu, începu a boci, de s-a întu- 
necat şi cerul de durerea ei. Apoi, tot căinîndu-se, 
se tîrî la dregătorie ca să aducă la cunoștință neca- 
zul mare care-i zdrobise sufletul. 

Dregătorul o întrebă : 

— Şi cum de l-ai găsit pe fiul tău ? 


173 


— M-am întîlnit pe drum cu unul, de zicea că-l 
cheamă Gong Zichang, şi el mi-a spus unde să-l 
caut. 

— Atunci Zichang ăsta nu e străin de cele întîm- 
plate. Altminteri de unde avea să ştie încotro să te 
îndrume ? ! Şi încheindu-și vorbele, mai marele tri- 
mise o poteră să-l prindă degrabă pe Gong Zichang. 
Străjerii n-au zăbovit mult că l-au și adus pe îm- 
pricinat în faţa dregătorului. 

— De ce ai săvirşit omorul ? l-a întrebat acesta. 

— N-am omorit pe nimeni. Dar pricep graiul 
păsărilor. 

Și începu a povesti cele auzite pe cînd trecea 
prin dumbravă. 

Judecătorul n-a prea dat crezare spuselor, şi 
după o scurtă chibzuială, zise : 

— Stai şi aşteaptă pîn-om găsi un prilej să te 
punem la încercare. De te vei dovedi cu-adevărat 
știutor al graiului păsărilor, ţi-om da drumul, de 
nu, e limpede că tu ești făptașul. 

Gong Zichang a stat ferecat vreme de șaizeci de 
zile, dar în apropierea temniţei nu s-a zărit nici 
urmă de pasăre. În cele din urmă niște păsărele 
s-au oprit într-o bună zi pe gratii și-au început să 
ciripească de-ţi mutau urechile, nu alta. Gong Zi- 
chang le privea zîmbind. Omul de strajă băgînd de 
seamă îndată s-a dus să-l vestească pe dregător. 
Acesta veni şi-l întrebă pe întemnițat : 

— Fi, ia spune ce grăit-au păsările de zimbești 
aşa? 

— Grăit-au că pe malul cel încărcat de nuferi 
albi al rîului, s-a răsturnat o căruţă cu grine. Bivo- 
lului i s-a rupt un corn, iar grinele s-au împrăștiat 
pe jos. Păsările se tot sfătuiesc cum să-şi cheme 
suratele, să se poată întrupta și ele din grăunțe. 

Judecătorul nu se lăsă ademenit de spusele lui 
Gong Zichang așa că trimise un slujbaş să cerce- 
teze locul. Acela s-a întors curînd, şi l-a vestit că 
lucrurile stau întocmai. Și-abia atunci dregătorui 
s-a lăsat încredințat, şi, socotindu-l fără de păcat 
pe Gong Zichang, îi dete drumul. 

Dar şirul pățaniilor se ţineau lanţ de bietul în- 
văţăcel şi asta din pricina harului său de a cunoaşte 
graiul păsărilor. 


Pomi 
~J 

Să vă mai povestim una : 

Într-o zi, pe cînd Gong Zichang era acasă, se 
trezi cu o pasăre care ciripi așa: „Gong Zichang, 
Gong Zichang, la muntele dinspre miazăzi e un tigru 
ce-a încolţit un berbec și apoi l-a azvirlit cît colo. 
Repede-te du, și de-l aduci aici, l-om împărţi fră- 
teste. Tu ţi-i lua carnea, iar eu rărunchii. 

Gong Zichang urcă muntele dinspre miazăzi, găsi 
berbecul ucis, îl aduse acasă și-l împărți după vre- 
rea păsării. Numai că să vedeţi buclucul! Un gos- 
podar păgubos, căutîndu-și berbecul cel pierdut, 
ajunse și la casa lui Gong Zichang. Văzind el coar- 
nele atîrnate pe perete, şi recunoscîndu-le, s-a dus 
aţă la curte, să-l pirască regelui pe Zichang. Măria 
Sa şi-a trimis oamenii să-l ridice pe făptaş spre a-l 
pedepsi pentru fapta săvîrşită. Acesta, dezvinovă- 
țindu-se, povesti cum a găsit berbecul. Regele n-a 
putut nici el crede că pe lume poate fi vreun om 
care să cunoască ăst grai. Aşa că-l socoti neobrăzat 
şi-l aruncă în temniţă. 

Vestea că bietul Gong Zichang îi din nou fere- 
cat, ajunse la Kong Zi. Dascălul știa că învăţăcelul 
său pe lingă harul ce-l avea — și care-l băgase în 
încurcătură — era în fapt un tînăr cinstit şi curat 
ca lacrima, Cum avea dar să înfăpiuiască o aseme- 
nea ticăloşie ? Așadar se duse să pună chezăşie, 
rugindu-l pə rege să-l scoată pe Gong Zichang din 
temniţă. Dar regele socoti că de vreme ce furtul a 
fost dovedit, făptaşul în nici un chip nu poate îi 
iertat. Ca urmare bietul învățăcel rămase mai de- 
parte întemnițat. Numai că adevărul iese la iveală 
ca uleiul deasupra apei — și iată că o păsărică veni 
în zbor, și oprindu-se în faţa temniţei începu a ci- 
ripi: „Gong Zichang, Gong Zichang, vrăjmașii din 
Qi vor să ne încalce țara. Fugi degrabă spre muntii 
Fengshan, şi opreşte-i !“ 

Gong Zichang îl înștiință pe temnicer de cele 
aflate, iar acesta aduse la cunoştinţă regelui. Cu 
toate că Înălţimea Sa n-a vrut nici de astă dată 
să-l creadă, vestea era prea tulburătoare ca să ră- 
mînă nepăsător, aşa că porunci unei cete de oșteni 
să se îndrepte iute spre munţi. Cercetașii plecară 
în grabă şi tot aşa se şi întoarseră, dind de veste 

că vrăjmașşii-s la hotare. Regele, încărcat de griji, 
trimise atunci oastea întreagă întru apărare. Urmă 
o bătălie crîncenă din care biruitori ieșiră vitejii 
țării Lu, iar regele nu s-a mai îndoit de harul lui 
Gong Zichang. Şi ca să-l răsplătească, nu numai 
că l-a scos din temniţă, dar i-a și dat rang de mare 
boier, răsplătindu-i credința față de glia străbună. 
Gong Zichang, multumind frumos, nu primi această 
mărire, și se întoarse precum plecase, tot învățăcel. 

Dascălul Kong Zi care îi preţuia zestrea sufle- 
tească, şi mai mult şi l-a apropiat, încredinţindu-i 
fiica de soţie. 


Zhantai Ziyu 


În alegerea ucenicilor Kong Zi a fost întotdeauna 
aspru, dar drept, şi rareori se întîmpla să judece 
greşit pe vreunul. Totuşi, cu toată înțelepciunea lui, 
greşeli se mai strecurau şi la el. Era doar pămîn- 
tean ! Aşa s-a întîmplat şi cu Zhantai Ziyu, cunoscut 
şi sub numele de Zhantai Mieming, care nu era 
doar învăţat ci şi viteaz, iar pe deasupra avea și 
un suflet ales. Numai că înfăţișarea-i nu-i era pe 
potrivă, fiind tare urît. Poate din astă pricină cînd 
își începu ucenicia la Kong Zi, dascălul nu-l prea 
băgă în seamă. Abia mai pe urmă, recunoscîndu-i 
frumoasele trăsături lăuntrice, Kong Zi a mărturisit 
nu fără căinţă : „Luîndu-mă după înfăţişare am gre- 
şit, nepreţuindu-l pe Ziyu.“ 

Zhantai Ziyu nu numai că era urit la chip, dar 
şi mîinile arătau ciudat. Degetele porneau de la în- 
cheietură, şi palme nu avea. Cu toate astea, bărbă- 
ţia lui era neasemuită. 

Odată, pe cînd Zhantai Ziyu căra cu luntrea o 
bucată mare de jad alb, ajungînd la Yanjin!, în 
mijlocul Fluviului galben din senin s-a iscat un 
vînt puternic, ridicînd talazuri după talazuri. Se 
vede treaba că zeul Fluviului galben He Bo, aflind 
că Zhantai Ziyu ducea cu el o bucată de jad ce 
preţuia o mie de galbeni, l-a trimis pe Zeul valu- 
rilor — Yang Hou, însoţit de doi dragoni, să stîr- 
nească acele talazuri, să răstoarne luntrea şi astfel 
să-și poată însuși el comoara ! 

Yang Hou fusese în vechime un principe ce făp- 
tuise multe fărădelegi. Avînd sufletul plin de pă- 


l Partea de nord a judeţului Yanze, provincia Henan 
de astăzi. 

cate, în cele din urmă şi-a făcut seama, aruncîn-: 
du-se în Fluviul galben. Ajuns pe celălalt tărîm, a 
fost ridicat la rang de Zeu al valurilor, fiindu-i 
supus lui He Bo. Așa că de astă-dată, la porunca 
stăpînului său, umflă apele, stîrnind talazurile de 
care v-am pomenit mai înainte. Totodată, i-a în- 
demnat pe cei doi dragoni să răstoarne luntrea în 
care se aflau Zhantai Ziyu și firtaţii săi. Furtuna 
s-a dezlănțuit în toată legea de s-au întunecat şi 
cerul și pămîntul. Valurile, cît munţii de mari, se 
rostogoleau năvalnie. De o parte şi de alta a luntrii, 
fioroşii dragoni își arătau ameninţător colții. Și cum 
era de așteptat, luntrea a început a se legăna, bă- 
gînd groaza în toți cei aflaţi într-însa. Numai Zhan- 
tai Ziyu, care a înţeles despre ce e vorba, stătea 
neclintit spunînd cu glas tare: „Încetaţi odată cu 
miîrşăvia asta ! Cine vrea să dobîndească nestemata, 
să vină să mă roage cinstit. Dacă încearcă să mă 
înspăimînte, oricine ar fi, să ştie că rău are s-o 
păţească 1% Pe cînd rostea vorbele acestea, ținea în 
mîna stîngă jadul, iar în cea dreaptă paloşul. Lupta 
cu dragonii începu, și în cîteva clipe viteazul îi 
răpuse. În urma lor rămase doar o pată mare, sîn- 
gerie. 

Yang Hou, pierzindu-şi ajutoarele, a oprit vîn- 
tul și şi-a luat tălpășiţa. Astfel Zhantai Ziyu a tre- 
cut cu bine Fluviul galben, Însă de cum ajunse pe 
malul celălalt, azvîrli jadul în apă, și spuse în silă : 
„Na”, dacă pe ăsta îl vrei, ia-ţi-l !% 

Dar să vedeţi minune! Jadul se învîrteji în apă 
și de-acolo se ridică și căzu la picioarele lui Zhantai 
Ziyu. Şi, de trei ori l-a tot aruncat în apă, şi tot 
de atîtea ori jadul s-a -întors la el. Se pare că 
He Bo — Zeul Fluviului galben, n-avu totuşi îndrăz- 
neala să primească din partea învingătorului ceea 
ce nu i se cuvenea. Văzind una ca asia, Zhantai 
Ziyu furios peste măsură, a izbit jadul de stîinca de 
pe mal, făcîndu-l zob. Apoi şi-a văzut liniştit de 
drum, arătînd că el nu s-a luptat pentru comoară. 
ci pentru onoare și dreptate ! 

Cu toate că la începuturile uceniciei sale, după 
cum vă povesteam, dascălul îl ocolea cu privirea pe 
Zhantai Ziyu, încet, încet datorită sîrguinţei de care 
a dat dovadă, acesta i-a cîştigat prețuirea. Așa se 
face că dascălul Kong Zi l-a ajutat să deschidă în 
partea de miazăzi a ţării școli, și la rîndul lui, Zhan- 
tai Ziyu ajunse să aibă peste trei sute de ucenici. 

Cu trecerea vremii, dovedindu-se un mare învă- 
tat, a fost recunoscut nu numai în ţara sa, ci şi în 
alte părţi ale lumii — lucru la care nici Kong Zi 
nu s-a așteptat. 

Omul — punctul de plecare al proiectării 
şi apoteozării mitice 


Orice analiză a virstelor apuse ale antichităţii, ale căror 
nuclee iradiante conţin încă ideea de „ordo“ pentru timpul 
prezent, trebuie să introducă în discuţie, înaintea tuturor 
stăpînilor universului, omul real, ca punct de plecare al 
proiectării și apoteozării mitice. 

Obiceiurile din cultura orientală — cele chineze în- 
tărese regula — plasează creativitatea primordială, cu tot 
semantismul imaginii ei de „precedent“ şi de „exemplu“, 
mereu mai aproape de concretul realismului cotidian remi- 
tologizindu-l, făcînd din itinerarul asiat pre-tradițional 
și tradiţional un imens, încă activ, spațiu fabulos pentru 
ochiul și mintea noastră. Lumea cauzelor prime și a fi- 
nalităților, ce concentrează esențe perene strînse într-o 
veșnicie întreagă, n-a fost desprinsă, în ceea ce-i privește 
pe chinezi, aproape niciodată din sfera totalităţii ei, pentru 
a fi supusă, detaliu cu detaliu, sub spectrul reconsideră- 
rii. Spaţiu geo-cultura!l eminamente autarhic, China și-a fău- 
rit propriile-i motive și forme de cunoaștere, înmoite și re- 
îinnoite mai multe milenii la rînd, pentru a fi raportate 
la stadiile ei de dezvoltare, oferind astfel analizei un tip 
special de experiență spirituală capabilă să-i fixeze origi- 
nalitâtea. Dacă istoria unei țări poate „sări“ peste anumite 
etape, în nici un caz istoria nu se poate desprinde depro- 
priile-i începuturi. De aceea, etapa mitologică a literaturii 
chineze a existat ca o fază istorică necesară ce a izvorit, 
ca orice literatură, din acea „religie naturală“, cînd omul 
gentilic încerca să se identifice cu natura, cum știm, abia 
dacă modificată de mersul istoriei. 


În stadiile foarte vechi ale cunoaşterii chineze, cînd; 
potrivit unei viziuni animiste, mişcarea universului — con- 
fuz şi disparat — este percepută ca avînd cauza în „du- 
hul“ propriu lucrului sau fenomenului — omul însuşi fiind 

sălășluit de un „duht — se petrece o primă lărgire a pe: 
rimetrului cunoașterii prin extinderea  umanului asupra 
naturalului, comportarea individului faţă de fenomenul 
ce-i lovește simţurile luînd forma  adoraţiei. Fetişismul, 
magia, totemismul, ca variante primare fundamentale de 
reprezentare a raportului omului cu mediul natural şi so- 
cial, sînt fertile în spaţiul chinez, care dezvolta în văile 
Fluviului galben o civilizaţie agrară (similară cu a egip- 
tenilor în valea Nilului sau cu a indienilor în a Gangelui), 
cultul soarelui și al cosmosului întreg ducînd la armoni- 
zarea stării interioare cu legile firii. În ciuda confuziei 
totale dintre regnuri, e de reţinut ideea că oamenii cău- 
tau şi găseau, potrivit împrejurărilor naturale, un element 
de care să-și fixeze genealogia. Raportul lor cu matura nu 
era un raport indiferent, în afara oricărei cauzalităţi, iar 
intuirea raportului de cauzalitate, integrarea armonioasă 
în cosmos, deplasează atenţia înspre direcția devenirii, a 
obiîrşiei. Pe măsură ce practica materială oferă omului ar- 
haic conștiința treptată a puterii lui transformatoare în 
tabloul general al naturii. dorința firească de a o stăpîni 
va depăși puterea reală de a o realiza şi, cum se ştie, 
va începe să „domine“ şi să modeleze forțele naturii „în 
imaginaţie şi prin imaginaţie“. Reprezentind elementele 
naturii prin elemente umane. omul capătă despre sine con- 
știința unei forţe ce se obiectivizează ca esenţă, prelucrînd 
natura și adaptind-o nevoilor lui materiale. E vorba de 
un proces de obiectivizare a esenței umane — transformis- 
mul său — deci de o umanizare a naturii însăși. Omul 
se împrumută pe sine celor din jur — atit elementelor 
stăpînite, cît şi celor pe care doreşte să le stăpinească. 
Fenomenul mitologizării naturii reprezintă o expansiune a 
umanului, o percepere a universului prin însușiri umane. 
Totodată, elementele mitice disparate sînt puse în rela- 
ție genealogică reproducînd în ansamblu, la nivelul intui- 
tiei dirijate de experienţă, conexiuni fundamentale ale 
omului cu natura şi ale naturii însăși. Fiind încorporări 
umane, miturile dispun de calitatea esenţială artei, anume 
că arta există prin categoria individualului purtător de 
semnificaţii umane. Răspunzînd acestei cerințe fundamen- 
tale a artei ca formă specifică de cunoaştere arhaică mi- 
tologia apare, dintre toate celelalte forme de cunoaștere, 


singura capabilă de a constitui ceea ce s-a numit „te- 
melia“ începuturilor unei literaturi. 

Mitul reprezintă un act de geneză în întîmplările esen- 
țializate ale personificării. Natura poetică a mitului rezidă 
tocmai în acest fapt. La nivelul treptei de dezvoltare. la 
care discutăm, procesul îndelungat al zămislirii miturilor 
avea un caracter cu totul disparat, ca abia odată cu apa- 
riţia conștiinței sociale, ca urmare a diviziunii muncii, 
acest material imagistice preexistent să capete caracter de 
sistem mitologic. În acest nou stadiu, miturile vor deveni 
coerente reproducînd în- ultimă instanță ierarhia reală 
a fenomenelor sociale şi potrivit lor şi a celor naturale; 

Sistemul mitologic, în: viziunea antropomorțică chineză 
asupra lumii diferă, de pildă, de cel grec. Mitologia grea- 
că — ordonată de la Hesiod încoace — se organizează pe 
o succesiune de cercuri concentrice ale Cosmosului — Ura- 
nos — Cronos — Fatum — Zeus — Prometeu — care cre- 
ează, în cele din urmă, omul. Umanul este dedus din 
coordonatele esenţiale ale cosmosului. mitologia greacă pu- 
tînd fi apreciată ca o mitologie uranică. : 

Nici o evocare a mitologiei chineze, însă, — prin mi- 
tografii săi: Lu Xun, Ren Fang, Shen Yangbing, Gu Zegane, 
Lin Huixiang, Chen Mengjia, Wen Yiduo, Xu Xusheng, Yuan 
Ke sau prin sinologi : japonezii Kurayoshi, Konan, Takutsi, 
Toyohati, Yosihiko, Mikisaburo, Sigheki, francezul Mas- 
pero, germanul Erkers, rusul Gheorghievski, sovieticul 
Konrad, suedezul Karlgren, americanul Bodde etc. — nu 
tăgăduie că universul uranic şi terestru sînt întîmplări 
ale „primului om“ — Pangu — cel ce deține în pu po a 
chineză facultatea demiurgică. 

Pe cînd pămîntul nu era despărţit de aer, iar Haosul 
— Hundun (fiinţă fără cele şapte orificii vitale) domnea 
pretutindeni, Pangu vieţuia în sfera cosmică, în primordialul 
ou androgin. Împlinind vîrsta de 18000 de ani el crescu 
îintr-atit, încît sparse oul şi ieși, din albuș ivindu-se cerul 
luminos, și din gălbenuş pămîntul întunecat, Lumina 
(Yang) şi Întunericul (Yin) fiind fraţi gemeni. Dînd de 
aer, Pangu muri, dar moartea lui reprezintă nu o stingere, 
ci o nouă germinaţie cosmică : capul i se preschimbă în 
dealuri și munți, corpul în cîmpii nestirșite, mîinile şi 
picioarele în cele patru zări, ochii în soare şi în lună, 
palmele în iazuri și în lacuri, sîngele în rîuri, părul în 
grădini și păduri, dinţii în metale şi pietre preţioase, su- 
doarea în ploaie şi rouă, iar suflarea în vînt și furtună. 
Paralelitatea lui Pangu cu Marduk din mitologia babi- 

loniană, cu Vișnu şi Brahma — din cea indiană adîn- 
ceşte semnificaţia devenirii materiei, niciodată a pieirii 
ei. Nașterea și moartea, cele două ipostaze ale vieții, :de- 
Vin “stadii ale puterii de fecundare. Continuitatea pan- 
teistă a organicului în anorganic trădează vechimea vi- 
ziunii, datorată, desigur, unei mentalități animiste. 

Se zămisliseră astfel cerul și pămîntul și ce trebuia 
să fie pe ele se afla acolo. Pămîntul era pustiu și doar 
Niiwa, de bună seamă o creaţie divină, hălăduia peste 
întinderile lui. Qu Yuan (340—278 îe.n) însă, ca primul 
poet cult al antichităţii chineze, în ale sale Întrebări că- 
tre cer deschide misterul permanentizat despre facerea 
oamenilor și întreabă : „Niiwa a creat oamenii, dar cine 
a făcut-o pe Niiwa ?* Întrebarea rămîne retorică, divini- 
tatea, cum se știe, se naște pe sine într-o manieră simplă 
și dramatică, „divinitatea fiindu-şi sie suficientă“, după 
cum remarcă Mircea Eliade. Nüwa plăsmuiește primele 
făpturi din lut galben, mil provenit din bazinul Fluviului 
galben ; omul peste tot a fost făcut din pămînt şi din 
noroi, fie că era lut de Nil, din Tigru şi Eufrat sau din 
Gange și Brahmaputhra... Şi Dumnezeu l-a făcut pe Adam 
din pulberea pămîntului... Zeul egiptean creator Chnum 
plămădește întreaga lume pe roata olarului. Dar, unitatea 
inițială a universului chinez astfel ordonat de părinţii 
primordiali — Pangu pe de-o parte și Niiwa pe de alta— 
s-a stricat, prin ivirea unui cataclism. Reașezarea bolţii 
cerești surpate şi dregerea ei, cade tot în seama zeiței- 
mame Niiwa, semnificaţia adoraţiei față de această divini- 
tate feminină în China fiind înţeleasă în legătură cu exis- 
tența unor însemnate rămăşiţe ale matriarhatului, în as- 
pecte de bază ale culturii chineze. Adoraţia nu se limi- 
tează doar la invocarea ca suport material a celor două 
lucrări ale Niiwa-ei — peticirea cerului şi plămădirea din 
lut a oamenilor. Rememorările mitologice o identifică şi 
în perechea divină Fuxi—Niwa (consemnați de tradiţie 
la anii 2953—2838 î.e.n.) — niște Deucalion şi Pirrha chi- 
nezi — supraviețuitorii potopului primar, fraţi întîi şi-n- 
tli, cuplu conjugal apoi, incestul permis de forțele Mun- 
telui Cosmic Kunlun — Olimpul chinezese — devenind 
salvator pentru renașterea omenirii pe pămînt. Înregis- 
trînd bi-sexualitatea primordială, mitologia cultivă frec- 
venţa cuplurilor divine incestuoase-salvatoare.  Petrecîn- 
du-se o translație spre epoci mai tîrzii observăm că for- 

marea familiei monogame se reverberează în miturile 
creaţiei prin apariția adorației faţă de perechile divine. 
care, cum bine se ştie, sînt „formulări imperfecte“ sau 
„invenţii tardive“ ale androginiei primordiale. 

Paradoxal, nașterea exemplară a oamenilor se întîmplă 
și în afara experienței logice, mai toate mitologiile inclu- 
zînd și varianta nașterii din nimic a omului, neprihănirea 
împunîndu-se ca o condiție. Buddha e născut prin ima- 
culată concepție, mama lui fiind mîngiiată de o rază în 
cinci culori, așa cum Maria, „Maica Domnului“, fecioară 
neprihănită, rămîne grea de la „duhul sfint“. La egipteni, 
Ra, zeul soarelui, e născut de zeiţa-fecioră Nut, Isis îl 
naşte pe Horus, cum şi Perseu e născut de fecioara Da- 
nae. Zeul frigian Attis e fiul neprihănitei Nana, căreia că- 
zîndu-i în sîn un sîmbure de migdală, rămîne însărcinată. 
Pe Ilmatar o fecundează vîntul şi-l naşte pe Väinämöinen, 
pentru nemărginirile nordice, iar tot acolo, Maryatta naşte 
fiindcă-i căzuse un bob de afină din șorţ în pîntec. Tot 
astfel, în spaţiul chinezesc fabulos, al ținutului Siyouguo 
femeile nu se-mpreună cu bărbaţii, dar nasc dacă sînt 
privite și chiar dacă se gîndesc, numai unii la alţii. Şirul 
mamelor-fecioare se îmbogățește cu Jiandi, care-nghiţind 
un ou de rîndunică îl naşte pe Qi, întemeietorul dinastiei 
Shang (Yin, 1766 (?) — 1122 (?) îe.n.), dar şi cu Jiangyuan, 
care ieşind să se plimbe pe cîmp, vede o urmă mare de 
picior, calcă pe acea urmă şi-l naște pe Houji, strămoșul 
dinastiei Zhou (1122-(?) — 221 î.e.n.). Se pare că această 
modalitate circumstanţială a procreării este infinit mai 
tristă decît incestul zeilor, mamele-fecioare suferind perse- 
cuţii şi prigoană, iar pruncii fiind pîndiţi de moarte. 

Motivul pruncului părăsit circulă în toate mitologiile 
— Isis își ascunde copilul într-o mlaştină, Perseu e în- 
chis într-un cufăr, Isus — ascuns în staulul vitelor, Remus 
şi Romulus, fiii vestalei Rea Silvia (şi al zeului Mars) 
sînt puşi într-un -coş şi daţi pe rîul Tibru, iar Houji-are 
parte de și mai multe avataruri — e abandonat pe un rîu 
îngheţat, să degere, e aruncat pe poteci de munte, să fie 
căleat de vitele ce se întorceau de la păscut... Cu ei încep 
eroizările şi clasificările graduale ale bravurilor ce-aveau 
să le săvirșească în folosul semenilor. Lîngă ei înaintează 
toți cei ce-și asumă atribuţii civilizatoare primejduindu-și 
viaţa, Houji îi învaţă pe oameni să adune semințele, să are 
şi să semene ; inițierea în grădinărit, creşterea pomilor şi 

a viței, îngrijirea viermilor de mâtase, ridicarea de adă- 
posturi şi de case ete. urmează obținerii focului. Pro- 
meteul chinez. fiind Suirenshi, care are inspiraţia să frece 
două lemne. Exemplaritatea comportamentului. eroilor. ci- 
vilizatori devine. şi. cea dintii „expresie literară“ a artei 
poporului. Demiurgia civilizaţiei, al cărei mobil este sen- 
timentul uman, tinde către instaurarea de norme şi reguli, 
bune la menţinerea „ordinei“ lumii. 

Dinamicii devenirii nu-i sînt străine nici tendinţele be- 
licoase, cu răsturnări și spargeri ale echilibrului abia sta- 
bilit, viziunea lumii fiind fixată între doi poli — orga- 
nizarea şi dezorganizarea. Galben împărat —. Huang Di 
şi Chiyou sînt, pentru lumea chineză, protagonistul şi an- 
tagonistul de: la cele două extreme. Precaritatea vieţii, ce 
impune situaţiile limită. ca pe o permanenţă, nu numai 
că-:mu-i. privează pe eroi de posibilitatea de a-și dovedi 
plusul de forță fizică şi morală. Dimpotrivă, împingînd 
intelectul :uman în direcția sporirii achiziţiilor de cunoaş- 
tere, realitatea dură face din eroi — supraoameni, tita- 
nismul servindu-i 'în toate actele lor- creative. Chinezii 
mitici Kuatu, Jingwei, Xingtian, Gun, Yu, pătrund progre- 
siy prin. muncile lor în gîndirea mitologică universală, un- 
de-și găsesc corespondențe tipologice şi unde rămîn încăr- 
cați cu datele personale, prin care-şi statornicesc poziţiile 
specifice. :.-. t niz: 

Cosmogonia devine suportul afirmării unor clasificări 
în ordinea obiectivå, oamenii tinzînd să se considere co- 
borîtori - din personaje exemplare, popoarele toate soco- 
tindu-se ivite dintr-o zeitate, ideea că strămoșul lor n-ar 
fi fost un zeu sau o zeiţă, fiind-cu desăvirșire respinsă. 

Mentalităţi difuze contopesc, peste tot, miturile cu le- 
gendele despre întîmplările eroilor existenți în vechime. 
Circulația “lor simultană, pe o anumită treaptă istorică, 
duce la o +iziune globală, unde determinările nici măcar 
nu se mai fac, zeii miturilor fiind transformați în oameni, 
iar oamenii — supuși mitificării. 

“În. protoistoria Chinei (aproximată între începuturile 
see. al XXVI-lea şi pînă la sfîrşitul sec. al XXII-lea și în- 
ceputul -sec. al XXI-lea î.e.n.) pînă tîrziu în semilegendara 
dinastie Xia (către sfîrșitul sec: al XXII-lea și începutul sec. 
al XXI-lea și pînă aproximativ la începutul sec. al XVII-lea 
î.en.) existăun timp mitic “al celor Cinci împărați şi, res- 
pectiv "uri timp legendar al descălecătorilor vechilor dinastii 

chineze. Fuxi și Niiwa (cea. 2953—cca. 2838îen.) —părinţii 
primordiali, împăratul Galben — Huang Di (9550 — 2450 
îen.), Zhuan Xu (2450—2372 î.en), Di Ku (9372— 2297 
î.e.n.) Yao (2341 — 2258 ten), Shun (2317 — 2208 îen.) 
— cei cinci împărați mitici, dar și Yu (2298 — 2197 î.e.n.) 
— întemeietorul dinastiei semilegendare Xia sînt personaje 
consemnate de istorie, asupra cărora, însă, nu e posibilă 
cunoaşterea integrală, faptele lor istorice și morale sus- 
trăgîndu-se, în cea mai mare parte, determinismului ra- 
tional. 

Tradiția orală, populară, cantonată mereu în sfera 
tematicii diluviale, face din marele potop nucleul eveni- 
mențial al unor ani de mult scurşi, legați, însă, aproape 
invariabil de domnia lui Yao. Vatra poporului chinez se 
fixase de la începuturi în bazinul dintre cele două mari 
ape — Fluviul Albastru-Yangzi (l. de 6300 km) şi Fluviul 
galben-Huanghe (l. de 4800 km) ale căror revărsări se 
produceau curent, datorită ploilor subtropicăle neîntrerupte 
sau a topirii ghețarilor din zonele de izvoare. 

Apetenţa pentru rememorarea revărsărilor de apă 
lasă impresia că aici a existat o stare de veghe, care 
a-nregistrat nu doar un singur mare potop — ceea ce ar 
pune rînduială în fabulaţia stufoasă existentă — dar și 
că între toate, cîte vor fi existat, cel stăvilit de Gun și 
Yu a săpat amintirile cele mai adînci. Similitudinea ivirii 
potopului, pe toată fața pămîntului, fenomen cu o cazuis- 
tică aproape identică, pusă sub semnul pedepsei supreme, 
în toată gîndirea mitologică universală, pare să fi fost 
o consecință a uriașelor schimbări climaterice din timpul 
respectiv, deoarece cumplita lui gravitate scapă oricărei 
explicații raţionale, Gun, nepotul Împăratului Galben- 
Huang Di, se-nduioșează de oameni și decide să-i salveze. 
Bufnița înțeleaptă și Țestoasa Ao — care-și oferise un 
picior să sprijine bolta cerească, să nu se surpe, îl în- 
deamnă pe Gun să fure de la Marele Zeu Da Di lutul 
fermecat zirang, ce se înmulţea mereu şi nu se isprăvea 
niciodată şi cu el să ridice stăvilare în calea viiturilor. 
Gun face întocmai, dar fapta lui se descoperă și Da Di 
îl. trimite pe Zhurong — -Zeul focului — să-l ucidă. Po- 
runca e-mplinită şi Gun fu îngropată într-o pădure, sub 
o lespede. Se mai scurg trei ani pînă cînd cineva trecînd 
prin pădure se-mpiedică de lespedea sub care zăcea Gun, 
şi de supărare o crăpă-n două cu toporul. De sub lespede 

apăru Yu, fiul: lui Gun, care se-ntrupă din trupul tatălui 
său, spre-a-i duce mai: departe truda. Veneraţia față- de 
Yu este la chinezi atît de mare, încît se exclamă: „Dacă 
n-ar fi existat Yu, astăzi am fi fost cu toţii peşti“. 


Începuturile literaturii chineze nu pot fi atestate, ca 
în literaturile europene, prin opere cum sînt Iliada şi 
Odiseea, a căror paternitate este atribuită de tradiţie sim- 
bolicului aed orb Homer. Opera homerică, deși purtătoare 
a unor înţelesuri ce aparțin începuturilor desprinderii uma- 
nităţii din relaţiile și psihologia socială gentilică, se înte- 
meiază pe materialul imaginativ produs de gîndirea epocii 
arhaice. Ea va constitui pentru poezia tragică a sec. al 
V-lea î.e.n (Eschil, Sofocle, Euripide), pentru literatura 
latină (Virgiliu, Horaţiu, Ovidiu), cît și pentru clasicii 
francezi ai sec. al XVII-lea (Racine, mai ales) sursa pri- 
mordială a motivelor şi temelor de natură mitologică și 
legendară. 

Literatura chineză nu deţine o astfel de sursă primor- 
dială, graţie căreia să putem descrie cu uşurinţă sistemul 
gîndirii mitologice, așa cum face Hesiod în Theogonia. 
Operele literare care rețin. elemente de circulaţie orală 
ale mitologiei chineze sînt tîrzii, faţă de apariţia scrisului, 
iar descrierile „— fragmentare. Tabloul complet al mi- 
turilor, al faptelor și întîmplărilor personajelor mitologice, 
se realizează printr-o colaţionare succesivă a surselor lite- 
rare, care reușesc, asemenea unor piese de mozaic să se 
completeze într-o înlănţuire al cărei rezultat este desenul 
unei Theogonii oriental-chineze. Aceste „refaceri“ tirzii nu 
pot conduce în nici un caz la ideea că literatura chineză 
nu a cunoscut, la începuturile ei, etapa unei literaturi mi- 
tologice. `“ 

„Cartea munţilor și mărilor“ (Shan hai jing, cca. 2190 
îe.n.), una din operele anonime cele mai importante ale 
antichităţii chineze, izvorul miturilor și legendelor na- 
tionale, rămîne un unic reper al identificării miturilor. 
Originalul ilustrat deteriorîndu-se și pierzîndu-se, cartea 
există într-o formă continuu adăugită, secțiunile ce ocom- 
pun — Cartea celor cinci munţi ascunși (Wu can skan 
jing), Misterele dinlăuntrul și din afara mărilor (Hai nei 
wai jing), Cartea pustiurilor (Huang jing) — fiind presu- 

puse a data din epoci tirzii, redactările .-continuînd pînă 
către secolele: II, HI. Numită de Lu Xun (1981—1936) „o 
carte a descîntecelor şi vrăjitoriilor“, Cartea munţilor şi 
mărilor adună informaţii referitoare la peste 450--de zeități, 
duhuri bune şi rele, unele înzestrate cu “forțe supranatu- 
rale și înfățișare stranie: centauri, dragoni cu capete de 
pasăre, iepuri şi şerpi cu chip de om, ființe fantastice cu 
trup de bivol și cap de pasăre sau cu corp de vulpe și 
coadă de şopîrlă, monştri cu trei capete și şase-braţe, “care, 
cînd apar fac ca cerul să se înroșească sau să se stir- 
nească taitunurile. Sînt și însemnări despre: pești, păsări, 
fiare, insecte, ierburi și copaci fabuloși, se povestește des- 
pre locuri în care trăiesc oameni cu trei capete, oameni 
cu un Singur braţ, oameni fără intestine, pitici și uriași. 

Marile cărţi de învăţătură folosite de Confucius (551— 
479 îe.n.), denumite de tradiție Cinci canoane: (Wu jing) — 
Cartea cîntecelor (Shi jing, sec. XI—VI- îen.), Cartea 
schimbărilor (Yi jing, sec. XI—VII î.e.n), Cartea” edicte- 
lor (Shu jing, sec. XI—VII î.e.n.), Memorial de rituri (Li 
ji, sec. V--IV îen.) și Primăvara-Toamna Țării Lu (Lu 
guo Chun Qiu, sec. V î.e.n.) — texte de căpătii în “sistemul 
educaţional chinez din toate timpurile, conţin și ele mituri, 
dar mai mult ca metamorfoze subiective -ale unor struc- 
turi originare, Confucius și emulii săi ajustindu-le "conform 
preceptelor filozofice pe care le enunțau “cu scopuri prac- 
tice despre calea desăvirşirii moralei individuale, organi- 
zarea familiei și conducerea statului, dezaprobînd. discu- 
tiile despre o lume supranaturală. f : 

Din vremuri predinastice datează Cărţile de bambus 
(Zhu shu, cca. 1989— 1978 îe.n.), cronică a împăraţilor 
mitici Shun și Yu, încrustată pe plăcuțe de bambus. În 
cel de-al doilea an de domnie a împăratului Jin, Wu 
Di (265—290), jefuitorul de odoare din necropole, Bu Zhun, 
scoate dintr-un mormînt princiar „zece care de plăcuţe 
de bambus“, identificate ca fiind 75 de capitole ale Căr- 
ților de bambus. Fragmentele descifrate se referă la fap- 
tele istorice din vremea descălecătorilor dinastiei semile- 
gendare Xia, pînă către sfîrşitul dinastiei Zhou, ceea ce 
explică forma ei continuu adăugită. , 

În fine, deși de dată foarte tîrzie, Călătoria regelui Mu 
(Mu Tianzi zhuan, 281), rămîne singura sursă literară de 
sorginte mitologică, fiindcă, din cîte ne putem da seama, 
mitologia chineză se configurează în primul rînd cantita- 

tiv, marile cărţi anonime ale chinezilor fiind: depozitarele 
patrimoniului mitic tezaurizat și nu plasticizat. Poste- 
rioară, deci, Cărţii munţilor și mărilor, Călătoria Regelui 
Mu relatează călătoria imaginară a împăratului Zhou, Mu 
Wang: (1001 — 947 î.e.n.), fiul lui Zhou, Wen Wang (1154— 
1122 î.e.n.), întemeietorul dinastiei. Povestea spune că în- 
tr-o zi, pe cînd: se afla în jilțul său, pe Mu Wang l-ar fi 
vizitat un călător: venit dintr-o îndepărtată ţară de la 
soare-apune. După obiceiul locului, drumeţul a fost ospă- 
tat .cu cele mai alese bucate, i s-au dat să bea vinurile cele 
mai parfumate, să admire. pietrele prețioase cele mai 
strălucitoare și să petreacă în preajma celor mai frumoase 
femei, aflate sub acoperămîntul palatului împărătesc. Dar, 
călătorul, pesemne un vrăjitor, se arătă tare nemulțumit 
de: felul cum fusese primit și i se plinse Regelui Mu, spu- 
nîndu-i că i se puseră pe mese cele mai nesuferite 
mâncăruri şi cele mai proaste băuturi, că pietrele cu care 
se mindrea împăratul n-aveau nici un preţ, iar femeile 
erau tot mai slute. Nici locul unde trăia Mu Wang n-avea 
nici un farmec, așa că magul călător îl pofti pe îm- 
părat la plimbare în țara sa, unde totul era din cale-afară 
de frumos. Învoindu-se, Mu porni către sud-vest, tocmai 
în Muntele cosmic-Kunluun, la poalele căruia trăia Re- 
gina-Mamă: a Vestului, stăpînă peste Iazul nestematelor şi 
peste - Grădina. nemuririi... Acolo totul i se păru lui Mu 
altfel decit în ţara lui: deşi nu zărea nici soarele şi nici 
luna şi pe cer n-apăreau deloc stelele, lumina era atît de 
orbitoare că n-o putea suporta ; muzica și sunetele ce se-a- 
uzeau peste tot, deși nu știa dincotro veneau, îi pătrundeau 
în auz tulburindu-l. Mare îi fu mirarea cînd își dădu sea- 
ma că deasupra capului său pluteau cohorte de nori 
uriași, iar dedesubt, alte straturi de nori îl despărțeau de 
împărăţia lui, unde mările păreau picături de apă, flu- 
viile — firișoare şerpuitoare, iar munţii — bicisnice mu- 
şuroaie de pămînt. O grijă nespusă îl cuprinse pe Mu 
Wang şi îl imploră pe vrăjitor să-l ducă înapoi. Acesta 
îi dădu un brînci și Mu avu senzaţia că se desprinde de 
tot şi cade în gol. Cind se dezmetici, se bucură recunos- 
cîndu-i pe servitorii săi credincioşi, ce-i stăteau în preajmă 
şi-l îmbinau să guste din bucatele şi băuturile sale pre- 
ferate. Și, se mai povestește că, din ziua aceea, sfetnicii 
începură să-și surprindă suveranul stînd mereu pe gîn- 
duri, abătut şi nemişcat şi fără poftă de domnie, 

Tocmai lipsa “unei culegeri de mituri întocmită în 
antichitate, cît și practica inserţiei lor în cărțile clasice 
de filosofie, morală, etică, de însemnări istorice, geografice 
și topografice au drept consecință pentru acest moment de 
cultură spirituală deteriorarea, în bună măsură, a structu- 
rilor originare şi deplasarea temeiului pe care se dezvoltă 
viziunile istorice ori istorizate. După părerea noastră, aces- 
ta este într-adevăr un argument de valabilitate pentru 
explicarea - pierderilor cantitative şi calitative de mituri. 
Că oamenii din bazinul Fluviului galben n-ar fi fost niște 
„imaginativi“, cum se pronunţă Lu Xun în al său Compen- 
diu al prozei narative chineze (Zhongguo xiaoshuoshi lie), 
pretextînd „viaţa lor grea“ ni se pare o aserțiune greu 
de susținut, chiar dacă motivaţia se face apreciind doar 
inventarul redus de mituri rămase, cu motivele şi structu- 
rile recognoscibile. Poezia chineză clasică și din stadiile 
mai apropiate în care s-a prelungit, ca revelatoare a mi- 
turilor, prin relația lirică pe care o stabilește cu acestea, 
constituie pentru noi un indiscutabil indiciu al puterii de 
imaginaţie, ca atribut al chinczului din toate timpurile, 
vizavi de fluxul neîntrerupt de date cu care Universul l-a 
copleșit. Valoarea mitului chinez, ca dat ontologic, după 
părerea moastră, e comparabilă cu cea a mitului grecesc 
ori, nordie etc. Căci, deși aceste popoare s-au aflat la 
mari distanțe unele faţă de altele, în zone geo-culturale 
diferite şi. în epoci de timp diferite, creațiile lor mitologice 
se aseamănă, scala arhetipală e identică, similitudinile mer- 
gînd pină-ntr-acolo, că și croiala eroilor e aceeași. Evident, 
natura comună; a chinezilor și a grecilor, de exemplu, 
hotărăște, în ultimă instanţă, ivirea 'apropierilor, de con- 
text situaţional, relevante în: absolut toate cazurile, ilus- 
trația propusă de noi, însă, oprindu-se la Heracle și Houyi. 
Cum se știe, Heracle săvirşeşte douăsprezece: isprăvi: 
1) uciderea, leului din Nemeea; 2) uciderea hidrei din 
Lerna ; 3) prinderea mistrețului de pe muntele Erymanthus ; 
4) prinderea căprioarei cu coarne de aur; 5) curăţarea , 
grajdurilor din Augias; 6) distrugerea păsărilor stinfa- 
lide ; 7) prinderea taurului din Creta; 8) îmbliînzirea ie- 
pelor din Diomedes ; 9) dobîndirea cingătoarei purtate de 
Hippolyte; 10) aducerea boilor din Geryon ; 11) culegerea 
merelor din grădina Hesperidelor ; 12) aducerea lui Cer- 
berus. Muncile arcaşului divin Houyi sint tot douăsprezece : 
1) săgetează nouă sori, din cei zece apăruţi pe boltă ; 2) 
ucide monstrul giegua, care avea trup de bou, faţă de 

om, picioare de cal și glas asemănător cu plinsul copilului 
nou-născut ; 3) răpune monstrul zhaochi, un vegetarian ce 
aducea stricăciuni culturilor; 4) distruge pasărea dafeng, 
care în zborul ei stîrnea uragane, ce pustiau totul în. cale ; 
5) ucide monstrul jiuyin, o fiară cu nouă capete, ce arunca 
pe gură apă clocotită şi foc; 6) doboară balaurul ziushe 
din lacul, Dongting, care răsturna bărcile și-i înghițea pe 
pescari ; 7) ucide mistrețul fengzi, care strica semănă- 
turile, ataca oamenii şi sfişia animalele ; 8) scapă oamenii 
de, yayu, sălbăticiune cu cap de dragon şi gheare de ti- 
gru ; 9) ucide șarpele uriaş ce provoca secetă secînd toate 
apele ; 10) trece vulcanii în flăcări, de pe Muntele Focului 
Yanshan, o piedică în faţa muritorilor către Muntele - cos- 
mic-Kunlun, lăcaşul zeilor; 11) străbate Riul moale-Ru- 
anshui, peste care nu putea să plutească decit pana uşoară 
a păsării fenics, reuşind s-ajungă pînă la Peştera de jad 
de lingă lacul cu jaspi, unde trăia Xiwangmu — Regina- 
Mamă a vestului, deținătoarea elixirului vieţii veşnice; 
12) îl săgetează pe Hebo, duhul Fluviului galben, care ce- 
rea să i se dea mirese din rîndul celor mai frumoase fete, 
altfel, se supăra şi stîrnea revărsările de apă. Scoţîndu-i 
un ochi, Houyi îl obligă pe Hebo să renunţe la însurătoa- 
rea cu tinerele fete. . 

Desigur, vorbim de- similitudini în cazul miturilor ca 
produs al creaţiei inconştient artistice a unei colectivităţi, 
ce se exprimă prin ceea ce are ea mai general uman şi, 
nu ni se pare deloc forțat să alăturăm imaginii lui Houyi, 
pe cea a lui Făt-Frumos, din basmele noastre, sau de ace- 
lea ale unor Perseu, care ucide gorgona Meduza, Theseu 
— cu taurul de la Marathon și minotaurul din Creta, 
Apollo — cu şarpele Pithon, Melkart, ce ucide balaurul cu 
mouă -capete, Ghilgameș, ce-l ucide pe Huwawa din pă- 
durea cerbilor ete 

Deși împărtășim punctul de vedere referitor la relaţiile 
de similitudine, vizavi de creaţiile lumii vechi, ni se pare 
extrem de interesantă şi ideea avansată, în jurul anilor 
'70, de istoricul german Hubert Daunicht, potrivit căreia 
raportul emitere-receptare funcţiona și în epocile timpurii. Ră- 
mînînd în această sferă de discuţie, după Daunicht, Odiseea 
ar avea o origine orientală, în speţă chineză... După aproa- 
pe zece ani de cercetări amănunțite, Daunicht ajunge la 
concluzia că Homer s-a inspirat, cînd a creat Odiseea, 
din relatările contemporanului şi învățătorului său, Aris- 

teas din Prokonesos, care ar fi făcut o lungă călătorie în 
Asia Centrală şi în China, şi că a avut drept model stră- 
vechea lucrare Analele de bambus (Cărţile de bambus, Zhu 
shu, cca. 1989—1978 î.e.n.), de pe timpul împăraţilor mitici 
Shun şi Yu. Astfel, Analele de bumbus vorbesc de Țara lo- 
tofagilor (a mîncătorilor de lotus), în care, cum știm din 
Odiseea, Ulise fusese abătut de furtună. Ea s-ar fi găsit 
pe locurile unde situăm astăzi Coreea de Sud, aici existînd, 
într-adevăr, acea „floare dulce“ de care pomenește le- 
senda. Tot astfel, insula sirenelor ar fi una şi aceeași cu 
Nu-Shima, de lingă coasta Hondoului, considerată patria 
unor femei care ucideau toţi bărbaţii ce se-aventurau în 
această parte a lumii. Iar vestita strîmtoare dintre Scylla 
şi Charybda, cu vapori fierbinţi şi valuri clocotitoare, ar 
fi strimtoarea Narutu, cunoscută și japonezilor ca „poarta 
bubuitoare“. De asemenea, el localizează în insula ja- 
poneză cea mai sudică, Kyushu, întîlnirea cu vestita nimfă 
Calypso. Dorind să probeze originea chineză a Odiseei, 
Daunicht îl însoţeşte pe Ulise în delta Fluviuluui galben- 
Huanghe şi de acolo la Luoyang. Folosindu-se de date, 
cercetătorul demonstrează că Aristeas din Prokonesos n-ar 
fi mers mai departe de Fluviul galben și de orașul-capitală 
Luoyang, capitală din neolitic (sec. al XI-lea î.e.n. şi pînă 
în dinastia Han, în primii ani ai e.n.). Mai mult, lăcașul 
lui Aiolos, „păzitorul vînturilor“, este pentru Daunicht, 
marea insulă japoneză Hondu, unde, conform vechilor le- 
gende chineze, aici trăia Yan,  „stăpînitorul vînturilor*. 
Cum se știe, după şase zile de vislire, Ulise ajunge în Te- 
lephilos, la listrigoni. Şi vechile povestiri fantastice chi- 
neze vorbesc despre asemenea fiinţe care trăiau în regiu- 
nea Wonsan, din nordul Coreei. Insula Aiaia, împărăţia fru- 
moasei vrăjitoare Circe, după relatările Imi Homer, se iden- 
tifică în demonstrația citată cu insula japoneză Hokkaido, 
unde sînt multe din detaliile peisajului descris de Homer. 
Hades-ul, pe care Ulise îl vizitează la îndemnul lui Circe, 
reprezintă pentru Daunicht tot delta unui fluviu asiat, de 
Sub înriurirea chineză, China exercitind în vechime con- 
irolul asupra Japoniei şi a Peninsulei Coreea. Şi deta- 
liile continuă cu situarea „Insulei vitelor cu coarne 
strîimbe“ în insula japoneză Shikoku, unde au trăit cîndva 
asemenea animale ; ciclopii, inclusiv Polifem, trăiau, după 
Daunicht, în preajma Vladivostokului de astăzi etc. 

Din această stăruimţă a savantului german de a proba 
originea chineză a Odiseei, ca sursă primordială a moti- 

velor şi temelor de natură mitologică și legendară, nu 
reținem, însă, decît faptul că distanțele uluitoare, pentru 
lumea veche, ce despărțeau China de Grecia antică s-ar 
fi putut să fie străbătute, iar dacă nu, nașterea în două 
culturi ale lumii a două opere avînd multe puncte de 
identitate este perfect posibilă. Totuşi, cercetătorii chinezi 
dovedesc faptul că în perioada cuprinsă între sec. XI—VIII 
î.e.n. tuburile de sticlă din părţile Mediteranei, ajungeau 
pînă la Shaanxi, iar mătasea chinezească pleca spre Vest. 

Cît priveşte fabricarea mătăsii, este ştiut că încă îna- 
inte de inventarea. scrierii, chinezii se îndeletniceau cu 
„creșterea viermilor de mătase (vezi în. volumul de față 
legenda Calul şi zeița mătăsurilor), Împăratul Galben Huang 
Di învăţindu-şi oamenii să tragă fire de mătase, să îm- 
pletească panglici şi să facă ţesături. Oricum, foarte. de 
timpuriu, chinezii cunoșteau torsul și țesutul, mătăsurile și 
brocarturile, Și chiar de la descoperirea acestei avuţii de 
către- chinezi, popoarele nomade au fost atrase de acest 
meșteșug şi s-au învoit să facă schimburi; astfel, încă 
înainte de sec. al V-lea î.e.n. mătasea și brocarturile ajun- 
geau în regiunea Munţilor Altai, după cum atestă vesti- 
giile, între care o șa străveche îmbrăcată în mătase chi- 
mezească tip brocart, cu desene zoomorfe, : unele repre- 
zentind pasărea fenix. Și tot de atunci mătasea chine- 
zească se răspîndeşte către Europa, China fiind cunoscută, 
de acum. înainte, drept „Patria mătăsii“. Europenii nu cu- 
noşteau nimic despre fabricarea mătăsii, ei crezînd că se 
obținea, pur şi simplu, din frunza unui copac miraculos, 
care se numea dud şi pe care ei îl botezaseră „arborele 
de aur“, ce creştea exclusiv în China, la capătul pămîntu- 
lui. În timpul romanilor era mătasea așa de scumpă, în- 
cît, se spune că, la sosirea caravanelor cu „sericum“ din 
Asia, un funt de mătase. se plătea cu un funt de aur. 
De-abia foarte tirziu, în sec. IVen., se răspîndește în 
Asia centrală tehnica creşterii viermilor de mătase şi a 
confecționării  ţesăturii, iar de aici, prin sec. al VI-lea 
știința trece şi în Grecia. Şi cronicile noastre numesc 

China — „Sireca, ce-i zic acum Cataio...* sau „...dinspre 
răsăritu au împărăţiia cea puternică a Hinaei...“ (Grigore 
Ureche, Letopiseţul Ţării Moldovei) sericicultura fiind de- 
finitiv legată de numele Chinei; „Industria mătăsii este 


ün izvor de înavuţire și fericire pentru toate popoareie 

ce se: îndeletnicesc cu ea,.zice Herikart de Turi în Ana- 
lele 'sericale. Din toate popoarele pămîntului, se vede că 
xinezii au ştiut a se folosi mai bine de acest ram de in- 
dustrie, cultivîndu-l cu sîrguință şi propäşire cu 700 ŭa 
ani înaintea lui Abraaham și aproape 2700 ani înaintea 
Mintuitorului Nostru. Însuşi împărații xinezilor îndemnau 
și încurajau poporul la meșteșugul mătăsii, precum îm- 
părăteasa Xi Ling-shi, una din femeile împăratului Xo-âng 
di. Aceasta, însoţită de damele curţii, mergea într-o zi ho- 
tărită la culegerea frunzei de agud, pentru viermii ce sin- 
gură creștea“. Iar cînd, „doi călugări înturnîndu-se 'din 
India la Constantinopol au adus ouă de viermi de mătase, 
împăratul Justinian le-a primit cu bucurie şi s-a silit, prin 
îngrijirile sale şi prin încurajări, a înființa manufacturi 
în toată imperia, ca pentru un obiect de înavuţire“. 
Descoperirea, de către chinezi, în timpul Renaşterii lor 
timpurii (sec. al II-lea î.e.n.), a Drumului comercial Trans- 
asiatic al mătăsii — Sichou zhi lu — care lega Asia de 
Europa şi Africa, înlesneşte contactele dintre chinezi şi 


Imperiul Roman, cunoaşterea în ambele sensuri memai- 
stînd total sub semnul ipoteticului. 


* 


În plin ev mediu, la un mileniu şi jumătate de la 
expedițiile lui Alexandru cel Mare în ţinuturile dintre 
Dunăre, Nil și Indus, europenii mai credeau că Orientul 
Extrem era populat de monștri ori de popoare ale lui 
Satan. Soliile creştine, trimise la curţile împăraţilor chi- 
nezi de Papa Inocenţiu al IV-lea (1245) și de Ludovic 
al IX-lea (1252), apoi misiunea călugărului franciscan Gio- 
vanni Plano del Carpini (Jean du Plan Carpin) și a celui 
flamand Willem van Ruysbaoceck (Guillaume de Rubru- 
quis), finălizate în cărţile Historia Mongolorum şi, respec- 
tiv, Itînerariul lui Rubruquis în părțile Răsăritului, cit 
și călătoria' lui Marco Pollo, încheiată cu Cartea despre 
varietatea lumii şi Cartea minunilor lumii —: enciclopedie 
geografică a Asiei: Centrale, Meridionale ,și: Orientale, 
scrisă în închisoarea din Genova (1296) de Rusticiano de 
Pisa, după dictarea lui Marco Pollo — impun ;revizuirea 
acestei concepţii, stabilind adevărul că. la marginile extre- 
me ale „Asiei trăiau popoare . civilizate, precum „chinezii, 
comparabile din foarte multe puncte de vedere cu cele 
europene, — fiindu-le chiar superioare. 

Europa descoperă drumuri lesnicioase către China şi 
cultivă schimburile comerciale, ţinta lor mai îndepărtată, 
însă, rămînînd învăţarea limbii chineze și cunoaşterea 
directă a modului de viaţă, a datinilor, cu specificul tra- 
diţional, în scopul asimilării gîndirii lor credinţei catolic- 
creştine. Iezuiţii, mai ales, urmărind măsura în care pă- 
gîmii chinezi se vor putea converti la religia lor catolică, 
şi-au făcut din studierea moralei daoiste a lui Lao Zi 
(cea. 571 îe.n — ?îen.) şi a cultului pentru Confucius 
(551—479 î.e.n.) o profesie de credință. Martirajul la care 
s-au supus. de bunăvoie, a însemnat ani îndelunei, zeci 
de ani, cumulaţi laolaltă, de trudă în descifrarea precep- 
telor celui care modelase sufletul țării sale — „Confu- 
cius, sinarum philosophus“. Rodul ostenelii acestor oameni 
s-a concretizat în impresionante studii de doxologie, în 
care autorii triumfători propagau sus şi tare că nimic nu 
putea fi mai lesne decît asimilarea ateilor imensului con- 
tinent chinez la lumea creştină. Zelul lor se manifestă 
atît în interpretarea dogmelor lui Confucius, cît şi în pro- 
pagarea numelui său în Europa. Matteo Ricci (1552-m. 
1610 în China) îi latinizează numele în Confucius — de la 
Kong Fuzi — „Învățătorul Kong“, iar, după cum reiese 
din Enciclopedia Italiană, Prosppero Inocentta consacră, 
încă din 1666, forma Confucius, „Maestro Confucius“. 


Cum ştim, descifrările în filozofia orientului antic — 
egipteană, babiloniană, indiană, chineză — au fost ane- 
voioase și sumare, datorită depărtărilor. şi deosebirilor de 
mediu, totuşi, s-a intuit dintru început că- alăturarea 
numelui lui Confucius de cele ale unor Heraclit din Efes, 
Democrit, Socrate e posibilă, obiectul lor de studiu rămi- 
nînd în permanenţă omul. Filozof. de tip special, Confu- 
cius dovedește o angajare socială manifestă (hotărită de 
nevoia redresării statului feudal dezechilibrat de prea mul- 
tele seisme politice) avind ca finalitate o morală practică 
imediată, ca instrument al armonizării, al împlinirii lumii 
chineze. Miezul acestei morale — conceptul despre „omul 
înțelept“. În filozofia lui Confucius există o nobleţe confe- 
rită de Cer; cei ce o posedă se gîndesc la practicarea 
virtuţii şi au posibilitatea să atingă o liniște interioară 
care înlătură nesiguranța şi teama. Căci, înțelepciunea te 
eliberează de îndoială, virtutea de suferinţă și hotărîrea 
— de frică. Calea desăvirşirii individuale este educaţia şi 
autoeducaţia prin învățătură. Autoperfecţionarea — baza 

progresului uman — presupune perfecta cunoaştere a tre- 
cutului istoric, respectarea tradiţiei, simţul datoriei, senti- 
mente filiale, onestitate şi cumpătare. „Omul înțelept“, 
omul elevat se formează, după Confucius, prin voinţă, res- 
pectînd cu strictețe principiul adevărului întruchipat în 
marele „dao“ — ordinea universală. Procesul formării „omu- 
lui înţelept“ e determinat de însușirea unui volum cît mai 
mare de cunoștințe, reluarea şi adincirea celor învățate 
ducînd la elaborarea raţionamentelor și integrarea lor în- 
tr-un sistem de gîndire; se preconiza descoperirea adevă- 
rului mergînd pe căile cele mai sigure și care mu nece- 
sitau mult timp. Se spune că un discipol de-al său, pe 
nume She Wenjia, cerceta lucrurile de trei ori și numai 
după aceea acţiona. Auzind aceasta, Confucius ar fi spus 
că de două ori era deajuns. Pierderea de timp, reflectează 
Confucius, este la fel de dăunătoare spiritului uman, ca 
şi superficialitatea, care face ca oamenii să nesocotească 
principiile şi să acționeze haotic. Se mai spune că, pe Zi 
Xia, un alt discipol de-al său, îl iubea, fiindcă era atît de 
inteligent, încît auzea un lucru, şi deducea două, iar pe 
Yan Hui îl venera, deoarece Yan Hui auzea un lucru şi 
deducea zece... 

Tocmai în umanismul gîndirii confuciene, cu univer- 
salitatea conceptului despre „omul înţelept“, ce accentu- 
ează pe energetismul individului ca entitate socială, stă 
secretul preţuirii de care s-a bucurat Confucius în afara 
Chinei, Schopenhauer calificîndu-l drept „cel mai cu minte 
dintre oamenii ce au trăit pe faţa pămîntului“. 

Deși Confucius n-a fost decit un simplu om din po- 
por, „singurul conducător de suflete care n-a avut ve- 
denii şi care nu s-a proclamat trimisul vreunei puteri di- 
vine“, după cum spune Wells, doctrina lui despre om a 
dus, în Europa, la crearea unei uriașe literaturi romano- 
catolice, susținîndu-se şi astăzi că preceptele sale ar avea 
un puternic conţinut creștin. Că istoricul chinez Sima 
Qian (145—86 î.e.n.) mărturisește, după un pelerinaj la 
mormîntul lui Confucius, „am rămas pătruns de venerație 
și de-abia am mai putut să mă desprind de acel loc“ — e 
de înțeles, dar că europenii, un Paul Claudel, de pildă, 
să accepte că dacă ar mai fi stat, încă, în China, nu se 
ştie ce s-ar fi ales de catolicismul său. este într-adevăr 
fenomenal ! 


"199 


Miturile şi legendele Chinei antice fecundează neîn- 
trerupt  daoismul şi confucianismul, ca două atitudini 
fundamentale de viaţă ale chinezului, cărora le cores- 
pund în planul exprimării plastice romantismul și, res- 
pectiv, clasicismul, ca disponibilităţi ale creaţiei. 

Articulația interioară a gîndirii daoiste, bazate pe ele- 
mente din vechea filozofie a lui Lao Zi (supusă mistifi- 
cării), asimilează viziuni de mitologie generînd efluviile 
romantice, în timp ce, universul legendar trăibil, prin 
funcţia lui ordonatoare, vizavi de acte palpabile, se sub- 
'sumează cunoaşterii confucianiste, de tip clasicist; ames- 
tecuri existente în planul creației primordiale mitice și 
legendare reverberează ulterior în scrisul artist chinez 
împletind caracterul complex — daoist (romantic), con- 
fucianist (clasicist) — al acestuia. 

